
Elektroniaivojen  orjana 

Altair-mikrotietokone  täytti  äskettäin  40  vuotta. 
Koneen  julkaisu  oli  samalla  henkilökohtaisen 
tietokoneen  aamunsarastus,  mutta  nyt  ollaan  jo 
iltahämärässä. 


Altairin  aikaan  tietokonemaailma  oli  hyvin  erilainen  kuin 
nykyään.  Aikalaiskirjoitukset  paljastavat  kuitenkin  jotain 
häiritsevän  tuttua. 

Kun  tietokoneet  olivat  vielä  pääsääntöisesti  jättiläismäisiä  ja 
huippukalliita,  niitä  pelättiin  ja  vastustettiin.  Monilla  aloilla  ne 
näyttäytyivät  kaukaisina  ja  mystisinä  elektroniaivoina,  jotka  vaa¬ 
tivat,  että  asiat  tehdään  tietyllä  tavalla.  Ne  edustivat  uudenlaista 
tapaa  pitää  kansa  ruodussa. 

Ted  Nelsonin  kaltaisilla  varhaisilla  tietokone-evankelistoilla  oli 
kova  homma  selittää  maallikoille,  että  kone  ei  vaadi  mitään  vaan 
kaikki  riippuu  ihmisten  tekemistä  ohjelmista.  Nelson  ei  halun¬ 
nut,  että  tietotekniikkaa  vastustettaisiin  sen  itsensä  vuoksi  vaan 
että  tietokone-eliitti  nujerrettaisiin  ottamalla  tekniikka  omaan 
haltuun.  Kotitietokone  tarjosi  tähän  mahdollisuuden. 

Samalla  kotitietokone  kehitti  ihmisten  ajattelua.  Psykologi 
Sherry  Turkle  huomasi  tutkimuksissaan,  että  ohjelmointi  antoi 
lapsille  ja  nuorille  välineitä  ihmismielen  ja  vaikeiden  filosofisten 
kysymysten  käsittelyyn.  Tietokoneen  sisäiset  maailmat  olivat 
yksinkertaisia  ja  hallittavia  verrattuna  suureen  maailmaan. 
Tietokoneista  haluttiin  entistä  helppokäyttöisempiä,  jotta  kaikki 
pääsisivät  sinuiksi  niiden  olemuksen  kanssa  ilman  ”kyberpapis- 
ton”  apua. 

Pyrkimys  kääntyi  kuitenkin  itseään  vastaan.  Ylikorostettu 
helppous  ja  vaivattomuus  on  tehnyt  tekniikasta  hallitsematonta, 
arvaamatonta,  lukittua  ja  läpinäkymätöntä.  Käyttöliittymät  pe¬ 
rustuvat  entistä  useammin  siihen,  että  ohjelma  arvailee  käyttäjän 
huitomisten  perusteella,  mitä  valmistoimintoja  hän  saattaisi 
haluta.  Käyttäjän  orastava  kiinnostus  järjestelmää  kohtaan  ty¬ 
rehdytetään  muuttelemalla  sen  toimintaa  automaattipäivitysten 
yhteydessä.  Tekniikka  saa  pysyä  mysteerinä  -  riittää,  että  sillä  saa 
tehtyä  muutamia  tarpeellisia  ja  viihdyttäviä  asioita. 

Olemme  palaamassa  autoritaaristen  elektroniaivojen  aikaan. 
Ihmiset  eivät  enää  hallitse  laitteitaan,  ohjelmiaan  eivätkä  dataansa 
vaan  heittäytyvät  siinä  suuryritysten  armoille.  Erona  Altairin  ai¬ 
kaan  on  kuitenkin  se,  etteivät  useimmat  tajua  vapauttaan  riistet¬ 
tävän. 

Pitäisiköhän  kotitietokonevallankumous  ottaa  uusiksi?  & 


3 


Kirjaesittely 


MIKAEL  BRUNILA  & 


into 


Verkko 

Suljettu 

Internet  on  aina  ollut  poliit¬ 
tinen  verkko ,  mutta  siitä  ei 
useinkaan  osata  keskustella 
poliittisesti.  Tämä  kirja  tar¬ 
joaa  keskustelulle  evästä. 
Teksti:  Ville-Matias  Heikkilä 
Kuva:  Into  Kustannus 

Mikael  Brunilan  ja  Kimmo 
Kallion  toimittama  kirja 
Verkko  suljettu  -  Internet 
ja  avoimuuden  rajat  on  esipuheensa 
mukaan  syntynyt  vastauksena  suoma¬ 
laisen  nettipoliittisen  keskustelun  ta¬ 
kapajuisuudelle.  Ruotsissa  keskustelu 
on  kuulemma  hyvin  edistynyttä,  siinä 
missä  Suomessa  ollaan  vasta  vähitel¬ 
len  päästy  eroon  naiivista  teknouto- 
pismista. 

Verkko  suljettu  koostuu  kahdeksasta 
tekstistä,  joiden  takana  on  kolme  ruot¬ 
salaista  nettiaktivistia  ja  viisi  suoma¬ 
laista  poliittista  kirjoittajaa.  Keskeisim¬ 
miksi  teemoiksi  nousevat  yksityisyys 
ja  valvonta,  mutta  aiheet  rönsyilevät 
myös  esimerkiksi  erilaisiin  verkkopo- 
pulismin  ja  nettiaktivismin  muotoi¬ 
hin.  Aiheiden  käsittelytavat  vaihtelevat 
melko  paljon  kirjoittajien  välillä. 

Kirjan  avaa  Ruotsin  piraattiliikkeen 
keskushahmoihin  kuuluvan  Rasmus 
Fleischerin  teksti,  jonka  kehyksiin 
myös  useimmat  muista  kirjoituksista 
asettuvat  luontevasti.  Fleischer  esittää 
nettihistorian  valtakamppailuna:  vuo¬ 
situhannen  vaihteen  tienoilla  suuret 
käyttäjämassat  pääsivät  niskan  päälle 
käyttäjälähtöisen  julkaisemisen  ja  va¬ 
paan  tiedostonjaon  yleistyttyä,  mutta 
vuonna  2007  tapahtuneen  ”vastaval- 
lankumouksen”  myötä  yhä  suurempi 
osa  käyttäjien  vapauksista  on  menetet¬ 
ty  suuryrityksille. 


Googlen  ja  Facebookin  kaltaiset  jä¬ 
tit  käyttävät  valtaansa  etenkin  tiedon 
keräämiseen.  Yhä  tarkempi  ja  käyttä¬ 
jiä  tunnistavampi  data  on  hyödyllistä 
paitsi  firmojen  omalle  liiketoiminnal¬ 
le,  myös  niiden  kanssa  tiiviissä  yhteis¬ 
työssä  oleville  viranomaisille.  Brunilan 
mukaan  markkinointi  kuuluu  nykyään 
erottamattomasti  yhteen  valvonnan 
kanssa  ja  datanlouhinnan  sijaan  pitäisi 
vähitellen  alkaa  puhua  todellisuuden- 
louhinnasta. 

Internetissä  joutuu  yhä  useammin 
esiintymään  omalla  nimellään.  Pontus 
Purokuru  huomioi,  että  vapaus  toi¬ 
mia  salanimellä  on  ollut  länsimaisessa 
kulttuurissa  oleellinen  jo  vuosisatojen 
ajan  ja  monet  keskeiset  ajattelijat  ovat 


käyttäneet  tätä  vapautta.  Nimettömyys 
myös  suojelee  heikompiosaisia,  ja  vielä 
kymmenen  vuotta  sitten  koulussa  ope¬ 
tettiin  olemaan  paljastamasta  oikeaa 
nimeään  verkossa.  Neuroottinen  ni- 
mipakko  on  melko  tuore  ilmiö,  jonka 
haitat  ovat  ehkä  huomattavastikin  suu¬ 
remmat  kuin  hyödyt. 

Kaikki  verkon  ryhmäviestintä  ei  saa 
olla  nimipakollista  ja  massavalvottua. 
Hanna  Nikkasen  mukaan  on  tärke¬ 
ää  olla  mahdollisuus  puolivarjoihin, 
eräänlaiseen  julkiseen  yksityisyyteen, 
jossa  käyttäjät  pystyvät  luottamaan 
siihen,  ettei  viesti  karkaa  kovin  kauas 
oman  piirin  ulkopuolelle. 

Antti  Rautiaisen  kuvaus  Venäjän  in- 
ternetkulttuurista  tarjoaa  mielenkiin- 

toisen  kontrastin  länsimaihin.  Venäläi¬ 
set  eivät  historiansa  vuoksi  juuri  luota 
esivaltaan  ja  ovat  näin  ollen  hyvin  tie¬ 
toisia  yksityisyyden  ja  puolivarjojen 
tarpeellisuudesta.  Livejournal  nousi 
Venäjällä  suosituksi  palveluksi  nimen¬ 
omaan  hyvien  yksityisyysasetustensa 
vuoksi,  ja  Facebookin  venäläisvastine 
VK  ei  saanut  nimipakkoa  toteutettua 
vaikka  yritti.  Myös  esivallan  ja  netti- 
kulttuurin  ristiriidat  ovat  maassa  jyr¬ 
kät  -  esimerkiksi  blogausta  yritetään 
hillitä  pakollisella  viranomaisrekiste- 
röitymisellä. 

Verkko  suljettu  on  arvokas  etenkin 
siksi,  että  se  tutustuttaa  lukijoita  kä¬ 
sitteisiin  ja  ideoihin,  jotka  loistavat 
poissaolollaan  suomalaisessa  keskus¬ 
telussa.  Sitä  ei  kuitenkaan  kannata 
lähestyä  kattavana  johdatuksena  net- 
tipolitiikkaan,  sillä  se  jättää  esimer¬ 
kiksi  aineettomaan  omistamiseen  ja 
avoimeen  dataan  liittyvät  kysymykset 
liki  huomiotta.  Lisäksi  sen  näkökulmat 
ovat  peittelemättömän  vasemmistolai¬ 
sia,  joten  olisi  mukava  nähdä  kunnolli¬ 
sia  nettipoliittisia  keskustelunavauksia 
myös  muilta  suunnilta.  Fleischerin 
tekemät  rajanvedot  eivät  suinkaan  ole 
ainoat  mahdolliset  -  esimerkiksi  Ja- 
ron  Lanier  määrittelee  vapaasoftakol- 
lektivistit  ja  somemogulit  yhdeksi  ja 
samaksi  "digitaalisten  maolaisten”  jou¬ 
koksi  kirjassaan  Et  ole  koje. 

Tietokonemaailmaa  ahkerasti  seu¬ 
ranneille  ehkä  antoisinta  kirjassa  on 
se,  kuinka  teknologiset  ja  digitaali- 
kulttuuriset  ilmiöt  asettuvat  poliitti¬ 
siin  kehyksiin.  Moni  tekniikkaa  hy¬ 
vin  tunteva  on  saattanut  esimerkiksi 
harmitella  sitä,  kuinka  pilvibuumin 
myötä  datat  ja  ohjelmat  eivät  ole 
enää  käyttäjiensä  hallinnassa,  mutta 
hyväksyä  sen  "väistämättömänä  ke¬ 
hityksenä  eteenpäin”.  Verkko  suljettu 
avaa  toivottavasti  silmiä  siihen,  ettei 
tekniikan  tai  nettikulttuurin  kehityk¬ 
sellä  ole  mitään  yksiselitteistä  suuntaa 
"eteenpäin”:  kyse  on  aina  jonkun  teke¬ 
mistä  päätöksistä,  joihin  ei  ole  mikään 
pakko  alistua. 

Mikael  Brunila,  Kimmo  Kallio, 
Rasmus  Fleischer,  Christopher 
Kullenberg,  Hanna  Nikkanen, 
Pontus  Purokuru,  Mathias  Wäg, 
Antti  Rautiainen:  Verkko  suljettu 
-  Internet  ja  avoimuuden  rajat. 
Into  Kustannus,  2014,  280  sivua. 

Nettihistoriaa  fleischerilaisittain 

-1993:  "Verkkojen  verkko" 

•  Verkon  rakentamisen  ja  "alkuperäisen  vapauden"  aika. 

•  Useita  sovellusprotokollia,  jotka  muodostavat  palvelintenväli- 
siä  vertaisverkkoja:  sähköposti,  Usenet,  IRC.  Kukaan  ei  omista 
näitä  palveluja. 

1993-2000:  "Tiedon  valtatie" 

•  Graafisen  WWW:n  ja  kaupallisten  palveluntarjoajien  esiin¬ 
marssi.  Käyttöliittymät  alkavat  piilottaa  verkon  fyysistä  maan¬ 
tiedettä. 

•  WWW  luo  informaatiolle  hierarkian,  jossa  yksittäisten  sivusto¬ 
jen  ja  palvelinten  ylläpitäjät  ovat  keskeisessä  asemassa.  Indek¬ 
sointi- ja  portaalisivustot  siemenenä  vallan  keskittymiselle. 

•  Luokkaerot  syvenevät  ylläpitäjien  ja  peruskäyttäjien  ja  toisaal¬ 
ta  asiantuntijoiden  ja  "surffaajien"  välillä. 

•  Vastavoima  puhuu  "kyberavaruudesta"  mieluummin  kuin 
keskusjohtoisen  kuuloisesta  "tiedon  valtatiestä".  Kyberava¬ 
ruutta  pidetään  vielä  selvästi  omana  todellisuutenaan,  johon 
lihamaailman  lait  eivät  päde. 

2000-2007:  "Web  2.0" 

•  Vallankumous,  jossa  "massa  ottaa  tuotantovälineet  haltuun¬ 
sa":  P2P-tiedostonjako,  blogit,  vvikit. 

•  Tavallisten  käyttäjien,  usein  kollektiivisesti  luoma  sisältö  nou¬ 
see  keskeiseksi  tekijäksi.  Mallina  avoimen  lähdekoodin  kult¬ 
tuuri. 

•  Informaation  vapaata  käyttöä  puolustava  poliittinen  piraat- 
tiliike  nousee  rajoitus- ja  valvontapyrkimyksiä  vastaan.  Sen 
ydinretoriikka  joutuu  myöhemmin  kriisiin,  kun  Spotify  tekee 
musiikin  lataamisesta  epämuodikasta. 

2007-:  "Sosiaalinen  media" 

•  Suuryritysten  vastavallankumous:  Apple,  Google,  Facebook, 
Amazon.  Virstanpylväänä  Iphone. 

•  Käyttömukavuuteen  verhottu  vapaudenriisto.  Markkinajoh¬ 
tajat  luovat  välineiden  sijaan  kaikenkattavia  alustoja,  jotka 
pitävät  käyttäjät  ja  pikkutoimijat  ruodussa. 

•  Käyttäjät  sidotaan  tiettyihin  palveluihin,  ohjelmistoihin  ja 
käyttöliittymiin.  Ohjelmistojen  on  läpäistävä  ennakkosensuuri. 
Pilvi  korvaa  paikallistallennuksen. 

•  Suljettujen  mobiilialustojen  "innovaatiot"  lanseerataan  vähi¬ 
tellen  myös  perinteiseen  tietokoneenkäyttöön. 

•  Liikenne  keskittyy  muutamien  firmojen  palvelimille.  Pysyvät, 
oikeisiin  nimiin  kytketyt  sisäänkirjautumiset  mahdollistavat 
käyttäjien  kattavan  kyttäämisen.  Kerättyä  dataa  käytetään 
markkinointiin  ja  viranomaisurkintaan. 

•  Käyttäjille  luodaan  algoritmisesti  omat  mukavuuskuplat,  joissa 
he  näkevät  lähinnä  sitä,  mitä  haluavat  nähdä.  Tämä  vähentää 
myös  vapaan  nettihaun  vapautta.  Syötevirroissa  hidas  hukkuu 
nopeaan,  kokonaiskuvasta  ei  enää  välitetä. 

•  Vastavoimana  radikaali  anonyymiys,  jota  edustaa  esimerkiksi 
Tor-projekti.  Netistä  ei  puhuta  enää  kyberavaruutena  vaan 
putkistona. 

Kulttuuri 


Levy  tyhjenee,  pilvi  paisuu 

Viihteen  striimaus  kasvattaa  suosiotaan 


Suoratoisto  sitä,  striimaus  tätä.  Vielä  palanen  pilveä  ja  sitten  ollaankin  tilanteessa,  jossa 
omalla  koneella  ei  ole  enää  juuri  mitään.  Viihdettä  on  tarjolla  enemmän  kuin  koskaan,  mutta 
sitä  on  koko  ajan  vähemmän  omassa  kädessä  tai  omalla  koneella.  Kaikki  tulee  netistä.  Miksi? 
Teksti:  Jukka  O.  Kauppinen 


Kuvat:  Michelle  Dennis,  VVikimedia  Commons,  Jukka  O.  Kauppinen,  mainitut  yritykset 


Olipa  kerran  äänilevy. 

Ensin  se  oli  kupari¬ 
nen  kiekko,  joka  soi 
myöhempien  aikojen 
gramofonia  muis¬ 
tuttavassa  soittopelissä.  Kuparikiekko 
pyöri  kiinteästi  asetettujen  metalli- 
kielten  päällä  ja  tilutteli  kauniisti  he- 
lähteleviä  sointuja.  Sitten  keksittiin 
fonografi  ja  gramofoni,  vahalieriöt  ja 
sellakkalevyt.  Keksittiin  elokuvakin.  Ja 
niin  viihdetekniikka  kehittyi  seuraavat 
sata  ja  rapiat  vuotta  jättiaskelin. 

Tietokoneet  ja  äänipiirit  syntyivät. 
Yksikanavaisesta  piipityksestä  tuli  oi¬ 
keaa  synteettistä  musiikkia.  Sitten  tie¬ 
tokoneilla  voitiin  jo  toistaa  digitoitua 
musiikkia,  näyttää  valokuvia  ja  pyö¬ 
rittää  videokuvaa.  Siitä  ne  ongelmat 
alkoivat. 

Muistan  hyvin  erään  artikkeli¬ 
ni  1990-luvulta.  Testailin  ohjelmia, 
joilla  vinyyli-  ja  CD-levyn  pystyi 
digitoimaan  tietokoneelle  ja  muun¬ 
tamaan  MP3 -muotoon.  Tämä  oli  tu¬ 
levaisuutta!  Tosin  musiikin  kuuntelu 
DOS-käyttöjärjestelmällä  ja  486-tasoi- 
sella  koneella  ei  ollut  vielä  kovinkaan 
käytännöllistä,  ainakaan  moniajona, 
sillä  pelkkä  MP3 -purku  riitti  ahmi- 

maan  koneen  kaikki  tehot.  Amigakin 
tukehtui  ämpäreihin,  mutta  oli  selvää, 
että  tässä  oltiin  jännän  äärellä. 

Etenkin  siinä  vaiheessa  kun  internet 
oli  sopivan  yleistynyt,  joku  keksi  Naps- 
ter-ohjelman  ja  Metallica  hirmustui. 

Maailman  ensimmäinen  digitaa¬ 
linen  musiikin  jakopalvelu  mullisti 
maailman,  hyvin  monella  tavalla.  Se 
oli  samalla  enne  tulevasta.  Asia,  jota 
musiikki-  ja  viihdeteollisuus  eivät  ky¬ 
enneet  hallitsemaan  ja  haaste,  johon  ne 
eivät  kyenneet  vastaamaan.  Yhtäkkiä 
musiikkia  ja  elokuvia  voitiin  jakaa  in¬ 
ternetin  yli  hallitsemattomasti.  Perin¬ 
teiset  porrastetut  julkaisupäivät  eivät 


toimineet,  ja  pienemmätkin,  vähem¬ 
män  tunnetut  yhtyeet  levisivät  -  eivät 
kädestä  käteen  vaan  koneelta  koneelle 
-  ympäri  maailmaa. 

Käyttäjät  olivat  riemuissaan.  Viih¬ 
deteollisuus  ei.  Alkoi  sota,  joka  jatkuu 
yhä. 

Tässä  sodassa  on  monta  puolta, 
mutta  kaikki  haluavat  lo¬ 
pulta  samaa:  leipää  ja  sir¬ 
kushuveja. 

yy  Onko  se  oikeaa,  jos  sitä  ei 
voi  koskettaa ?” 

Tulevaisuus  meni  pilveen 

Viihteen  kuluttajat  haluavat  sirkus¬ 
huvinsa  helposti  ja  vaivattomasti.  Sen 
tuottajat  haluavat  myydä  tuotteitaan 
mahdollisimman  monelle.  Mutta  siinä 
välissä  on  harmaa  vyöhyke,  jolla  int¬ 
ressit  kohtaavat.  Perinteinen  teolli¬ 
suus  haluaa  hallita  tuotteitaan  koval¬ 
la  kädellä,  kuluttajat  tahtovat  kaiken 
niin  helposti  kuin  mahdollista.  Jos 
piratismi  on  helpompaa  kuin  laillisen 
palvelun  käyttäminen,  piratismi  voit¬ 
taa. 

Viihdeteollisuus  on  kuitenkin  viime 
vuosina  tsempannut  kovasti.  Ei  siksi, 


että  he  olisivat  halunneet,  vaan  siksi, 
että  on  pakko.  On  ollut  pakko  keksiä 
tapoja,  joilla  kuluttajat  saadaan  lail¬ 
listen  ja  luvallisten  palvelujen  ääreen, 
edes  jollain  hinnalla. 

Sinänsä  on  kuitenkin  surullista, 
että  parhaimmat  ja  toimivimmat 
uuden  aikakauden  palvelut  ovat  it¬ 
senäisten  yrittäjien  luomuksia.  Viih- 
debisnes  ei  ole  osannut  tai  välittänyt 
innovoida,  vaan  keksiminen  on  jää¬ 
nyt  pienten  ja  ketterien  start-upien 
niskoille.  Iso  Bisnes  lähinnä  yritti  pit¬ 
kään  kampittaa  niitä,  kunnes  oli  pak¬ 
ko  katsoa  peiliin:  jotain  pitäisi  tehdä. 

Monien  vaiheiden  jälkeen  viihteen 
tulevaisuus  osoittautui  piileskelevän 
pilvessä,  suoratoistopalvelujen  tuolla 
puolen.  Viihdettä  ei  enää  välttämät¬ 
tä  osteta  tai  omisteta.  Sitä  ei  säilytetä 
leffa-  tai  musahyllyssä,  tietokoneel¬ 
la  eikä  edes  MP3- soittimella.  Se  vain 
lainataan,  eikä  edes  mitenkään  käsin 
kosketeltavassa  muodossa.  Uusi  suo¬ 
sikkilevyjä  tv-sarja  sijaitsevat  interne¬ 
tin  tuolla  puolen,  josta  sitä  vain  lada¬ 
taan  omalle  näytölle  tai  telkkarille  sitä 
mukaa  kuin  katsominen  etenee.  Mutta 
onko  se  oikeaa,  jos  sitä  ei  voi  kosket¬ 
taa? 

Suoratoistopalvelut  kuitenkin  kas¬ 
vattavat  vauhdilla  suosiotaan,  ja  pe¬ 
rinteiset  kauppakanavat  ovat  kummis¬ 
saan. 

Poppia  pilvestä 

Napster  breikkasi  ensimmäisenä  mu¬ 
siikin  digitaalisen  jakelun,  ja  siitä  läh¬ 
tien  musiikki  on  kompuroinut  digitaa¬ 


lisen  levityksen  eturintamalla.  Monet 
yrittäjät  ovat  kokeilleet  onneaan,  kun¬ 
nes  Spotify-suoratoistopalvelu  löysi 
lopulta  oikean  reseptin.  Sen  näkemys 
musiikin  vaivattomasta  soittamises¬ 
ta  käyttäjien  tietokoneille,  tableteille, 
kännyköihin  ja  muihin  päätelaitteisiin 
osoittautui  juuri  sellaiseksi,  mitä  kulut¬ 
tajat  kaipasivat.  Se  oli  niin  yksinkertai¬ 
nen,  helppokäyttöinen  ja  kattava,  että 
kuluttajat  maksoivat  siitä  mielellään 
pyydetyn  kohtuullisen  kuukausimak¬ 
sun  -  ja  jos  heikompi  äänenlaatu  ja 
mainokset  olivat  ok,  niin  sitä  saat¬ 
toi  kuunnella  ilmaiseksikin.  Spotifyn 
voittajaresepti  näet  sisälsi  myös  sen, 
että  yksittäisten  kappaleiden  ja  levyjen 
ostamisen  sijaan  kuluttaja  sai  maksua 
vastaan  kuultavakseen  koko  Spotifyn 


musiikkikirj  aston. 

Spotify  oli  ensimmäinen  musiikin 
suoratoistopalvelu,  joka  teki  läpimur¬ 
ron  sekä  viihdeteollisuuden  että  kulut¬ 
tajien  suuntaan.  Se  ei  nauti  varaukse¬ 
tonta  suosiota  artistien  keskuudessa, 
mutta  onko  muusikoiden  kannalta  pa¬ 
rempaakaan  vaihtoehtoa?  Ainakin  se 
on  radikaalisti  vähentänyt  levyjen  net- 
tiwarettamista,  mihin  yksikään  piratis¬ 
min  vastainen  kampanja  tai  nettisivu¬ 
jen  sensurointi  ei  ole  kyennyt. 

Eikä  Spotify  ole  enää  edes  ainoa  vaih¬ 
toehto  suoratoistomusiikkipalveluksi, 
vaikka  se  onkin  suosituin.  Muun  mu¬ 
assa  Deezer  ja  Tidal  tarjoavat  sille  laa¬ 
dukkaita  kilpailijoita  hieman  erilaisilla 
lähestymistavoilla  ja  hinnoilla,  joskin 
Spotifyn  kirjaston  laajuudelle  nekään 
eivät  voi  mitään.  Etenkin  hifistele- 
vimmille  musiikin  ystäville  Tidal  voi 
olla  hyväkin  vaihtoehto,  sillä  palvelu 
luukuttaa  musiikkia  FLAC-muodossa 
1411  kilobitillä,  noin  nelinkertaisella 
tarkkuudella  Spotifyyn  nähden,  mikä 
tekee  musiikkikokemuksesta  tarkka¬ 
korvaiselle  paljon  nautinnollisemman 
kokemuksen. 

Ja  jos  kaupalliset  suoratoistopalvelut 
isompien  ja  pienten  levy-yhtiöiden  ja 
bändien  tuotantoineen  eivät  kiinnosta, 
niin  ainahan  on  olemassa  myös  Sound- 
cloud.  Etenkin  yksittäisten  muusikoi¬ 
den,  DJ:iden  ja  muiden  enemmän  ja 
vähemmän  huvikseen  musisoivien 
artistien  ja  yhtyeiden  suosiossa  oleva 
palvelu  tekee  uusiin,  erikoisempiin  te¬ 
kijöihin  tutustumisen  helpoksi.  Ei  vain 
siksi,  että  saitilta  löytää  kaikenlaista  se¬ 
laimessa  soitettavaa,  jota  voi  tallentaa 

halutessaan  myös  omalle  koneelleen, 
vaan  myös  siksi,  että  tykkäämiensä  bii¬ 
sien  ja  artistien  kaltaisia  uusia  tekijöi¬ 
tä  löytää  vaivattomasti  lisää.  Musiikin 
suoratoistopalveluista  juuri  Sound- 
cloud  toimiikin  parhaimmin  outoja 
yllätyksiä  etsittäessä. 

Youtube  on  silti  ykkönen 

Useimmat  suoratoistopalvelut  toimivat 
nykyään  hyvin  myös  kännykässä,  mut¬ 
ta  eräs  kiinnostava  suoratoistomuoto 
löytyy  muun  muassa  Windows  Phone 
-puhelimista.  Ainakin  Microsoftin, 
siis  entisen  Nokian,  puhelimet  näet  si¬ 
sältävät  myös  hyvän  nettiradion,  joka 
rakentaa  genrevalintojen  pohjalta  len¬ 
nosta  yllättävän  maistuvia  radiostrii- 
mejä. 

Yhtä  ei  silti  voi  kiistää:  Youtube  on 
laajin,  kattavan  ja  myös  visuaalisin 
kaikista  suoratoistopalveluista.  Goog- 
len  tekemien  sopimusten  ansiosta 
levy-yhtiöt  voivat  tunnistaa  omista¬ 
mansa  kappaleet  käyttäjien  palveluun 
lähettämiltä  videoilta  ja  kerätä  mai¬ 
nostulot,  minkä  johdosta  Youtuben 
käsittämättömän  laaja  musiikin  ja  mu¬ 
siikkivideoiden  kirjasto  on  enemmän 
tai  vähemmän  laillinen,  vaikka  biisit 
eivät  olekaan  levy-yhtiöiden  lähettä¬ 
miä.  Kun  oikeuksien  omistaja  voi  joko 
kerätä  rahat  taskuun  tai  estää  niiden 
toistamisen  maailmanlaajuisesti,  niin 
vähemmän  yllättäen  ensin  mainittu 
vaihtoehto  on  yleensä  se  suositumpi. 

Ja  näin  Youtube  tapaa  olla  hyvin 
monissa  bileissä  se  suosituin  musiikki- 
laite,  siellä  kun  vain  on  mielettömästi 
monipuolisin  valikoima  niin  hyvää, 
huonoa  kuin  outoakin  musiikkia. 

TV-viihde  siirtyi  nettiin 

TV-ohjelmat  ja  elokuvat  ovat  nekin 


siirtyneet  väkevästi  nettiin,  monen 
tahon  toimesta.  Yksi  tapa  lähestyä  ai¬ 
hetta  ovat  internet-operaattoreiden 
viihdepaketit,  kuten  Sonera  Viihde  ja 
Elisa  Viihde,  jotka  kytkyttävät  yhteen 
nettiyhteyden,  digiboksin,  nettivi- 
deovuokraamon  ja  muita  paketoituja 
nettiviihdepaketteja.  Striimattava  elo¬ 
kuvavuokraamo  ja  tv-ohjelmien  tal¬ 
lentaminen  operaattorin  pilvipalve- 
luun  kuulostaa  sinänsä  kiinnostavalta, 
mutta  käytännössä  palvelujen  kehno 
toteutus  ja  surkea  toimivuus  ovat  toi¬ 
mineet  lähinnä  erinomaisina  mainok¬ 
sina  laittomille  palveluille.  Miksi  mak¬ 
saa  surkeasta  palvelupaketista,  kun 
saman  saa  helpommin  piraattina  ne¬ 
tistä? 

Toimivampaa  näkökulmaa  tarjoavat 
viihdejätit  Viaplay,  HB  O,  Filmnet  ja 
Netflix.  Nettistriimaukseen  panosta¬ 
vista  palveluista  Viaplay  edustaa  poh¬ 
joismaista  lähestymistapaa,  kun  taas 
Filmnet  on  MTV:n  kotimainen  näkö¬ 
kulma. 

Palveluissa  on  sisällöltään  ja  käytet¬ 
tävyydeltään  mittavia  eroja.  Osa  tukee 
vain  yhtä  päätelaitetta  kerrallaan,  osa 
toimii  vain  tietyissä  laiteympäristöissä. 
Monipuolisin  on  Netflix,  jolla  on  myös 
laajin  ohjelmavalikoima,  jolta  löytyy 
tukea  niin  mitä  erilaisimmille  mobiili- 
laitteille  kuin  tietokoneillekin.  Lisäksi 
Netflixiä  voi  katsoa  yhtä  aikaa  useal¬ 
ta  eri  laitteelta  käsin.  Filmnet  surffaa 
heikoimmmilla  jäillä  sekä  pääteohjel¬ 
mansa  tason  että  tarjontansa  kiintoi¬ 
suuden  suhteen. 

Moraalinen  valinta 

Netflixin  suurin  ongelma  on  ehkä  mo¬ 
raalinen.  Amerikkalaislähtöinen  yhtiö 
ei  piittaa  laadukkaista  suomennoksis¬ 
ta,  eikä  halua  panostaa  niihin.  Suuri 


osa  palvelun  sisällöstä  on  englannin¬ 
kielistä,  ja  suomenkielisten  tekstitysten 
taso  on  välillä  sitä  mitä  on.  Netflixin 
käyttämä  kääntäjäfirma  tunnetaan 
riistäjänä,  joka  polkee  surutta  AV- 
kääntäjiä  köyhyysansaan.  On  vaikea 
maksaa  kuukausittain  yhtiölle,  joka  ei 
välitä  laadusta  ja  tekee  parhaansa  pol- 
keakseen  kokonaisen  ammattikunnan 
surkeuden  suohon. 

Ongelma  vain  on  vähän  siinä,  että 
jos  kilpailijat  eivät  olekaan  ottaneet 
niskaansa  samalla  tapaa  kritiikkiä 
kääntäjiltä,  niin  niiden  ohjelmatarjon¬ 
ta  on  tuntuvasti  suppeampi  ja  pääteoh¬ 
jelmat  surkeita. 

Esimerkiksi  erinomaisista  tv- sarjois¬ 
taan  tunnettu  HB  O  ilmoitti  jonkin  ai¬ 
kaa  sitten  keskittävänsä  pohjoismaisen 
jakelunsa  yksinomaan  omaan  HB  O 
Nordic  -suoratoistopalveluunsa.  Mi¬ 
täpä  nyt  Game  of  Thronesia  tai  muita 
sarjoja  telkkarista  näyttämään.  On¬ 
gelmia  kuitenkin  riittää.  HBO  Nordi¬ 
cin  palvelussa  on  HBO:n  laatusanoja, 
mutta  haluatko  varmasti  maksaa  niistä 
kuukausimaksua,  etenkin  kun  muiden 
tuottajien  elokuvien  ja  sarjojen  tar¬ 
jonta  on  Netflixiin  verrattuna  selvästi 
heikompi.  Jos  haluat  mahdollisimman 
kattavan  ohjelmatarjonnan,  joudut 
maksamaan  kahdesta  palvelusta. 

Saati  se  ihan  pikkuruinen  ongelma, 
että  HBO  Nordicin  pääteohjelma  on 
todettu  kurjaksi.  Jos  palvelu  antaa  viih¬ 
teen  sijaa  pelkkiä  virheilmoituksia  ilta 
toisensa  jälkeen,  niin  onko  se  hintansa, 
saati  vaivansa  arvoinen? 

Ehkä  juuri  siksi  viime  vuonna  lyhy¬ 
esti  julkisuuden  valokeilassa  piipahta¬ 
nut  piraattipalvelu  Popcorn  Time  oli¬ 
kin  yhtä  aikaa  sekä  niin  pelottava  että 
kiinnostava  juttu.  Se  oli  näet  ilmainen, 
opensource-pohj ainen  suoratoistopal- 

velu,  joka  haki  herkkunsa  internetin 
torrent-piraattiverkoista.  Ja  tiedätte¬ 
kös,  se  oli  osittain  jopa  ylivertainen 
kilpailijoihinsa  verrattuna.  Käyttöko¬ 
kemus  oli  Netflixin  tasoa,  mutta  tv-  ja 
elokuvatarjonta  ei  tietenkään  kunni¬ 
oittanut  viihdeyhtiöiden  sopimuksia 
ja  rajoituksia.  Saman  pääteohjelman 
kautta  sai  vaivatta  kaiken  viihteen,  tuh¬ 
memmatkin  jutut  mukaan  lukien. 

Ei  ihme,  että  viihdebisnes  sai  hepu¬ 
lin  ja  alkuperäinen  Popcorn  Time  ka¬ 
tosi  verkosta  nopeasti.  Mutta  silti  liian 
myöhään,  sillä  avoimena  julkaistu  oh¬ 
jelmisto  oli  jo  levinnyt. 

Pelitkin  striimaavat 

Suoratoisto  on  tehnyt  vahvan  las¬ 
keutumisen  myös  videopelien  maail¬ 
maan,  etunenässään  OnLive-palvelu. 
Windows-  ja  Mac-tietokoneilla  sekä 
Android-mobiililaitteilla  ja  -mikro - 
konsoleilla  toimiva  palvelu  toimii 
yksinkertaisuudessaan  niin,  että  pe¬ 
laajan  koneelle  asennetaan  pelkkä 
pääteohjelma,  joka  lataa  pelidataa  On- 
Liven  palvelimelta  puhtaana  videoku¬ 
vana.  Pelaaminen  sujuu  ihan  hiirellä  ja 
näppäimistöllä,  tai  sitten  joko  OnLiven 
omalla  tai  yhteensopivalla  pad-ohjai- 
mella. 

Niin  erikoiselta  kuin  se  tuntuukin, 
toimii  täysimittaisten  isojen  video¬ 
pelien  suoratoisto  hämmästyttävän 
hyvin.  Pelistä  riippuen  viive  pelikö  - 
mennon  lähettämisen  ja  videokuvan 
reagoimisen  välillä  on  huomaamatto¬ 
man  vähän,  tai  sitten  juuri  häiritseväs¬ 
ti.  Nopeatempoiset  taistelupelit  ovat 
ongelmallisia  ja  ajopeleissä  on  pakko 
ennakoida  kiusallisen  paljon.  Useim¬ 
missa  peleissä  viive  on  kuitenkin  vain 
pieni  tottumiskysymys. 

Miksi  pelit  sitten  pitäisi  striimata? 
OnLivessä  vastaus  löytyy  pelikirjaston 
laajuudessa  ja  pelaamisen  nopeudes¬ 
sa.  Kuukausimaksua  vastaan  saa  käyt¬ 


töönsä  koko  OnLiven  peruskirjaston 
ja  lisämaksulla  siihen  voi  synkronoida 
myös  omistamansa  Steam-pelit.  Pelejä 
ei  tarvitse  asentaa  lainkaan,  vaan  ne 
käynnistyvät  saman  tien  valikosta  kli- 
kattuaan.  Levytilaakaan  ei  kulu  lain¬ 
kaan  ja  pelit  latautuvat  nopeasti. 

En  ehkä  lämpenisi  aivan  täysin  On- 
Livestä  ainoana  pelaamisen  muotona, 
mutta  sen  hyvä  toimivuus,  alustariip¬ 
pumattomuus  ja  mobiilius  tekevät  siitä 
erittäin  hyvän  vaihtoehdon.  Se  sopii 
myös  oikein  hyvin  perheen  nuorem¬ 
mille  -  ja  onhan  se  jotenkin  kivaa  pela¬ 
ta  jotain  ensin  olohuoneessa  telkkaril¬ 
la,  sitten  jatkaa  samaa  peliä  makkarissa 
tabletilla. 

Suoratoistopelaaminen  sujuu  muu¬ 
ten  nykyään  myös  Steamin  kautta 
kodin  sisäverkossa,  sekä  Playstation 
4  -konsolilla  kavereiden  kanssa. 
Tämän  voi  kutsua  pelaamaan 
omalla  koneellasi  verkon  yli, 
tai  sitten  ottaa  nettikaveri 
mukaan  omalle  koneel¬ 
le  ikään  kuin  saman 
koneen  moninpeliin. 

Kaverin  ei  tarvitse 
edes  omistaa  peliä, 
kunhan  kutsujalla 
vain  on  kuukausi- 
maksullinen  Play¬ 
station  Plus  -tili. 

Mutta  kuka 
sen  omistaa? 

Suoratoistoviihde  on 
tullut  ollakseen  ja  jää¬ 
däkseen.  Jos  olet  ker¬ 
ran  Youtubea  käyttänyt, 
olet  jo  sen  pauloissa.  Mutta 
siitä  ei  ole  pakko  pitää  tai  maksaa. 
Maksettaessa  pinnalle  nousee  kuiten¬ 
kin  se  perimmäinen  kysymys:  kuka 
viihteesi  omistaa? 

Jos  sinä  vain  vuokraat  palvelua  kuu- 
kausitasolla,  niin  sinulle  ei  jää  mitään 


käteen.  Kaikki  katoaa  sillä  hetkellä  kun 
tilaus  päättyy.  Levyt,  DVD:t,  Blu-rayt 
ja  muut  fyysiset  tuotteet  sentään  edes 
vievät  hyllytilaa,  ja  Steam-ostoksetkin 
ovat  selvästi  sinun.  Kummasta  pidät 
enemmän?  Tai  mitä  sanot  siinä  vai¬ 
heessa,  kun  palvelutarjoajan  sisältöso- 
pimus  jostain  tv-sarjasta  päättyy  ja  se 
katoaa  pilvestä  kesken  kaiken? 

Entä  mitä  pilveen  siirtyy  seuraavak- 
si?  Musiikin,  tv- sarjojen,  elokuvien 
ja  pelien  tuottajat  ovat  jo  myöntäneet 
suoratoiston  olevan  yksi  jakelukana¬ 
va  muiden  joukossa.  Kirjankustan¬ 
tajat  kuitenkin  pistävät  yhä  hanttiin, 
samoin  sarjakuva- ala.  Luultavasti  on 
kuitenkin  vain  ajan  kysymys,  milloin 
kirjoja  ja  sarjakuvia  voi  lukea  jostain 
kaupasta  kuukausimaksulla.  Sitä  päi¬ 
vää  odotellessa.  & 


9 


Kulttuuri 


Vanha 

purkkihäirikkö 
muistelee 

Tarinoita  BBS-alamaailmasta 

v’  _ 

Ennen  kuin  Internet  tuli  kaikkien  ulottuville,  tietokoneharrastus  eli  BBS-järjestelmissä 
eli  purkeissa.  Parhaimmillaan  ne  olivat  kuin  nykyiset  keskustelufoorumit:  leppoisia 
samanhenkisten  ihmisten  kokoontumispaikkoja.  Ja  pahimmillaan  ne  olivat  kuin  nykyiset 
keskustelufoorumit:  kuppikuntaisia,  aloittelijavihamielisiä  lietealtaita.  Nettikiusaamisena 
tunnettu  ilmiö  oli  voimissaan,  vaikkei  sillä  vielä  ollut  erityistä  nimeä. 

Teksti:  Matti  Ouvinen  Kuva:  Manu  Pärssinen 


aitsi  muita  käyttäjiä, 
myös  järjestelmien 
ylläpitäjiä  huijattiin. 
Usein  pienen  BBS:n 
pääkäyttäjä,  sysop 
( system  operator ),  oli 
itsekin  iältään  hädin  tuskin  toisella 
kymmenellä.  Ja  missä  liikkui  hyväus¬ 
koisia  aloittelijoita,  siellä  purjehtivat 
myös  raadonsyöjät  näykkimässä  ma¬ 
kupaloja.  Yksi  näitä  ”peeloja”  teksti¬ 
tiedostoon  tallentaneista  oli  Capture 
Fucker.  Tapasin  anonyyminä  pysyt¬ 
televän  purkkihäirikön,  joka  intoutui 
muistelemaan  hirmutekojaan  rikosten 
jo  vanhennuttua. 

Tötöilyt  tekstitiedostoon 

BBS-maailmassa  syntyi  ”lamecaptu- 
ren”  käsite.  Sillä  tarkoitettiin  tekstitie¬ 
dostoa,  jonka  luomista  varten  häirikkö 
soitti  uhrinsa  BBSiään,  kutsui  sysopin 
yksityiseen  keskusteluun  ja  alkoi  syöt¬ 
tää  tälle  pajunköyttä.  Nolaus  viimeis- 
teltiin  laittamalla  keskustelusta  taltioi¬ 
tu  lokitiedosto  yleiseen  jakoon. 


”Meitä  oli  oikeastaan  kolmen  hen¬ 
gen  porukka  Capture  Fuckerin  taka¬ 
na.  Istuimme  iltaa  muutaman  kerran 
vuodessa  ja  teimme  cappeja.  Koko 
hommahan  oli  oikeastaan  parodiaa  la- 
mecaptureita  julkaisevista  elite-haxo- 
reista.  Sehän  oli  sellainen  alakulttuuri, 
että  capin  piti  näyttää  tietynlaiselta. 
Paketissa  piti  tulla  Asciina  tehty  me- 
gasiisti  infofile,  ehkä  jopa  joku  pieni 
introkin,  mikäli  groupilla  oli  kooda- 
reita.  Capturetiedostossa  piti  olla  jon¬ 
kinlainen  leipäteksti,  jossa  evästettiin 
koko  capin  taustoja  ja  groupin  kuulu¬ 
misia.  Ja  tietenkin  haukuttiin  uhriksi 
joutunutta  lameria.  Joskus  käytiin  cap- 
turen  julkaisun  jälkeen  uusintakäyn- 
nilläkin,  etenkin  jos  uhrille  oli  syötet¬ 
ty  joku  troijalainen  kokeiltavaksi”,  CF 
muistelee. 

CF  eli  ”CaPTuRe  FuCKeR”  ja  UNi- 
VERSUM  PRODUCTS  olivat  aktiivi¬ 
sia  vuosina  1994-95.  ”Niin  tuo  kir¬ 
joitusasu,  hyvä  että  toit  tuon  yhden 
capin  näytille,  en  olisi  muistanut  enää 
mitkä  kirjaimet  tulevat  isolla  ja  mitkä 


pienellä!  Tuohan  oli  täyttä  parodiaa 
I33t-maailmasta,  jossa  kaikki  piti  olla 
jotenkin  erikokoisilla  kirjaimilla  ja 
lennokkaasti  kirjoitettu.  Meillähän  oli 
infoteksteissä  aina  kauheat  esittelyt 
meidän  groupista  ja  sen  tekemisistä, 
vaikka  ei  meillä  mitään  ollut.  Mutta 
ne  ikään  kuin  kuului  olla.  Universum 
Products  oli  cooliakin  coolimpi!” 

Mistä  Capture  Fucker  sitten  sai  in¬ 
nostuksen  cappien  tekemiseen?  ”Suu- 
rin  osa  muiden  tekemistä  captureis- 
tahan  oli  aivan  hävyttömän  huonoja. 
Monet  olivat  tökerön  lyhyitä,  vedätyk- 
set  epäuskottavia,  pilkat  kommenteissa 
alakoulutasoisia.  Sellaista  lällättelyä. 
Niistä  jäi  sellainen  mielikuva,  etteivät 
kaappaajat  olisi  edes  uhriensa  tasolla 
älyllisesti”,  Capture  Fucker  harmitte- 
lee.  ”Me  halusimme  tehdä  todella  hy¬ 
viä  cappeja  ja  samalla  parodioida  elite- 
skeneä.” 

Haaskalinnun  haasteet 

”Kohteita  oli  aika  helppo  löytää.  Purk- 
kikulttuuri  oli  pääsääntöisesti  aika  pai- 

kallista,  koska  joka  telealueella  oli 
omat  toimijansa.  Pääkaupunkiseudun 
alue  oli  iso  ja  uusia  peeloja  löytyi  aina”, 
Capture  Fucker  muistelee.  "Välillä 
otettiin  purkkilista  käteen  ja  valittiin 
uusien  purkkien  osiosta  joku  sopivan 
vihreä,  joka  vaikutti  nololta.  Joskus 
kohteeksi  valikoitui  jostain  purkki¬ 
en  messulaudoilta  bongattu  hönökki, 
joka  oli  tehnyt  jo  valmiiksi  itsestään 
pellen”,  CF  kertoo. 

Yksi  kaapparin  haaste  oli  uskottavan 
hahmon  luominen.  Kaappari  soitti 
yleensä  uutena  käyttäjänä  vieraaseen 
purkkiin.  Mikäli  sysop  istui  koneel¬ 
laan  kyttäämässä  purkin  tapahtumia, 
ei  olisi  mitenkään  uskottavaa  paukata 
suoraan  kutsumaan  sysopia  chattiin  - 
moni  sysop  o  saisi  epäillä  tuntematonta 
vierasta  muutenkin.  "Usein  kolusim¬ 
me  purkin  viestialueita,  tiedostoja  ja 
mahdollisia  verkkopelejä  läpi  ennen 
chattiin  huhuilemista,  ihan  kuin  kuka 
vain  uuteen  purkkiin  tutustuva.  Ja  mo¬ 
nesti  sieltä  sai  kaapattua  jotain  elite- 
skeneläisen  silmin  noloa  muutenkin 
cappiin.” 

Myös  siistin  lokitiedoston  saaminen 
oli  vaikeaa.  Jaettua  ruutua  käyttävi¬ 
en  chattien  tekemä  lokitiedosto  oli 
kammottavaa  sekamelskaa,  joten  oli 
toivottavaa  päästä  perinteisempään 
rivichattiin.  "Värit  kannatti  laittaa 
käyttäjäasetuksista  pois  päältä,  sillä 
monet  split  screen  -ehätit  vaativat  nii¬ 
den  käyttämistä,  jolloin  vain  rivichatti 
oli  mahdollinen.  Ja  tarvittaessa  keksit¬ 
tiin  mitä  mielikuvituksellisempia  syi¬ 
tä,  miksi  pitäisi  päästä  split  screenistä 
rivichattiin.  Yleensä  jotain  terminaa¬ 
liohjelmaan  tai  johonkin  protokollaan 
liittyvää  höpönlöpöä”,  CF  muistelee. 

"Yksi  odottamaton  ongelma  oli  se,  että 
pedoilla  oli  Telewell-modeemeja,  jotka 
olivat  melkoista  kuraa.  Jostain  syystä  ne 
Wellit  pätkivät  yhteyksiä  ja  eivät  tahto¬ 
neet  saada  yhteyttä  etenkään  meidän 
elitejen  suosimien,  laadukkaampien  US 
Robotics  Courierien  kanssa”,  Capture 
Fucker  kertoo  virnuillen. 


Matoa  koukkuun 

Tärkeää  oli  hyvä  idea.  "Muuan  sysop 
sulki  Windows  95  -teemaisen  purk- 
kinsa,  kun  tekeydyimme  Microsof¬ 
tin  edustajiksi  ja  pelottelimme  vähän 
suuren  korporaation  oikeustoimilla. 
Se  W95-intoiluhan  syletti  ihan  äärettö¬ 
mästi  DOSiin  tottuneitapa  kaikki  tiesi¬ 
vät  että  OS/2  olisi  ollut  paljon  parempi, 
mikäli  jotain  graafista  käyttöliittymää 
ehdottomasti  halusi”,  CF  toteaa.  "Toi¬ 
nen  taas  suunnilleen  laski  alleen,  kun 
tekeydyimme  tekij  änoikeusj  är j  eston 
edustajiksi  ja  uhkasimme  sulkea  pur¬ 
kin  piraattikopioiden  jakelun  vuoksi. 
Olihan  siellä  ware-osastolla  joku  Ski 
Or  Die  levityksessä  sentään!” 

Joskus  hyväuskoinen  sai  testattavak- 
seen  peliksi  naamioidun  troijalaisen. 
"Meidän  vakiotroijalaisemme  oli  Juha 
Kankkunens  Racing  Challenge.  Se  oli 
joku  aivan  äärettömän  simppeli  exe, 
joka  formatoi  kiintolevyn.  Paketissa 
olevaan  file_id.diz  iin  oli  kirjoitettu 
kauheat  määrät  sitaatteja  ulkomaisten 
ihan  keksittyjen  lehtien  peliarvoste¬ 
luista  ja  ties  mitä.  Ja  täydestähän  se 
meni,  vaikka  se  tiedosto  oli  joku  nau¬ 
rettavan  pieni  exe.  Kai  sen  kokoa  joten¬ 
kin  yritettiin  turvottaa,  että  se  näyttäisi 
uskottavammalta  edes  pelin  demoksi”, 
CF  naureskelee  päätään  pyöritellen. 

"Muuan  sysop  ajoi  jonkun  meidän 
antaman  troijalaisen  dos-shellissä,  ja 
kovalevy  formatoitiin  livenä!”  Captu¬ 
re  Fucker  hekottelee  hirveitä  tekojaan. 
"Oli  meillä  myös  sellainen  humaani 
pseudo -troijalainen,  joka  sai  DOSin 
hakemistolistauksen  näyttämään  siltä 
kuin  C-asema  olisi  tyhjätty.” 

Kadutko  jälkeen  työs? 

Elettiin  aikaa,  jolloin  varmuuskopioita 
ei  hirveästi  harrastettu,  joten  joltakulta 
saattoi  mennä  kaikki  sileäksi  häirikön 
vuoksi.  Mutta  mitä  miettii  Capture 
Fucker  20  vuotta  myöhemmin  -  oli¬ 
siko  muutama  temppu  saanut  jäädä 
tekemättä? 

"Osa  niistä  vedätyksistä  oli  ihan  ri¬ 
koksen  tunnusmerkit  täyttäviä,  muut 
ehkä  vain  kiusaamiseksi  luokiteltavaa. 
Nöyryyttävien  cappien  julkaiseminen 
kaiken  kansan  luettavaksi  nyt  ainakin 
täytti  kunnianloukkauksen  tunnus¬ 
merkit”,  Capture  Fucker  pohtii.  "Kaik¬ 
kea  sitä  tuli  tehtyä. .  ” 

Harva  enää  muistaa  edes  koko  cap¬ 
ture -kulttuuria  saati  sen  pahamainei- 
simpia  edustajia.  Aikanaan  kyseenalai¬ 


nen  kunnia  oli  kuitenkin  arvossaan: 
vielä  uutisryhmien  aikakaudella  ai¬ 
nakin  yksi  asiaan  liittymätön  henkilö 
oli  "tunnustanut”  olleensa  Capture 
Fucker. 

Sittemmin  elämä  vei  koko  Captu¬ 
re  Fuckerina  esiintyneen  kolmikon 
kaidalle  tielle,  eikä  yksikään  ryhmän 
jäsenistä  ole  edes  IT-alalla.  Toden¬ 
näköisesti  moni  UNiVERSUM  PRo- 
DUCTSin  uhri  pääsi  lopulta  tietotek- 
niikkaharrastuksessaan  pidemmälle. 

Parodiahorisonttia 

puskemassa 

Teksti:  Ville-Matias  Heikkilä 

Törmäsin  lamecaptureihin  ensimmäis¬ 
tä  kertaa  vuonna  1994,  kun  ne  olivat 
nousseet  käyttämissäni  purkeissa  kes¬ 
kustelunaiheeksi.  Muutamat  tuomitsi¬ 
vat  capturet  suoraan  lapselliseksi  kiu¬ 
saamiseksi,  toisten  mielestä  ne  olivat 
usein  viihdyttäviä.  Viihdyttävyys  tosin 
tuli  yleensä  siitä,  ettei  pilasoittaja  ollut 
usein  itsekään  mikään  ruudinkeksijä. 
Parasta  huumoria  sai  tekeleistä,  joissa 
capturentekijä  tajuamattaan  nolasi  it¬ 
sensä  paljon  pahemmin  kuin  "uhrin- 
sa. 

Pidin  itse  ilmiötä  niin  hölmönä,  ettei 
siihen  oikein  voinut  ottaa  kantaa  muu¬ 
ten  kuin  trollaamalla.  Otin  inspiraati¬ 
oksi  muutamia  Universum  Productsin 
captureita  ja  loin  valejengin  nimeltä 
"COOLeS  WaReZ  UNioN”.  Julkaisin 
ryhmän  nimissä 
lähinnä  parodioi¬ 
ta  tavanomaisista 
lamecaptureista 
ja  piraattiskenen 
uhoamisteksteis- 
tä,  mutta  sekaan 
mahtui  myös 
muutama  avant- 
gardistisempi 
julkaisu.  Eräs 
näistä  oli  lame- 
captureksi  naa¬ 
mioitu  mainos 
eräästä  varkau- 
telaispurkista. 

En  usko,  että 
kovinkaan  moni  lopulta  tajusi  jutun 
juonta. 

Keskiysärin  lamecapture-ilmiötä  on 
kuitenkin  syyttäminen  siitä,  että  löysin 
trollaamisen  ilot  -  pari  vuotta  ennen 
kuin  tiesin  sille  edes  nimeä.  Kiitos  täs¬ 
tä,  Capture  Fucker  ja  kumppanit. 

UUSI  AIKA  KOITTAA 
COMMODORE  64 

tietokoneellesi 


Soita  nyt  9800  -  6464 

ja  saat  kaksi  yhden  hinnalla 


Kuusnepa  kisakuntoon 

Commodore  64  elää  edelleen ,  vaikka  koneella  onkin  ikää.  Mitä  pitää  huomioida,  jos  haluat 
ryhtyä  tänään  commodoristiksi?  Miten  vanha  sotaratsu  otetaan  tehokkaasti  käyttöön?  Tä¬ 
nään  se  on  sekä  helpompaa  että  haastavampaa  kuin  vuonna  1985. 


Teksti:  Jarkko  Lehti 

Kuvat:  Sakari  Leppä,  Jarkko  Lehti 

C64  on  tietokone,  jos¬ 
ta  keski- ikäistyvät 
sedät  juttelevat  kyy¬ 
nel  silmäkulmassa. 
Ja  syystä.  Sillä  on 
pelattu  ja  puuhat¬ 
tu  monin  tavoin,  ja  se  on  vaikuttanut 
vahvasti  sekä  demoskenen  että  suo¬ 
malaisen  pelialan  syntymiseen.  Kone 
on  kuitenkin  edelleen  oiva  retrolaite, 
koska  modernien  apuvälineiden  avulla 
se  on  helppokäyttöisempi  ja  vaivatto¬ 
mampi  kuin  koskaan. 

Kuusnelosta  hankkiessa  kannattaa 
pitää  mielessä,  että  kyseessä  on  maa¬ 
ilman  eniten  valmistettu  tietokone.  Se 
ei  ole  mikään  keräilyharvinaisuus.  Ne¬ 
tin  kauppapaikoilla  hintapyynnöt  ovat 
usein  kohtuuttomia,  joten  kannattaa 
pitää  pää  kylmänä  ja  katsella  rauhassa 
sopivaa  pakettia. 


Alkuun  pääsemiseen  tarvitaan  vä¬ 
hintään  C64,  levyasema,  lerppuja, 
näyttölaite  sekä  tarvittavat  kaapelit 
laitteiden  välille.  Levyoperaatioita 
vauhdittava  turbomoduuli  on  myös 
ehdoton.  Vuosien  varrella  demoske- 
nekilpailuj en  standardikokoonpanoksi 
on  vakiintunut  C64,  1541-II-levyase- 
ma  ja  Action  Replay  -turbomoduuli. 
Tällä  kokoonpanolla  lähes  kaikkien 
demojen  ja  pelien  pitäisi  toimia  ongel¬ 
mitta. 

Ohjelmat  kuusneloselle 

Mutta  miten  pelit  ja  demot  saadaan  in¬ 
ternetistä  lerpulle,  jotta  niistä  voi  naut¬ 
tia  aidossa  ympäristössä?  Pitääkö  virit¬ 
tää  internet-yhteys  C64:ään,  vai  saako 
ohjelmat  koneelle  helpommin?  On¬ 
neksi  nykyaikaiset  lisälaitteet  helpot¬ 
tavat  tuntuvasti  ohjelmien  siirtämistä. 


1541  Ultimate  on  käytännöllinen 
muistikortteja  käyttävä  lisälaite,  jonka 
avulla  ohjelmat  voidaan  ladata  vaivat¬ 
tomasti  muistikortilta  koneen  muistiin 
kasetti-  tai  levyaseman  sijaan.  Ultima- 

Nykyaikaisemmilla  lisälaitteilla  Commodore  64  vet- 
ryy  ja  nuortuu.  Ohjelmien  latautumista  ei  tarvitse 
enää  odottaa,  joten  koneen  käyttäminen  helpottuu 
ja  nopeutuu. 


tessa  on  kuitenkin  poikkeuksellisen 
hyvä  1541-levyasemamallinnus.  Itse 
laite  asennetaan  C64:n  moduuliport- 
tiin.  Ultimate  kytketään  puolestaan  le- 
vyasemakaapelilla  tietokoneen  IEC-  eli 
levyasemaliitäntään.  Näin  käytettävissä 
on  lähes  täydellinen  1541-levyasema- 
emulaatio,  toisin  kuin  useissa  muissa 
muistikorttilaitteissa.  Laitteeseen  voi¬ 
daan  siirtää  tiedostot  joko  Micro  SD - 
kortilla  tai  USB-tikulla.  Lisäksi  laite 
emuloi  useita  eri  turbomoduuleita  ja 
REU-muistinlaaj  ennosta. 

Zoomfloppy  on  PC:n  USBdlä  kyt¬ 
kettävä  laite,  johon  voidaan  liittää 
1541 -levyasema  tiedostojen  siirtoa 
varten.  Laitteen  käyttö  tapahtuu  ko- 
mentorivityökaluilla.  Sille  ei  ole  sig¬ 
neerattua  ajuria,  joten  64-bittisen 
Windowsin  käyttäjille  on  luvassa  yli¬ 
määräistä  säätöä. 

IDE64  on  IDE-liitäntä  C64:lle.  Laite 
asennetaan  C64:n  moduuliporttiin,  ja 
siihen  voidaan  kytkeä  IDE-liitännäisiä 
laitteita  kuten  CD-asema,  kovalevy  tai 
zip -asema.  Kortilla  on  myös  paikka 
CF-muistikortille,  joka  on  helppokäyt¬ 
töisin  massamuisti  IDE64:lle.  Kortilla 
on  myös  Mini  USB  -liitin,  jolla  C64:n 
voi  kytkeä  PC-koneeseen.  Tällöin 
IDE64:lle  voi  ladata  ohjelmia  suoraan 
PC:n  kovalevyltä.  IDE64  on  ehdotto¬ 
masti  oma  suosikkini  kuusnepan  mo¬ 
derneista  lisälaitteista,  ja  sen  käyttö  on 
tuonut  vanhan  koneen  käytön  uudelle 
vuosituhannelle. 

uIEC/SD2IEC-johdannaiset  laitteet 
emuloivat  Commodoren  levyasemi¬ 
en  siirtoprotokollaa  joka  mahdollistaa 
ohjelmien  lataamisen  SD-muistikortil- 
ta.  IEC  on  Commodoren  sarjaporttilii- 
täntä,  ja  uIEC  oli  ensimmäinen  laita, 
joka  matki  1541 -levyasemaa  mikro - 
kontollerin  kautta.  uIEC/SD2IEC-lait- 
teiden  suurin  ongelma  on  se,  etteivät 
ne  emuloi  varsinaisesti  1541 -levyase¬ 
maa  vaan  pelkästään  sen  latausproto- 
kollia.  Niinpä  useimmat  omalla  turbo - 
koodillaan  lataavat  pelit  ja  demot  eivät 
toimi.  uIEC/SD2IEC-laitteet  toimivat 
kuitenkin  hyvin  yksiosaisten  demojen 
ja  pelien  kanssa. 

Turbo  Chameleon  64  edustaa  uut¬ 
ta  lähestymistapaa  C64-lisälaitteisiin. 
Moduuliporttiin  kytkettävä  lisälai¬ 
te  on  näet  käytännössä  täydellinen 
C64-emulaattori,  joka  käyttää  C64:ää 
lähinnä  näppäimistönä,  ääni-  ja  gra- 
fiikkakorttina.  Kaikki  muu  proses¬ 
sointi  tapahtuu  FPGA-piirillä  C64- 


ympäristössä.  Yksi  tämän 
lähestymistavan  eduista  on 
ohjelman  lataaminen  emu¬ 
loidulta  levykkeeltä  ilman 
moduulin  ja  C64:n  välistä 
kaapelia. 

Moduulilla  on  lisäksi 
VGA-liitäntä,  jolla  C64:stä 
saadaan  VGA- tasoista  ku¬ 
vaa.  Voi  tosin  olla  vaikeaa 
löytää  VGA-näyttöä,  joka 
kykenee  tarvittavaan  50,12 
hertsin  virkistystaaj uuteen. 
Chameleon  osaa  myös  60 
hertsin  tilan,  mutta  tällöin 
C64:n  kuvaa  ei  ole  tahdis¬ 
tettu  näyttöön,  mikä  ai¬ 
heuttaa  kuvan  nykimistä. 
Käytännössä  moni  PC:lle 
tehty  C64-emulaattori  nykii 
vastaavalla  tavalla. 

Chameleon  osaa  monta 
muutakin  temppua.  Se  on 
turbo,  jolla  C64:n  prosesso¬ 
riin  saadaan  lisää  vauhtia. 

Laite  voi  lisäksi  emuloida 
useita  eri  turbomoduuleita, 
ja  se  kelpuuttaa  SD-muis- 
tikotit  tiedostojen  siirtoa 
varten. 

Koneen  liittäminen  hyvään 
näyttöön 

Nykypäivän  ongelmista  konkreettisin 
on  C64:lle  sopivan  näytön  löytäminen. 
Tekniseltä  kannalta  vanhanaikainen 
CRT-monitori  on  ehdottomasti  paras 
vaihtoehto,  mutta  moni  nykyään  moni 
haluaa  tilankäytöllisesti  järkevämmän 
litteän  näytön  suurikokoisen  putki- 
näytön  sijaan.  Tästä  seuraa  useita  on¬ 
gelmia. 

C64:n  videosignaali  ei  ole  tiukasti 
standardin  mukainen  vaan  enemmän 
tai  vähemmän  sinnepäin.  Vanhoil¬ 
le  kuvaputkimonitoreille  tämä  ei  ole 
kummoinenkaan  ongelma,  mutta  ny¬ 
kyaikaisemmat  televisiot  joutuvat  vai¬ 
keuksiin.  RF-kaapelin  voi  käytännössä 
unohtaa,  sillä  sen  kautta  kuvanlaatu  oli 
aivan  kamala  jo  80-luvullakin. 

Kuusnelosen  videolähdöstä  saadaan 
sekä  komposiit- 
tisignaalia  että 
parempilaatuista 
S-Video-signaa- 
lia,  jossa  väri-  ja 
kuvainformaatio 
on  erotettu  toi¬ 
sistaan.  Soveltu¬ 


via  kaapeleita  myydään  muun  muassa 
eBayssa.  Sopiva  hakulauseke  on  esi¬ 
merkiksi  ”commodore  64  video  cable”. 

Sopivan  kaapelin  löytämisen  jäl¬ 
keenkin  kuvanlaatu  saattaa  olla  kel¬ 
voton,  sillä  moni  televisio  yliohjautuu 
videosignaalin  liian  korkean  jännite¬ 
tason  takia.  Tätä  voi  korjailla  harras¬ 
tajien  tekemillä  vastusvirityksillä, 
joilla  videotaso  saadaan  lähemmäs 
standardia.  Aiheesta  voi  lukea  lisää 
Ilkka  Sjöstedtin  koostamasta  artikke¬ 
lista  osoitteesta  http://ilesj.wordpress. 
com/2012/03/30/c64-av-cable-theory- 
and-practice/. 

Kun  kuva  on  viimein  saatu  LCD- 
television  näytölle,  on  aika  edetä  seu- 
raavalle  tasolle  ja  tarkistaa,  miten  te¬ 
levisio  suoriutuu  liikkuvasta  kuvasta. 
Toisinaan  tv  rajaa  virkistystaaj  uuden 
tasan  50  hertsiin,  kun  taas  eurooppa¬ 
lainen  C64  tuottaa  kuvaa  50,12  hertsin 


1541  Ultimate:  http://www.1541ultimate.net/ 
Zoomfloppy:  http://store.go4retro.com/zoomfloppy/ 

IDE64:  http://www.ide64.org/ 
uIEC:  http://store.go4retro.com/uiec-sd/ 

Turbo  Chameleon  64:  http://wiki.icomp.de/wiki/Chameleon 

Tämä  saa  aikaan  sen, 
että  liike  ei  ole  tasaista  vaan  nykii. 

Lisäksi  käytännössä  kaikki  televisiot 
skannaavat  kuvan  lomitettuna  kahdel¬ 
la  pyyhkäisyllä,  kun  taas  C64  piirtää 
sen  kerralla.  Niinpä  C64  on  jo  piir¬ 
tänyt  seuraavan  kuvan,  kun  televisio 
vasta  lukee  edellistä.  Käytännössä  täs¬ 
tä  on  yllättävän  vähän  haittaa,  mutta 
moni  televisio  tuottaa  algoritmeillaan 
hassuja  artefakteja  esimerkiksi  demo¬ 
jen  skrollausefekteihin. 

S -Video -kaapelilla  saadun  kuvan 
laatu  on  monille  riittävä,  mutta  per¬ 
fektionistille  se  ei  kelpaa  alkuunkaan. 
Saadakseen  täydellisen  ja  nykimättö- 
män  kuvan  on  käytettävä  joko  CRT- 
monitoria  tai  hankittava  riittävän  hyvä 
videoskaalain.  Laite  muuntaa  C64:n 
kuvan  HDMI-signaaliksi,  jonka  televi¬ 
siot  kelpuuttavat  huomattavasti  jousta¬ 
vammin.  Aihetta  on  käsitelty  aiemmin 
Skrollin  nettisivulla  artikkelissa  Com- 
modore-har rastaj an  tuskaa  litteiden 
paneelien  maailmassa. 

Mikä  on,  kun  peli  ei  pyöri? 

Kun  kuva  on  lopulta  ruudulla,  voimme 
paneutua  käytännön  asioihin:  kuinka 
saamme  netistä  ladatut  pelit  ja  demot 
toimimaan? 

SD-korttipohjaisissa  laitteissa  riit¬ 
tää,  että  kopioi  halutut  tiedostot  kor¬ 
tille.  Lisälaite  näyttää  kortin  sisällön  ja 
avaa  ohjelmatiedoston  eli  levykkeen 
tai  kasetin  näköistiedoston. 

IDE64:ssä  on  tuki  PC- Link- järjes¬ 
telmälle.  PC:llä  käynnistetään  pal¬ 
velinohjelma,  jolloin  PC:n  kovalevyt 
näkyvät  suoraan  C64:lla.  Tämä  on 
erityisen  kätevää,  jos  halutaan  käyttää 
alkuperäistä  1541 -levyasemaa.  Näin 
netistä  ladatut  d64-näköistiedostot 
voidaan  nimittäin  kirjoittaa  näppärästi 
kaapelin  välityksellä  lerpulle.  PC-Link 
tulee  useita  tiedonsiirtotapoja,  joista 
kätevin  lienee  USB-yhteys.  Tämä  löy¬ 
tyy  IDE64:n  versiosta  4. 1  lähtien. 

Itse  käytän  IDE64:ää  yhdessä  1541 


Ultimaten  kanssa  ja  kirjoitan  d64-nä- 
köistiedostot  1541  Ultimatelle  kaape¬ 
lia  pitkin,  sillä  olen  liian  laiska  siirtä¬ 
mään  SD -korttia  koneesta  toiseen. 

Herkkä  vanhus  täynnä 
erikoispiirejä 

Commodore  64:ssä  on  koneen 
iästä  huolimatta  lukuisia  eri¬ 
koispiirejä,  jotka  huolehtivat  useista 
asioista.  Niiden  lyhyt  esittely  lienee 
paikallaan. 

CIA  -  Complex  Interface  Adapter 

CIA-piiri  ei  lue  sähköposteja  vaan 
muun  muassa  levyasemaa,  näppäimis¬ 
töä,  laajennusliitäntää  ja  peliohjain- 
portteja.  Lisäksi  siinä  on  reaaliaikakel- 
lo  ja  keskeytyskäsittelijät.  Piiri  menee 
yllättävän  usein  rikki. 

SID  -  Sound  Interface  Device 

Legendaarinen  äänipiiri,  josta  on  ole¬ 
massa  kaksi  merkittävää  versiota:  6581 
ja  8580.  Ensiksi  mainitusta  on  ole¬ 
massa  neljä  versiota,  joista  myöhem¬ 
mät  tunnistaa  piirin  päälle  painetus¬ 
ta  tekstistä.  Eri  versioita  on  syntynyt 
valmistustekniikan  muuttuessa,  kun 
piirinvalmistusvaiheen  saantoa  on 
kasvatettu. 

Valitettavasti  valmistusprosessin 
muutokset  ovat  vaikuttaneet  myös 
äänipiiriin  sisältyvän  suotimen  eli  filt¬ 
terin  sisäisiin  vastusarvoihin.  Niinpä 
on  vaikeaa  löytää  kahta  täysin  samoin 
soivaa  6581 -piiriä.  Commodore  ei 
myöskään  juuri  välittänyt  alkuperäi¬ 
sestä  ohjeistuksesta,  jonka  mukaan 
SID -piirin  kaverina  piti  käyttää  mah¬ 
dollisimman  tarkoin  määriteltyjä 
ulkoisia  kondensaattoreita.  Epämää¬ 
räiset  kondensaattorit  lisäsivät  epäli¬ 
neaarisuuksia  filtterin  toiminnassa. 
Tällä  säästettiin  tuotannossa  jokunen 
sentti  rahaa. 

Lisäksi  ohjeistus  neuvoi  käyttämään 
erillisiä  maa-  ja  jännitelinjoja  häiriöi¬ 
den  vähentämiseksi,  mitä  Commodo¬ 
re  ei  myöskään  tehnyt.  Niinpä  C64:n 
vakioäänilähtö  on  surullisen  kuuluisa 
ylimääräisistä  surinoistaan,  joita  voi 
kuitenkin  vähentää  konetta  virittele- 
mällä. 

Myöhemmässä  vaiheessa  SID  suun¬ 
niteltiin  kokonaan  uudelleen,  kun  val¬ 
mistus  siirtyi  HMOS-prosessiin.  Täl¬ 
löin  myös  filtterit  saatiin  tasapäistettyä 
niin,  että  äänet  kuulostivat  eri  koneilla 
jotakuinkin  samalta. 


Commodore-fanit  ovat  kinanneet 
vuosikymmenet  siitä,  kumpi  SID  on 
parempi,  6581  vai  8580.  Oikea  vastaus 
on  molemmat.  SID-piiriä  on  käytet¬ 
ty  jopa  oikeissa  syntetisaattoreissa, 
esimerkiksi  Sidstationissa,  Therap- 
sidissa,  Hardsidissä  ja  Midiboxissa. 
Lisäksi  C64:lle  on  tehty  midiin  perus¬ 
tuvia  syntetisaattorimoduuleita,  joista 
ehkä  merkittävimmät  ovat  Kerberos  ja 
mssiah. 

PLA  -  Programmable  Logic  Array 

Piiri  toimii  logiikkaliimana  C64:n  eri¬ 
laisten  muistikokoonpanojen  välissä. 
Pimentyneen  koneen  vika  löytyykin 
usein  juuri  PLA:sta.  Markkinoilla  on 
useita  PLA-korvikkeita,  joista  paras 
lienee  Thoman  ”Skoe”  Gieselin  suun¬ 
nittelema  RealPLA. 

VIC  -  Video  Interface  Chip 

Näytönohjainpiiri,  joka  vastaa  kuvan 
tuottamisesta.  Videopiirissä  on  pal¬ 
jon  suunnittelemattomia  ja  alkujaan 
dokumentoimattomia  ominaisuuksia, 
joihin  moni  demoskenekoodaajien 
hyödyntämä  kikka  perustuu. 

Remonttireiskan  yleisimmät 
diagnoosit 

C64  kestää  yllättävän  hyvin  ajan  ham¬ 
masta,  mutta  virtalähteiden  kanssa 
kannattaa  olla  varovainen.  Jos  kone 
ei  toimi,  ei  missään  nimessä  kannata 
kokeilla  toista  konetta  samalla  virta¬ 
lähteellä,  ennen  kuin  on  varmistanut 
virtalähteen  toimivuuden. 

Kuusnelonen  on  sen  verran  yleinen 
laite,  että  vikaantuneen  tilalle  on  help¬ 
po  etsiä  toimiva  kone.  Rikkinäistä  ko¬ 
netta  ei  kuitenkaan  kannata  hävittää, 
vaan  se  kannattaa  kierrättää  korjauk¬ 
seen  vihkiytyneelle  harrastajalle.  Suu¬ 
rin  synti  maailmassa  on  heittää  kone 
roskiin! 

1541-II:n  ja  1581:n  virtalähteet  ovat 
usein  viallisia.  Onkin  on  enemmän 
sääntö  kuin  poikkeus,  että  rikkinäinen 
1541 -II -levyasema  herää  henkiin  vaih¬ 
tamalla  virtalähde.  Uusia  virtalähteitä 
on  helppo  tehdä,  sillä  laite  tarvitsee 
toimiakseen  +5  ja  +12  voltin  jännit¬ 
teet.  Niitä  onkin  tehty  esimerkiksi  ul¬ 
koisten  USB-IDE/SATA-sovittimen 
virtalähteistä  vaihtamalla  johto. 

C64:n  virtalähteen  korvaaminen 
modernilla  vaihtoehdolla  on  hieman 
mutkikkaampaa,  sillä  kone  käyttää  +5 
voltin  tasajännitettä  ja  9  voltin  vaih- 

tojännitettä.  Olen  rakentanut  omaan 
käyttööni  virtalähteen  vanhasta  ATX- 
virtalähteestä  ja  9  voltin  vaihtojänni- 
temuuntajasta,  mutta  tähän  ei  kannata 
lähteä,  ellei  ole  täysin  varma  mitä  te¬ 
kee.  Verkkojännitteen  kanssa  ei  pidä 
leikkiä,  sillä  se  voi  olla  hengenvaaral¬ 
lista. 

Virtakytkinviallisia  koneita  on  liik¬ 
keellä  yllättävän  paljon.  Oireilu  saattaa 
näkyä  huonona  kuvanlaatuna  tai  jopa 
pimentyneenä  koneena.  Tällöin  virta- 
kytkintä  kannattaa  rämpyttää  edesta¬ 
kaisin  useamman  kerran  ja  kokeilla, 
herääkö  kone. 

Monen  koneen  virtaliitin  on  löysty¬ 
nyt  ja  joskus  jopa  irronnut  ajan  kulues¬ 
sa  kokonaan.  Tämän  oireita  ovat  heik¬ 
ko  kuvanlaatu  tai  kuvan  puuttuminen 
kokonaan.  Jos  virtaliittimeen  koskemi¬ 
nen  aiheuttaa  kuvassa  häiri¬ 
öitä,  on  syytä  tarkistaa  liitti¬ 
men  molemmat  sukupuolet. 

Dead  test  cartridge  on 
nimensä  veroinen  työkalu, 
joka  kytketään  moduuli- 
porttiin.  Moduuli  käynnis¬ 
tää  koneen  ultimax- tilassa, 
jolloin  normaali  käynnis- 
tysrutiini  ohitetaan  ja  C64 
käynnistyy  moduulin  rom- 
piiriltä.  Toisinaan  jopa  täy¬ 
sin  pimentynyt  kone  saa¬ 


daan  moduulin  avulla  hereille,  jolloin 
vikaa  voi  etsiä  laitteen  diagnostiik- 
katyökaluilla.  Moduleita  voi  hankkia 
ainakin  eBaysta,  ja  niiden  käyttö-  ja 
rakennusohjeita  löytyy  helposti  haku¬ 
koneen  avustuksella. 

Internetistä  löytyy  runsaasti  Com¬ 
modore  64:n  vianhakuohjeita  aina  al¬ 
kuperäisiä  huolto -ohjekirjoja  myöten. 
Nykyajan  oma-aloitteisen  korjaajan 
saatavilla  on  enemmän  tietoa  kuin 
virallisilla  huoltoliikkeillä  aikoinaan, 
joten  huoltotyöt  ovat  suhteellisen  trivi¬ 
aaleja,  mikäli  ymmärtää  elektroniikan 
päälle.  Varaosien  saatavuus  voi  tosin 
olla  heikompi  etenkin  erikoispiirien 
suhteen,  mutta  niitäkin  löytyy:  jos  ei 
muuten,  niin  rikkinäisistä  koneista 
purkamalla. 


Mutta  mitä  se  maksaa? 

Commodore  64  ei  ole  kallis  harrastus. 
Toki  retrokoneeseen  voi  halutessaan 
upottaa  runsaastikin  rahaa,  mutta  pe¬ 
ruskäyttöön  sopivan  koneen  lisälaittei¬ 
neen  saa  kohtuullisella  panostuksella. 

Koneen  ostamiseen  on  vaikea  antaa 
hintaohjetta,  mutta  siistikuntoinen  lai¬ 
te  ja  levyasema  maksavat  normaalisti 
alle  sata  euroa.  Sen  kylkeen  valitsisin 
1541  Ultimate  -moduulin,  joka  mak¬ 
saa  noin  130  euroa.  Tällä  kokoonpa¬ 
nolla  käytännössä  kaikki  demot  ja  pelit 
toimivat  vaivattomasti. 

IDE64  maksaa  noin  100  euroa.  Se 
sopii  mainiosti  alkuperäisen  1541 -le¬ 
vyaseman  kaveriksi.  uIEC-laitteiden 
hinta  vaihtelee  30  ja  90  euron  välillä, 
mutta  ne  ovat  peli-  ja  demokäyttöön 
jokseenkin  turhia.  & 


Linkkilista  tiedonjanoiselle 

•  C64-wiki:  http://www.c64-wiki.com/ 

•  Commodore  64:  http://en.wikipedia.org/wiki/Commodore_64 

•  Commodore  64:n  lisälaitteista:  http://en.wikipedia.org/wiki/Commodore_64_peripherals 

•  Commodore-tietoutta:  http://www.zimmers.net/anonftp/pub/cbm/index.html 

•  C64-ohjelmakirjasto:  http://www.lemon64.com/ 

•  Suomenkielistä  tietoutta:  http://www.com64.net/ 

•  C64-demoskene:  http://csdb.dk/ 

•  C64-musiikkikokoelma:  http://hvsc.de/ 


Koneen  liitännät 

Moduuliportti 

Koneen  monipuolisin  liitäntäväylä, 
johon  on  kytketty  koneen  koko  1 6-bit- 
tinen  osoiteavaruus  sekä  dataväylä. 
Tämän  portin  kautta  on  mahdollista 
ottaa  kone  täysin  haltuun  ja  ohittaa 
jopa  laitteen  oma  prosessori.  Tätä 
hyödyntävät  muun  muassa  Z80, 
Supercpu  ja  Turbochameleon.  Lisäksi 
väylään  on  tehty  erilaisia  turbomoduu- 
leita,  IDE-sovitin,  lisämuisti  sekä  muita 
lisälaitteita. 


RF 

Nykyaikana  turha  liitäntä,  johon  kyt¬ 
kettiin  aikanaan  tv:n  antennikaapeli, 
että  saatiin  kuva  televisioon. 

Video 

Liitäntä  videomonitorille.  Tästä 
saadaan  ulos  sekä  komposiitti-  että 
S-Video-signaalit.  Lisäksi  liitäntä  toimii 
äänen  lähtönä  ja  tulona. 

IEC 

Sarjaväylä  muun  muassa  levyasemien 
liittämistä  varten.  Väylään  voidaan 
kytkeä  myös  tulostin. 


Tape 

Liitäntä  kasettiasemalle. 

Userport 

10-väylä  esimerkiksi  omatekoisia  lisä¬ 
laitteita  varten.  Siitä  löytyy  8-bittinen 
10-rekisteri  ja  erilaisia  bittejä  kättelyä 
ynnä  muuta  varten.  Liitäntään  on 
saatavilla  myös  kaupallisia  lisälaitteita, 
kuten  modeemeita  ja  sarjaporttilaa- 
jennuksia. 

Pornopelit 

Näitä  ei  näytetä  äidille 


K18!  Tissit!  Seksiä  ja  videopelejä!  Näitä  aiheita  me  lööppienrakentajat  rakastamme  lähes  yhtä 
paljon  kuin  itseämme ,  tai  pikemminkin  j oy stickimme  vatkaamista. 

Teksti:  Jukka  O.  Kauppinen 

Kuvat:  Risto  Mäki-Petäys,  Jukka  O.  Kauppinen 


Peliseksi  on  lähes  yhtä 
vanha  aihe  kuin  vi¬ 
deopelit.  Digitaalista 
retropornoa  käsitel¬ 
tiin  jo  Skrollin  nu¬ 
merossa  2013.3,  jossa 
kuitenkin  kaivauduttiin  aiheeseen  si¬ 
vistyneemmin,  akateemisemmin.  Nyt 
on  aika  tarttua  ilotikkuun  ja  muistella 
niitä  ihania  aikoja,  kun  meitä  oli  vain 
me  kaksi.  Minä  ja  jämäkkä  sauvani. 
Ilomme  ja  häpeämme  oli  vain  meidän 
kahden  keskinen,  paitsi  kun  teimme 
sitä  poikaporukalla.  Siis  pelasimme 
Sex  Gamesiä  ja  tavoittelimme  heku¬ 
man  huipentumaa,  high  scorea. 

Eli  nyt  puhutaan  reilusti  siitä  itses¬ 
tään.  Peleistä.  Ja  pelaamisesta. 

Virtuaaliseksin  aakkoset 

Seksiä  on  ollut  lähes  yhtä  kauan  kuin 
ihmisiäkin.  Toki  voimme  miettiä,  mis¬ 
sä  vaiheessa  ensimmäiset  muinais- 
merien  kalaisat  esi- isämme  kutivat 
keskenään,  mutta  eiköhän  seksi  ole 
ollut  tärkeässä  osassa  elämäämme  siitä 


lähtien  kun  meillä  oli  noin  neljä  raajaa 
ja  joku  tajusi,  että  onpas  tuolla  toisella 
aika  houkuttelevat  ruumiinmuodot. 

Tämä  osa  ihmisestä  ei  olekaan  juu¬ 
ri  muuttunut  sen  koommin.  Sekstaus 
vain  on  löytänyt  uusia  muotoja  sitä 
mukaa  kuin  ihminen  on  keksinyt  jo¬ 
tain  uutta.  Kukahan  mahtoi  soittaa 
maailman  ensimmäisen  seksipuhelun? 
Puhua  seksistä  radiossa?  Ensimmäiset 
pornoleffathan  ovat  jo  1880-luvulta,  ja 
tulkoon  todetuksi,  että  jo  1900-luvun 
alun  leffat  olivat  todella  roisia  tavaraa. 

Sitten  joku  keksi  tietokoneet,  tie¬ 
tokonepelit  ja  internetin.  Arvaatteko 
mitä  siellä  tehtiin? 

Varhaisen  peliseksi  ei  ollut  vielä  ko¬ 
vinkaan  visuaalista.  Mutta  Multi  User 
Dungeon  -verkkoroolipelien  maailma 
oli  sitäkin  värikkäämpää  ja  mielikuvi¬ 
tuksellista.  Olihan  kuvailevien  viestien 
kirjoittaminen  toisille  ihmisille  mo¬ 
deemi-  tai  internet-yhteyden  yli  aikan¬ 
sa  hitechiä.  Jos  peliympäristökin  oh 
keskiaikainen  fantasiamaailma,  niin 
mikäs  siinä  örkkiherran  paritellessa 


suippokorvaisen  haltianeidon  kanssa. 
Tai  ainakin  toinen  viesteissään  väitti 
olevansa  sellainen. 

Sekstaaminen  oli  tosin  vähän  kuin 
lähettäisi  tuhmia  teksti-  tai  some- 
chattiviestejä,  mutta  kontrolloidussa 
ja  kohtalaisen  anonyymissä  ympäris¬ 
tössä. 

”Otan  esiin  taikamiekkani  ja  valmis¬ 
taudun  survaisemaan  sen  syvälle.  Niin 
syvälle,  ettet  ole  koskaan  moista  osan¬ 
nut  kuvitellakaan.” 

1970-luvun  puolella  kehityt  MUD- 
verkkopelit  pyörivät  edelleen  interne¬ 
tin  vähemmän  muodikkailla  seuduilla, 
eikä  MUDsextaaminenkaan  ole  vielä 
kuollut.  Ensin  tulleella  on  ollut  paras 
suorituskyky.  Ehkä  se  on  se  miten  sitä 
käyttää,  eikä  se  montako  pikseliä/poly- 
gonia  hepissä  on. 

Pehmopornoa 

Varsinaisten  seksipelien  aikakausi  al¬ 
koi  1981,  kun  sittemmin  laadukkaista 
seikkailupeleistä  tunnettu  Sierra  On- 
Line  teki  seksipelin  Softporn  Adven- 

Original  program  uritten  on  the  Apple  H  computer  by  Chuck  Benton 
Shareuare  Uersion  2  A 

Re-uritten,  trans lated,  modified  and  debugged  in  Microsoft  Quick-C  U2.5 
By  "The  Psycho"  Emai  1  :psychoPbr idge  .net 

Softporn  UEB  PAGE:  http://uuu.bridge.net/~psycho/softporn.html 
The  Psycho  Strikes! 

Beta  testing  by  CARDIS,  ARIEL,  8  KOJAK 


1 1  n 

i  in  the  Backroom 

Score : 

° 

\  -o 

Money: 

$800 

Moves : 

26  | 

Items  in  sight  are:  a  button,  a  shot  of  uhiskey,  the  bartender  and  a  curtain. 


>  e 

1 1 m  in  the  Backroom 

ITm  in  the  backroom  of  the  bar. 

ThereTs  this  big  dude  in  here  with  me. 

HeTs  wearing  a  button.  I  canTt  see  what  it  says  . . .  maybe  I  should  take  a 
closer  look  at  him  . . . 

Stairs  lead  up  to  the  second  floor.  ThereTs  a  TV  in  the  corner  also. 

I  get  the  feeling  loitering  is  not  encouraged  herei 

Other  areas  are:  west  and  up. 

Items  in  sight  are:  a  big  dudei  and  a  TV. 

>  u 

The  Pimp  says  I  canTt  until  I  get  $2000 


ture.  No,  ei  se  kovin  seksiä  tihkuva 
ollut  vaan  lähinnä  pikkutuhma  teksti- 
seikkailu.  Pelisekstaus  oli  tähän  aikaan 
niin  viatonta,  että  pelin  kannessa  ja 
mainoskuvissa  porealtaassa  loikoilevat 
henkilöt  olivat  kaikki  Sierran  työnteki¬ 
jöitä,  mukaan  lukien  firman  omistajat 
Ken  ja  Roberta  Williams  itse.  Tämäkin 
tosin  riitti  jo  aikansa  seksikohuun. 

Seksi  myi  niin  hyvin,  että  peli  myi  50 
000  kappaletta,  eli  oli  aikansa  super- 
hitti.  Moni  ei  muuten  uskaltanut  tilata 
pelkkää  Softpornia  pervoksi  leimautu¬ 
misen  johdosta,  joten  sen  kainalossa 
myytiin  rutkasti  myös  muita  Sierran 
pelejä.  Kyllä  kannatti! 

Ja  tämä  kaikki  pelillä,  joka  pohjautui 
täysin  tekstiin.  Pelaaja  kirjoitti  kahden 
sanan  komentoja  ja  niistä  palkittiin 
tekstipätkillä,  jotka  olivat  kyllä  humo¬ 
ristisia  mutta  myös  lähinnä  teinikome- 
dia-leffojen  tasoa. 

”Hänen  nänninsä  kovettuvat!” 

Eikä  pelaaja  voinut  edes  vongata 
miehiä.  Naisille  kyllä  suunniteltiin  jat¬ 
ko-osaa,  mutta  sille  ei  koskaan  löydetty 
naispuolista  käsikirjoittajaa,  joka  olisi 
halunnut  luoda  teinierotiikkaa  naisnä¬ 
kökulmasta.  Ehkä  tekijöiden  olisi  pitä¬ 
nyt  etsiä  tätä  Regina-lehdestä. 

Sittemmin  Softporn  toimi  vähän 
paremmin  tunnetun  Leisure  Suit  Lar¬ 
ry  -seikkailun  inspiraatiolähteenä.  Tai 
pikemminkin  suorana  esikuvana.  Lar¬ 


ryssä  samaan  ideaan  ja  tapahtumaket¬ 
juun  vain  ympättiin  grafiikkaa.  Olihan 
sekin  pikkutuhmaa,  mutta  ei  vieläkään 
pornoa. 

Graafisempaa  touhua  löytyi  jo  seu- 
raavana  vuonna  Atari  2600  -konsolille 
julkaistusta  Custers  Revengestä,  joka 
oli  maailmanhistorian  ensimmäinen 
peli,  jossa  akti  esitettiin  graafisesti.  Sii¬ 
nä  sai  tikku  kyytiä,  kun  täydellä  erek¬ 
tiolla  varustautunut  kenraali  Custer 
lähestyi  nuolisateen  läpi  toteemipaa¬ 
luun  sidottua  intiaanityttöä  tuhmat 
mielessään. 

Vähemmän  yllättäen  peli  sekä  myi 
hillittömästi  että  aiheutti  moraalista 
kränää.  Intiaanien  eturyhmät,  pornon 
vastustajat  ja  naisasianaiset  onnistui¬ 


vat  kuitenkin  vain  lähinnä  kiihdyttä¬ 
mään  pelin  myyntiä. 

Myöhemmin  julkaisija  selitti,  että 
koko  juttu  oli  vain  villiä  seksileikkiä 
ja  intiaanityttö  oh  mukana  menos¬ 
sa  omasta  halustaan.  Ja  pelin  nimi 
Custers  Revenge  tuli  siitä,  että  tytön 
nimi  oli  Revenge. 

Sittemmin  pelistä  tehtiin  versio,  jos¬ 
sa  roolit  vaihtuivat. 

Eihän  Custer  mikään  hyvä  peli  ollut. 
Ei  edes  tyylikäs,  saati  himoja  herättä¬ 
vä.  Jälkikäteen  ajateltuna  enemmänkin 
häiritsevä.  Mutta  kun  kerran  olet  näh¬ 
nyt  inkkaritytön  paalussa,  ei  sitä  voi 
enää  unohtaa. 

”Custer  tulee!” 

"...and  lo,  a  mighty  vvamor 
shall  come  from  the  frozen 
wastelands  of  the  north,  and  he 
will  stand  alone  against  the 
forces  of  darkness. 

TheBookofDeath 


&QFT  W 


Kolmossivutytöt  rynnistivät  peliruuduille  ja  jättivät  esiteineihin 
lähtemättömän  vaikutuksen. 


Pikkutuhmaa  vilauttelua 

Pato  oli  murtunut.  Seksi  ja  tietokoneet 
kuuluivat  kiistämättömästi  yhteen.  Nyt 


annettiin  tikulle  ja  mielikuville  kyytiä. 
D emo skene -teoksissa  vilahteli  rintoja, 
miekkoja  ja  lohikäärmeitä.  Vuosikym¬ 
menen  rohkeimmassa  pelimainokses- 
sa  (Barbarian,  1987)  sulojaan  esitteli 
Maria  Whittaker,  joka  tunnettiin  pa¬ 
remmin  The  Sun  -lehden  kolmossivun 
tyttönä  ja  yhtenä  80-luvun  tissikkäim- 
mistä  glamour-malleista.  Kansikuvan 
nostama  kohu  oli  niin  valtaisa,  ettei 
kukaan  muistanut  kauhistella  miek- 
kailupelin  päänkatkomisia. 

Maria  jäi  kuitenkin  nänninmitalla 
kakkoseksi,  kun  povipommien  kunin¬ 
gatar,  pop-laulajattarenakin  kunnos¬ 
tautunut  toinen  The  Sun  -tyttö  kaar¬ 
si  videopelien  hittilistojen  kärkeen. 
Samantha  Fox  Strip  Poker  (1986)  ei 
ollut  pelinä  kummoinen,  vaikka  sen 
soundtrack  olikin  Rob  Hubbardin  kä¬ 
sialaa.  Tosin  salanimellä. 

Mutta  hei,  Samantha  Fox!  Ne  muo¬ 
dot  ja  vihjaileva  laulu  -  touch  me, 
touch  me,  I  want  to  feel  your  body. 

Ja  tässä  hän  pelasi  räsypokkaa. 

Rapaiset,  mustavalkeat  povipommi- 
kuvat  olivat  oikeastaan  aika  kamalia, 
mutta  sitäkin  kiihottavampia.  Ei  se 
syyttä  ole  yksi  parhaiten  muistetuista 


kasaripeleistä. 

Ja  mitä  Samantha  edellä,  sitä  vuotta 
myöhemmin.  Maria  Whittakers  X- 
Mas  Strip  Poker  (1988)  ei  kuitenkaan 
noussut  klassikoksi.  Samantha  oli  jo 
näyttänyt  kaiken  tarpeellisen. 

Strippokereita  on  kuitenkin  tämän¬ 
kin  jälkeen  riittänyt,  ja  riittää  yhä. 

Rankempaa  rynkytystä 

Kaupalliset  pelit  olivat  kuitenkin  vain 
pikkutuhmia.  Todellinen  pervoilu  siir¬ 
tyi  kädestä  käteen.  Kuten  Barbarian 
II:n  pornoversio,  jossa  taistelijoilta  oli 
riisuttu  vaatteet.  Tosin  he  mätkivät  yhä 
toisiaan  suurikokoisilla  teräaseilla,  ei¬ 
vätkä  megadildoilla.  Pyh. 

Kasibittistä  kotipornoa  tehtiin  lop¬ 
pujen  lopuksi  valtavasti.  Keräilijät  ovat 
löytäneet  jo  satoja  pornopelejä,  ja  luul¬ 
tavasti  suurin  osa  niistä  on  silti  kado¬ 
tettu  iäksi. 

Onneksi  yksi  on  säilynyt.  Nimittäin 
genren  ehdoton  klassikko,  Mr.  Egg- 
manin  luoma  Helttaa  Helmaan,  joka 
kertoo  Kyrpä-Karin,  Pillu-Paulan,  pik¬ 
ku  herkkusuu  Marjutin  sekä  Anaali- 
Arton  yhteisestä  illanvietosta.  Kuten 
kuvitella  saattaa,  Kari  ei  pihtaa.  Haaste 

Party  Games  näytti  mihin  16  bitillä  pystytään.  Pornofilmiltä  digitoitujen  animaation- 


pätkien  takia  hajosi  niin  ranteita  kuin  tikkujakin. 


on  enemmänkin  osua  oikeaan  reikään, 
vaikka  toisaalta  Karille  joka  reikä  on 
oikea  reikä.  Sitten  vain  pidetään  erek¬ 
tio  jykevänä  ja  ohjataan  kalu  oikeaan 
paikkaan.  Tosimiehen  tunnistaa  kun¬ 
non  erektioprosentista. 

” Ja  nyt  panolle  !!” 

Klassisen  aikakauden  pornopeli- 
en  kuningas  vaati  kuitenkin  ennen 
kaikkea  taitoa,  tarkkuutta  ja  rytmi¬ 
kästä  kättä.  Sex  Games  oli  näet  kuin 
olympialaisten  yleisurheilua,  jossa  piti 
hallita  useita  lajeja  ja  tyylejä.  Nyt  pär¬ 
jäämiseen  vaadittiin  rytmiä  vereen  ja 
taktikointia  -  miten  naaras  nostetaan 
ilakoinnin  huipulle  ja  saadaan  huippu- 
pisteet? 

Sex  Gamesin  yksinkertainen  lumo 
ja  toimivuus  iskevät  edelleen  niin  hy¬ 
vin,  että  se  on  monilla  retrolaneilla 
vakiopeli.  Jos  ei  muuten,  niin  ainakin 
hyvien  naurujen  ansiosta.  Niitä  hersy¬ 
viä  naurujakaan  ei  kuitenkaan  saataisi, 
ellei  peruspelattavuus  toimisi  edelleen 
jäykistyttävän  hyvin. 


Ne  kuumat 
nahkajumalattaret 

Tuhmapelien  klassikoiden 
joukkoon  lukeutuu  seik¬ 
kailu  nahkajumalattarista 
Bondagen  jumalat  olivat 
tyytyväisiä,  kun  30-luvun 
pulp-scifiä  pursunnut 
tekstiseikkailu  Leather 
Goddeses  of  Phobos 
loitsi  mielikuvituksen 
villimpään  vauhtiin  kuin 
50  Shadesin  pokkari  kon¬ 
sanaan.  Seikkailupelitalo 
Infocom  oli  vuonna  1986 
kukkeimmillaan,  ja  mo¬ 
nella  tasolla  nautinnolli¬ 
nen  tarina  avaruudesta 
hyökkäävistä  avaruuden 
nahkaruoskajumalatta- 
rista  on  yksi  pelihistorian 
veikeimmistä. 

Kerrontakin  oli  väri¬ 
kästä  ja  taitavaa,  mutta 
ei  missään  vaiheessa 
törkyä.  Mutta  olihan 
pelin  klassikkoarvoon 
monta  muutakin  syytä. 
Niitä  kannattaa  vaikkapa 
googlata! 


INTERACTIVE  FICTION 


SOFTWARE  FOR  VOlU 

COMMODORE  64/128 


COMEDY  BY  STEVE  MERETZKY 


STANDARD  LEYEL 


16-bitillä  tunnisti  jo  tissin 

Kahdeksan  bittiä  muuttui  kuudeksi¬ 
toista  ja  ilottelukin  muuttui  värik¬ 
käämmäksi  ja  elävämmäksi.  Myö¬ 
hempien  aikojen  riemukkaimmaksi 
vatkauspeliksi  nousi  Amigan  Party 
Games,  joka  häikäisi  uskomattomilla 
animaatioillaan.  Olihan  niitä  kussakin 
alipelissä  aika  monen  ruudun  mittai¬ 
sina,  ties  mistä  pornoleffasta  digitoi¬ 
tuna. 

Party  Gamesin  vatkaus  nousi  kui¬ 
tenkin  eeppisiin  mittoihin  nimen¬ 
omaan  kilpailullisuuden  johdosta. 
Kalle-lehden  legendaarinen  onanoin¬ 
nin  SM-kilpailu  on  jäänyt  historiaan, 
mutta  niin  ovat  myös  monet  Party  Ga¬ 
mes  -kisat,  jotka  sopisivat  tänäänkin 
eSports-turnauksiin.  Se  kun  oli  tehty 
nimenomaan  moninpeliksi,  jossa  vuo¬ 
ron  perään  neljä  pelaajaa  takoi  tikkua 
mahdollisimman  nopeasti.  Tikutta¬ 
minen  veti  täysin  vertoja  Decathlo- 
nin  kiihkeydelle,  ja  neljän  eri  alipelin 
lopputulokset  olivat  usein  hiuskarvan 
varassa. 

Uskaltanee  väittää,  että  yhtä  kiihke¬ 
ää  ja  eläimellistä  pelisekstailua  ei  ole 
sen  koommin  nähty.  Party  Games  tii- 
vistikin  yhteen  pakettiin  pornopelien 
parhaat  puolen  -  eli  lihan  herkullisen 
lätinän  ja  sosiaalisen  hauskanpidon. 
Tämä  on  paljon  hauskempaa  porukal¬ 
la  kuin  yksikään  genren  elokuva  ikinä. 

Grand  Theft  Auto:  San  Andreasin  ohjelmoijien  laiskuus  johti  pelialan  suurimpaan  seksi- 
skandaaliin. 


Pikkutuhmasta  tuli  törkyä 

Aikansa  kutakin,  sanoi  entinen  mies, 
kun  Eläkeläiset  lauloivat:  ”Seiso  ei! 
Seiso  ei!”  Pornopelien  kulta-aika  päät¬ 
tyi  90-luvun  puolella,  kun  pelit  muut¬ 
tuivat  liiankin  graafisiksi.  Konsoli-  ja 
tietokonepelien  ulosanti  ei  ollut  enää 
pelkkiä  kolhoja  pikseleitä,  vaan  elävää 
videokuvaa.  CD-ROM-pelikehittäjät 
keksivät  edistyneiden  tietokone-  ja 


konsolipeliviihteen  ystävien  nauttivan 
FMV-peleistä,  joissa  tyttöjen  vaatteet 
vähenevät,  milloin  irstaan  suorasukai¬ 
sesti,  milloin  viettelevämmin. 

Man  Enoughin  kaltaiset  videokuval¬ 
la  pelehtivät  treffisimulaattorit  tekivät 
tyttöpeleistä  valtavirtaa,  mutta  samalla 
todella  härskit  pornopelit  katosivat  nä¬ 
kymättömiin. 

Pornopeleistä  tuli  yhä  vahvemmin 


yksin,  verhojen  takana  nautittavaa 
runkkausfantasiaa.  Ilmiötä  vauhditti¬ 
vat  pelitalot,  jotka  loivat  3 D -grafiikalla 
toteutettuja  fantasia-  ja  animepanosi- 
mulaatioita.  Hauskasta  pikkutuhmasta 
pelaamisesta,  jonka  parissa  oli  hauska 
nauraa  kavereiden  kanssa,  tuli  törkyä. 

Myös  internetin  yleistyminen  vauh¬ 
ditti  ilmiötä.  Osa  pornopeleistä  kato¬ 
si  sivustojen  maksumuurien  taakse. 
Nettiselaimilla  pelattavat  nakupokerit 
ja  muut  pornahtavat  pelit  taas  palkit¬ 
sevat  etsijänsä  epämääräisellä  netti- 
maineella,  bannerihelveteillä  ja  hyvin 
todennäköisesti  koneelle  sujahtavilla 
haittaohjelmilla.  Ja  koetapa  löytää  jo¬ 
tain  pornopeleihin  liitettävillä  haku¬ 
sanoilla. 

Toki  internetillä  on  hyvätkin  puo¬ 
lensa.  Ilman  nettiä  ei  olisi  Hot  Cof- 
feeta,  tuota  Grand  Theft  Auto:  San 
Andreasin  kuuluisaa  pornokohtausta. 
Rockstar  Gamesin  päävisionääri,  Sam 
Houser,  näet  oli  miettinyt,  että  eivät¬ 
hän  videopelit  yllä  kulttuuriteoksina 
elokuvien  ja  kirjojen  tasolle,  jos  niissä 
ei  ole  seksiä.  Niinpä  peliin  valmisteltiin 
kunnon  alipeli,  jossa  jyystettiin  ja  ura¬ 
koitiin  ennen  näkemättömän  hauskasti 
ja  perusteellisesti.  Pokka  ei  kuitenkaan 
pitänyt  loppuun  saakka,  alipeli  jätettiin 
pois  mutta  sitä  ei  poistettu  pelikoodin 
uumenista. 

Yllättyykö  siis  kukaan  siitä,  että  hak¬ 
kerit  löysivät  dokumentoimattoman 
alipelin  ja  julkaisivat  modin,  jolla  sitä 
pääsi  pelaamaan?  Pelaajat  tykkäsivät, 


Second  Life  oli  aikoinaan  hämmentävän  suosittu  virtuaalimaailma,  joka  on  yhä  monenlaisten  outoyhteisöjen  nettikoti. 

Biovvaren  Dragon  Age-  ja  Mass  Effect  -pelisarjoissa  seksuaalisuus  on  toteutettu  kiinnostavasti  ja  hyvällä  maulla,  vaikka  Mass  Effect  -roolipeliä 
kuvailtiin  yhdysvaltalaisella  Fox-kanavalla  seksiorgiasimulaatioksi. 


vanhemmat  kauhistuivat  ja  lakimiehet 
riemastuivat  ikihyviksi.  Samoin  ilta¬ 
päivälehdet.  Hot  Coffeen  sai  esille  vain 
tietoisella  pelin  modaamisella,  mutta 
ei  sen  väliä  -  Rockstar  Games  oli  pit¬ 
kään  liemessä,  kun  firman  tulkittiin 
pakottaneen  alaikäiset  pelaaman  por- 
nopeliä. 

Hot  Coffee  oli  kuitenkin  lysti  peli,  ja 
sen  uskaltaa  luokitella  kaikkien  aiko¬ 
jen  kymmenen  tärkeimmän  panopelin 
joukkoon. 

Internet  on  myös  mahdollistanut 
lukemattomien  outojen  seksiyhteisö- 
jen  synnyn,  joista  yksi  löytyy  Second 
Life  -morpin  omituisilta  sivukujilta. 
Second  Life  on  nettiseikkailu,  jossa  ei 
ole  sääntöjä  ja  jota  pelaajat  muokkaa- 
vat  näköisekseen.  Siitä  onkin  tullut 
monen  fetissiyhteisön  nettikoti,  jossa 
vedetään  kummallisia  rooleja  ja  leiki¬ 
tään  tuhmasti.  Verkkomaailman  kau¬ 
pungeissa  on  esimerkiksi  vain  jäsenille 
avoimia  klubeja,  joissa  ihmiset  puke¬ 
vat  avatarinsa  fetissiensä  mukaisesti  ja 
leikkivät.  Se  mikä  on  tosimaailmassa 
hih  tuhmaa,  on  siellä  vasta  lähtökohta. 

Vaikka  Second  Life  onkin  näiltä  osil¬ 
taan  käsittämättömän  pervo  ja  kum¬ 
mallinen  maailma,  on  kuitenkin  myös 


hienoa  että  se  on  olemassa.  Fantasioil¬ 
lekin  on  hyvä  olla  purkautumispaikka, 
ja  siinä  suhteessa  Second  Life  palvelee 
viimeisen  päälle. 

AAA-seksissä  jahdilla  on 
merkitystä 

Moderni  digitaalinen  seksi  elää  joko 
piilossa  tai  levittäytyy  kaikkien  haluk¬ 
kaiden  nautittavaksi. 

Piiloseksiä  harjoitetaan  3D-nus- 
simissimulaatioissa.  Ne  ovat  kuin 
ohjelmaleluja,  joissa  perversseim- 
piäänkin  fantasioitaan  voi  toteuttaa 
haluamallaan  tavalla.  Ostetaan  3D- 
ihmismalleja,  venytellään  ja  asetellaan 
niitä,  ostetaan  hahmoille  alusvaatteita 
ja  seksileluja  -  ja  sitten  vain  asetellaan 
niitä  sopivasti.  Määritellään  vielä  ani¬ 
maatiot  tai  kerrotaan  ohjelmalle  mitä 
nyt  tehdään  -  ja  sitten  vain  katsotaan. 
Kuin  ostaisi  porno-Kenin  ja  -Barbien 
ja  leikkisi  niillä.  Härskiä  puuhaa  meis¬ 
tä  yksinäisimmille. 

Toisaalla  videopeliseksiä  ammen¬ 
netaan  suurelle  yleisölle  kaksin  käsin, 
mutta  vaikka  BioWaresta  onkin  tullut 
digiseksin  kuninkaita,  ei  jenkkipelifir- 
ma  sentään  näytä  juttua  ihan  loppuun 
saakka.  Lopun  voi  kuvitella  omassa 


mielikuvituksessaan  tai  modata  pelin. 

Itse  aktia  viettelevämpää  on  kuiten¬ 
kin  sitä  edeltävä  jahti.  BioWare  näet 
rakentaa  Mass  Effect-  ja  Dragon  Age 
-roolipeleihinsä  vahvaa  henkilökemi¬ 
aa  ja  antaa  pelaajalle  mahdollisuuden 
luoda  jopa  romanttisia  suhteita.  Par¬ 
haimmillaan  nämä  etenevät  sänkyyn 
saakka.  Kyllä  se  tuntuu  palkitsevalta, 
kun  kaunis  sininen  muukalaisnaaras 
tanssahtelee  alusvaatteissa  ihmismie- 
hen  tai  -naisen  edessä  viettelevästi. 
Kyllä,  tieteispelissä  lempi  voi  roiskua 
rotujenkin  välillä,  ja  niin  hetero-  kuin 
homo-  tai  lesbosuhteetkin  onnistuvat. 

Ehkä  tämä  on  sitä  positiivisinta  vi- 
deopeliseksin  tulevaisuutta.  Rajatonta 
ja  välitöntä,  lemmenleikikästä  ja  jopa 
välittävää.  Roolipelissä  pukille  pääse¬ 
minen  ei  ole  mitenkään  varma  juttu, 
vaan  sen  eteen  on  tehtävä  töitä.  Väli¬ 
tettävä,  luriteltava  ja  vieteltävä.  On  se 
ainakin  tyylikkäämpää  kuin  ilotytön 
näppääminen  auton  kyytiin  Grand 
Theft  Auto  V:n  huorakujalta  parin  - 
kympin  suihinottoa  varten. 

Jotenkin  sitä  kuitenkin  kaipaa  niitä 
aikoja,  jolloin  pornopeli  kelpasi  kave¬ 
rien  bilepeliksi.  Mutta  on  se  Liara  silti 
tosi  hot.  & 

Itsenäisten  seikkailujen  kerma 

Rakkautemme  osoitteluun  ja  kliksutteluun 

Sitä  kaipaa  aina.  Lisää  osoitettavaa,  lisää  klikattavaa,  mieluiten  kylkiluita  remonttiin 
pistävällä  huumorilla.  Onneksi  sitä  on  myös  tarjolla,  jos  osaa  hakea. 

Teksti:  Visa-Valtteri  Pimiä 
Kuva:  Steve  Purcell 

Yhdeksänkymmentähmm  lop¬ 
pupuolella  graafisten  ”point  & 
click”  -seikkailupelien  kovin 
myyntibuumi  oli  jo  takana.  Internetiin 
kuitenkin  syntyi  Lucasartsin  pelien  fa¬ 
neille  omia  foorumeita  ja  yleisempiä 
seikkailujen  fanien  kohtauspaikkoja. 

Samankaltaisista  pelikokemuksis- 
ta  pitävät  ihmiset  löysivät  toisensa  ja 
liittyivät  yhteen  luomaan  omia  seik¬ 
kailupelejä  kaupallisten  julkaisujen 
jättämään  tyhjiöön.  Nämä  varhaiset 
seikkailupelaajien  turvasatamat  ovat 
ne  paikat,  joissa  nykyisen  renessanssin 
siemenet  kylvettiin. 

Ensimmäiset  fanipelit  tehtiin  Sier¬ 
ran  pääosin  tekstiparseriin  tukeutuvan 
AGI-moottorin  ympärille.  Todellinen 
fanien  tekemien  seikkailujen  kultasuo¬ 
ni  löytyi  vuonna  1997,  kun  Adventure 
Game  Studio  julkaistiin. 

Osoita  työkalua  ja  klikkaa 

Adventure  Game  Studio  oli  ainutlaa¬ 
tuinen,  sillä  sen  ominaisuudet  kattoi¬ 
vat  jo  DOS-aikoina  kaiken  tarpeellisen 
Sierran  ja  Lucas Artsin  tyylejä  mukai¬ 
levien  seikkailupelien  tekemiseen. 

Adventure  Game  Studion  innovaati¬ 
oihin  kuului  graafinen  logiikkaeditori, 
jonka  avulla  seikkailuunsa  saattoi  teh¬ 
dä  hyvin  monimutkaisia  aliohjelmia  ja 
kohtauksia,  vaikka  ei  osannut  skriptien 
koodaamista  lainkaan. 

Sovelluksen  monipuolisuudesta  ja 
vahvuudesta  työkaluna  kertoi  muun 
muassa  se,  että  sen  esimerkkiseikkai- 
luna  oli  pitkään  Space  Quest  IV:n  aloi- 
tussijainti.  Roger  Wilcon  ehkä  parhaan 
seikkailun  alkumetrit  oli  toteutettu 
uusiksi  Adventure  Game  Studion  työ¬ 
kaluilla.  Tästä  kelpasi  opetella  omien 
paikkojen  ja  tapahtumien  tekemistä. 

Adventure  Game  Studio  on  sittem¬ 
min  julkaistu  Windowsille,  OS  X:lle  ja 
Linuxille.  Työkalulla  tehdyt  seikkailut 


saa  kätevästi  mukaan  myös  tas¬ 
kuun,  sillä  pelitulkista  löytyy 
nykyään  versiot  Androidille  ja 
iOSdle  kaikkien  desktop -laittei¬ 
den  lisäksi. 

Pelkästään  Adventure  Game 
Studion  omassa  pelitietokan- 
nassa  on  jo  yli  500  peliä.  Tämä  ei 
edes  kata  kaikkia  työkalulla  teh¬ 
tyjä  demoja  ja  pelejä,  sillä  kaik¬ 
kia  ei  ole  lisätty  tietokantaan. 

Adventure  Game  Studio  ei 
ole  ainoa  fanien  kehittämä  seik- 
kailumoottori.  Nykyään  monet 
kaupallisten,  itsenäisten  seik¬ 
kailupelien  kehittäjät  käyttävät 
ilmaista  Wintermute  Engineä 
teostensa  teknisenä  rankana. 
Myös  Sierran  Kings  Questia  (ja 
myöhemmin  kahta  ensimmäistä 
Space  Questia  sekä  ensimmäis¬ 
tä  Larryä)  pyörittänyttä  AGI- 
engineä  käytetään  edelleen  mo¬ 
dernin  AGI  Studion  avulla. 

Omalla  naamalla 

Laniseikkailuille  ominaisia  piir¬ 
teitä  ovat  tietynlainen  kotiku- 
toisuus  ja  alkeellisuus.  Tämä  on 
toki  yleistä  muissakin  pienen 
porukan  faniprojekteissa.  Kun 
ei  ole  varaa  maksaa  taiteilijalle, 
ulkoasu  on  usein  karu. 

Naivistista  lähestymistä  on 
myös  usein  käytetty  tarkoituk¬ 
sellisena  tehokeinona.  Jotkut  pe¬ 
lit  rikkovat  parhaan  seikkailupe- 
liperinteen  mukaisesti  neljättä 
seinää  haukkumalla  tekijöitään 
osaamattomuudesta.  Tällainen 
MS  Paint  -estetiikka  onkin  ke¬ 
hittynyt  faniseikkailuissa  osaksi 
koko  alakulttuurin  omintakei- 
simpien  tekeleiden  ilmettä. 


Pelaa  nämä! 

Parhaat  Adventure  Game  Studiolla  toteutetut  pelit  ovat  seikkailunälässä 
ehdottomasti  kokeilemisen  arvoisia.  Ainakin  nämä  kannattaa  tarkastaa: 

•  AGD  Interactiven  VGA-versiot  Sierran  klassikoista 

•  Blackvvell-sarja  ja  muut  VVadjet  Eye  Gamesin  pelit 

•  Ben  Jordan  -sarja 

•  Trilby's  Notes,  5  Days  a  Stranger  ja  muutYahtzeen  pelit 

•  Adventures  of  Fatman,  joka  oli  ensimmäisiä  ääninäyteltyjä  ja  cd:llä 
julkaistuja  Adventure  Game  Studiolla  tehtyjä  isoja  pelejä 

•  Indiana  Jones  and  the  Fountain  of  Youth  (demo) 

•  Reality-on-the-Norm,  josta  tarkemmin  omassa  laatikossaan 

•  Forge,  fanien  tekemä  jatko-osa  LucasArtsin  klassiselle  Loomille 


Quest  for  Infamy  -  siis  Quest  for  Glory,  jossa  pelataankin 
pahiksella! 


Reality-on-the-Norm  toivottaa  sinut  tervetulleeksi. 


R0TN:n  kummia  asukkeja  kokoontuneena  kaupungin 
kirkkoon. 

Omin  ehdoin 

Yhden  tekijän  tai  pienen  tiimin  tuo¬ 
tokset  mahdollistavat  harrasteluontei- 
suutensa  ja  nollabudjettinsa  ansiosta 
sen,  että  peleissä  ei  juuri  tarvitse  miet¬ 
tiä  kaupallisia  menestystekijöitä  saati 
sitten  suuren  yleisön  suosiota.  Siksi 
monissa  fanip eleissä  on  voitu  käsitellä 
haastavia  tai  omintakeisia  aiheita,  joita 
harva  kaupallinen  julkaisu  uskaltaisi 
ottaa  käsittelyyn.  Olisi  vaikea  uskoa 
näkevänsä  esimerkiksi  The  Shivahin 
tyylistä,  realistista  käsittelyä  juutalai¬ 
suudesta  valtavirtapeleissä  -  tai  edes 
rabbia  pelihahmona. 

Kun  tekee  pelin  itse,  minkäänlaisia 
tabuja  tai  rajoja  ei  oikeastaan  ole.  Lä¬ 
hes  mitä  tahansa  aihetta  voi  lähestyä 
pelin  keinoin.  Pelillisen  viestin  lähet¬ 
tämiseen  tarvitaan  lopulta  vain  hie¬ 
man  grafiikkaa,  tekstiä  ja  mekanismi 
jolla  pelissä  edetään. 

Jopa  interaktiivisuus  voi  olla  valin¬ 
naista.  Adventure  Game  Studiolla  on 


Blackvvell-sarjassa  ratkaistaan  vastikään  kuolleiden 
ongelmia. 


Forge  -  alkuperäisten  tekijöiden  ideoista  kehiteltyä 
fanijatkoa  Loom-pelille. 


The  Shivah  -pelissä  tarina  syntyy  arkisista  aiheista. 


helppo  luoda  myös  passiivisia  pelin 
kaltaisia  esityksiä,  jotka  ovat  kuin  digi¬ 
taalisen  nukketeatterin  näytelmiä.  Mi¬ 
kään  ei  estä  tekemästä  peliä  juuri  siitä 
aiheesta,  joka  kypsyy  omassa  päässä. 

Pikselimössöä 

teinille 

Ensimmäistä  kertaa 
apinasaarella 

Puolihuolimattoman  irkkiriek- 
kumisen  lomassa  erään  tieto- 
konekulttuurikanavan  viestien 
lomaan  tipahti  loppusyksystä 
2014  kysymys:  ”Mitä  valitsisit , 
jos  saisit  kokea  jotain  uudelleen 
ensimmäistä  kertaa?” 

Teksti:  Tapio  Berschevvsky 

Visa-Valtteri  ”visy”  Pi- 
miän  vastaus  osui. 
"Pelaisin  uudelleen 
LucasArtsin  seikkailu¬ 
pelit.”  Jotta  ymmärtäi¬ 
sitte  miksi  riemastuin  tästä,  kelataan 
aikaa  taaksepäin  vielä  vähän  yli  puoli 
vuotta.  Double  Fine  julkaisi  Broken 
Agen  -  Tim  Schäferin  tämän  vuosi¬ 
tuhannen  ensimmäisen  pointnclick 
seikkailun  -  tammikuussa  2014. 

Nielaisin  Broken  Agen  ensimmäi¬ 
sen  osan  kokonaisena.  Ahmin  jokaista 
piirrosta  ja  lausetta.  Klikkailin  hots- 
potteja  nälkäisenä.  En  välittänyt  mil¬ 
lään  tasolla  siitä,  että  sen  läpipeluu  ei 
aiheuttanut  edes  yhtä  tuskastunutta 
hetkeä  vaikean  puzzlen  äärellä.  Se  oli 
kaunis,  nostalginen,  ja  jätti  minut  iloi¬ 
seksi. 


Kauniin  kautta 

Hieman  myöhemmin  keväällä  käyn¬ 
nistin  Broken  Agen,  istutin  sohvalleni 
tuttavani  ja  ojensin  ohjat  tälle.  Halu¬ 
sin  tietää  olisiko  "kuollut”  genre  ylit¬ 
sepääsemätön  teinille.  Puolet  itseäni 
nuorempi  kokelas  tarttui  hiireen  epä¬ 
luuloisena  ja  kyynisenä.  Kasvutarinan 
kertova  teos  sai  osakseen  niin  ihailua 
kuin  vihaa.  Tunnelma  pelin  lopussa  oli 
sama  kuin  omani  ensimmäisellä  ker¬ 
ralla:  nälkäinen  ilo. 

Koehenkilöni  eteni  pelissä  pääosin 
itsenäisesti,  joskin  tarjosin  neuvojani 
kysyttäessä  ja  empimisen  edetessä  tar¬ 
peeksi  pitkälle.  Turhautumia  ei  koettu 
ja  tarina  eteni  pääosin  omalla  painol¬ 
laan.  Päätin  siis  koettaa  lätyllä  jäätä 
uudelleen  -  ohuemmasta  kohdasta. 
Vaikka  aika  tällaisiin  projekteihin  oli¬ 
kin  kortilla,  pohdin  miten  hyvin  koe¬ 
kaniini  pystyisi  ottamaan  vastaan  pari 
vuosikymmentä  vanhemmat  teokset. 

Tilaisuus  tarjoutui  kesän  alussa  lomi¬ 
en  alkaessa.  Olin  ajatellut  pelivalintaa 
jo  pitkään.  Day  Of  The  Tentacle  tuntui 
luonnollisimmalta  lähtökohdalta.  Väri¬ 
käs  ja  sekopäinen  tarina  oli  tarjonnan 
keskittymishäiriöisemmästä  päästä. 

Ensimmäinen  kommentti  rusensi 
papparaisen  sydämen.  ”Tää  on  vähän 
liian  vähän  hoodeeta  mulle.”  Yritimme 
silti  hetken.  Vähän  ajan  päästä  hiiri 
siirtyi  minun  käteeni.  Pääosin  sana¬ 
ton  kritiikki  saavutti  lakipisteen  tuntia 
myöhemmin  ja  projekti  unohdettiin 
pitkäksi  toviksi. 

Jos  sittenkin 

Tuli  syksyjä  kaipasin  apinasaarelle.  Ai¬ 
kaa  oli  yhtäkkiä  enemmän,  joten  ajat- 
telin  kokeilla  vielä  kerran.  Istuimme 
taas  sohvalle.  Tällä  kertaa  tunnelma 


Ihan  normaali  kaupunki 

Reality-on-the-Norm  on  yksi  mielenkiintoisimmista  Adventure  Game  Studiolla 
toteutetuista  projekteista.  Räävittömistä  Zero  Punctuation  -peliarvosteluistaan 
parhaiten  tutun  Ben  "Yahtzee"  Croshavvin  aloittamassa  sarjassa  kaikki  pelit 
liittyvät  Reality-on-the-Normin  outoon  pikkukaupunkiin.  Sarjan  osat  eroavat 
kuitenkin  toisistaan  villisti:  kukin  on  oman  tekijänsä  näköinen. 

Hahmot  ja  paikat  ovat  kehittyneet  pelisarjan  edetessä.  Kaikki  tekijät  ovat 
saaneet  vapaasti  lainata  muiden  hahmoja  vierailulle  omiin  peleihinsä  tai  jopa 
pelattaviksi  päähahmoiksi.  Näin  Reality-on-the-Normin  kaupungista  on  ajan 
myötä  syntynyt  erittäin  kummallinen  kokonaisuus. 

Pikkukaupungin  osittain  koherentti  ja  jatkuvasti  mutatoituva  universumi, 
jossa  lähes  mikä  tahansa  on  sallittua,  valloittaa  ja  saa  hymyilemään  ääneen. 
Kuka  nyt  ei  haluaisi  pelata  aseistettua  kalkkunaa? 
realityonthenorm.info 

oli  heti  alusta  asti  erilainen.  Musiikin 
ensimmäisten  tahtien  aikana  Melee 
ilmestyi  projektorin  kuvaan  ja  kehut 
alkoivat. 

Niukkuuden  estetiikka  puri.  Steve 
Purcellin  sanoin  ”musta  ja  yö  olivat  ys¬ 
täviä”  kun  Monkey  Islandin  graafista 
ilmettä  rakennettiin.  Onnistumisesta 
kertoo  jotain  se,  että  kuusi  vuotta  pelin 
julkaisun  jälkeen  syntynytkin  rakastui 
tyyliin  välittömästi. 

Vaikutus  oli  välitön  hitti  myös  siksi, 
että  en  edes  yrittänyt  tarjota  hiirtä.  Jat¬ 
kossa  pelasin  itse  ja  kulttuuriperehdy- 
tys  muuttui  tarinan  ja  luennon  sekoi¬ 
tukseksi.  Kliksuttelin,  hihittelimme, 
selitin,  kliksuttelin  lisää. 

Maisemasta  toiseen 

Irkissä  esitetty  kysymys  ja  Pimiän 
vastaus  osui  päivälleen  ensimmäisen 
Monkey  Islandin  jälkihehkuun  ja  he¬ 
rätti  riemukkaan  olon.  Tuntui  mah¬ 
tavalta  ajatella,  että  pääsi  antamaan 
jollekin  juuri  sen  kokemuksen,  jonka 
joku  toinen  halusi  eniten  saada  ta¬ 
kaisin.  Sen  ensimmäisen  kerran,  kun 
LeChuck  räjähtelee  taivasta  vasten 
Elainen  ja  Guybrushin  epäonnisen  ro¬ 
manssin  alkaessa. 

Koe  siis  jatkui  Monkey  Island  2:11a. 
Siinä  missä  ensimmäisen  osan  vähään 
perustuva  ilme  vetosi,  Monkey  Island 
2:n  maalaukselliset  taustat  säväyttivät. 
Teoksia  ihailtiin  vielä  enemmän  sen 
jälkeen,  kun  tieto  siitä,  että  ne  todella 
olivat  maalauksia,  välittyi. 

Ensimmäisiä  kertoja  seurasi  lisää 
ja  lisää.  Stanin  hautaustoimiston  tv- 
jinglen  ja  hautajaismusiikin  sekoitus, 
Maxin  hellyyttävän  lapsellinen  mutta 
kiero  psykoosi,  revenneen  todellisuu¬ 
den  taustoilla  lentävät  joutsenparvet, 
pahvin  ohuen  Boston  Low'n  kontrasti 
kiehtovan  syvän  ympäristön  kanssa. 
Kaikki  nämä  kohtasimme  talven  pi¬ 
meinä  ja  kylminä  iltoina. 

Sitten  oli  vielä  pakko  koettaa.  Vedin 
esiin  kesällä  tylsyyteen  hylätyn  Day  of 
The  Tentaclen.  Riemu  ja  voitto!  ”Nyt 
kun  on  pelattu  nuo  ensimmäiset  Mon¬ 
key  Islandit,  niin  tämä  näyttää  oikeas¬ 
taan  paljon  paremmalta  kuin  ajattelin 
silloin.”  Opettavainen  tarina  lonkerois¬ 
ta  ja  maailmanvalloituksesta  katsottiin 


loppuun  asti,  tällä  kertaa  nautinnolla. 

Pari  varastoon 

Koe  päättyi  tammikuussa.  Talven  aika¬ 
na  hankittu  seikkailuähky  alkoi  tuntua 
jo  isännässäkin.  Nämä  on  nähty  mo¬ 
nesti,  joten  tauko  oli  paikallaan.  Mutta 
vasta  sitten,  kun  tammikuun  lopuilla 
julkaistu  Grim  Fandango  Remastered 
oli  takana. 

Tim  Schäferin  johdolla  loihdittu 
kuolleiden  maa  oli  tietys¬ 
ti  yhä  entisellään.  Pienillä 
renderöintiparannuksilla 
ei  ollut  juurikaan  vaikutus¬ 
ta  sen  tenhoon.  Sen  sijaan 
hiirikäyttöliittymä  teki  ko¬ 
kemuksesta  vielä  montaa 
askelta  paremman  kuin  ai¬ 
kanaan  90-luvun  lopuilla. 

Viimeisen  seikkailupe¬ 
lin  virheellisessä  maineessa 
oleva  Grim  Fandango  palasi 
hyvään  aikaan.  Seikkailupe¬ 
lejä  on  tällä  hetkellä  huimia  Tämäkö  teknisesti  liian  alkeellista  nykypäivän  nuori- 
määriä.  Niitä kickstartataan,  solle?  Kattia  kanssa.  Monkey  Island  1  :n  jälkeen  Day 
niitä  early  accessataan,  niitä  Of  The  Tentacle  maistuu  oikein  hyvin, 
greenlightataan,  niitä  indie- 
gogotellaan,  ja  ylipäätään 
pykätään  pystyyn  kaikin 
mahdollisin  tavoin  niin 
kaupallisesti  kuin  puhtaan 
haihattelevalla  fanipuolel- 
lakin.  Seikkailupelaajan  sil¬ 
min  maailma  näyttää  juuri 
nyt  ruusuiselta. 


Marraskuussa  2014  seikkailupelien 
kummisedät  Ron  Gilbert  ja  Gary  Win- 
nick  potkustarttasivat  oman  pelinsä 
Thimbleweed  Parkin.  Ensi  vuoden  ke¬ 
sälle  luvattu  teos  muistuttaa  enemmän 
kuin  vähän  niitä  aivan  ensimmäisiä 
80-luvun  ilotteluja,  joille  kaikki  muu 
oli  seurausta.  Zak  McKrakenin  ja  Ma- 
niac  Mansionin  tyyli  ei  vetoa  kaikkiin, 
mutta  itse  tiedän  kenet  valitsen  peli- 
seurakseni,  kunhan  teos  on  pihalla.  & 


Ensimmäistä  kertaa 
Thimblevveed  Parkissa 

Mitä  kokeeseen  tulee,  se  on 
todettava  onnistuneeksi. 
Nämä  teokset  kantavat  edel¬ 
leen,  myös  digimaailmaan 
syntyneen  silmissä.  Eivätkä 
ne  vielä  loppuneet.  Ensim¬ 
mäistä  kertaa  vaille  jäivät  vie¬ 
lä  ainakin  pari  huipputeosta 
siitä  keskeisimmästäkin  laa¬ 
rista.  Fate  of  Atlantis  ja  Full 
Throttle  odottavat  varastossa 
sopivaa  hetkeä  päästäkseen 
kokelaan  verkkokalvoille  - 
onnekas  paskiainen. 

Pimiän  toive  tosin  lähes 
toteutuu  meille  jäärillekin. 


Grim  Fandangon  restauroinnissa  parasta  on  hiiritu- 
ki.  Sitä  varten  ei  ole  pakko  pistää  lateja  likoon.  Tuen 
saa  pukattua  alkuperäiseen  peliin  ResidualVM-tul- 
kin  avulla. 


Piirun  alle  30  vuotta  Maniac  Mansionin  jälkeen 
Thimblevveed  Park  tuo  tutun  tyylin  takaisin.  Ympyrät 
sulkeutuvat  sarjatulella,  mutta  tämä  on  pakko  kat- 


Open  Pickup  Push[«£~s 
Close  Look  at  Puli 
Giue  Taik  to  Use  M 


sastaa. 

Taistelu  irkista 

BOTTI  ARMEIJALLA 
KANAVALTA  TOISELLE 

Kybersodankäynti  on  nykyään  vakava  puheenaihe.  Viattomalla  90-luvulla  käsite  kuului  lä¬ 
hinnä  tieteiskirjallisuuteen  -  ja  IRC:hen,  jota  käyttävät  häirikkö  jengit  mahtailivat  kutsumalla 


touhuaan  sotimiseksi. 

Teksti  ja  kuvat:  Ville-Matias  Heikk 

Kaikki  ovat  varmasti 
huomanneet,  että  ih¬ 
misten  kanssa  syntyy 
helposti  ristiriitatilan¬ 
teita  -  niin  elävässä 
elämässä  kuin  sähköisissä  viestimis¬ 
säkin.  Joskus  sanat  eivät  tunnu  riittä¬ 
vän  välien  selvittelyyn,  jolloin  otetaan 
likaisempia  keinoja  käyttöön. 

IRC-kiistoilla  on  pitkä  historia.  Yksi 
sellainen  jakoi  ensimmäisen  IRC- ver¬ 
kon  vuonna  1996  kahtia  Ircnetiksi  ja 
EFnetiksi.  Valtaosa  kiistoista  on  kui¬ 
tenkin  aina  ollut  paikallisia  nahistelu¬ 
ja,  jotka  juontavat  juurensa  yksittäisillä 
kanavilla  koettuihin  vääryyksiin.  Moni 
kesken  kiivaan  väittelyn  kanavalta 
poistettu  jää  hautomaan  kostoa.  Ja 
kostamiselle  oli  90-luvun  irkissä  vielä 
paljon  erilaisia  mahdollisuuksia,  joita 
etenkin  nuoremmat  käyttäjät  oppivat 
nopeasti  hyödyntämään. 

Digitaalinen  turpiinveto 

Alkeellisin  tapa  häiritä  käyttäjää 
IRC:ssä  ja  monissa  muissa  palveluissa 
on  floodaus.  Monet  käyttivät  90-luvul- 
la  irkkainta,  jossa  kaikki  viestit  tulivat 


oletuksena  yhteen  ikkunaan,  joten 
viestitulvalla  saattoi  hyvin  estää  käyt¬ 
täjää  osallistumasta  keskusteluun.  Jos 
sotkua  tulvi  monesta  suunnasta  vaih¬ 
tuvilla  nimimerkillä,  niin  edes  igno- 
re-toimintoa  ei  ehtinyt  käyttää.  Sotku 
kannatti  höystää  Ascii- äänimerkillä 
(Control+G),  sillä  moni  pääte  piti  ää¬ 
nimerkin  kohdalla  tauon. 

Moni  floodaaja  sai  huomata,  että  pal¬ 
velin  katkaisee  yhteyden  niiltä,  jotka 
lähettävät  viestejä  liian  tiheään.  Tämä 
oli  avain  floodauksen  edistyneempään 
muotoon,  CTCP-floodiin.  IRC-ohjel- 
mat  vastaavat  niin  sanottuihin  Client 
To  Client  Proto col  -viesteihin  auto¬ 
maattisesti  -  esimerkiksi  PING- viesti 
on  tarkoitettu  käyttäjienvälisen  viiveen 
selvittämiseen.  Jos  tällaisia  viestejä  al¬ 
koi  tulvia  monelta  eri  taholta,  niihin 
samaan  tahtiin  vastaamaan  ryhtynyt 
asiakasohjelma  floodasi  itsensä  ulos 
palvelimelta. 

Jos  käyttäjä  oli  suojautunut  CTCP- 
floodia  vastaan,  hänet  saattoi  pakottaa 
ulos  monin  muinkin  tavoin.  Monissa 
irkkiohjelmien  varhaisissa  versioissa 
oli  tämän  mahdollistavia  bugeja.  TCP/ 


IP-tuki  oli  useissa  90-luvun  käyttöjär¬ 
jestelmissä  vielä  aika  reikäinen,  ja  esi¬ 
merkiksi  Winnuke-niminen  ohjelma 
mahdollisti  Windowsin  etäkaatamisen 
tunnetun  bugin  kautta.  Teardrop-ni- 
misellä  hyökkäyksellä  sai  jonkin  aikaa 
myös  Linuxit  nurin. 

Virtuaalivalloitukset 

Perinteisen  mallisessa  IRC:ssä  kukaan 
ei  omista  kanavia.  Jos  joku  saa  kana¬ 
valle  ylläpito -oikeudet  ja  poistaa  nämä 
oikeudet  alkuperäisiltä  haltijoilta,  ei 
asialle  voi  tehdä  oikein  mitään.  Tämä 
teki  kanavanvaltauksesta  erityisen 
suositun  häiriköintimuodon  90-luvun 
irkissä. 

Pienillä  kanavilla  saattoi  olla  pelkkiä 
satunnaiskäyttäjiä,  jotka  olivat  yhtey¬ 
dessä  irkkiin  vain  silloin  kun  oikeasti 
käyttivät  sitä.  Tällaisten  kanavien  val¬ 
taus  oli  helppoa:  kun  käyttäjät  olivat 
menneet  nukkumaan,  kanava  lakkasi 
olemasta,  jolloin  kuka  tahansa  saattoi 
perustaa  sen  uudelleen. 

Jotta  vähänkin  tunnetumpi  kanava 
olisi  pysynyt  alkuperäisillä  omistajil¬ 
laan,  piti  siellä  olla  jatkuvasti  käyttä- 

Windows-käyttäjät  "nukettivat"  myös  toisiaan,  välillä  jopa  itseään. 


(c)packrock/bX  by  openface 


Melcome  to  (c)rackrock/bX. ■  Conf iguration  file  not  found. 

Type  /config  to  configurej  then  /csaoe  to  saue. 

BitchX!  Auto  Response  is  set  to  -  SkROLLl 
Connecting  to  port  6667  of  seroer  irc.inet.fi  [refnun  Ö] 
ae*®  Please  uait  uhile  ue  process  your  connection.  (from  irc2.inet.fi) 

BitchX!  for  nore  infornation  about  BitchX  type  /about 
s*  RfC2812  PREf IX=(ou)P+  CHANTYPES=#& ! +  M0DES=3  CHflNLIMIT=#« ! + ! 30  NICKLEN=15 
T0PICLEN=255  KICKLEN=255  MAXLIST=beIR ! 64  CHANNELLEN=50  IDCHfiN= ! !5 
CHANMODES=beIRj kj innpstaqr  !are  supported  by  this  seruer 
s*  PENALTY  fNC  EXCEPTS=e  INVEX=I  CASEMAPPIHG=ascii  HETUORK=IRCnet  are 
nfo!  SkROLLl  +iu 

tine  02!l7pn  irc2.inet.fi  help  fl  uin  11  lag  0  up  On 

<Q>  /join  ttskrolli| _ 


Irdl-pohjainen  BitchX  oli  eräässä  vaiheessa  katu-uskottavin  asiakasohjelma  irkkitap- 
peluihin. 


jiä.  Irkkiohjelman  katkoton  ajaminen 
unixpalvelimella  Screen-virtuaalipää- 
teohjelman  alta  oli  yleinen  ratkaisu 
niin  tuolloin  kuin  tänäkin  päivänä. 
Toinen  vaihtoehto  ovat  erityiset  botti- 
ohjelmat  kuten  Eggdrop. 

Pysyvästi  vartioidun  kanavan  sai  jos¬ 
kus  tyhjennettyä  ohjelmistobugeihin 
perustuvilla  palvelunestohyökkäyksil- 
lä.  Joskus  taas  valtaaja  saattoi  ottaa  it¬ 
selleen  jonkun  kanavalaisen  nimimer¬ 
kin  ja  mennä  kanavalle  kyttäämään: 
joku  huolimaton  saattoi  nimittäin  an¬ 
taa  hänelle  operaattorioikeudet,  minkä 
jälkeen  vallanvaihto  skriptit  hoitivat 
lopun  työn.  Useimmiten  kumpikaan 
metodi  ei  toiminut,  jolloin  valtaukseen 
oli  kaksi  teknistä  vaihtoehtoa:  palve¬ 
linpään  ominaisuuksien  väärinkäyttö 
ja  hajautetut  verkontukkimishyökkä- 
ykset. 

Kaukaisten  splittien 
ratsastajat 

IRC-verkot  koostuvat  useista  palveli¬ 
mista.  Joskus  palvelinten  välisiin  yh¬ 
teyksiin  tulee  katkoksia,  jotka  jakavat 
verkon  väliaikaisesti  kahtia.  Näitä  kat¬ 
koksia  kutsutaan  netspliteiksi  tai  lyhy¬ 
emmin  spliteiksi. 

Kun  erkaantuneet  palvelimet  pa¬ 
laavat  yhteen,  niillä  saattaa  olla  eri¬ 
mielisyyksiä  kanavien  ja  käyttäjien 
tiloista.  90-luvulla  näiden  ristiriitojen 
selvittelytavat  eivät  olleet  loppuun  asti 
harkittuja.  Jos  splitin  molemmilla  puo¬ 
lilla  oli  käyttäjä  samalla  nimimerkillä, 
palvelimet  heittivät  molemmat  pihal¬ 
le.  Jos  taas  splitintakainen  käyttäjä  oli 
saanut  kanavalle  ylläpito -oikeudet,  ne 
olivat  hänellä  myös  yhdistymisen  jäl¬ 
keen.  Splittejä  saattoi  siis  käyttää  niin 
käyttäjien  pudottamiseen  kuin  itsensä 
ylentämiseenkin. 

Monella  koneella  samaan 
aikaan 

Splittien  tehokas  hyödyntäminen  vaati 
mahdollisuutta  ottaa  yhteys  mahdolli¬ 
simman  moneen  eri  IRC-palvelimeen. 
Palvelimet  ovat  kuitenkin  usein  nirso- 
ja  sen  suhteen,  millaisista  osoitteista 
niille  pääsee.  Kaukomaiden  palvelimet 
olivat  valtaajille  erityisen  herkullisia, 
sillä  esimerkiksi  suomalaisilla  kana¬ 
villa  oli  harvemmin  Malesiasta  irkkaa- 
via  käyttäjiä.  Kaukaisen  splitin  takana 
saattoi  siis  isokin  suomalaiskanava  olla 
tyhjillään. 

Avoimet  välityspalvelimet  olivat 


helppo  tapa  irkata  vieraasta  osoittees¬ 
ta,  ja  niitä  käytettiin  sekä  kanavanval- 
taukseen  että  bannien  kiertämiseen. 
Asialleen  omistautuneet  valtaajat  etsi¬ 
vät  uusia  välityspalvelimia  aktiivisesti. 
Vaativampi  tapa  oli  hankkia  käyttöoi¬ 
keuksia  eri  puolilla  maailmaa  sijaitse¬ 


ville  koneille  -  joko  luvan  kanssa  tai 
luvattomasti. 

Vallatut  koneet  olivat  käyttökelpoi¬ 
sia  myös  raakaan  voimaan  perustu¬ 
vissa  hyökkäyksissä.  Jos  tiettyä  bottia 
ei  meinannut  saada  pudotettua  irkistä 
millään,  saattoi  sen  verkkoyhteyden 

I  Status:  sKROLLI  [+i]  on  irc2.inet.fi  (00:13) 


PING?  PONG! 

I  ***  vou  Are  Using  -=2<x>  "ShonPonl 
I  5.3  And  Aboue  [mIRC32  5.31/June  '9E 
I  Software  ’98)  !  °(So«eone  Has  To 
HonePages  At  http://koti.icengt.fi 
~showdown/  * 

***  <=-  ®  °SP  u8  -5  PrO°  El  -=>  Vou 
I  Now  Using  Normal  PopUps  And  AllAroi 
Most  Conplete  Array  Of  Functions  Ar 
|  [Shif t-F12]  To  Toggle  Sound  0N-0FF 
°(UNREGISTERED)°  •  Choose  "How  To 
|  How  To  Register  This  Script  To  Youi, 

Vou  Are  Using  -=e<x>  "ShonPonE 
I  5.3  And  Aboue  [mIRC32  5.31/June  96 

|  Software  '98)  !  °(Soneone  Has  To 
HonePages  At  http://koti.icenet.fj_ 

~showdown/  ? 

I  ***  <=-  ®  °SP  «8.5  PrO°  ©  -=>  Vour 
Now  Using  WaR  PopUps  And  Ali  WaR  Options  t  Vou  Are  Now  Using  Ali 
The  Latest  Most  Efficient  mIRC  WaR  Technology  t  Use  Then  With 
Care  !  (Press  [Shift-F12]  To  Toggle  Sound  ON-OFF  !)  This  Copy  Is 
Still  0 ( UHREG I STEREP ) 0  ?  Choose  "Hou  To  Register"  From  The  Menu 
To  See  How  To  Register  This  Script  To  Vour  Nane 


(UaR  Hode) 


|  n  Status' 


Tappelunnälkäiset  M irc- käyttäjät  käyttivät  usein  Showdown  Pron  kaltaisia  skriptejä, 
jotka  olivat  pikemminkin  ärsyttäviä  kuin  oikeasti  haitallisia. 


mmlSQ^hällO 


Do  you  have  securit>r  related  news?  Please  e-mail  it  to  news@rootsheIl.com. 


Rootshefl  is  aöve.  We've  been  busy  and  the  updates  haven't  been  as  frequent  as  they  normally  are 
search  O  normal  soon.  In  the  meantime  check  out  the  new  exploits  added  to  the  December  section. 


Rootshell  is  Alive 

12/1/98  11:24AMPDT 


SSH  Admits  Buffer  Overflow  in  1.2.26  Client 

1 1/5/98  844AMPDT 


This  moming  SSH  Communications  Security  LTD.  released  information  about  a  buffer  overflow  il 
kerberos  code.  This  came  as  quite  a  surprise  after  SSH  was  very  buDish  about  there  being  no  bufl 
code.  While  it  is  VERY  hard  to  exploit  and  only  works  under  certain  conditions,  it  is  stiU  a  valid  si 
REMEMBER,  ROOTSHELL  HAS  NEVER  STATED  THAT  THE  BREAK-IN  WE  HA 
SECURITY  HOLE  IN  SSH.  Anyone  who  believes  otherwise  has  read  too  far  into  what  we  hai 

rootsheB.com  -  Offirial  statement  from  SSH _ 


Rootshell  Defaced 

10/28/98  8  44AMPDT 


On  Wed  Oct  28th  at  5:12AM  PST  the  main  Rootshefl  page  was  defaced  by  a  group  of  crackers. 
informed  of  this  incident  at  6:00  AM  PST  and  the  site  was  immediately  brought  offline.  The  site  w 
operational  by  8:OOAM  PST. 

We  are  still  in  the  process  of  investigating  the  exact  methods  that  were  used.  The  paranoid  MAY 

Rootshell.com  oli  edistyneemmän  skriptinuorison  aarreaitta.  Aloittelijat  joutuivat  tyy¬ 
tymään  Windowsille  tehtyihin  ilkeilyohjelmiin. 


tukkia  monesta  suunnasta  tuleval¬ 
la  roskaliikenteellä  niin  pitkäksi  ai¬ 
kaa,  että  IRC-palvelin  luuli  yhteyden 
kuolleen.  Kyseessä  oli  hajautettu  pal- 
velunestohyökkäys  (DDoS),  jollaisia 
käytetään  paljon  nykypäivänäkin  esi¬ 
merkiksi  verkkosivustoja  vastaan. 

Jengidynamiikka 

Viimeistään  etäkoneiden  keräilyvai- 
heeseen  päästyään  kanavanvaltaaja 
koki  yleensä  mielekkääksi  yhdistyä 
muiden  samanhenkisten  kanssa.  Laa¬ 
joja  bottiverkkoja  oli  parempi  ylläpitää 
porukalla  kuin  yksin. 

Valtaajaryhmät  noudattivat  samaa 
”skenemallia”  kuin  monet  muutkin 


80-90-lukulaiset  tietokonealakult- 
tuurit.  Ryhmillä  oli  rankankuuloiset 
nimet  ja  merkkigrafiikalla  koristellut 
infotiedostot.  Ne  kilpailivat  keskenään 
aina  vain  vaativammilla  saavutuksilla, 
ja  monet  julkaisivat  myös  skriptejä  ja 
muita  apuvälineitä. 

Useimmissa  irkkausohjelmissa  on 
skriptikieli,  jolla  niihin  voi  luoda  uusia 
toimintoja  ja  tehdä  ohjelmista  muka¬ 
vampia  omaan  käyttöön.  Moni  valtaa- 
jaryhmä  kehitti  itselleen  oman  ”sota- 
skriptin”,  jossa  oli  esimerkiksi  erilaisia 
hyökkäystoimintoja  ja  bottien  hallin¬ 
tatyökaluja.  Joskus  skripti  myös  brän- 
däsi  käyttäjänsä  mainostamalla  itseään 
erilaisissa  saateteksteissä. 


Muutamat  valtaajat  julkaisivat  so- 
taskriptejä  myös  laajempaan  levityk¬ 
seen.  Skripteissä  oli  usein  takaportteja, 
joiden  kautta  alkuperäinen  ryhmä  tai 
muu  takaportin  löytänyt  saattoi  antaa 
niiden  käyttäjille  omia  komentojaan. 
Koska  skripteistä  sai  ajettua  myös 
käyttöj  är j  estelmäkomentoj  a,  pystyi 
takaporttien  kautta  ottamaan  haltuun 
käyttäjätunnuksia  tai  vaikka  koko  tie¬ 
tokoneen.  Suositun  mIRC-ohjelman 
tietoturvaongelmat  mahdollistivat  jon¬ 
kin  aikaa  myös  itseään  levittävät  taka- 
porttiskriptit,  script.ini-madot. 

Hyviksiä  ja  pahiksia 

Koska  palvelinten  ylläpitäjät  eivät  jak¬ 
saneet  puuttua  kanavanvaltauksiin, 
piti  kanavan  takaisin  saamiseksi  usein 
ottaa  ohjat  omiin  käsiin.  Suuret  yleis- 
chattikanavat  olivat  valtaajien  kes¬ 
kuudessa  erityisen  suosittuja,  joten 
ne  tarvitsivat  kipeästi  myös  irkkitais- 
teluosaamista.  Syntyi  ryhmiä,  jotka 
erikoistuivat  nimenomaan  kanavien 
puolustamiseen  ja  takaisinvaltaukseen. 

Irkkiverkoissa  oli  90-luvun  loppu¬ 
puolella  käynnissä  jatkuva  valtakamp¬ 
pailu,  jossa  ”pahat”  valtaajaryhmät 
taistelivat  niin  toisiaan  kuin  ”hyvik- 
siäkin”  vastaan  kanavien  herruudesta. 
Menetelmät  olivat  kuitenkin  kaikilla 
samankaltaisia  eettisestä  näkökannas¬ 
ta  riippumatta.  Myös  puolustustais¬ 
telu  oilla  oli  bottiverkkojaan,  ja  hekin 
saattoivat  pitää  esimerkiksi  IRC-pal- 
velimiin  tehtyjä  tietomurtoja  oikeutet¬ 
tuina. 

Porttiteoria 

Irkkisoturien  maailma  oli  hierarkki¬ 
nen.  Valmiiden  sotaskriptien  käyttäjät 
kuuluivat  alimpaan  kastiin,  etenkin 
ne,  jotka  eivät  tajunneet  käyttämiensä 
skriptien  toiminnasta  mitään.  Monet 
ihan  tavallisetkin  irkkaajat  saattoivat 
kiusata  näitä  ”scriptkiddieitä”  esimer¬ 
kiksi  tunnettujen  takaporttien  kaut¬ 
ta.  Hierarkian  huipulla  oli  puolestaan 
ryhmiä,  joiden  menetelmät  lähestyivät 
asiantuntevien  tietomurtajien  touhuja. 

Koska  tietomurroista  oli  hyötyä  ka- 
navanvaltaajille,  monet  heistä  rupesi¬ 
vat  harrastamaan  myös  niitä  taitojensa 
kehittyessä.  He  liittyivät  tietoturva- ai- 
heisille  postituslistoille  saadakseen  uu¬ 
det  käyttökelpoiset  bugit  tietoonsa  en¬ 
simmäisten  joukossa  ja  saattoivat  etsiä 
bugeja  myös  omatoimisesti  niin  IRC- 
kuin  muistakin  ohjelmistoista. 

+[Nick  collision:  seruer  **belnet*be  (nick  from  sipsuli@korppi*cs*tut*f i)  <- 
+** jp[unkriowriQ192*244*23*l]  (nick  from 
+wheLL i Sh@zl51 + Gl-205-223 t ppp + wakwak + ne + j p ) ] 

06:07  ***  Purre  [tnsp@mos6502*tnsp*or9]  was  ki 1 led  by  ircd*stealth*net  [Nick 
+collision:  server  *+belnet+be  (nick  from  tnsp@mos6502*tnsp*or9)  <- 
+** jp[unknownQ192*244*23*l]  (nick  from  -aQnttmy9i01152*ppp*infoweb*ne* jp)] 
06:07  ***  f jdLURF[0  [-t0Rm3Nt@nttmygi01152*ppp*infoweb*ne* jp]  has  joined 
+channel  #y2k*fi 

06:07  ***  LT6QDrWQe  [■Y3V3Ng3@zl51* 61-205-223 *ppp*wakwak* ne* jp]  has  joined 
+channel  #y2k*fi 

06:07  ***  cRik_79_9  UoWnER@zl51* 61-205-223 *ppp*wakwak* ne* jp]  has  joined 
+channel  #y2k*fi 

06:07  ***  Vtf}YN8JSm  [-rAu3R@nttmygi01152*ppp*infoueb*ne* jp]  has  joined 
+channel  #y2k*fi 

06:07  ***  Mode  change  "+ooo  f jdLWRF[0  LT6QDrWQe  cRik_79_9"  on  #y2k*fi  by  **jp 
06:07  ***  Mode  change  "+o  VX}YN8JSm"  on  #y2k*fi  by  **jp 

06:07  ***  Mode  change  "-oo+o  monkku  Luutatti  koolizer"  on  #y2k*fi  by  LT6QDrWQe 
06:07  ***  Mode  change  "-ooo  terOeero  Gmurfgeist  n0kl4"  on  #y2k*fi  by  cRik_79_9 
06:07  ***  Mode  change  "-ooo  f jdLWRF[0  LT6QDrWQe  cRik_79_9"  on  #y2k*fi  by  riski 
06:07  ***  LT6QDrWQe  has  been  kicked  off  Channel  #y2k*fi  by  dachau  (Mass 
+deop*  Go  sit  in  a  corner*) 

06:07  ***  cRik_79_9  has  been  kicked  off  Channel  #y2k*fi  by  auschwitz  (Mass 
+deop*  Go  sit  +in  a  corner*) 

06:07  ***  Mode  change  "-ooo  dachau  auschwitz  Urkki."  on  #y2k*fi  by  fjdl_URF[0 
06:07  ***  Mode  change  "-ooo  f j dLURF [ 0  LT6QDrWQe  cRik_79_9"  on  #y2k*fi  by  riski 
06:07  ***  Mode  change  "-oo  riski  LastMan  asdf"  on  #y2k*fi  by  VX}YN8JSm 
06:08  ***  riski  has  been  kicked  off  Channel  #y2k*fi  by  koolizer  (*:LoG:*  I 
+recommend  you  see  a  therapist  *:LoG:*) 

06:08  ***  monkku  has  been  kicked  off  Channel  #y2k*fi  by  koolizer  (*:LoG:*  I 
+recommend  you  see  a  therapist  *:LoG:*) 

06:08  ***  dachau  has  been  kicked  off  Channel  #y2k*fi  by  koolizer  (*:LoG:*  I 
+recommend  you  see  a  therapist  *:LoG:*) 

06:08  ***  riski  has  been  kicked  off  Channel  #y2k*fi  by  koolizer  (*:LoG:*  I 
+recommend  you  see  a  therapist  *:LoG:*) 

06:08  ***  You  have  been  kicked  off  Channel  #y2k*f i  by  koolizer  (*:LoG:*  I 
+recommend  you  see  a  therapist  *;LoG:*) 


21flM  [ircll]  Urkki,  (+i)  ircII-EPIC4  —  Tnpe  /help  for  hei 

Splittejä  hyödyntävä  kanavanvaltaus  uhrin  näkökulmasta.  Joukko  botteja  ilmestyy 
splitin  takaa  ja  ryhtyy  vallankaappaukseen. 


Osa  valtaajista  uskoi  raakaan  voi¬ 
maan,  esimerkiksi  mahdollisimman 
laajoihin  bottiverkkoihin  ja  hajautet¬ 
tuihin  palvelunestohyökkäyksiin.  Toi¬ 
set  luottivat  vanhojen  hakkerien  tavoin 
enemmän  taitoon  ja  oveluuteen.  Eräs 
vanha  "hyvispuolen”  taistelija  kertoo, 
ettei  muista  koskaan  "alentuneensa” 
DDoS-hyökkäyksiin,  vaan  suosineensa 
sen  sijaan  esimerkiksi  IRC -palvelinten 
ohjelmakoodin  manipulointia.  Voitta¬ 
jan  ominaisuuksiin  kuului  sekä  eetti¬ 
nen  että  älyllinen  paremmuus. 

IRC-palvelimiin  murtautuminen 
ja  niiden  toiminnan  hienovarainen 
muuttaminen  edustivat  kehittyneintä 
irkkitaistelun  muotoa.  Kun  irkissä  ei 
enää  tuntunut  olevan  haastetta  -  tai 
tietomurtojen  maailma  alkoi  houku¬ 
tella  enemmän  -  IRC  jäi  monella  so¬ 
turilla  taka-alalle.  Ysäri-irkki  oli  ollut 
heille  kuin  koulu,  josta  valmistuttiin 
hyödyntämään  suuren  maailman  tieto¬ 
turvareikiä.  Valtaajaryhmänä  alkanut 
porukka  saattoi  uudelleenbrändäytyä 
yleisemmäksi  mustahatturyhmäksi, 
ja  innokas  reikien  etsijä  saattoi  ruveta 
tuomaan  löydöksiään  esiin  tietoturva- 
asiantuntij  oiden  postituslistoilla. 


Rauhan  saapuminen 

Ysäri-irkin  ongelmat  korjattiin  ajan 
mittaan.  Välityspalvelinten  kautta  ei 
enää  päässyt  sisään,  splittitilanteet  ru¬ 
vettiin  käsittelemään  viisaammin  ja 
monet  verkot  ottivat  käyttöön  kanavi¬ 
en  rekisteröinnit.  Helposti  hyödynnet¬ 
tävät  reiät  katosivat  myös  käyttöjärjes¬ 
telmistä  ja  irkkaimista. 

Kun  teknisestä  IRC-häiriköinnistä 
tuli  vaikeaa,  myös  siihen  liittynyt  nuo¬ 
risokulttuuri  hiipui.  Irkkisotiminen  la¬ 
tistui  DD  o  S -hyökkäilyksi,  joka  jaksoi 
kiinnostaa  enää  muutamia 
puolalaisryhmiä.  Ja  kun 
monet  muut  yhteisöpalvelut 
menivät  IRC:n  ohi  käyttä¬ 
jämäärissä,  häirikötkin  al¬ 
koivat  kiinnostua  enemmän 
niistä.  Irkkiin  saapui  rauha. 

Nykyään  se  on 
vakavaa 

Kun  jokin  virtuaalimaailma 
kerää  tarpeeksi  käyttäjämas- 
saa,  on  vain  ajan  kysymys, 
että  sinne  alkaa  muodostua 
teknistä  hämäräkulttuu- 
ria.  Käyttäjätunnusrosvoja, 


spämmibotteja,  jäynäntekijöitä  -  ja 
joskus  myös  uteliaita  hakkerinalkuja. 
Esimerkiksi  Habbo  Hotelin  käyttäjät 
ovat  löytäneet  keinoja  huijata  itselleen 
krediittejä  ja  saada  käyttöönsä  tavallis¬ 
ten  asiakkaiden  ulottumattomissa  ole¬ 
via  virtuaalivaatteita. 

Useimmissa  nettipalveluissa  hak- 
kereihin  suhtaudutaan  hyvin  tuomit- 
sevasti  ja  jopa  pelokkaasti.  Sosiaaliset 
virtuaalimaailmat  ovat  kuitenkin  usein 
palkitsevampia  teknisten  taitojen  ke- 
hittämisympäristöjä  kuin  vaikkapa 
perinteinen  pöytälaatikko -ohjelmoin¬ 
ti  -  etenkin  teineille,  jotka  kaipaavat 
huomiota  ja  ihailua.  Nuorison  heik- 
kenevistä  tietokonetaidoista  ollaan 
usein  huolissaan  -  voisiko  asiaa  auttaa 
esimerkiksi  suunnittelemalla  peleihin 
varta  vasten  reikiä,  jotka  houkuttelisi- 
vat  teknisiä  kokeilijoita?  Parhaimmil¬ 
laan  tämä  voisi  synnyttää  pelinsisäisiä 
hakkerikulttuureja,  joihin  kuuluvat 
harrastajat  kehittäisivät  osaamistaan 
jatkuvasti  ja  olisivat  pelimaailmassa 
positiivisessa  ja  kiinnostavassa  roolis¬ 
sa. 

Nykyajan  sosiaalinen  massame¬ 
dia  on  teknisesti  paljon  suljetumpi 
kuin  IRC.  Protokollat,  ohjelmistot  ja 
jopa  käyttöliittymien  toimintatavat 
ovat  usein  liikesalaisuuksia,  joiden 
selvittäminen  vaatii  hakkerimentali- 
teettia.  Kun  samalla  netti  on  entistä 
keskeisempi  osa  ihmisten  elämää  ja 
yhteiskunnallisia  rakenteita,  on  ”so- 
turintaidoille”  entistä  enemmän  myös 
poliittis-taloudellista  tilausta.  Vaikka 
monet  vanhat  irkkihäiriköt  häpeile¬ 
vätkin  nykyään  nuoruutensa  tihutöitä, 
tuskin  kukaan  voi  kiistää,  etteivätkö 
he  olisi  sen  lomassa  oppineet  oleellisia 
asioita  nykypäivänkin  digitaalimaail- 
man  toiminnasta.  & 


i 


Belgialaisjohtoinen  The  VVarlords  oli  90-luvun  lopulla 
yksi  Ircnetin  pahamaineisimmista  valtausjengeistä. 

Kulttuuri 


Salonkikelpoista 

pelimusiikkia 

I  “  «  Ti */' 


Ei  enää  pelkkää  tilulilupiipitystä 

Pelimusiikki  on  vaipunut  viimeisen  vuosikymmenen 
aikana  jonkinlaiseen  pimentoon.  Vaikka  sillä  ja  äänillä 
ylipäätään  on  yhä  enemmän  merkitystä  tunnelnianluo -Va¬ 
jana,  on  musiikki  samalla  kadonnut  pinnan  alleyvTffn  =: 
taustaksi,  eikä  säveltäjilläkään  ole  niin  väliä.  Loppuun - 
myydyt  konsertit  ja  joukkorahoitus  kuitenkin' tekivät 
elektronisesta  tilulilusta  tyylikästä. 

Teksti:  Jukka  O.  Kauppinen 

Kuvat:  Jukka  O.  Kauppinen,  Chris  Abbott  ja  Back  in  Time, 

Matt  Gray,  Jonne  Valtonen,  muut  julkaisijat 


Jonne  Valtonen  on  tehnyt  pitkän  matkan  demos- 
kenemuusikko  Purple  Motionista  videopelien 
musikaalista  historiaa  suurille  lavoille  sovittavaksi 
taiteilijaksi. 


ideopelien  musiikki 
oli  kerran  niin  valta¬ 
virtaa,  että  säveltäjän 
nimi  saattoi  näkyä 
pelin  alkuruudussa. 
Joskus  nimenomaan  biisi  teki  pelin 
tai  jäi  siksi  asiaksi,  josta  teos  edelleen 
muistetaan.  Tätä  nähtiin  vielä  90-lu- 
vullakin.  Monessa  pelissä  on  yhä  hie¬ 
not  musiikit,  mutta  harvemmin  tiettyä 
tunnistettavaa  teemakappaletta.  Hitti- 
sinkut  puuttuvat.  Tämä  on  harmi,  sillä 
potentiaalia  kyllä  olisi. 

Vuonna  2014  pelimusiikki  koki  kui¬ 
tenkin  yllättävän  renessanssin  sekä 
Suomessa  että  maailmalla.  Pelimu- 
siikkikonsertit  nousivat  maassamme 
suoranaiseksi  ilmiöksi,  minkä  lisäksi 
joukkorahoitetut  retrommat  musiik- 
kiprojektit  saivat  roppakaupalla  ra¬ 
haa.  Toivottavasti  ne  ovat  herättäneet 
pelibisnespomojen  ja  muusikoiden 
huomiota,  jotta  saamme  jatkossakin 
nauttia  herkullisista  musiikkihelmistä 
ja  hittibiiseistä. 

Mahtavia  soundeja,  suurella 
sydämellä 

Perinteinen  orkesterimusiikki  ei  pel¬ 
kästään  kulje  vuosisatojen  aikana  hiot¬ 
tujen  kaavojensa  mukaan,  vaan  etsii 
välillä  myös  uusia  ideoita,  lähestymis¬ 
tapoja  ja  tietenkin  yleisöä.  Haastehan 


on  tietenkin  siinä,  kuinka 
jatkuvasti  keski- ikäisty- 
vämpää  ja  eläköityvämpää 
perinteisten  konserttien 
yleisöä  voidaan  nuorentaa, 
jopa  laajentaa?  Ehkäpä  alle 
nelikymppistä  yleisöä  voi¬ 
taisiin  kosiskella  vaikkapa 
videopelimusiikilla? 

Ja  oikeaan  osui.  Kamari¬ 
musiikkiyhtye  Quinsonitus 
esittää  perinteisten  orkes- 
terisävellysten  lisäksi  myös 
elokuva-  ja  viihdemusiikkia, 
ja  yhtye  esitti  keväällä  2012 
Suomen  historian  ensimmäisen  täysi¬ 
mittaisen  videopelimusiikkikonsertin. 
Perässä  seurasi  Turun  filharmoninen 
orkesteri,  jonka  Score  -  Music  from 
Video  Games  oli  ensimmäinen  täysi¬ 
kokoisella  orkesterilla  ja  suuressa  salis¬ 
sa  esitetty  pelimusiikkikonsertti. 

Molemmat  olivat  niin  mittavia  ylei¬ 
sömenestyksiä,  että  esityksiä  on  jär¬ 
jestetty  myöhemminkin  ja  muillakin 
paikkakunnilla.  Quinsonitus  esiintyi 
viime  vuonna  myös  Digiexp  o -viihde  - 
messuilla. 

Pelikonserttien  suosio  innoitti  myös 
kansainvälisen  viihdejätti  Livenationin 
tuomaan  Suomeen  maailmaa  kiertävän 
Video  Games  Live  -kiertueen.  Pitkän 
linjan  pelimuusikko  Tommy  Tallari- 


con  ideoima  konsertti  oli  visuaalisesti 
ja  tyylillisesti  rock-henkinen,  välkkyvä 
ja  räiskyvä  kokonaisuus,  joka  kuiten¬ 
kin  kärsi  mammuttitaudista.  Maail¬ 
man  suuria  areenoja  kiertävä  konsertti 
näet  hinnoiteltiin  rock-konserttien 
mukaisesti,  mikä  oli  liikaa  pelifaneille. 
Rakastetun  ja  fanitetun  artistin  lipuista 
voi  vielä  pitkin  hampain  maksaa  sen 
40-60  euroa,  mutta  jonkun  kukalie- 
j enkin  pelikonsertti,  jossa  soitetaan 
tilkkutäkkimäinen  kokoelma  ties  min¬ 
kä  pelien  biisejä  ja  ties  miltä  alustoilta, 
ei  nyt  vain  oikein  ole  sama  juttu.  Pie¬ 
nemmässä  tilassa  tämäkin  olisi  toimi¬ 
nut,  mutta  puolityhjä  jäähalli  ei  ollut  se 
kaikkein  paras  ympäristö. 

haaste,  sillä  yleisö  oli  jotain  aivan  muu¬ 
ta  kuin  konserteissa  yleensä  nähdään. 
Pieni  hermoilu  kuitenkin  vain  toi  ko¬ 
konaisuuteen  lisämaustetta. 

Valtosen  pelimusisointi  jatkuu  edel¬ 
leen,  sillä  maestro  vietti  talvella  muu¬ 
taman  viikon  Lontoossa  uuden  Final 
Fantasy  -albumin  nauhoituksissa.  Pai¬ 
kalla  oli  myös  itse  Nobuo  Uematsu, 
jota  Valtonen  ohjasti  mestarin  ottein, 
samoin  kuin  Lontoon  sinfoniaorkes¬ 
teria. 


Final  Symphony  -konsertti  täytti  Tampere-talon  pääsalin  viimeistä  paikkaa  myöten. 


Sinfonisia  säveliä 

Vuoden  onnistunein  ja  tyylikkäin 
konserttielämys  nähtiin  ja  nautittiin 
kuitenkin  Tampereella.  Demoskene- 
läisille  tuttu  Jonne  Valtonen  eli  Purple 
Motion  (Future  Crew,  Byterapers)  on 
sovittanut  videopelimusiikkia  kon- 
serttisaleihin,  suurille  orkestereille 
jo  yli  vuosikymmenen.  Saksalainen 
tuottaja-sovittaja  Thomas  Böcker  jär¬ 
jesti  ensimmäisen  suurimittaisen  pe- 
limusiikkikonsertin  jo  vuonna  2003, 
ja  Valtonen  liittyi  mukaan  varhaisessa 
vaiheessa  sovittamaan  tunnettuja  pe- 
likappaleita  suurelle  orkesterille.  Yli 
vuosikymmenen  jatkuneen  urakan 
aikana  hän  onkin  työstänyt  lukuisia 
Symphonic-konsertteja  Böckerin  ja 
muiden  säveltäjien  kanssa. 

Muun  muassa  Saksassa,  Britanniassa 


ja  Japanissa  järjestetyt  konsertit  saapui¬ 
vat  lopulta  Suomeenkin  syksyllä  2014, 
kun  Final  Fantasy  -seikkai¬ 
lupelien  musiikkeihin  kes¬ 
kittynyt  Final  Symphony 
täytti  Tampere-talon  suuren 
salin  viimeistä  paikkaa  myö¬ 
ten.  Tapahtuma  oli  monelle 
vierailijalle  ensimmäinen 
konserttikokemus  koskaan, 
ja  reaktiot  kuulo  stivatkin 
valtaosin  ihastuneilta,  vaik¬ 
ka  joillekin  pelikappaleiden 
sovittaminen  uusiksi  sävel¬ 
lyksiksi  ja  kokonaisuuksiksi 
tulikin  yllätyksenä. 

Sekä  Tampere-talon  väelle 
että  Tampere  Filharmonia 
-orkesterille  tapahtuma  oli 
positiivinen  elämys  ja  myös 


Saksan  yleisradio  on  tehnyt  upeaa 
pioneerityötä  pelimusiikkikonserttien 
parissa.  Järjestään  loppuunmyydyistä 
konserteista  on  voitu  nauttia  myös  levy¬ 
jen  ja  live-nettilähetysten  kautta. 


Lehdenteon  keskellä  posti  toi  mukavia  uutisia: 
Quinsonitus  järjestää  201 5  syksyllä  The  Super 
Sound  of  Videogames  2  -konsertin  Tampe¬ 
reella.  Konsertissa  esiintyvät  Quinsonituksen 
lisäksi  pianisti  Saana  lljin  sekä  tamperelainen 
Takomo  Percussion  -lyömäsoitinyhtye.  Tällä 
kertaa  myös  yleisö  voi  vaikuttaa  konsertissa 
esitettäviin  kappaleisiin,  sillä  ehdotuksia 
otetaan  vastaan  konsertin  Facebook-sivuilla 
maaliskuun  loppuun  saakka. 

Konserttia  varten  on  haettu  esitysluvat 
etukäteen  muun  muassa  Chris  Fluelsbeckiltä, 
Jeroen  Teliltä,  Matt  Grayltä,  Martin  Galvvayltä, 
Ben  Daglishish  ja  Rob  Flubbardilta  sekä  useilta 
suurilta  pelijulkaisijoilta. 

Lisätietoja:  www.thesupersound.net. 

Joukkorahoitettua  retromusaa 

Kickstarter  ja  muut  joukkorahoituspalvelut  ovat  aiheutta¬ 
neet  vilinää  niin  videopelien  kuin  elokuvien  ja  muunkin 
viihteen  luojien  parissa.  Sen  kautta  on  rahoitettu  teknisiä 
keksintöjä  ja  tuhansia  muita  kotkotuksia,  kuten  myös  peli- 
musiikkia. 

Turrican  Soundtrack  Anthology 

Saksalainen  Chris  Hiielsbeck  on  yksi  pelialan  pisimpään 
urakoineista  säveltäjistä.  Hiielsbeck  muun  muassa  mullisti 
C64-musiikkiharrastajien  elämän,  sillä  hän  teki  ensimmäi¬ 
sen  kunnollisen  sävellysohjelman;  ensimmäisen  kädestä 
käteen  levinneen  trackerin,  Soundmonitorin.  Myös  Hiiels- 
beckin  kasibittibiisit  jäivät  mieleen,  mutta  kukkeimmillaan 
herra  oli  16-bitin  aikakaudella.  Mies  tienaa  edelleen  leipän¬ 
sä  säveltäjänä  ja  on  muuten  harvinaisen  näppäräsorminen 
monitaituri,  jonka  live-esityksiä  ja  kikkailuja  kannattaa 
ihailla  Youtube-videoista. 

Hiielsbeckin  rakastetuimpia  sävellyksiä  ovat  viiden 
1990-1995  julkaistun  Turrican-pelin  (Rainbow  Arts,  1990) 
musiikit,  joiden  uusiin  sovituksiin  toivottiin  Kickstarter- 
joukkorahoituspalvelussa  75  000  dollaria.  Fanit  innostuivat 
viskomaan  luottokorttejaan  päin  näyttöjä,  ja  potti  kasvoi 
175  000  dollariksi.  Sen  myötä  kappaleiden  uudet  sovitukset, 
sävellystyö  ja  hiominen  voitiinkin  tehdä  paljon  suunniteltua 
viilatummin.  Lopputulos  kasvoi  neljän  CD -levyn  upeaksi 
boksiksi,  jonka  voi  ostaa  myös  digibiiseinä  tai  vinyyleinä. 

Turrican-kokoelma  onkin  todella  upeaa  kuunneltavaa. 
Vanhat  16-bittiset  biisit  soivat  kunnon  soittimilla,  moder¬ 
neina  studionauhoituksina  käsittämättömän  upeina  ja  syk¬ 
kivinä.  Jylhimmät  hitit  soivat  pysäyttävän  upeasti,  ja  moni 
toiminnan  taustalle  jäänyt  huomaamaton  kappale  nousee 
uusiin  sfääreihin.  Näitä  levyjä  kehtaa  soittaa  muutoinkin 

kuin  taustalla,  ja 
olen  nostanut 
monta  kappa¬ 
letta  omien  DJ- 
keikkojeni  soit- 
tolistalle.  Näitä 
uskaltaa  Ruikut¬ 
taa  tanssilattialla 
villiintyvälle  ko- 
nemusiikin  ystä¬ 
ville. 

Neljä  CD:tä 
niin  hyvää  mu¬ 
siikkia,  että  tämä 
jos  mikä  on  peli- 
musiikkikulttuu- 
rihistoriallinen 
superteko. 

The  Last  Ninja  2  soi  upeasti  uudelleen 

Myös  Matt  Gray  on  yksi  80-luvulla  aloittaneista  SID- 
mestareista,  joka  tienaa  edelleen  elantoaan  musiikkialalla. 
Pelimusiikin  parissa  hän  ei  ole  kuitenkaan  työskennellyt 
enää  pitkään  aikaan.  Back  in  Time  -retrokonserttien  me¬ 
nestyksen  innoittamana  ja  kasibittismusiikin  parissa  pit¬ 
kään  taivaltaneen  tuottaja  Chris  Abbottin  yllyttämänä  Gray 
kuitenkin  päätti  kokeilla  kepillä  jäätä.  Kiinnostaako  hänen 


musiikkinsa  enää  ylipäätään  ketään? 

Grayn  tunnistetuin  ja  remiksatuin  biisi  on  The  Last  Ninja 
2  -pelin  (System  3, 1988)  Central  Park  -kentän  taustakappa- 
le.  Vai  onko  väärin  sanoa  taustakappaleeksi  biisiä,  joka  ta¬ 
koi  sekä  kyseiseen  kenttään  äärimmäisen  pelaamisen  innon 
että  muodostui  koko  pelin  käsitteeksi?  Biisiä,  joka  on  yksi 
niistä  ultimaattisista  80-luvun  pelisävellyksistä?  Gray  sovitti 
ja  soitti  1988  julkaistun  kappaleensa  uusiksi  ja  julkaisi  sen 
esiversion  Soundcloud-musiikkipalvelussa. 

Kappale  sai  ensimmäisen  vuorokauden  aikana  yli  5000 
soittokertaa,  joka  vastaa  palvelun  mittakaavassa  huippuhit- 
tiä.  Sen  pystyi  myös  ostamaan  laadukkaana  MP3-  ja  Flac- 
versiona,  ja  muun  muassa  allekirjoittanut  tekikin  samantien 
kaupat.  Biisi  soikin  jo  seuraavana  viikonloppuna  Demoske- 
neklubi  Tampereen  klubi-illassa.  DJ-kopilla  kävi  monta  ih¬ 
mettelijää  kysymässä,  mikä  remiksaus  mahtoi  olla  kyseessä, 
ja  innostui  kuullessaan,  että  se  on  Grayn  itsensä  uunituore 
tulkinta. 

Kiinnostusta  siis  riitti.  Niin  paljon,  että  Gray  päätti  avata 
joukkorahoituskeräyksen  Reformation-levyprojektille,  jon¬ 
ka  25  000  punnan  tavoite  ylittyi  vuorokaudessa.  Lopullinen 
saldo  oli  75  000  puntaa. 

Reformation-albumia  työstetään  yhä  kirjoitushetkellä.  Sii¬ 
tä  syntyy  kolmen  CD:n  mittainen  teos,  joka  sisältää  sekä  The 
Last  Ninja  2  -pelin  soundtrackin  kokonaisuudessaan  että  kaik¬ 
ki  muutkin  Grayn  hittibiisit  moderneina  sovituksina.  Lisäksi 
levyt  sisältävät  Grayn  sovituksia  muun  muassa  Rob  Hubbar- 
din  ja  Martin  Gal- 
wayn  hiteistä. 

Gray  julkaisee 
sovituksistaan 
ilmaisia  maistiai¬ 
sia  Soundcloud- 
palvelussa  tun¬ 
nuksella  ”Matt 
Gray  C64”. 


RE 

FORMATION 


Reformation  is  the  definitive  set 
of  Matt  Gray  C64  games  soundtrack 
remakes,  produced  by  the 
acclaimed  C64  musician  himself. 

Albumien  ja  remiksausten  lisäksi  joukkorahoituksella  ke¬ 
rätään  rahaa  myös  konsertteihin.  Vielä  kirjoitushetkellä 
Kickstarterissa  on  avoinna  Back  in  Time  -konsertin  keräys. 
Onnistuessaan  rahat  käytetään  kesällä  Isossa-Britannias- 
sa  Brightonissa  järjestettävään  BIT  Brighton  2015  -live- 
konserttiin,  josta  tehdään  myös  live-taltiointi  ja  video. 

Löytöjä  Jukan  levylaarista 

Pelimusiikkia  on  julkaistu  albumimuodossa  jo  verrattain 
pitkään.  Ensimmäinen  omistamani  albumi  koostui  yhdys¬ 
valtalaisen  pelisäveltäjä  Tommy  Tallaricon  hittikoko  elmas- 
ta,  jolla  pelibiisit  oli  sovitettu  hyvinkin  meneviksi  tekno- 
versioiksi.  Mieleen  on  jäänyt  myös  Sentinel  Returns  -pelin 
(Psygnosis,  1998)  soundtrack,  jonka  sävelsi  elokuvamusii¬ 
kistaan  (Halloween,  Christine,  Prince  of  Darkness)  tunnettu 
John  Carpenter.  Vuosien  mittaan  levykoko elmaan  on  tart¬ 
tunut  muitakin  helmiä.  Tässä  niistä  muutama  poiminta. 

Kaikenlaista  symphonista 

Valtosen  ja  kumppanien  konserteista  on  tehty  myös  taltioin¬ 
teja,  joita  voi  tilata  CD -muodossa  nettikaupoista  tai  digiver- 
sioina  muun  muassa  iTunesista.  Useimmat  levytykset  ovat 
nauhoituksia  Saksan  yleisradion  ja  Kölnin  filharminonia- 
orkesterin  esityksistä  ja  siten  orkestereille  tehtyjä  sovituksia 
alkuperäisistä  pelikappaleista.  Satapäisen  orkesterin  tulkit¬ 
semat  kappaleet  ovatkin  yhtaikaa  sekä  ihastuttavan  tuttuja 

että  erilaisia,  kun 
pikkuruisten  ää- 
nisamplejen  sijaan 
kappaleet  jylisevät 
aidoilla,  taitavien 
muusikoiden  kä- 
sittelemillä  soitti¬ 
milla. 

Esimerkiksi 
Symphonic  Odys- 
seys  on  tuplalevy 
japanilaisen  No- 
buo  Uematsun 
sävellyksistä,  joita 
kuullaan  peleissä 
Lost  Odyssey,  Fi- 
nal  Fantasy,  Blue 
Dragon,  The  Last 
Story  ja  Chrono  Trigger.  Symphonic  Fantasies  Tokyo  taasen 
tuplalevyttää  Square  Enixin  Final  Fantasy  -pelien  musiikke¬ 
ja  2012  Tokiossa  järjestetystä  konsertista. 

Allekirjoittaneen  mielestä  makein  Valto  s -levytys  on  kui¬ 
tenkin  Symphonic  Shades,  joka  pohjautuu  saksalaisen  Chris 
Hiielsbeckin  pelimusiikkeihin.  The  Great  Giana  Sisters, 
Turrican,  R-Type  ja  muut  C64-  ja  Amiga-aikakauden  hit- 
tibiisit  soivat  saksalaisorkesterin  käsissä  ennenkuulumatto¬ 
man  kauniisti. 

Back  in  Time 

Eipä  tiennyt  Chris  Abbott  vuonna  1997  mihin  sormen¬ 
sa  sohaisi.  Kuusnelostelija  ja  retropelimusiikin  harrastaja 
näet  päätti  sovittaa  ja  tuottaa  albumillisen  Commodore 
64:llä  julkaistuja  pelisoundtrackejä,  mutta  vähän  uudem¬ 
milla  vehkeillä  soitettuna.  Nebamusiikkihan  on  lähtökoh- 
taisestikin  kasarisynapoppia,  joten  sen  sovittaminen  isoille 
soittimille  on  suhteellisen  helppoa.  Urakka  on  tosin  vähän 
suurempi  siinä  vaiheessa,  kun  levyjä  on  tehty  useita,  kontak¬ 
teja  solmittu  satapäin  ja  koko  homma  on  laajentunut  muun 
muassa  livekonserteiksi. 

C64-musiikkiin  keskittyvät  Back  in  Time  -albumit  ovat 
hienoja  paketteja  etenkin  kaverilevyn  kera.  Aikoinaan  albu¬ 


min  kaverina  näet  sai  data- CD: n,  jolla  oli  vähemmän  vii¬ 
lattuja  remixejä  ja  biisikokoelmia,  joita  ei  julkaisu  verkossa. 

Nykyään  BiT-studiolevyjä  on  julkaistu  jo  kuusi  ja  lisäksi 
on  tehty  myös  useita  livetaltiointeja,  jopa  DVD:tä. 

Ja  täytyy  sanoa, 
että  eivät  ole  rahat 
menneet  hukkaan. 

Vaikka  biisien,  re- 
miksausten  ja  so¬ 
vitusten  taso  vaih¬ 
teleekin,  saattaa 
levyltä  parhaim¬ 
millaan  raikua 
sellainen  tulkinta, 
että  silmät  kos¬ 
tuvat  ja  mies  py¬ 
sähtyy  paikoilleen 
kuuntelemaan,  sil¬ 
mät  kiinni,  volyy- 
minappia  hiplaten. 

Driller  Thunder- 
mix  forevör. 

Amiga  on  Immortal 

Siinä  missä  Back  in  Timet  keskittyvät  kuusnelosteluun, 
Immortal-albumit  modernisoivat  Amiga-pelien  musiikkeja 
nykyaikaan.  Ensimmäinen  Immortal  tarjosi  muun  muassa 
Ruben  Monteiron  tulkinnan  David  Whittakerin  Shadow  of 
the  Beast  -soundtrackistä  (Psygnosis,  1989),  jonka  kaverina 
oli  pelibiisejä  muun  muassa  Team  17:sta.  Immortal  2  oli  jo 
astetta  villimpi,  sillä  kaikki  sen  kappaleet  olivat  alkuperäisen 
säveltäjän  uusia  sovituksia  muun  muassa  Lotus  Turbo  Chal- 
lenge  2:n,  Body  Blowsin,  Shadow  of  the  Beast  2:n  ja  James 
Pond  2:n  kappaleista. 

Immortal  3  jatkoi  samaa  linjaa  ja  voi  pojat/ tytöt,  kun 
päästään  Immortal  4:ään  -  ovathan  nämä  upeita  noin  muu¬ 
tenkin,  mutta  siinä  vaiheessa  kun  AI  Lowe  esittää  Leisure 
Suit  Larryn  (Sierra,  1987)  tunnarin  tai  Jon  Hare  /  Richard 
Joseph  vetäisevät  sodanvastaisen  War-hippibiisinsä  Cannon 
Fodderista  (Virgin,  1993),  niin  pelimusiikin  erilaiset  ääri¬ 
päät  herättävät  jo  miettimään. 

Kun  pelimusiikki  on  kukkeimmillaan  synapopista  vai¬ 
kutteita  hakevaa  konemusatykitystä,  niin  välillä  muusikot 
suuntaavat  melo¬ 
dioillaan  ja  soitti- 
millaan  hyvinkin 
yksinkertaisen, 
kauniin  ja  leiju¬ 
van  tulkinnan 
suuntaan.  Amiga- 
aikakauden  kap¬ 
paleet  kuvaavatkin 
hienosti  pelimusii¬ 
kin  kehittymistä 
kohti  aidommalta 
kuulostavaa  mu¬ 
siikkia,  mitenkään 
nebasyntsia  vä¬ 
heksymättä. 

Björn  Lynne:  Alien  Breed  3D  ja  X2 

Norjalainen  demoskene-  ja  pelimuusikko  Björn  Lynne  eli 
Dr.  Awesome  on  yksi  vuosikymmenestä  toiseen  kestäneistä 
muusikko  suosikeistani.  Lynnen  useilla  taiteilijanimillä  teke¬ 
mä  musiikki  alleviivaa  hänen  uskomattoman  monipuolisia 
säveltäjän-  ja  soittajanlahj ojaan,  vaihdellen  kauniista,  norja¬ 
laisten  vuonojen  ja  metsien  inspiroimasta  hitaasta  tunnel¬ 
moinnista  aggressiiviseen  ja  päällekäyvään  tranceen. 

Hänen  90-luvun  pelisävellyksensä  suuntaavat  tyylikkääs¬ 
ti  konemusiikin  melodiselle  sektorille.  Siinä  missä  Amigan 
parhaimpiin  3D-räiskintöihin  lukeutuva  Alien  Breed  3D 
(1995)  sai  taustalleen  tyylikkään,  melodisen  ja  sykkivän 
musiikin,  X2-räiskintä  (1997)  takoo  kuin  paras  ysäritrance 
konsanaan.  Nämä  levyt  ovat  pyörähtäneet  omalla  levylauta- 
sellani  kerran  jos  toisenkin,  samoin  kuin  Lynnen  muutkin 
trance-albumit.  Melkoinen  saavutus,  kun  en  normaalisti 
trancea  kuuntele. 

Lynnen  erittäin  laajaan  tuotantoon  voi  tutustua  verkko¬ 


kaupassa,  joka  löytyy  osoitteesta  lynnemusic.com.  Pelimus- 
an  ulkopuolelta  suosittelen  antamaan  vaikkapa  Accelerator- 
albumille  näytekuuntelun  mittaisen  mahdollisuuden. 


PRess  plrv  on  th pe 


LORDinG  RERDV  RUH 


Press  Play  On  Tape 

Tanskalainen  Press  Play  On  Tape  on  loistava  retromusabän- 
di,  joka  on  tehnyt  useita  hulvattoman  hyviä  studio-  ja  livele- 
vyjä  sekä  livekeikkoja.  Kuuden  kaveruksen  vuonna  2001  pe¬ 
rustama  kuusnelosbändi  soittaa  klassisia  nebabiisejä  oikeilla 
instrumenteilla,  yleensä  hienosti  sovitettuina  versioina. 
Voisi  sanoa,  että  bändiä  suorastaan  rakastetaan  -  niin  hyviä 
tyyppejä  he  ovat  ja  niin  mukavia  versioita  he  ovat  tehneet. 
Siinä  hymy  leviää  takaraivoon  saakka,  kun  Krakout  soi! 

Yhtyeen  kolmen  studioalbumin  lisäksi  heidän  musiikis¬ 
taan  voi  nauttia  livelevyillä,  DVDdlä  ja  lukuisilla  Youtube- 
videoilla.  Bändi  on  jopa  esiintynyt  lukuisten  80-luvun  kuus- 
nelospelisäveltäjien  kanssa  lavalla.  Tätä  porukkaa  kannattaa 
tukea,  sillä  he  ovat  myös  tosi  kivoja  tyyppejä,  jotka  allekir¬ 
joittanut  haluaisi  joskus  saada  Suomeen  esiintymään.  Jutel¬ 
tu  on,  ehkä  joskus. 

Tanskan  parhaasta  bändistä  lisätietoja  osoitteessa 
pressplayontape.com. 

Reyn  Ouvvehand  -  Nexus  6581 

Hollantilainen  säveltäjä-tuottaja  Reyn  Ouwehand  on  vai¬ 
kuttanut  vuosikymmenten  mittaan  hyvinkin  isoissa  viihde- 
alan  produktioissa,  mutta  herra  muistaa  edelleen  juurensa 
C64-skenemuusikkona.  Ouwehandin  Nexus  6581  -albumi 
kunnioittaakin  näitä  juuria  harvinaisen  tyylikkäästi.  Upeat 
sovitukset  sekä  hänen  omistaan  että  hänen  suosikkisäveltä- 
jiensä  pelibiiseistä  hivelevät  retrokorvaa  niin  kovin  hienosti. 
Aztec  Challenge  (Cosmi,  1983)  ei  ole  koskaan  soinut  näin 
jäätävän  painostavasta  ja  päällekäyvästi.  Tätä  on  kuulkaa  oi¬ 
keasti  joskus  kuunneltu  pimeässä  huoneessa  nappikuulok- 
keet  täristen,  liki  onnen  kyynelten  tiristessä  silmäkulmasta. 


DESERT  PLANET  EXTRA  BALL 

Best  of  the  early  sold  out  releases  + 


Desert  Planet  -  Extra  Ball 

Suomalainen  Desert  Planet  on  hieno  bändi.  Todella  lysti  li- 
venäkin,  kannattaa  kokea.  Extra  Ball  -albumi  täräyttää  sekä 
bändin  omia  biisejä  että  klassisia  pelicovereita  ripauksen  yli 
tunnin  mittaisena  hienona  albumina,  joka  soi  modernin, 


oikean  bändin  käsissä  hullaannuttavan  sidistisesti.  Yhtyeen 
sointi  on  ainutlaatuisen  tunnistettava,  ja  omakin  materiaa¬ 
li  on  todella  vahvaa  sekä  retromusiikkifanin  että  ylipäätään 
persoonallisen  konepaukkeen  ystäville. 

Grand  Theft  Auto:  Vice  City  Official  Soundtrack 

Videopelien  soundtrackejä  on  julkaistu  tuhatpäin.  Mutta 
yksi  on  ylitse  kaikkien.  80-luvun  teininä  juuri  kasarimu- 
siikki  on  minulle  rakkainta,  ja  Rockstar  Gamesin  Vice  Ci¬ 
tyn  (2002)  soundtrack  pursuaa  sitä  seitsemän  CD:n  verran. 
Huikeimpia  kasarihittejä  kaikista  musagenreistä  niiden 
sekopäisten  radiojuontajien  höpötyksillä  höystettynä.  No, 
eiväthän  ne  sinänsä  tietokonemusiikkia  ole.  Mutta  kovinta 
pelisoundtrackkäämistä  silti!  & 


Digimpää  pelimusaa 

Pelimusiikki  ei  ole  pelkkää  retroilua.  Muusikkoja  on  näet 
tarvittu  16-bittisen  aikakauden  jälkeenkin!  Nykyään  peli- 
musiikit  ovat  kuitenkin  kadonneet  taka-alalle.  Säveltäjiä 
ei  välttämättä  tunnisteta  nimen  perusteella,  eikä  biisi 
välttämättä  tee  peliä  -  tai  tee  pelin  nimestä  ikimuistoista. 

Nykymuusikoilta  vaaditaan  paljon  enemmän  kuin 
muinaisilla  vuosikymmenillä.  Pelkkä  lataus-  ja  alkuruutu- 
biisi  eivät  riitä.  Säveltämistyön  lisäksi  peleihin  on  luotava 
mahdollisesti  kymmeniä  tunteja  taustamusiikkia,  joka 
sopii  eri  kohtauksiin  ja  alueisiin  luoden  tunnelmaa  mutta 
jättäen  myös  tilaa  peliäänille.  Musiikki  sovitetaan  peliin 
eikä  toisinpäin.  Lisäksi  muusikon  vastuulla  voi  olla  myös 
ääniefektien  luominen,  samoin  koko  pelin  äänimaailman 
rakentaminen  ja  tasapainoittaminen. 

Tämän  johdosta  harva  moderni  pelibiisi  muistetaan 
pelin  ulkopuolella.  Se  ei  kuitenkaan  tarkoita,  etteikö 
niitä  olisi  tarjolla.  Tänä  päivänä  kehittäjät  ja  julkaisijat 
panostavat  ennennäkemättömän  vahvasti  soundtrackien 
julkaisuun.  Saahan  siitä  tuloja  ja  parhaimmillaan  positii¬ 
vista  näkyvyyttäkin.  Useimmat  albumit  tosin  täytyy  osata 
etsiä  pelitalon  omasta  nettikaupasta,  mutta  myös  iTunes 
ja  Spotify  edustavat  vahvasti. 

Spotifyn  pelimusiikkikatalooki  on  siitäkin  mukava, 
että  sitä  voi  kuunnella  myös  ilmaiseksi.  Valikoima  ei 
tietenkään  ole  täydellinen,  mutta  yllättävän  moni  pelitalo 
tuuttaa  soundtrackit  suoratoistoksi  ja  tarjoaa  täten 
pelimusiikin  ystäville  satoja  tunteja  kuunneltavaa.  Omalla 
kohdallani  olen  tosin  todennut,  että  niin  sanotut  hittibii- 
sit  ovat  harvassa,  etenkin  kokonaisia  pelisoundtrackejä 
kuunnellessa,  mutta  kyllä  ne  työpäivän  taustamusiikiksi 
käyvät. 

Fyysisiä  soundtrackejä  lisäherkkuineen  voi  etsiä  julkai¬ 
sijoiden  kaupoista,  huutokauppasivuilta  ja  Amazonista. 
Kirjoitushetkellä  Amazonin  katalookissa  on  Game  Music 
-kategoriassa  liki  2500  tuotetta. 


Nettivinkki:  German  Remix  Group  on  julkaissut  kolme 
remix-albumia,  joilla  tulkitaan  uudelleen  Rob  Hubbardin, 
Jeroen  Telin  ja  Jochen  Hippelin  musiikkia.  Levyt  voi  ladata 
MP3-  ja  FLAC-muodossa  osoitteesta 

www.germanremixgroup.de. 

Koodi 


Rust-  uuden  sukupolven  tehokieli 

Rust  on  Mozilla- säätiön  alulle  panema  nykyaikainen  ohjelmointikieli,  jolla  voi  repiä  tietoko¬ 
nelaitteistosta  kaiken  tehon  irti.  Cja  C++  ovat  saaneet  uuden  kilpailijan. 

Teksti:  Jarkko  Säkkinen 

Kuvat:  Manu  Järvinen,  Risto  Mäki-Petäys 


Todella  harvoin  syntyy  uusia 
varteenotettavia  ohjelmointi¬ 
kieliä,  joiden  avulla  saa  käyt¬ 
töönsä  koneen  koko  suorituskyvyn 
ja  jotka  päästävät  ohjelmoijan  käsiksi 
laitteiston  ja  käyttöjärjestelmän  raja¬ 
pintoihin.  Ainoat  käytännölliset  vaih¬ 
toehdot  ovat  olleet  C  ja  C++,  mutta 
ne  eivät  sovellu  kovin  hyvin  interne¬ 
tissä  toimivien  ohjelmien  tekemiseen. 
Niillä  on  aivan  liian  helppoa  kirjoittaa 
muistinkäsittelyn  kannalta  virheellistä 
koodia,  jota  haittaohjelmat  pääsevät 
hyödyntämään. 

Vihdoinkin  olemme  saamassa  kun¬ 
nollisen  vaihtoehdon.  Mozilla-säätiön 
kehittämä  Rust  on  staattisesti  tyypi¬ 
tetty  ohjelmointikieli,  jolla  voi  tehdä 
rakenteeltaan  monimutkaisia  ja  suori¬ 
tuskyvyltään  tehokkaita  monisäikeisiä 
ohjelmia.  Se  on  avoimen  lähdekoodin 
projekti,  jonka  kehityksestä  vastaa  no¬ 
peasti  kasvava  yhteisö.  Kehitystyöka- 
lut  ja  standardikirjasto  on  lisensoitu 
paljon  sallivalla  MIT-lisenssillä,  joka 
mahdollistaa  mm.  niiden  käytön  sulje¬ 
tuissa  ohjelmissa. 

Tässä  artikkelissa  valotetaan  Rust- 
kielen  syntyä,  luonteenpiirteitä, 
muistinhallintaa  ja  monisäikeistä  oh¬ 
jelmointia.  Syntaksin  ja  erilaisten  tie¬ 
torakenteiden  yksityiskohtainen  kä¬ 
sittely  on  jätetty  pois.  Tarkoituksena 
on  antaa  ensivaikutelma  Rustin  vah¬ 
vuuksista,  jotta  voi  itse  arvioida  kielen 
tarpeellisuutta.  Artikkelin  esimerkit 
on  kirjoitettu  käyttäen  Rust-kääntäjän 
versiota  1.0.0-alphal. 

Kielen  syntysanat 

Rust-kielen  kehitys  alkoi  Mozilla- 
säätiön  työntekijän  Graydon  Hoaren 
pöytälaatikkoprojektina  vuonna  2006. 
Vuonna  2009  Mozilla- säätiö  alkoi 
sponsoroida  projektia,  koska  se  tarvit¬ 
si  seuraavan  sukupolven  selainmoot- 
torin  kehittämistä  varten  paremman 
ohjelmointikielen.  Kielen  piti  tukea  sa¬ 
manaikaisuutta  ja  olla  vähemmän  altis 
erilaisille  muistivirheille  kuin  C++. 

Vuonna  2012  Rustista  ilmestyi  versio 
0. 1,  jonka  jälkeen  uusia  kokeiluversioi- 
ta  on  julkaistu  muutaman  kuukauden 
välein.  Ensimmäiset  Rust-kääntäjän 
versiot  kirjoitettiin  C++:lla,  mutta  ny¬ 
kyään  se  on  kirjoitettu  Rustilla  itsel¬ 
lään.  Viimeisimmän  tiedon  mukaan 
ensimmäinen  vakaa  versio  1.0  ilmes¬ 
tyy  toukokuussa. 

Rust  tarjoaa  ominaisuuksia,  joita 


use  std: : rand; 

const  N:  isize  =  10; 
const  RANGE:  isize  =  100; 

fn  main()  { 

let  mut  v  =  Vec: :<isize>: :new() ; 
for  _  in  (0. .N)  { 

let  x  =  rand: : random: :<isize>()  %  (RANGE  /  2)  +  (RANGE  /  2); 
v.push(x) ; 

} 

v  =  insertion_sort(v) ; 
print(v) ; 

} 

fn  insertion_sort(mut  v:  Vec<isize>)  ->  Vec<isize>  { 
for  i  in  (0. . v. len())  { 
let  mut  j  =  i; 

while  j  >  0  &&  v[j  -  1]  >  v[j]  { 
v.as_mut_slice() .swap(j,  j  -  1); 

j  -=  1 ; 

} 

} 
v 

} 

fn  print (v:  Vec<isize>)  { 
for  e  in  v.iter()  { 
printin! ("{}",  e); 

> 

> 

Listaus  1.  Esimerkki  tietorakenteen  omistuksen  siirtymisestä. 


use  std: : rand; 

const  N:  isize  =  10; 
const  RANGE:  isize  =  100; 

fn  main()  { 

let  mut  v  =  Vec: :<isize>: :new() ; 
for  _  in  (0. .N)  { 

let  x  =  rand: : random: :<isize>()  %  (RANGE  /  2)  +  (RANGE  /  2); 
v. push(x) ; 

} 

insertion_sort(&mut  v) ; 
print(&v) ; 

} 

fn  insertion_sort(v:  &mut  Vec<isize>)  { 
for  i  in  (0. . v. len())  { 
let  mut  j  =  i; 


while  j  >  0  &&  v[j  -  1]  >  v[j]  { 

v.as_mut_slice() .swap(j,  j  -  1); 

j  -=  1 ; 


Listaus  2.  Esimerkki  tietorakenteen  lainaamisesta. 

'l — 


z. 


use  std 
use  std 
use  std 
use  std 
use  std 
use  std 
use  std 


} 


nykyaikaiselta  ohjelmointi¬ 
kieleltä  voi  odottaa:  rajapin¬ 
nat  (Rustissa:  trait  piirre), 
yleiset  tyypit,  moduulit, 
sulkeumat  ja  monipuolisen 
makrokielen.  Kaikki  ominai¬ 
suudet  on  kuitenkin  toteutet¬ 
tu  siten,  että  ohjelma  voidaan 
kääntää  konekieliseksi  eikä 
sitä  ajeta  erillisessä  ajoympä¬ 
ristössä.  Kääntäjä  muuntaa 
Rust-ohjelman  LLVM-kään- 
täjäkirjaston  ymmärtämälle 
välikielelle,  minkä  jälkeen 
LLVM  optimoi  koodin  ja 
kirjoittaa  lopullisen  konekie¬ 
lisen  tiedoston. 

Rust  on  staattisesti  tyy¬ 
pitetty  ohjelmointikieli. 

Jokaisella  muuttujalla  on 
käännösaikana  tunnettu 
tyyppi,  eikä  automaattisia 
tyyppimuunnoksia  sallita. 

Kaikki  tyyppimuunnokset 
on  kirjoitettava  näkyville 
lähdekoodiin.  Muuttujan 
tyyppiä  ei  ole  pakko  kuiten¬ 
kaan  määritellä,  jos  kään¬ 
täjä  pystyy  sen  itse  päätte¬ 
lemään.  Staattinen  tyypitys 
voi  aiheuttaa  joskus  kään¬ 
nösvirheitä  ja  ohjelmoijalle 
harmaita  hiuksia.  Se  kuiten¬ 
kin  ennaltaehkäisee  monia 
virhetilanteita,  koska  kään¬ 
täjä  pystyy  takaamaan,  että 
jokainen  koodilohko  saa 
syötteenään  juuri  sen  muotoista  dataa 
kuin  pitääkin. 

Muistinhallinta 

Rust-kielen  muistinhallinta  pyrkii 
välttämään  ohjelmoijan  huolimat¬ 
tomuudesta  johtuvia  muistivirheitä. 
Muistinhallinnan  keskiössä  on  yksi¬ 
käsitteinen  omistus.  Se  tarkoittaa,  että 
jokaisella  muistialueella  on  kerrallaan 
vain  yksi  muuttuja,  joka  omistaa  sen. 
Kääntäjä  pystyy  seuraamaan  tarkasti, 
milloin  muistialueet  luodaan  ja  mil¬ 
loin  ne  tuhotaan.  Muistinhallinnan 
perusta  ei  vaadi  erityisiä  ajonaikaisia 
tarkistuksia,  lukuun  ottamatta  tarkis¬ 
tuksia  taulukkojen  ja  vektorien  yli  viit¬ 
taamisessa. 

Tietorakenne  tuhotaan  automaat¬ 
tisesti,  kun  sen  omistavan  muuttujan 
elinkaari  päättyy.  Tietorakenteen  voi 
myös  tuhota  käskyllä  drop,  minkä  jäl- 


: rand; 

: sync: : Arc; 

: sync : : mpsc : : Channel ; 

: sync: : Mutex; 

: thread: :Thread; 

: io: : timer; 

:time: iduration: :Duration; 


const  N:  usize  =  10; 
const  RANGE:  usize  =  5; 

fn  main()  { 

let  v  =  Arc: :new(Mutex: :new(Vec: :<usize>: :new())) ; 
let  (tx,  rx)  =  channel(); 

for  _  in  (0us . .N)  { 

let  (v,  tx)  =  (v.clone(),  tx.clone()); 

Thread: :spawn(move  ||  ->  ()  { 

let  x  =  rand : : random: :<usize>()  %  RANGE; 

timer: : sleep(Duration : :seconds(x  as  i64) ) ; 

let  mut  v_data  =  v.lock() .unwrap() ; 

v_data.push(x) ; 

if  v_data.len()  ==  N  { 
tx.send(O)  .unwrap() ; 

} 

//  unlock 


}); 


rx. recv() .unwrap() ; 

let  v_data  =  v.lock() .unwrap() ; 

for  x  in  v_data . iter()  { 
printin! ("{}",  x) ; 

> 

} 

Listaus  3.  Sleep  sort  -algoritmi. 


keen  sen  omistanutta  muuttujaa  ei  voi 
käyttää,  ellei  sitä  alusteta  uudelleen. 
Tietorakenteelle  voi  tarvittaessa  to¬ 
teuttaa  rajapinnan  Drop,  jos  sen  siivoa¬ 
minen  vaatii  erityistoimenpiteitä. 

Listaus  1  antaa  esimerkin  muuttuji¬ 
en  elinkaaresta  ja  omistuksesta.  Ohjel¬ 
massa  luodaan  satunnaisia  positiivisia 
kokonaislukuja  sisältävä  vektori,  joka 
järjestetään  ja  tulostetaan.  Muuttu¬ 
jan  esittelyn  yhteydessä  kerrotaan 
varatulla  sanalla  mut,  että  muuttujan 
omistaman  tietorakenteen  arvoa  voi¬ 
daan  muuttaa.  Oletusarvoisesti  kaikki 
muuttujat  ovat  vakioita  eli  niiden  ar¬ 
voa  ei  voi  muuttaa. 

Kun  muuttuja  sijoitetaan  toiseen 
muuttujaan,  sen  omistamasta  tietora¬ 
kenteesta  luodaan  kopio  tai  sen  omis¬ 
tus  siirretään  toiselle  muuttujalle.  Jos 
muuttujan  tyyppi  toteuttaa  moduulin 
std:  :marker  rajapinnan  Copy,  sijoi¬ 


tus  aiheuttaa  kopion  luomi¬ 
sen.  Muutoin  omistus  siir¬ 
retään  toiselle  muuttujalle. 
Esimerkiksi  kokonaislukua 
esittävä  isize  toteuttaa  Co¬ 
py-rajapinnan  mutta  vekto¬ 
ria  esittävä  Vec<T>  ei. 

Tästä  johtuen  listauksessa 
1  olevan  vektorin  v  omis¬ 
tus  siirtyy,  kun  se  annetaan 
argumenttina  funktiolle 
insertion_sort.  Funk¬ 
tion  suorituksen  jälkeen 
vektorin  omistus  palaute¬ 
taan  takaisin  pääohjelman 
muuttujalle  v.  Muutoin  vek¬ 
tori  tuhottaisiin  funktion 
insertion_sort  koodiloh- 
kon  päättyessä  ja  seuraava 
lause  print(v)  aiheuttaisi 
käännösvirheen.  Vektorin 
elinkaari  päättyy  lopulta 
print-funktion  koodiloh- 
kon  päättyessä,  ennen  pa¬ 
laamista  pääohjelmaan. 

Rust-kääntäjä  pitää  kirjaa 
varatuista  tietorakenteista 
ja  niiden  omistajista  ja  te¬ 
kee  kaikki  edellä  mainitut 
tarkistukset  käännösaikana. 
Muistinhallintaan  liittyvistä 
tarkistuksista  ei  seuraa  yli¬ 
määräistä  ajonaikaista  kuor¬ 
mitusta. 

Rust-kielessä  tietoraken¬ 
teeseen  voidaan  luoda  myös 
viite  &-  tai  &mut -operaatto¬ 
rin  avulla  siirtämättä  sen  omistusta. 
Tätä  kutsutaan  lainaamiseksi.  Viite- 
muuttujan  elinkaaren  aikana  tietora¬ 
kenteen  arvoa  ei  ole  mahdollista  muut¬ 
taa  alkuperäisen  muuttujan  kautta  eikä 
sen  omistusta  voi  siirtää  toiselle  muut¬ 
tujalle.  Lainauksen  elinkaari  on  sidottu 
tietorakenteen  omistavan  muuttujan 
elinkaareen.  Esimerkiksi,  jos  funktios¬ 
sa  luodaan  paikallinen  muuttuja  ja  sen 
lainaus  yritetään  palauttaa  funktion 
paluuarvona,  kääntäjä  antaa  virheil¬ 
moituksen. 

Listaus  2  on  muuten  sama  kuin  lis¬ 
taus  1,  mutta  siinä  käytetään  viitepara- 
metreja.  Näin  vektorin  omistus  säilyy 
koko  ohjelman  suorituksen  ajan  pää¬ 
ohjelman  vektorilla  v. 

Tietorakenteen  arvoa  muokkaavia 
lainauksia  voi  olla  käytössä  samassa 
koodilohkossa  vain  yksi  kerrallaan. 
Sen  sijaan  tietorakenteen  arvoa  luke- 

via  vakiolainauksia  (engl.  immutable 
borrow)  voi  olla  käytössä  useita  saman¬ 
aikaisesti.  Vakiolainaukset  ja  muokat¬ 
tavat  lainaukset  (engl.  mutable  borrow ) 
eivät  voi  olla  samanaikaisesti  käytössä 
samassa  koodilohkossa.  Lainauksen 
voi  siirtää  koodilohkon  vaihdon  yhtey¬ 
dessä  tilapäisesti  eteenpäin.  Koodiloh¬ 
kon  suorituksen  päätyttyä  lainaus  siir¬ 
tyy  takaisin  alkuperäiselle  muuttujalle. 

Lainausjärjestelmä  takaa,  että  tieto¬ 
rakenteen  arvoa  ei  voi  koskaan  muut¬ 
taa  kuin  yhden  muuttujan  kautta  ker¬ 
rallaan  ja  lainausten  elinkaari  ei  ikinä 
ylitä  tietorakenteen  omistavan  muut¬ 
tujan  elinkaarta.  Yksikäsitteisen  omis¬ 
tuksen  periaate  säilyy  myös  lainaamis- 
tilanteissa. 

Jotta  matalan  tason  koodin  kirjoit¬ 
taminen  olisi  mahdollista,  voidaan 
kääntäjän  tarkistuksia  kytkeä  pois  yk¬ 
sittäisissä  koodilohkoissa.  Silloin  voi¬ 
daan  mm.  kutsua  C-kirjastoja,  viitata 
suoraan  muistiosoitteisiin  ja  kirjoittaa 
symbolista  konekieltä.  Tällainen  koo- 
dilohko  toteutetaan  laittamalla  sen 
eteen  varattu  sana  unsafe. 

Näissä  lohkoissa  voidaan  luoda  raa- 
kaosoittimia  (engl.  raw  pointer).  Raa- 
kaosoittimen  tyyppi  merkitään  ^-etu¬ 
liitteellä.  Ne  ovat  kuten  viitemuuttujat, 
mutta  niillä  voi  osoittaa  mielivaltaisiin 
muistiosoitteisiin,  eikä  kääntäjä  tar¬ 
kista  niiden  tekemiä  lainauksia.  Viite - 
muuttujat  ja  raakao soittimet  muistut¬ 
tavat  hyvin  paljon  syntaksiltaan  C++:n 
viitemuuttujia  ja  osoittimia.  Rustissa 
on  kuitenkin  paremmin  eroteltu  kum¬ 
mankin  osoitintyypin  käyttötarkoitus 
ja  semantiikka. 

Monisäikeinen  ohjelmointi 

Rustin  funktiot  ovat  ensiluokkaisia,  ja 
kieli  tukee  sulkeumia.  Sulkeuma  lai¬ 
naa  koodilohkonsa  ulkopuolella  olevia 
muuttujia,  ellei  sitä  ole  merkitty  erik¬ 
seen  omistavaksi  sulkeumaksi  avainsa¬ 
nan  move  avulla.  Tällöin  lainaamiseen 
sijaan  sulkeumalle  siirtyy  muuttujien 
omistus.  Säikeitä  luodaan  funktiolla 
Thread:  :spawn,  jolle  annetaan  argu¬ 
menttina  juuri  tällainen  omistava  sul¬ 
keuma.  Näin  tyyppijärjestelmä  takaa, 
etteivät  eri  säikeet  pysty  oletusarvoi¬ 
sesti  viittaamaan  samoihin  tietoraken¬ 
teisiin.  Se  estää  kilpailutilanteet  säikei¬ 
den  välillä. 

Listauksessa  3  toteutetaan  sleep  sort , 
joka  on  täysin  kelvoton  järjestelyal- 
goritmi  <https://dis.4chan.org/read/ 


prog/1 295544 154>  mutta  sopii  hyvin 
monisäikeisyyden  esittelyyn.  Ideana 
on  luoda  yhtä  paljon  työsäikeitä  kuin 
on  järjestettäviä  lukuja.  Jokainen  säie 
omistaa  yhden  järjestettävän  luvun,  ja 
säie  laitetaan  nukkumaan  ajaksi,  joka 
on  suoraan  verrannollinen  luvun  suu¬ 
ruuteen.  Herättyään  työsäie  lisää  lu¬ 
vun  vektorin  jatkoksi,  ja  näin  saadaan 
lopulta  vektori,  jossa  kaikki  luvut  ovat 
järjestyksessä. 

Säikeet  voivat  kommunikoida 
ja  jakaa  tietoa  hallitusti  moduulin 
std :  :  sync  tietorakenteiden  ja  funkti¬ 
oiden  avulla.  Tyyppi  Arc<T>  (. Atomic 
Reference  Counter  eli  atominen  viite- 
laskuri)  kapseloi  esimerkissä  koko- 
naislukuvektorin,  johon  järjestetyt  lu¬ 
vut  pistetään.  Jokaista  työ  säiettä  varten 
luodaan  siihen  oma  kahva  jäsenfunkti- 
on  elo  n  e  avulla.  Tietorakenne  tuhou¬ 
tuu  automaattisesti,  kun  pääohjelman 
ja  kaikkien  työsäikeiden  kahvat  ovat 
hävinneet. 

Arc<T>  pystyy  kapseloimaan  vain 
vakion.  Jotta  vektoria  voitaisiin  muo¬ 
kata,  pitää  se  kapseloida  ensin  yleisellä 
tyypillä  Mutex<T>.  Sen  avulla  vektori 
voidaan  lukita  siten,  että  vain  yksi  säie 
kerrallaan  pääsee  sitä  muokkaamaan. 

Funktio  Channel  luo  yksisuuntaisen 
kanavan  datan  lähettämiseen  säikei¬ 
den  välillä.  Se  luo  tietorakenteet  lä¬ 
hettämistä  ja  vastaanottamista  varten. 
Kummastakin  päästä  on  mahdollista 
monistaa  kahvoja  usealle  säikeelle  jä- 
senfunktion  cl  on  e  avulla.  Esimerkissä 
luodaan  jokaiselle  työsäikeelle  kahva, 
jotta  viimeisenä  toiminnassa  oleva 
työsäie  voi  ilmoittaa  tyhjän  monikon 
avulla  (tx.send(()))  pääohjelmalle, 
että  kaikki  luvut  on  järjestetty. 

Servo-selainmoottori 

Rustilla  tehtyjä  sovelluksia  ei  ole  ko¬ 
vinkaan  montaa,  koska  kieli  on  vielä 
tuore  ja  epävakaa.  Tärkein  sovellus  on 
Mozillan-säätiön  ja  Samsungin  yhdes¬ 
sä  kehittämä,  toistaiseksi  kokeellinen 
Servo-selainmoottori.  Se  on  ollut  myös 
Rustin  kehitystä  ajava  voima  aina  kie¬ 
len  alkutaipaleilta  lähtien.  Servon  ke¬ 
hittäjät  kokivat, 
että  C++  soveltui 
huonosti  selain- 
moottorin  kehit¬ 
tämiseen,  koska 
se  on  liian  altis 
muistivirheille 
ja  toisaalta  myös 


kilpailutilanteille  monisäikeisessä  oh¬ 
jelmassa. 

Piirtäessään  web -sivun  Servo  ottaa 
DOM-puusta  otoksen,  jonka  se  käy 
rinnakkaisesti  läpi  ja  luo  siitä  listan 
piirtokomentoja.  Piirtokomennot  pa¬ 
loitellaan  kerroksia  sisältävään  puu¬ 
hun.  Kerrokset  ovat  sellaisia  yksiköitä, 
jotka  voidaan  piirtää  toisistaan  riip¬ 
pumatta  ja  joissa  voidaan  ajaa  omaa 
Javascript-ajoympäristöä.  Esimerkiksi 
jokainen  iframe-e lementti  saa  oman 
kerroksensa.  Kerrokset  piirtävät  sisäl¬ 
tönsä  omissa  säikeissään  kuvapusku- 
reihin,  jotka  erillinen  koostajasäie  lo¬ 
pulta  latoo  ruudulle. 

Servo  on  huomattavasti  nopeam¬ 
pi  kuin  muut  tämän  päivän  selain- 
moottorit,  koska  se  pystyy  jakamaan 
kuorman  tasaisesti  kaikille  prosesso¬ 
rin  ja  grafiikkasuorittimen  ytimille. 
Selaimen  käyttöliittymän  vasteaikoja 
parantaa  myös  se,  että  sivun  eri  osis¬ 
sa  pyörivät  Javascript-ohjelmat  eivät 
jumita  toisiaan,  koska  niitä  ajetaan 
omissa  säikeissään.  Tämä  on  nykyään 
todellinen  ongelma,  koska  esimerkik¬ 
si  useimmat  mainospalkit  sisältävät 
Javascript-koodia. 

Pitkälle  viety  monisäikeisyys  vähen¬ 
tää  huomattavasti  myös  selainmootto- 
rin  aiheuttamaa  virrankulutusta,  sillä 
täydellä  teholla  toimiva  yksittäinen 
ydin  kuluttaa  huomattavasti  enemmän 
virtaa  kuin  monta  vajaalla  teholla  toi¬ 
mivaa  ydintä. 

Rustin  tulevaisuus 

Vaikka  Rust  on  tuore  kieli,  sen  tulevai¬ 
suus  vaikuttaa  lupaavalta,  koska  var¬ 
teenotettavalle  C++:n  kilpailijalle  on 
ollut  jo  pitkään  tarvetta.  Esimerkiksi  pe¬ 
liteollisuudelle  C++  on  ollut  ainoa  käy¬ 
tännöllinen  vaihtoehto  pelimoottorien 
kehittämiseen,  koska  se  on  ainut  laajalti 
tuettu  kieli,  jolla  saa  kaikki  laitteistore- 
surssit  käyttöön.  Rustilla  on  mahdolli¬ 
suus  iskeä  tähän  loveen,  koska  sillä  on 
takanaan  kahden  suuren  organisaation 
tuki  sekä  nopeasti  kasvava  avoimen 
lähdekoodin  yhteisö.  Kieltä  pusketaan 
vahvasti  eteenpäin.  & 


Lisätietoa 

•  Rust:  http://www.rust-lang.org/ 

•  Servo:  https://github.com/servo/ 

aaKKosia  jo 
50  vuotta 


Vanhan  ajan  ”lokkiskandit”,  {{kk\set, 
ovat  jo  historiaa.  Tekniikan  kehitys 
luo  kuitenkin  uusia  mahdollisuuksia 
merkkien  rikkomiseen,  vaikkapa 
näin:  ÄnÄa kkÄfset  tai  ^^kkPset. 
Merkistö  ongelmien  kanssa  joutuvat 
painimaan  peruskäyttäjätkin  jopa 
enemmän  kuin  ennen. 


Teksi:  Jukka  K.  Korpela 

Kuvat:  Mikko  Torvinen,  Jukka  K.  Korpela 


Skanneri  ei  toimi  -  Google-...  X  + 


i  ■=■  n  s  itea 


^  A  https://groups.google.com  forum/#!topic/sfnet.atk.linu 

Google 


C  Google  P  ^ 


4 

O 


B 


Ryhmät 


VASTAA 


c 


2  /  99+  (99+)  <  >  ZP  - 


Omat  ryhmät 

Etusivu 

Tähdelliset 

▼  Suosikit 

Lisää  ryhmä 
suosikkeihisi 

^liUUnnmnlln  mn 


^  ei  uie  KyiKeuy,  vaiKAa  irian  samaa  uoD-piunaa  piiKinm^n  se  si^/2HM^/2  a 
menee 

>  kuin  printterillekin.  Tuo  MG2550  on  siis  sellainen  monitoimilaite,  jossa  □ 

>  on  mustesuihkutulostin  ja  skanneri  samassa  paketissa.  Ja  itse  laitteen 

>  pitl^!4isi  olla  kunnossa,  koska  windows-koneessa  myT^14s  skanneri  toimi. 

> 

Jos  muuten  vaan  kerroit  tilanteen,  niin  asia  selvf^%. 

Jos  opastusta  halusit,  niin  ajureitahan  jms  puuttuu.  Skannaa  silll^!4 
vvindovvs-koneella  ja  siirn^!4  tulos  sitten  haluamaasi  paikkaan. 

Ja  taas  kaikki  onnistuu  niin  kuin  Vem^jf^llT^kin 


Kuva  1 .  Outoja  ääkkösiä  sfnet.atk.linux-ryhmässä. 


Groups.google.com  tarjoaa 
käyttöliittymän  keskuste¬ 
luryhmiin,  ja  mukana  ovat 
myös  vanhan  kunnon  Usenetin  ryh¬ 
mät  kuten  sfnet- ryhmät.  Käyttöliitty¬ 
mä  on  kuitenkin  monella  tapaa  vial¬ 
linen.  Erityisesti  se  rikkoo  ääkkösiä 
monin  tavoin  -  myös  uusissa  viesteissä 
(kuva  1).  Esimerkiksi  ä-kirjaimet  saat¬ 
tavat  näkyä  joissakin  viesteissä  ^-sym¬ 
boleina,  joissakin  iy/2 -yhdistelminä. 
Tilanne  mahdollisesti  korjaantuu,  jos 
käyttäjä  osaa  valita  kussakin  tilanteessa 


sopivan  vaihtoehdon  selaimen  valikon 
kohdasta  Näytä  ->  Merkistökö  o  daus. 

Eihän  tämän  näin  pitänyt  mennä! 
Unicoden  piti  ratkaista  merkistöon- 
gelmat.  Eiväthän  ääkköset  voi  olla  on¬ 
gelma  enää  tällä  vuosituhannella,  vai 
voivatko? 

Alussa  oli  Ascii 

Ascii-merkistö  määriteltiin  virallisesti 
ensi  kerran  vuonna  1963,  joten  sillä  on 
ikää  yli  50  vuotta.  Tosin  alkuperäises¬ 
sä  määrittelyssä  ei  ollut  sellaisia  ylelli¬ 


syyksiä  kuin  pienet  kirjaimet;  ne  tuli¬ 
vat  mukaan  vuonna  1967.  Lopullinen 
Asciin  versio  on  vuodelta  1986  (kuva 
2),  ja  se  on  tiukasti  7-bittinen.  Puheet 
”8-bittisestä  Asciista”  ovat  aiheuttaneet 
sekaannusta:  niillä  tarkoitetaan  erilai¬ 
sia,  keskenään  yhteensopimattomia 
8 -bittisiä  Asciin  laajennuksia. 

Koska  Ascii  on  7-bittinen,  siinä  on 
vain  128  koodipaikkaa.  Niistäkin  33 
on  varattu  ohjauskoodeille  (”ohjaus- 
merkeille”),  jotka  oli  alkujaan  tarkoi¬ 
tettu  tiedonsiirron  ja  laitteiden  ohjaa- 

miseen  ja  joista  suurinta  osaa  ei  ole 
aikoihin  käytetty. 

Rajoittuneisuudestaan  huolimatta 
Ascii  oli  tärkeä  uudistus,  jolla  vakiin¬ 
nutettiin  yhtei¬ 
nen  merkkikoodi 
useimpiin  laittei¬ 
siin,  poikkeukse¬ 
na  lähinnä  IBM:n 
suurkoneet.  Ai¬ 
emmin  oli  käytet¬ 
ty  vielä  suppeam¬ 
pia  ja  keskenään 
erilaisia  koodeja. 

Pienten  kirjainten  käyttöönotto  oli 
merkittävä  edistysaskel,  mutta  yhä 
nykyisinkin  on  käytössä  järjestelmiä, 
joissa  ei  ole  pieniä  kirjaimia.  Lento¬ 
liikenteen  lipunvarausj  är j  estelmissä 
tiedot,  myös  matkustajan  nimi,  esite¬ 
tään  Asciin  osajoukolla,  johon  ei  kuulu 
pieniä  kirjaimia.  Niiden  käyttöliitty¬ 
mät  joutuvat  muuntamaan  esimerkik¬ 
si  Mäkelän  muotoon  MÄKELÄ  tai 
MAEKELAE,  ja  eri  liittymät  saattavat 
vielä  tehdä  tämän  eri  tavoilla. 

Kuka  tarvitsee  ääkkösiä? 

Vastoin  yleistä  käsitystä  Asciin  kehit¬ 
täjät  eivät  olleet  tietämättömiä  siitä, 
että  maailmassa  on  muitakin  kirjaimia 
kuin  englannin  aakkoset  a-z.  Päinvas¬ 
toin  Asciihin  otettiin  erikoismerkke¬ 
jä,  jotta  voitaisiin  esittää  tarkkeellisia 
kirjaimia.  Ajatus  oli,  että  esimerkiksi 
ä-kirjain  tuotettaisiin  kirjoittamalla 
päällekkäin  sirkumfleksimerkki  A  ja 
tavallinen  a-kirjain.  Tulokset  olivat 
tietysti  jokseenkin  rumia,  sikäli  kuin 
tätä  tapaa  toteutettiin.  Ääkköset  oli 
tarkoitus  toteuttaa  Asciin  lainausmer¬ 
kin  "  avulla.  Ä-kirjaimelle  ei  tiettävästi 
uhrattu  ajatusta. 

Idea  ei  ottanut  tulta  monestakaan 


Koodi 

7B 

7C 

7D 

5B 

5C 

5D 

Ascii 

{ 

1 

} 

[ 

\ 

] 

Suomalainen 

ä 

ö 

ä 

Ä 

Ö 

Ä 

Tanskalainen 

ae 

0 

ä 

/E 

0 

ä 

Espanjalainen 

i 

N 

g 

0 

n 

S 

Japanilainen 

{ 

i 

} 

[ 

¥ 

] 

Taulukko  1.  Ascii- 

<ooc 

in  eräitä  kansalli- 

siä  muunnelmia.  Nyt  lähinnä  historiaa. 


syystä.  Sen  sijaan  ruvettiin  kehittä¬ 
mään  muunnelmia  (tai  väännelmiä) 
Asciista  korvaamalla  joitakin  erikois¬ 
merkkejä  kansallisilla  kirjaimilla.  Osa 
näistä  muunnel¬ 
mista  määritel¬ 
tiin  ISO  646  -sar¬ 
jan  standardeilla. 
Muunnelmia  on 
myös  kutsuttu 
nimellä  Ascii  tai 
sitä  muistuttavil¬ 
la  nimillä  kuten 
Iscii  ja  Viscii. 

ISO  646:ssa  merkit  @[\]{|}  varattiin 
vapaaseen  kansalliseen  käyttöön,  mer¬ 
kit  #$A'~  varauksellisemmin.  Tauluk¬ 
ko  1  kuvaa  eräitä  tapoja,  joilla  vapauk¬ 
sia  on  käytetty. 

Historia  vaikuttaa  yhä.  Ehkäpä  eri- 
koisimpiin  vaikutuksiin  kuuluu,  että 
kenoviivan  ”\”  paikalla  on  joissakin 
fonteissa  (mm.  Gulim)  Korean  rahayk¬ 
sikön  wongin  merkki  W,  joissakin 
(mm.  MS  Gothic)  taas  Japanin  jenin 
ja  Kiinan  juanin  merkki  ¥.  Tausta  on, 
että  Aasiassa  ehdittiin  tottua  sellaiseen 
käytäntöön. 

Ruotsissa  kehitettiin  muunnelma, 
jossa  erikoismerkkien  {|}  tilalla  olivat 
äöä  ja  merkkien  [\]  tilalla  vastaavat  isot 
kirjaimet  ÄÖÄ.  Muunnelma  otettiin 
käyttöön  myös  Suomessa.  Lähtökoh¬ 
tana  oli,  että  kyseisiä  erikoismerkkejä 
ei  tarvita  tavallisessa  tekstissä  vaan 
lähinnä  ohjelmoinnissa,  jossa  taas  ei 
tarvita  kansallisia  kirjaimia.  Siihen  ai¬ 


kaan  ei  ajateltu,  että  muuttujien  nimis¬ 
sä  voisi  käyttää  ääkkösiä;  samoinhan 
ajattelee  nykyisinkin  moni  ohjelmoija, 
vaikka  esimerkiksi  Javascriptissä  se  on 
ollut  mahdollista  jo  pitkään,  samoin 
XML:ssä. 

Ratkaisusta  seurasi,  että  ohjelma¬ 
koodi  saattoi  näyttää  omituiselta:  aÄI  Ä 
=  0  eikä  a  [1  ]  =  0.  Toisaalta  teksti 
näytti  oudolta,  jos  ohjelma  esittikin 
kansallisiksi  kirjaimiksi  tarkoitetut 

Kuva  2.  Lopullinen,  vuonna  1986  määri¬ 
telty  Ascii-merkistö. 


ftp://ftp.fune.. .ITNET/LUEMINUT  X 


A 


^  ■$>  ftp://ftp.funet.fi/pub/org/net/BUNET/LUEf  v  <?  |  |  H  -  Google  fi  |  ^  ^ 


CREN  on  amerikkalaisten  BITNET  ja  CSNET  verkkojen  fuusion  tulos. 
Edelleen  puhutaan  yleisesti  BITNETist{  ja  sill{  tarkoitetaan  joko 
CRENin  N1E  palvelua  tai  yleisemmin  mutta  virheellisesti  koko  N1E 
protokollaa  k{ytt{v{{  verkkoa.  Muilla  alueilla  olevilla  BITNETiin 
liitetyill{  N1E  verkoilla  on  omat  nimens{,  s{{nt|ns{,  standardinsa  ja 
runkoverkkonsa .  Euroopassa  vastaava  N1E  verkko  on  nimelt{{n  EARN. 
Erityisesti  postiosoitteissa  edelleen  on  k{yt | ss{  .bitnet  domain 
vaikkei  sit{  olekaan  virallisesti  rekister | ity .  BITNETilla  ja  EARNilla 
on  tarkoitus  siirty{  k{ytt{m{{n  Internet  domain  osoitteita  postissa, 
mutta  se  vienee  viel{  jonkin  aikaa.  Lis{ksi  suoraan  N1E  verkkoon 
liittyneet  k{ytt{j{t  tarvitsevat  edelleen  vanhantyylisia  N1E 
osoitteita  (k{ytt{ j{@noodi)  Interaktiivisten  viestien  ja  tiedostojen 
l{hetykseen . 


Kuva  3.  "Lokkiskandeja"  Funet-tiedostopalvelimen  tiedostossa  (vuodelta  1992)  nyky¬ 
aikaisella  selaimella  katsottuna. 


Merkeistä  äöäÄÖÄ  on  käytetty 
nimityksiä  "skandinaaviset  kirjai¬ 
met",  "skandit"  ja  "ääkköset". 
"Ääkkönen"  on  katsottava  viralli¬ 
seksi  nimeksi:  se  on  otettu  Kielitoi¬ 
miston  sanakirjaan. 

merkit  erikoismerkkeinä  -  ik{v{{!  Yhä 
vielä  saattaa  internetin  syövereistä  löy¬ 
tää  vanhaa  dataa,  jossa  näkyvät  ”lokki- 
skandit”  (kuva  3).  Nimi  ”lokkiskandit” 
johtuu  merkkien  ”{”  ja  ”}”  muodosta. 

Ongelmia  yritettiin  ratkoa  sillä,  että 
ohjelmointikieliin  lisättiin  vaihtoeh¬ 
toisia  syntaktisia  esityksiä,  esimerkiksi 
sellaisia,  että  hakasulkeiden  ”[”  ja  ”]” 
sijasta  olisi  voitu  käyttää  yhdistelmiä 
”(.”  ja  ”.)”.  Tällaiset  ratkaisut  eivät  kos¬ 
kaan  levinneet  laajaan  käyttöön.  Sen 
sijaan  saatettiin  muun  muassa  toteut¬ 
taa  päätteisiin  fyysisiä  kytkimiä,  joilla 
saattoi  valita  sen,  näyttääkö  pääte  ääk- 
kösiä  vai  erikoismerkkejä. 

Ratkaisu  oli  erittäin  kömpelö,  koska 
samaa  bittijonoa  (tavua)  käytettiin  eri 
tarkoituksiin,  eikä  datassa  itsessään 
voinut  mitenkään  kertoa,  miten  se  piti 
tulkita.  Vasta  myöhemmin  kehitettiin 
MIME -määrittelyt,  joilla  voitiin  esi¬ 
merkiksi  sähköpostiviestin  otsaketie- 
doissa  (headers)  kertoa,  minkä  mer¬ 
kistökö  o  dauks  en  mukaan  sisältö  piti 
tulkita. 

Seitsemästä  kahdeksaan 
bittiin 

Vaikka  Ascii-koodi  on  7-bittinen,  se 
on  useimmiten  esitetty  niin,  että  yksi 
merkki  vie  yhden  8 -bittisen  tavun; 
merkitsevin  bitti  on  tällöin  aina  0.  Tie¬ 
toliikenteessä  käytettiin  usein  tekniik¬ 
kaa,  jossa  merkitsevin  bitti  ei  kuulu  itse 
merkin  esitykseen,  vaan  sitä  käytetään 
esimerkiksi  pariteettibittinä.  Näin  voi¬ 
tiin  havaita  ja  korjata  tiedonsiirron 
virheitä. 

Siirtyminen  7-bittisestä  8 -bittiseen 
merkkikoodiin  oli  ongelmallista,  kos¬ 
ka  tiedon  siirrossa  ja  käsittelyssä  saattoi 
olla  vaiheita,  joissa  merkitsevimmän 
bitin  olisikin  pitänyt  olla  aina  nolla  tai 
toimia  pariteettibittinä.  Tämän  takia 
kehitettiin  erilaisia  tapoja  koodata  data 


välillä  turvalliseen  7-bittiseen  muotoon. 
Niistä  elää  edelleen  esimerkiksi  Base64- 
koodaus,  jolla  on  toki  muitakin  tehtä¬ 
viä:  sillä  voidaan  koodata  mikä  tahansa 
data  Ascii-merkkien  jonoksi. 

Vähitellen  maailma  alkoi  kuitenkin 
olla  valmis  8 -bittisiin  koodeihin.  Niitä 
syntyikin  sitten  kuin  sieniä  sateella. 

Kahdeksanbittiset  ääkköset 

Suomessa  siirryttiin  1990-luvulla  laa¬ 
jasti  kahdeksanbittiseen  Latin  1  -mer¬ 
kistöön.  Tarkkaan  ottaen  kyseessä  on 
kaksi  eri  merkkikoodia,  ISO  Latin  1 
(ISO  8859-1)  ja  Windows  Latin  1 
(Windows- 1252).  Niiden  erona  on,  että 
koodipaikat  128-159  (heksadesimaa- 
lilukuina  80-9F)  on  ISO  8859-l:ssä 
varattu  ohjausmerkeille,  käytännössä 
jätetty  käyttämättä,  kun  taas  Windows 
Latin  l:ssä  niitä  on  käytetty  lisämerk¬ 
kien  kuten  kaarevan  lainausmerkin  (”) 
ja  ajatusviivan  (-)  esittämiseen. 

Käytännössä  ISO  Latin  l:n  mer¬ 
kitys  on  vähentynyt.  Esimerkiksi 
HTML5:ssä  on  määritelty,  että  jos 
verkkosivun  koodaukseksi  ilmoitetaan 
ISO  Latin  1,  selaimen  tulee  käyttää 
Windows  Latin  l:tä. 

Microsoft  on  käyttänyt  Windows 
Latin  l:stä  nimitystä  ”ANSI”.  Tämä  on 
aiheuttanut  laajaa  sekaannusta.  ANSI- 
nimihän  tarkoittaa  Yhdysvaltain  stan¬ 
dardointijärjestöä.  Microsoft  ehdotti 
sille  Windows  Latin  l:tä  standardoita¬ 
vaksi,  mutta  ehdotus  hylättiin. 

Latin  l:ssä  koodipaikat  0-127  on 
määritelty  kuten  Asciissa.  Koodipaikat 
160-255  on  käytetty  lähinnä  länsi-  ja 
pohjoiseurooppalaisissa  kielissä  käy¬ 
tettyjen  kirjainten  kuten  ä,  ö,  ä,  e  ja  fi 
esittämiseen.  Suomen  kielen  tarpeisiin 
varsinkin  Windows  Latin  1  riittäisi 
varsin  hyvin. 

Toisaalta  muiden  kielten  tarpeisiin 
on  kehitetty  suuri  joukko  muita  kah¬ 


deksanbittisiä  merkkikoodeja,  esimer¬ 
kiksi  itäisen  Keski-Euroopan  kielten 
(puola,  tsekki  ym.)  tarpeisiin  kehi¬ 
tetty  Latin  2  ja  useita  erilaisia  koode¬ 
ja  venäjän  kyrillisiä  kirjaimia  varten. 
Tästä  seuraa  ilmeinen  ongelma:  kun 
esimerkiksi  koodi  228  (heksana  E4) 
tarkoittaa  Latin  l:ssä  ä-kirjainta,  Latin/ 
Cyrillic-koodissa  (^-kirjainta  ja  Latin/ 
Greek-koodissa  ö-kirjainta,  mistä  oh¬ 
jelma  voi  tietää,  millä  tavoin  koodi  228 
pitää  esittää?  Etenkin  aiemmin  asia 
piti  usein  käyttäjän  hoitaa  vaihtamalla 
”koodisivua”  (code  page,  CP)  eli  mer- 
kistökoodausta. 

Ratkaisuksi  kehitetyt  MIME-mää- 
rittelyt  ovat  hoitaneet  asian  melko 
hyvin.  Esimerkiksi  sähköpostiviestin 
(normaalisti  näkymättömissä)  otsa- 
ketiedoissa  samoin  kuin  verkkosivun 
koodaustiedoissa  kulkee  mukana  tieto 
merkkikoodista.  Joskus  kuitenkin  tieto 
on  väärin  tai  puuttuu,  ja  silloin  ääkkö¬ 
set  voivat  näkyä  cjxjjkkisincj)  tai  muuten 
hassusti. 

Aikoinaan  myös  DOS-  ja  Windows- 
ympäristön  erot  aiheuttivat  ongelmia, 
koska  DOSissa  käytettiin  erilaisia  koo- 
disivuja  eli  merkistökoodauksia  kuin 
Windowsissa.  Ongelmia  oli  sekä  tie¬ 
dostojen  siirrossa  että  DOS-ohjelmien 
käytössä  Windows-ympäristössä.  Ny¬ 
kyisin  nämä  ongelmat  ovat  lähinnä 
historiaa,  mutta  jotkut  muistavat  vie¬ 
lä  tilanteita,  joissa  ä-kirjaimen  tilalla 
näkyi  sigma  E  (DOS-koodisivun  437 
mukaisesti)  tai  ö-kirjain  (DOS-koodi- 
sivun  850  mukaan). 

Kuitenkin  yhä  nykyaikaisissäkin 
Windowseissa  näppäily  Alt  228  tuot¬ 
taa  ö-kirjaimen,  jos  kyseessä  on  suo¬ 
menkielinen  Windows.  Sen  sijaan  Alt 
0228  tuottaa  ä-kirjaimen,  koska  nolla 
numerojonon  alussa  ohjaa  Windowsin 
tulkitsemaan  numerot  Windows  La¬ 
tin  1  -koodiksi  eikä  DOS-koodisivun 
mukaan. 


ISO  646-FI 

Latin  1 

CP  850 

Mac  Roman 

7B 

E4 

84 

8A 

ö 

7C 

F6 

94 

9A 

ä 

7D 

E5 

8C 

Ä 

5B 

C4 

8E 

80 

Ö 

5C 

D6 

99 

85 

Ä 

5D 

C5 

8F 

81 

Taulukko  2.Ääkkösten  koodeja  eräissä  merkistökoodauksissa. 


Unicode,  ratkaisu  ja  ongelmia 

Unicode-standardi  pyrkii  poistamaan 
merkistökoodausten  kirjavuuden  tar¬ 
joamalla  yhtenäisen  koodiavaruuden, 
jossa  jokaisella  merkillä  on  oma  kiin¬ 
teä  koodinsa.  Koodiavaruudessa  on 
noin  miljoona  paikkaa,  joista  noin  sa¬ 
tatuhatta  on  otettu  käyttöön.  Tavallaan 
Unicode  on  ”uusi  Ascii”,  yhtenäinen 

merkkikoodi. 

Unicoden  koodiavaruus  ulottuu 
0:sta  10FFFF:ään  (heksadesimaalilu  - 
kuna).  Unicode-merkkeihin  viitataan 
yleisesti  merkinnällä,  jossa  on  ”U+”  ja 
neljä  tai  viisi  heksadesimaalinumeroa. 
Esimerkiksi  ä-kirjain  on  näin  merkit¬ 
tynä  U+00E4. 

Unicode  esitetään  usein  ratkaisuna 
merkistö  ongelmiin.  Tämä  on  kuiten¬ 
kin  vain  puolitotuus.  Todellisuudes¬ 
sa  Unicode  on  aiheuttanut  ongelmia 
monilla  aloilla,  joilla  ennen  selvittiin 
mainiosti. 

Hyvä  esimerkki  on  verkkosivujen 
merkistökoodaus.  Monet  hyvää  tar¬ 
koittavat  palvelimien  ylläpitäjät  ovat 
määritelleet  palvelimen  asetuksiin, 
että  HTML-tiedostojen  mukana  läh¬ 
tee  HTTP-otsake,  joka  ilmoittaa  koo¬ 
dauksen  olevan  UTF-8.  Tämä  saate¬ 
taan  tehdä  kertomatta  asiasta  mitään 
sivujen  tekijöille.  Jos  he  tekevät  sivuja 
ohjelmilla,  jotka  tallentavat  ne  Win¬ 
dows  Latin  1  -muodossa,  sotku  on  val¬ 
mis:  ”ä”  näkyy  muodossa  ”<0”.  Tämä  on 
erityisen  harmittavaa  niille,  joille  Win¬ 
dows  Latin  1  riittäisi  mainiosti. 

Unicode  itsessään  ei  poista  merkki¬ 
koodien  moninaisuutta  -  sehän  vain 
tuo  yhden  vaihtoehdon  lisää,  tai  itse 
asiassa  muutamia.  Unicode  voidaan 
nimittäin  tavujonojen  tasolla  esittää  eri 
siirtokoodauksia  (transfer  encoding) 
käyttäen:  UTF-8,  UTF-16,  UTF-32. 
Unicode  on  kuitenkin  suunniteltu  sel¬ 
laiseksi,  että  lähes  kaikki  merkkidata 
voidaan  esittää  sillä,  ja  siksi  oletetaan 
muiden  koodausten  käytön  vähitellen 
vähenevän. 

Toisaalta  Unicode  on  luonteensa  ta¬ 
kia  melko  monimutkainen  ja  sisältää 
paljon  painolastia,  joka  johtuu  sen  uni- 
versaalisuustavoitteesta.  Sillä  on  voita¬ 
va  esittää  myös  harvinaiset  ja  jopa  käy¬ 
töstä  poistuneet  merkit,  samoin  kuin 
sellaiset  merkit,  joita  missään  nimessä 
ei  pitäisi  enää  käyttää.  Vain  näin  voi¬ 
daan  taata,  että  vanhakin  merkkidata 
voidaan  muuntaa  Unicode-muotoon. 

Ääkköset  eri  koodauksissa 

UTF-8  on  internetissä  yleisesti  käytet¬ 
ty  ja  vahvasti  suositeltu  Unicoden  siir- 
tokoodaus.  Esimerkiksi  verkkosivuilla 
se  on  ainoa  toimiva  tapa  esittää  teksti 
suoraan  Unicodena,  tarvitsematta  tur¬ 


vautua  kömpelöihin  merkkiviittauk- 
siin  kuten  &auml;  (=  ä). 

UTF-16  taas  on  muun  muassa  Win- 
dowsin  sisäisesti  käyttämä  koodaus¬ 
tapa.  Lisäksi  muun  muassa  Java-  ja 
Javascript-kielten  merkkitiedon  käsite 
perustuu  UTF-16:een.  Tästä  seuraa 
varsin  usein  ongelmia,  jos  merkistö - 
koodauksissa  menee  jotain  sekaisin, 
esimerkiksi  UTF-16-dataa  tulkitaan 
UTF-8-datana  tai  toisin  päin.  Vas¬ 
taavia  ongelmia  syntyy  myös  Latin  1 
-koodauksen  kanssa. 

Esimerkiksi  ä-kirjain  on  Unicodessa 
U+00E4,  mutta  UTF-16:ssa  sen  esitys 
koostuu  tavuista  00  E4,  Latin  l:ssä  ta¬ 
vusta  E4  ja  UTF-8:ssa  tavuista  C3  A4. 
Niinpä  jos  UTF-8-koodattu  ä-kirjain 
tulkitaan  Latin  l:n  mukaan,  se  näkyy 
merkkiparina  Än  (U+00C3  U+00A4). 
Sen  näkyminen  on  käytännössä  varma 
merkki  tällaisesta  virheestä. 


Lisäongelmia  aiheuttaa  se,  että  ääk¬ 
köset  voidaan  esittää  eri  tavoilla  myös 
itse  Unicodessa,  ei  vain  sen  siirtokoo- 
dauksissa. 

Ääkköset  normalisoinnin 
kourissa 

Unicode-konsortion  sivuston  sivulla 
"Mitä  on  Unicode?”  (What  is  Unico¬ 
de?)  väitetään  heti  aluksi:  "Unicode 
määrittää  jokaiselle  merkille  yksilölli¬ 
sen  arvon”  (Unicode  provides  a  unique 
number  for  every  character).  Tämä 
pitää  paikkansa  vain  siinä  mielessä, 
että  Unicodessa  ei  ole  eri  koodisivuja 
ja  niillä  eri  koodeja  samalle  merkille. 
Unicode  on  kuin  yksi  suuri  koodisivu, 
joka  kattaa  kaiken. 

Väite  on  virheellinen,  jopa  harhaan¬ 
johtava  muussa  mielessä.  Esimerkiksi 
ä-kirjain  voidaan  todellisuudessa  esit¬ 
tää  kahdella  eri  tavalla  Unicodessa: 


Ääkköset  väärin,  mutta  mistä  syystä? 

Oheinen  taulukko  auttaa  tavallisimpien  ääkkösongelmien  selvittelyssä.  Jos  ä-kirjainten  pai¬ 
kalla  näkyy  taulukon  ensimmäisessä  sarakkeessa  oleva  esitys,  syynä  on  todennäköisesti 
toisessa  sarakkeessa  esitetty  asia. 


Oire 

Selitys 

Äa 

UTF-8-koodattua  tekstiä  tulkitaan  ISO  8859-1  :n  (tms.)  mukaan. 

ISO  8859-1  -koodattua  (tms.)  tekstiä  tulkitaan  UTF-8:n  mukaan. 

=E4 

Teksti  on  Quoted  Printable  -koodattua,  eikä  ohjelma  osaa  tulkita  sitä. 

&#228; 

Teksti  on  karkuun  päässyttä  HTML-koodia. 

{ 

Teksti  on  vanhaa,  "lokkiskandien"  ajalta. 

Ääkköset  vieraalla  maalla 

Monella  menee  sormi  suuhun,  kun  pitäisi  ulkomaanmatkalla  kirjoittaa  esimerkiksi  hotellin 
laitteella  suomeksi,  mutta  näppäimistössä  ei  ole  ääkkösiä.  Jotkut  ratkaisevat  tämän  käyttä¬ 
mällä  esimerkiksi  ä:n  tilalla  ä:ta  tai  ä:ta  tai  ae:tä,  jos  ne  löytyvät  näppäimistöltä.  Jotkut  yrit¬ 
tävät  muuttaa  näppäimistömäärittelyn,  mikä  ei  useinkaan  onnistu.  Jotkut  ovat  opetelleet 
joukon  niksejä,  joilla  ääkkösiä  saa  aikaan  esimerkiksi  numerokoodeilla. 

Ongelman  merkitys  on  vähentynyt  siksi,  että  yhä  useammin  mukana  on  oma  laite.  Lisäksi 
useilla  verkkosivuilla  on  omia  välineitä  ääkkösten  kirjoittamiseen.  Esimerkiksi  Viron  kielen 
instituutin  sivuston  sanakirjoihin  yms.  liittyy  painike,  joka  avaa  pienen  virtuaalinäppäimistön 
(kuva  4).  Suomenkielisillä  sivuilla  tällaista  näkee  harvemmin. 


Kuva  4.  Käyttöliittymä,  jossa  ääkkösiä  voi  kirjoittaa  painikkeilla. 

omalla  koodillaan  U+00E4  tai  kahden 
koodin  jonona  U+0061  U+0308,  missä 
edellinen  on  tavallinen  a-kirjain  ja  toi¬ 
nen  on  treema  eli  ä:n  pisteet  yhdistyvä¬ 
nä  merkkinä  (combining  mark).  Tyy¬ 
pillisesti,  mutta  ei  välttämättä,  nämä 
tuottavat  saman  ulkoasun. 

Tämän  taustalla  on,  että  maailman 
kielissä  ja  merkintäjärjestelmissä  on 
paljon  merkkeihin  liitettäviä  lisäosia. 
Kaikkien  merkin  ja  lisäosan  yhdistel¬ 
mien  koodaaminen  omiksi  merkeik- 
seen  olisi  hyvin  epäkäytännöllistä. 
Toisaalta  monet  yhdistelmät  on  eri 
merkkikoodeissa,  kuten  Latin  1  -koo¬ 
deissa,  jo  koodattu  omiksi  merkeik- 
seen.  Tämän  takia  Unicodeen  ei  otettu 
puhdasta  linjaa,  jossa  merkit  olisi  aina 
jaettu  perus-  ja  lisäosiin. 

Tästä  seuraa  koko  joukko  ongelmia. 
Useimmiten  esimerkiksi  ä-kirjain  esi¬ 
tetään  omalla  koodillaan.  Mutta  se  on 
mahdollista  esittää  myös  hajotelmana. 
Dataa  katsottaessa  tätä  ei  yleensä  huo¬ 
maa,  mutta  ohjelmakoodin  tasolla  ja 
siten  esimerkiksi  hakutoiminnoissa 
tilanne  on  aivan  toinen. 

Ongelmien  ratkaisemiseksi  on  ke¬ 
hitetty  normalisointimuodot.  Norma- 
lisointimuodossa  NFD  kaikki  merkit 
esiintyvät  osiin  hajotettuina  siinä  mää¬ 
rin  kuin  mahdollista  (D  =  decompo- 
sed).  Muodossa  NFC  taas  kaikki  mer¬ 
kit  esiintyvät  "kokoonpantuina”,  omilla 
koodeillaan,  sikäli  kuin  mahdollista  (C 
=  composed).  Useimmiten  käytetään 
NFC-muotoa,  mutta  NFD  on  myös 
täysin  sallittu  ja  joissakin  sovelluksissa 
käytetty. 

Ääkkösistä  eteenpäin 

Vaikka  muutaman  kirjaimen  lisäämi¬ 
nen  merkkivalikoimaan  kesti  kauan 
ja  on  tavallaan  yhä  kesken,  tulevaisuus 
on  valoisampi.  Unicode  nimittäin  mer¬ 
kitsee  yleistä  ratkaisua,  jolla  saadaan 
käyttöön  noin  satatuhatta  merkkiä  ja 
lisäksi  runsaasti  laajennusvaraa. 

Kun  merkkien  esityksen  peruskysy¬ 
mykset  on  ratkaistu,  ongelmat  siirtyvät 
muille  tasoille.  Niinkin  yksinkertainen 
asia  kuin  sen  testaaminen,  onko  datas¬ 
sa  oleva  merkki  kirjain,  muuttuu  on¬ 
gelmalliseksi.  Onhan  kirjaimia  Asciin 
kirjainten  ja  ääkkösten  lisäksi  valtava 
määrä  eri  kirjoitusjärjestelmissä.  Myös 
merkkien  kirjoittaminen  luo  ongel¬ 


mia:  miten  kirjoittaisit  kirjaimen  ae? 
Tulostamisessa  syntyy  fonttiongelmia, 
jopa  sellaisia,  että  muuten  hyvä  fontti 
ei  sovi  suomenkieliselle  tekstille,  koska 
ääkköset  on  toteutettu  rumasti.  Teks¬ 
tin  lajittelu  vaatii  omat  tekniikkansa. 
Kirjaimet  A:sta  Z:aan  ovat  Asciissa 
aakkosjärjestyksessä,  joten  lajitteluun 
voidaan  käyttää  merkkien  numero¬ 
koodeja.  Ääkkösille  tämä  ei  onnistu,  ja 
lisäksi  tarvitaan  kielikohtaisia  sääntö¬ 
jä,  koska  ääkköset  ovat  eri  kielten  aak¬ 
kostoissa  eri  paikoissa. 


Tietokoneet  kehitettiin  alun  perin 
numeeriseen  laskentaan.  Kesti  kau¬ 
an,  ennen  kuin  niillä  voitiin  käsitellä 
tekstiä  edes  välttävästi,  edes  merkkejä 
A:sta  Z:aan.  Matka  tästä  Ö:hön  on  ol¬ 
lut  pitkä.  Ääkkösongelmat  ovat  yhtä 
todellisia,  mutta  siellä,  missä  niitä  vielä 
on,  ei  ole  mielekästä  pyrkiä  erikoisrat- 
kaisuihin.  Ääkköset  tulevat  mukana, 
kun  vanhoja,  Asciihin  rajoittuvia  oh¬ 
jelmia  ja  tietojärjestelmiä  korvataan 
uusilla,  jotka  tukevat  Unicodea. 


Normalisointionnettomuus 

Teksti:  Teemu  Likonen 

Unicodessa  voi  esittää  kirjaimia  usealla  eri  tavalla,  kuten  Juk¬ 
ka  K.  Korpela  kirjoittaa  artikkelissaan.  Esimerkiksi  ä-kirjain 
voidaan  esittää  yhtenä  merkkinä  (U+00E4)  tai  a-kirjaimen 
ja  erillisen  treeman  yhdistelmänä  (U+0061  U+0308). 

Kun  merkkidataa  tallennetaan  esimerkiksi  tietokantaan  tai  tiedos¬ 
toon,  voi  olla  järkevää  käyttää  jotakin  Unicoden  normalisointimuo- 
toa,  jotta  tieto  tallentuu  yhtenäisessä  muodossa.  Se  helpottaa  esimer¬ 
kiksi  hakutoimintojen  ohjelmointia. 

Mutta  kun  keksii  normalisoinnin,  keksii  myös  normalisointion- 
nettomuuden.  Sain  tästä  omakohtaisen  kokemuksen,  kun  aloin  pari 
vuotta  sitten  siirrellä  tiedostoja  GNU/Linux-  ja  Mac  OS  X  -käyttö¬ 
järjestelmien  välillä.  Molemmat  ovat  ikään  kuin  Unix-järjestelmiä  ja 
monessa  mielessä  yhteensopivia  -  paitsi  ääkkösten  osalta. 

Kokeillaanpa.  Luodaan  Linux-koneessa  hakemisto  ja  sen  sisään 
tiedosto,  jonka  nimessä  on  ääkkösiä  tai  mitä  tahansa  tarkkeellisia 
kirjaimia.  Siirretään  sitten  hakemisto  Mac  OS  X  -koneeseen  ja  sieltä 
takaisin  Linuxiin. 

mkdir  koe 

touch  koe/Ääkkösiä . txt 
rsync  -r  koe  osx: 
rsync  -r  osx: koe  . 

Katsotaan  sitten  hakemiston  sisälle.  Tulos  ei  ole  välttämättä  ihan 
odotuksenmukainen. 

-rw-r — r —  1  dtw  dtw  0  2015-01-31  12:03:48  Ääkkösiä. txt 
-rw-r — r —  1  dtw  dtw  0  2015-01-31  12:03:21  Ääkkösiä. txt 

Kaksi  samannimistä  tiedostoa  samassa  hakemistossa?!  Ainakin 
melkein.  Selitys  on  tiedostojärjestelmien  erilaisessa  tavassa  tallentaa 
tiedostonnimiä. 

OS  X  käyttää  tiedostonnimissä  Unicoden  NFD-normalisointia, 
eli  se  hajottaa  tarkkeelliset  merkit  perusmerkiksi  ja  erillisiksi  tarke¬ 
merkeiksi.  Linux  puolestaan  tallentaa  nimet  sellaisenaan,  niin  kuin 
käyttäjä  tai  ohjelma  ne  tuottaa.  Alkuperäisessä  Linuxin  tiedostossa 
ääkköset  esitettiin  yhtenä  merkkinä,  mutta  OS  X:ään  ne  tallentuivat 
hajotetussa  muodossa.  Kun  tiedoston  kopioi  takaisin  Linuxiin,  se  ei 
ole  enää  samanniminen,  vaikka  päällepäin  siltä  näyttääkin. 

Elämme  vuotta  2015,  ja  ääkköset  ovat  vieläkin  rikki.  & 

Koodi 


Kuva  2.  Valmis  maisema. 

Maisemia  Perlin-kohinalla 


Peleissä,  demoissa  ja  elokuvissa  tarvitaan  usein  vaihtelevia,  uskottavalta  näyttäviä  maastoja 
vuorineen  ja  laaksoineen.  Kun  maisemia  luodaan  algoritmien  avulla,  käytetään  tyypillises¬ 
ti  apuna  erilaisia  kohinafunktioita.  Eräs  näistä  on  Perlin-kohina,  joka  tuottaa  visuaalisesti 
miellyttävämpiä  lopputuloksia  kuin  puhtaat  satunnaisluvut.  Tässä  artikkelissa  tehdään  Pro- 
cessingilla  pieni  reaaliaikainen  3D-vuoristo. 

Teksti  ja  kuvat:  Markku  Reunanen 


Perlin-kohinan  perusteet 

Ken  Periin  kehitteli  mukaansa  nime¬ 
tyn  kohinafunktion  1980-luvun  al¬ 
kuvuosina  tietokonegrafiikan  ja  -ani¬ 
maation  tarpeisiin.  Perlin-kohinaa  on 
kolmenkymmenen  vuotensa  aikana 
käytetty  varsin  monenlaisiin  tarkoi¬ 
tuksiin,  kuten  esimerkiksi  vuoristojen, 
pilvien,  savun  ja  pintakuvioiden  ohjel¬ 
malliseen  luomiseen.  Tavalliseen  kohi¬ 
naan  verrattuna  Perlin-kohina  tuottaa 
luonnollisemmalta  näyttävää  grafiik¬ 
kaa,  jossa  on  samaan  aikaan  sekä  suu¬ 
ria  muotoja  että  pieniä  yksityiskohtia. 

Perlin-kohinan  kantava  idea  on,  että 


se  koostuu  useista  satunnaisluvuista 
interpoloiduista  niin  kutsutuista  ok¬ 
taaveista,  joista  alimmilla  (ensimmäi¬ 
sillä)  on  suuri  amplitudi,  mutta  pieni 
taajuus.  Tyypillisessä  toteutuksessa 
jokaisessa  seuraavassa  oktaavissa  taa¬ 
juus  kaksinkertaistetaan  ja  amplitudi 
puolitetaan.  Alimmat  oktaavit  tuotta¬ 
vat  siten  pehmeitä  suuria  muotoja  ja 
ylimmät  teräviä  nopeita  muutoksia. 

Kaksi  keskeisintä  muunneltavaa 
parametria  ovat  oktaavien  kokonais¬ 
määrä  sekä  amplitudi.  Kuvassa  1  nä¬ 
kyy  sama  kohina  kahdella,  neljällä 
ja  kahdeksalla  oktaavilla.  Oktaaveja 
lisäämällä  mukaan  saa  aina 
vain  pienempiä  yksityiskoh¬ 
tia,  vaikka  profiilin  yleinen 
muoto  säilyykin  suunnil¬ 
leen  ennallaan.  Amplitudi 
puolestaan  määrittää  sen, 
kuinka  paljon  seuraava 
ylempi  oktaavi  vaikuttaa 
lopputulokseen:  kasvatta¬ 

malla  amplitudia  saadaan 
terävämpiä  yksityiskohtia  ja 
samalla  rosoisempaa  loppu¬ 
tulosta. 

Perlin-kohinaa  ei  ole  mi¬ 
tenkään  vaikea  toteuttaa 
omassa  ohjelmassa:  tarvi¬ 
taan  vain  satunnaislukuja, 


niiden  interpolointia  tavalla  tai  toisella 
sekä  eri  oktaavien  yhteenlasku.  Pro- 
cessingissa,  jolla  esimerkkiohjelma  on 
tehty,  kaikki  löytyy  jo  valmiina  stan¬ 
dardikirjastosta,  joten  yksi  työvaihe 
voidaan  jättää  pois.  Keskeisimmät 
tarvittavat  funktiot  ovat  kohina- arvon 
annetussa  kohdassa  laskeva  noise  sekä 
oktaavien  määrän  ja  amplitudin  sää¬ 
tävä  noiseDetail.  Kolmas  mahdollises¬ 
ti  hyödyllinen  funktio  on  noiseSeed , 
jolla  voi  pakottaa  arvot  aina  samoiksi 
-  muussa  tapauksessa  joka  ajokerralla 
saadaan  erilainen  lopputulos. 

Kohinasta  maastoksi 

Esimerkkiohjelma  luo  Perlin-kohinaa 
käyttäen  kuvan  2  mukaisen  saaristo- 
maiseman  jylhine  kalliorantoineen  ja 
merenpohjineen.  Piirto  tapahtuu  re¬ 
aaliajassa,  joten  kameraa  voi  liikuttaa 
ympäriinsä.  Tässä  tosin  tyydytään  vain 
paikallaan  pyörimiseen,  sillä  maail¬ 
man  kultakin  reunalta  voi  helposti 
pudota  tyhjyyteen  kuin  Fiat  Earth  So¬ 
cietyn  jäsen  konsanaan. 

Ohjelman  alustusvaiheessa  täytetään 
kaksiulotteinen  ele vation -taulukko  so¬ 
pivalla  Perlin-kohinalla.  Noise-funktio 
toimii  kätevästi  sekä  yhdessä,  kahdes¬ 
sa  että  kolmessa  ulottuvuudessa,  mikä 
säästää  ohjelmointivaivaa.  Oktaaveja 

Kuva  3:  Perlin-kohinalla  luotuja  pilviä. 

on  käytössä  kuusi,  mikä  tuottaa  vielä 
verrattain  pehmeitä  muotoja.  Valais¬ 
tusta  varten  kullekin  kulmapisteelle 
täytyy  laskea  myös  normaalivektori, 
joka  tässä  tapauksessa  muodostetaan 
keskiarvona  sivu-  ja  syvyyssuunnan 
naapuripisteistä. 

Processingissa  on  valmiit,  joskin 
melko  rajoittuneet  työkalut  3D -grafii¬ 
kan  piirtämiseen,  joten  perspektiivin 
ja  koordinaattimuunnosten  lasken¬ 
nasta  ei  tarvitse  tässä  tapauksessa  huo¬ 
lehtia  itse.  Riittää,  että  ikkunan  koon 
asettavalle  szze-funktiolle  annetaan 
kolmantena  parametrina  P3D,  jonka 
jälkeen  Processing  piirtää  grafiikan  Ja¬ 
van  OpenGL-kirjaston  avulla.  Hieman 
kömpelönä  piirteenä  koordinaatisto 
on  oletuksena  vasenkätinen  -  mate¬ 
maattinen  koordinaatistohan  on  puo¬ 
lestaan  oikeakätinen  -  ja  pikseleihin 
perustuva,  mutta  kumpikin  epäkohta 
on  onneksi  helposti  korjattavissa. 

Itse  piirto  on  suoraviivaista:  maise¬ 
ma  piirretään  suikale  kerrallaan  kolmi- 
onauhoina  käyttäen  y-koordinaattina 
elevation- taulukosta  luettavaa  korke- 
usarvoa.  Toisin  sanoen  x/z-suunnassa 
käydään  läpi  ruudukko,  jonka  kunkin 
kulmapisteen  korkeusarvo  saadaan  ai¬ 
van  alussa  lasketusta  Perlin-kohinasta. 
Kullekin  kulmapisteelle  täytyy  antaa 
myös  normaali,  jotta  directionalLight- 
funktiolla  luotu  aurinko  valaisee  rin¬ 
teet  oikein. 

Viimeisenä  askeleena  piirretään 


vielä  meri,  joka  tässä  on  tapauksessa 
vain  yksi  iso  vaakasuuntainen  neliö. 
Piirtovärissä  on  mukana  alfa-kanava, 
joten  veden  alle  jääneet  pinnanmuo¬ 
dot  kuultavat  läpi.  3D-kirjastossa  on 
vakiona  päällä  z-puskuri,  joka  huoleh¬ 
tii  siitä,  että  vesi  ei  peitä  alleen  vuorten 
korkeita  kohtia. 

Katson  sineen  taivaan 

3D-maasto  on  nyt  saatu  piirrettyä. 
Seuraavaksi  voidaan  miettiä,  miten  sitä 
voisi  edelleen  kohentaa.  Esimerkkioh¬ 
jelma  on  tarkoituksella  yksinkertainen 
ja  ymmärrettävä,  mutta  lopputulos  jää 
tässä  muodossaan  vielä  kauas  pelien 
tai  elokuvien  hienoista  maisemista. 

Aution  yksivärisen  taivaan  elävöittä¬ 
minen  on  ensimmäisiä  mieleen  tulevia 
parannuskohteita.  Aurinko,  pilvet  ja 
ilmakehän  efektit  lisäisivät  kukin  nä¬ 
kymän  realismia.  Perlin-kohina  tulee 
jälleen  apuun,  koska  sillä  saa  helpos¬ 
ti  aikaan  pilviharsoa,  jota  voi  käyttää 
taivaan  teksturointiin.  Kuvassa  3  nä¬ 
kyy  ensimmäinen,  viidessä  minuutis¬ 
sa  Processingilla  tehty  yritelmä,  joka 
näyttää  jo  varsin  kohtuulliselta. 

Vedenpinta  on  sekin  toistaiseksi  ko¬ 
vin  muovisen  oloinen  -  vesi  saisi  mie¬ 
luusti  heijastaa  vuoria  ja  taivasta.  Mah¬ 
dollisia  toteutustapoja  heijastukselle 
on  erilaisia,  mutta  suoraviivaisinta  on 
piirtää  vedenpinnan  yläpuolelle  jäävä 
vuoriston  osa  puoliläpinäkyvänä  ylös¬ 
alaisin  veden  alle.  Samalla  täytyy  pei¬ 


lata  myös  valot  sekä  normaalivektorit. 
Lattea  vedenpinta  elävöityisi  vesiteks- 
tuurilla  tai  mieluummin  sopivalla  var¬ 
jostimella  (shader),  jolla  mukaan  saisi 
myös  auringon  heijastukset. 

Seuraavia  askeleita 

Tasaisen  harmaata  vuoristoa  on  sitä¬ 
kin  helppo  elävöittää  monin  tavoin. 
Esimerkiksi  valokuviin  perustuva  pin¬ 
takuvio  on  ensimmäinen  askel  realis¬ 
tisuutta  kohti.  Litteyttä  poistaisi  niin 
ikään  kuhmu-,  syvyys-  tai  normaali- 
kartta,  jolla  valo  heijastuisi  pinnasta 
vaihtelevammin.  Esimerkissä  on  vakio¬ 
na  käytössä  Gouraud-varjostus,  joka  ei 
pärjää  hyvin  etenkään  terävien  muoto¬ 
jen  tai  kiiltävien  pintojen  kanssa. 

Näin  yksinkertainen  maasto  jaksaa 
vielä  pyöriä  hyvin  reaaliajassa  nyky- 
koneilla,  mutta  tarkkuutta  ja  kokoa 
lisätessä  hidastuminen  iskee  nilkkaan 
varsin  nopeasti.  Teknisenä  nopeutus- 
ratkaisuna  kulmapisteet,  normaali- 
vektorit  ym.  kannattaisi  säilyttää  mah¬ 
dollisimman  pitkälle  näytönohjaimen 
sisäisessä  muistissa.  Tässä  käytetty 
suora  yksittäisten  kolmioiden  piirtä¬ 
minen  tekee  koodista  hieman  helppo¬ 
lukuisempaa,  mutta  on  tarpeettoman 
hidasta,  etenkin  kun  geometria  ei 
muutu  ajon  aikana  mihinkään. 

Tällä  hetkellä  vuoristosta  piirretään 
säntillisesti  joka  kolmio,  vaikka  ruu¬ 
dulla  näkyy  vain  murto-osa  maastosta. 
Merkittävä  algoritminen  parannus  oli¬ 
si  rajoittaa  piirto  näkökartioon  (view 
frustum).  Tätä  varten  sopiva  tietora¬ 
kenne  on  esimerkiksi  nelipuu,  joka 
mahdollistaa  suurten  nelikulmaisten 
alueiden  hylkäämisen  kerralla:  jos  jo¬ 
kin  neljännes  tai  hierarkian  seuraava 
taso  on  kokonaan  ulkona  kartiosta, 
voidaan  kaikki  sen  alla  olevat  kolmiot 
jättää  suoraan  piirtämättä. 

Kaukaisuudessa  ei  tarvita  saman¬ 
laista  tarkkuutta  kuin  katsojan  lähellä. 
Etäisimmät  vuoret  häivytetään  usein 
sumuun  syvyysvaikutelman  tehosta¬ 
miseksi  ja  toisaalta  tarvittavan  piir¬ 
to  etäisyyden  rajoittamiseksi.  Toinen 
optimointikeino  ovat  tarkkuustasot 
(LOD):  geometriasta  säilytetään  ke¬ 
vennettyjä  versioita,  joita  piirretään 
suurilla  etäisyyksillä,  kun  täydelle  tark¬ 
kuudelle  ei  ole  tarvetta.  Nopeutuksen 
vastapainoksi  tarkkuustasoista  seuraa 
myös  hieman  ylimääräistä  päänvaivaa, 
sillä  tasojen  välille  ei  saa  jäädä  näkyviä 
saumoja. 


Processing-esimerkkiohjelman  voi  ladata  Skrollin  www-sivulta: 
http://skrolli.fi/numerot/.  Syvällisemmin  reaaliaikaisen  vuoristomaiseman  luomi¬ 
sesta  on  kertonut  mm.  Inigo  "iq"  Quilez  esitelmässään  "Behind  Elevated": 

http://www.iquilezles.org/www/material/function2009/function2009.pdf 

Tekniikka 


Lähes  jokainen  on  kuullut  tunnetuimmasta  kryptovaluutasta ,  Bitcoinista. 
Mitä  kryptovaluutat  ovat  ja  miten  ne  eroavat  perinteisistä  maksuvälineistä? 

Teksti:  Panu  Kalliokoski 

Kuvat:  Mitol  Meerna,  Tapio  Lehtimäki,  Chris  Helenius 


Kryptovaluutta  on  uusi  tulokas 
sekä  sähköisten  palveluiden 
että  maksuvälineiden  jou¬ 
kossa.  Se  lupaa  maksusuorituksia  ja 
-tarkistuksia,  jotka  ovat  nopeita,  auto¬ 
matisoitavia  ja  helppoja  liittää  muihin 
palveluihin.  Maksujen  myötä  voidaan 
automatisoida  myös  monia  maksuihin 
perustuvia  palveluita  -  vaikkapa  hinta- 
neuvottelu,  kilpailutus  tai  pitkä  alihan- 
kintaketju.  Tällä  hetkellä  on  vielä  auki 
mitä  kryptovaluutan  avulla  halutaan 
tehdä,  mutta  mahdollisuuksista  ei  ole 
pulaa. 

Kun  puhutaan  rahasta,  nousevat  sa¬ 
malla  esiin  kysymykset  vallasta.  Kuka 
saa  päättää  miten  asiat  toimivat?  Kuka 
hyötyy  ja  kuka  häviää?  Kryptovaluutta 
on  synnyttänyt  paljon  kysymyksiä  ja 
kenties  myös  vastauksia,  toimimalla 
julkisena  koelaboratoriona  näille  tee¬ 
moille. 

Tässä  artikkelissa  esitellään  rahata¬ 
louden  perusteita  ja  kryptovaluuttojen 
teknistä,  hallinnollista  ja  sosiaalista 
puolta.  Sosiaalinen  lienee  näistä  mie¬ 
lenkiintoisin,  mutta  sen  suhteen  on 


toistaiseksi  olemassa  enemmän  kysy¬ 
myksiä  kuin  vastauksia.  Suurin  osa  ju¬ 
tun  esimerkeistä  on  Bitcoinista,  mutta 
muitakin  kryptovaluuttoja  sivutaan. 

Mikä  on  valuutta? 

Valuutta  tai  raha  on  vaihtoväline,  jolla 
ei  sinänsä  tee  mitään,  mutta  jonka  pys¬ 
tyy  vaihtamaan  joksikin  käyttökelpoi¬ 
seksi.  Jos  esimerkiksi  Justin  Bieberin 
kuvia  pystyisi  joka  kaupassa  vaihta¬ 
maan  tavaraan,  niitä  voisi  pitää  valuut¬ 
tana.  Valuutan  arvo  ei  pysy  vakaana, 
mikäli  sitä  voidaan  luoda  mielin  mää¬ 
rin  tyhjästä.  Siksi  vanhimpien  valuut¬ 
tojen,  kuten  kullan  ja  kaurikotiloiden, 
määrä  on  aina  lisääntynyt  hitaanpuo- 
leisesti. 

Valuutan  perustana  on  jaettu  luot¬ 
tamus  sen  arvoon.  Voit  huoletta  ot¬ 
taa  rahaa  vastaan  maksuna,  jos  tiedät 
pystyväsi  ostamaan  sillä  jotain.  Perin¬ 
teisillä  valuutoilla  tätä  luottamusta  on 
usein  tuettu  lainsäädännöllisellä  eri¬ 
tyisasemalla.  Esimerkiksi  euroalueen 
kaupoilla  on  velvollisuus  myydä  tuot¬ 
teitaan  euroilla,  mikä  osaltaan  pitää 


yllä  luottamusta  euron  arvoon.  Kun 
luottamusta  valuuttaan  ylläpidetään 
ensisijaisesti  lailla  tai  sääntelyllä,  pu¬ 
hutaan  yleensä  fiat-valuutasta. 

Kryptovaluutta  on  puhtaasti  sähköi¬ 
siin  allekirjoituksiin  perustuva  valuut¬ 
ta.  Salakirjoitusta  tarkoittava  etuliite 
"krypto”  tulee  siitä,  että  sähköisiin  al¬ 
lekirjoituksiin  tarvitaan  niin  kutsuttua 
asymmetrista  salakirjoitusta. 

Kryptovaluutan  käsitteessä  sekoit¬ 
tuu  kaksi  asiaa,  jotka  ovat  molemmat 
mielenkiintoisia  eivätkä  liity  väistä¬ 
mättä  yhteen.  Ensinnäkin  kryptova¬ 
luutat  ovat  sähköisiä.  Kryptovaluutan 
"omistaminen”  ei  merkitse  muuta  kuin 
todisteita  siitä,  että  sinulle  on  joskus 
annettu  kyseistä  valuuttaa.  Bitcoinin 
kaltaiset  uudemmat  kryptovaluutat 
ovat  lisäksi  hajautettuja.  Kirjanpito  sii¬ 
tä,  minkä  verran  kullakin  on  rahaa  ja 
miten  se  siirtyy,  ei  ole  yksittäisen  auk¬ 
toriteetin  vastuulla  tai  hallittavissa. 

Kryptovaluuttojen  kohdalla  on  var¬ 
mistettu,  että  valuuttaa  syntyy  enin¬ 
tään  tietty  määrä.  Bitcoinin  keskeisim¬ 
piä  innovaatioita  on  menetelmä,  jolla 

rahaa  pystytään  luomaan  hajautetusti 
mutta  ennustettavalla  nopeudella.  Bit- 
coinien  luominen  on  sitä  vaikeampaa, 
mitä  useampi  taho  sitä  yrittää. 

Rahan  matka  konkreettisesta  kul¬ 
lasta  paperilapuiksi,  jotka  auktoriteet- 
titaho  määrittää  arvokkaiksi,  on  ollut 
pitkä  ja  mutkikas.  Tavallaan  rahan 
sähköistyminen  on  luontevaa  jatkoa 
tälle.  Rahasta  on  ensin  tullut  pelkkiä 
merkintöjä  pankkien  tietokantoihin, 
ja  krypto valuutan  myötä  se  on  muut¬ 
tunut  rahan  antajan  sähköisesti  allekir¬ 
joittamiksi  todistuksiksi  siitä,  että  raha 
on  luovutettu. 

Jos  raha  olisi  kertarysäyksellä  yritet¬ 
ty  muuttaa  tällä  tavoin  virtuaaliseksi,  se 
olisi  todennäköisesti  menettänyt  käyt¬ 
täjiensä  luottamuksen.  Siksi  kaikissa 
uudenlaisissa  valuutoissa  onkin  säily¬ 
tetty  vaihdettavuus  vanhojen  valuut¬ 
tojen  kanssa.  Vielä  70-luvulla  dollarit 
pystyi  muuttamaan  kullaksi  Yhdys¬ 
valtain  keskuspankissa.  Tilimerkintöjä 
epäilevät  ihmiset  voivat  edelleen  nos¬ 
taa  talletuksensa  käsin  kosketeltavana 
rahana,  ja  kryptovaluuttaa  epäilevät 
ihmiset  voivat  vaihtaa  kryptovaluut- 
tansa  perinteisiksi  valuutoiksi  vapailla 
valuuttamarkkinoilla.  Valuutan  uudet 
muodot  siis  lainaavat  tukea  vanhoil¬ 
ta,  kunnes  ne  pärjäävät  omillaan  -  eli 
kunnes  ihmiset  luottavat  niihin  niiden 
itsensä  vuoksi. 

Tekniset  ratkaisut 

Mitä  uutta  kryptovaluutat  tuovat  mu¬ 
kanaan?  Tarkastellaan  ensin  vertai¬ 
lukohtaa.  Perinteisessä  sähköisessä 
kaupankäynnissä  maksun  tekijä  to¬ 
distaa  tehneensä  maksun  käyttämällä 
välittäjänä  kolmatta  osapuolta,  tyypil¬ 
lisesti  pankkia  tai  luottokorttiyhtiö¬ 
tä.  Maksun  tekijä  todistaa  välittäjälle 
tunnistautumisen  kautta,  että  hänellä 
on  oikeus  tiettyjen  tilien  sisältöihin, 
ja  antaa  toimeksiannon  siirtää  rahaa 
omalta  tililtä  jollekin  toiselle  tilille. 
Maksun  välittäjä  kertoo  myyjälle,  että 
maksu  on  suoritettu,  ja  myyjä  luottaa 
ilmoitukseen.  Sen,  että  maksunvälit¬ 
täjä  merkitsee  rahojen  siirrot  oikein, 
takaa  ennen  kaikkea  rahoituslaitosten 
kir j  anpitovelvollisuus . 

Kryptovaluutassa  maksutapahtuma 
on  julkiseksi  tehty,  maksajan  allekir¬ 
joittama  ilmoitus  siitä,  että  tietty  mää¬ 
rä  rahaa  on  siirtynyt  tietyltä  ^tililtä” 
toiselle.  Myyjä  tarkistaa,  että  halutun 
kaltainen  maksutapahtuma  on  julkais¬ 


tu.  Jotta  tämä  olisi  mahdollista,  pitää 
rahansiirtoilmoituksia  pystyä  allekir¬ 
joittamaan  ja  julkaisemaan. 

Maksutapahtuman 

allekirjoittaminen 

Sähköisen  allekirjoittamisen  mah¬ 
dollistava  innovaatio  on  nimeltään 
asymmetrinen  salakirjoitus.  Sen 
ensimmäinen  laajalle  levinnyt  to¬ 
teutus,  RS  A- algoritmi,  jul¬ 
kaistiin  vuonna  1977. 

Lisäksi  sähköiseen 
allekirjoitukseen 
tarvitaan  tar¬ 
kistussummia. 

Asymmetrisessa 
salakirjoituksessa  on 
kaksi  avainta,  julkinen 
avain  J  ja  yksityinen  avain  Y. 

Teknisesti  näillä  ei  ole  eroa,  mutta  jul¬ 
kinen  J  kerrotaan  kaikille  ja  yksityinen 
Y  on  vain  yhden  henkilön  tiedossa. 
Y-avaimella  salakirjoitetut  viestit  voi 
avata  J- avaimella  ja  päinvastoin.  Y-  ja 
J-avaimet  luodaan  yhtaikaa,  mutta  Y- 
avaimen  laskeminen  J-avaimesta  on 
niin  vaikeaa,  että  J-avaimen  julkaise¬ 
misesta  ei  ole  haittaa  Y-avaimen  yksi¬ 
tyisyydelle.  Asymmetrinen  kryptogra¬ 
fia  on  tapa  salakirjoittaa  viestejä  niin, 
että  ne  voi  avata  vain  toisella  avaimella. 

Sähköisessä  allekirjoituksessa  hen¬ 
kilö  salakirjoittaa  aineistosta  lasketun 
tarkistussumman  omalla  Y-avaimel- 
laan.  Kuka  tahansa  pystyy  varmista¬ 
maan  allekirjoituksen  avaamalla  sen 
julkisella  J-avaimella  ja  vertaamalla 
sitä  tarkistussummaan,  jonka  laskee 
samasta  aineistosta.  Koska  Y-avain  on 
vain  yhden  henkilön  tiedossa  eikä  sitä 
pysty  laskemaan  J-avaimesta,  tällä  ta¬ 
voin  voi  varmistua,  että  allekirjoituk¬ 
sen  on  laatinut  Y-avaimen  haltija. 

Bitcoinissa  ei  piitata  siitä,  kuka  on 
minkäkin  Y-avaimen  takana.  ” Tilinu¬ 
merot”  ovat  J- avaimia,  ja  kun  henkilö 
haluaa  siirtää  tililtään  rahaa,  hän  alle¬ 
kirjoittaa  koneluettavan  siirto  todistuk¬ 
sen  kaikkien  niiden  tilien  Y- avaimilla, 
joilta  raha  siirretään.  Niinpä  yksittäi¬ 
sen  tilin  raha  on  kenen  tahansa,  jolla 
on  hallussaan  tuon  tilin  Y-avain,  käy¬ 
tettävissä. 

Hajautettu,  julkinen  kirjanpito 

Maksutapahtumaan  kuuluu  myös 
siirtotodistuksen  julkistaminen.  Tätä 
varten  Bitcoinissa  on  julkinen  verkko, 
jonne  maksutapahtumat  lähetetään  ja 


jonka  palvelimet  kopioivat  maksuta¬ 
pahtumat  toisilleen.  Keskitetyn  auk¬ 
toriteetin  puuttuessa  verkon  eri  osat 
voivat  kuitenkin  olla  eri  käsityksessä 
siitä,  kuinka  paljon  rahaa  milläkin  ti¬ 
lillä  on.  Joku  voi  myös  tahallaan  yrittää 
pystyttää  oman  kilpailevan  verkkonsa, 
jolla  on  oma  totuutensa  siitä,  kuinka 
paljon  rahaa  kenelläkin  on.  Jotta  näin 
ei  pääsisi  käymään,  on  pystyttävä  sopi¬ 
maan  siitä,  mikä  kaikista  mahdollisista 
maksuhistorioista  on  ”oikea”.  Bitcoin 
oli  ensimmäinen  hajautettu  järjestel¬ 
mä,  jossa  tämä  ongelma  ratkaistiin 
tyydyttävästi. 

Bitcoinin  ratkaisun  nimi  on  loh- 
koketju  ( block  chain).  Lohkot  ovat 
julkisia  listoja  vahvistetuista  maksu¬ 
tapahtumista.  Lisäksi  lohko  sisältää 
edellisen  lohkon  tarkistussumman,  eli 
jokainen  lohko  vahvistaa  myös  aiem¬ 
man  lohkon  -  ja  sitä  kautta  epäsuorasti 
kaikki  sitä  aiemmat.  Lohkojen  luomi¬ 
nen  on  tehty  tarkoituksella  laskennal¬ 
lisesti  vaativaksi.  Kaikki  halukkaat 
luovat  lohkoja  kilpaa.  Bitcoin- verkko 
säätelee  hyväksyttävän  lohkon  luomi¬ 
sen  vaikeutta  siten,  että  lohkoja  syntyy 
keskimäärin  kerran  kymmenessä  mi¬ 
nuutissa.  Vaativuuden  tarkoitus  on  pi¬ 
tää  ”huijauslohkojen”  luonti  vaativana. 

Lohkon  luomisen  hitaudesta  huoli¬ 
matta  käy  joskus  niin,  että  ketjuun  luo¬ 
daan  kaksi  rinnakkaista  lohkoa  yht¬ 
aikaa,  ja  niihin  on  saatettu  sisällyttää 
eri  maksutapahtumat.  Kun  useampia 
vaihtoehtoisia  ketjuja  on  tarjolla,  Bit- 
coin-verkko  valitsee  totuudeksi  pisim¬ 
män  eli  sen,  jossa  on  kaikkein  eniten 
lohkoja.  Näin  totuus  asettuu  loppujen 

lopuksi  sen  ketjun  puolelle,  jonka  ta¬ 
kana  on  eniten  laskentaresursseja  ja  jo¬ 
hon  siten  syntyy  lohkoja  nopeimmin. 
Tällä  tavoin  myyjä  saa  maksutapahtu¬ 
malle  koko  ajan  paremman  vahvistuk¬ 
sen,  sillä  tapahtuman  sisältävän  loh- 
koketjun  pidentyessä  tulee  koko  ajan 
epätodennäköisemmäksi,  että  jostain 
pomppaa  esiin  vähintään  yhtä  pitkä 
vaihtoehtoinen  ketju. 

Nämä  kaksi  mekanismia  -  sähköi¬ 
nen  allekirjoitus  ja  laskennalliseen 
haastavuuteen  perustuva  vahvistus- 
verkko  -  tarjoavat  riittävät  puitteet 
riippumattomalle  valuutalle,  joka  täyt¬ 
tää  käyttökelpoisen  maksuvälineen 
vaatimukset: 

•  Sitä  ei  voi  luoda  mielivaltaisesti 

tyhjästä. 

•  Sillä  voi  maksaa  ja  toinen  voi  selvit¬ 
tää,  onko  maksu  tapahtunut. 

•  Voidaan  tarkistaa,  ettei  joku  yritä 

kuluttaa  olematonta  rahaa. 

Koska  Bitcoinin  maksuhistoria  on 
julkisesti  saatavilla,  siitä  on  olemassa 
paljon  tilastotietoa.  Myös  tieteellistä 
tutkimusta  Bitcoinin  maksutapahtu- 
mahistorian  rakenteesta  on  alkanut 
ilmaantua.  Ajan  mittaan  tämä  saattaa 
tuottaa  arvokasta  tietoa  talouden  toi¬ 
minnasta,  vaikka  Bitcoin-taloudessa 
onkin  omat  erityispiirteensä. 

Kryptovaluutan  hallinto 

Kryptovaluutan  varsinainen  haaste  on, 
kuinka  rahajärjestelmästä  saadaan  niin 
luotettava,  että  valuutta  pysyy  uskotta¬ 
vana.  Toimiakseen  valuutan  on  rat¬ 
kaistava  ainakin  kahdenlaisia  erikois¬ 
tilanteita.  Miten  häiriköinti  tehdään 
kannattamattomaksi,  eli  kuinka  teh¬ 
dään  käyttäjille  kannattavaksi  toimia 
rahajärjestelmän  sääntöjen  puitteissa? 
Entä  kuinka  ratkaistaan  erimielisyy¬ 
det  siitä,  miten  rahajärjestelmän  pitäisi 
toimia? 

Bitcoinissa  useimpiin  kysymyksiin 
ratkaisu  on  joko  hajautettu  päätök¬ 
senteko  tai  markkinamekanismi.  Ha¬ 
jautettu  päätöksenteko  tarkoittaa  sitä, 
että  kukin  Bitcoin- verkkoon  osallistuja 
päättää,  mitkä  maksutapahtumat  tai 
lohkot  ovat  sen  mielestä  hyväksyttäviä. 
Jos  verkon  eri  osat  tulevat  eri  käsityk¬ 
siin,  virallinen  totuus  on  jälleen  pisin 
lohkoketju.  Kaikissa  kysymyksissä 
voittaa  näin  se  kanta,  jonka  takana  on 
eniten  laskentaresursseja.  Lyhyempiin 
lohkoketjuihin  käytetty  työ  on  huk¬ 
kaan  heitettyä  työtä,  joten  Bitcoinin 


säännöt  rohkaisevat  ole¬ 
maan  yhtä  samaa  mieltä 
kelvollisista  tapahtumista  ja 
lohkoista. 

Bitcoin-verkon  säännöt 
antavat  palkintoja  verkon 
odotusten  mukaisesti  toi¬ 
mimisesta.  Tärkein  moti- 
vaattori  on,  että  jokaisen 
hyväksyttävän  lohkon  luo¬ 
misesta  syntyy  tietty  määrä 
valuuttaa,  jotka  lohkon  luo¬ 
nut  taho  saa  merkitä  halua¬ 
malleen  tilille.  Tätä  kutsu¬ 
taan  "louhimiseksi”,  koska 
Bitcoinin  kehittäjät  haluavat 
samaistaa  valuutan  synty¬ 
mekanismin  kultaan.  Lisäk¬ 


muutos,  joka  ei  hyödytä  vakiintuneita 
pelureita,  ei  toteudu  koskaan.  Bitcoin- 
verkossa  saattaa  tietysti  olla  myös  idea¬ 
lismia,  ja  varsinkin  alkuaikoina  suuri 
osa  osallistujista  tuntui  olevan  aktivis¬ 
teja,  jotka  olivat  innoissaan  keskusval¬ 
lasta  riippumattomasta  valuutasta. 

Jo  alkuvaiheessa  Bitcoin-verkon 
säännöt  luotiin  todella  hyödyttämään 
varhaisia  omaksujia.  Lohkojen  luomi¬ 
nen,  ja  sitä  kautta  lohkopalkkioiden 
saaminen,  oli  helpompaa,  kun  kilpai¬ 
levia  lohkonluojia  oli  vähän.  Niinpä 
alkuaikoina  joku  saattoi  luoda  tuosta 
vain  kotitietokoneella  50  Bitcoinia  ja 
kadottaa  ne.  Tällaista  liikkumatonta 


Kuka  luo  säännöt? 


si  maksutapahtumien  tekijät 
voivat  merkitä  maksutapah¬ 
tumaan  "välityspalkkion” 
sen  lohkon  luojalle,  jossa 
maksutapahtuma  vahvistetaan. 

Periaatteessa  lohkojen  luojat  voivat 
vapaasti  päättää  mitkä  maksutapah¬ 
tumat  sisällyttävät  lohkoon,  mutta 
useimmat  käyttävät  muuntelematonta 
Bitcoin-ohjelmistoa.  Tällöin  on  help¬ 
po  arvata,  millaisella  välityspalkkiolla 
maksutapahtuma  tulee  nopeimmin 
sisällytetyksi  lohkoketjuun.  Lohkojen 
laskentaan  osallistuvat  tahot  puoles¬ 
taan  voivat  päättää,  onko  onnistunees¬ 
ta  lohkon  luomisesta  saatu  palkkio 
siihen  uponneiden  laskentaresurssien 


arvoinen. 


Mistä  Bitcoin-verkon  säännöt  tulevat 
ja  miten  niitä  päivitetään,  jos  niissä 
havaitaan  jokin  ongelma?  Säännöt 
sanelee  käytännössä  se,  mitä  Bitcoin- 
verkon  palvelimilla  toimiva  Bitcoin- 
ohjelmisto  tekee.  Alkuperäiset  säännöt 
julkaisi  määrittelynä  ja  esimerkkito- 
teutuksena  nimimerkki  Satoshi  Naka- 
moto,  jonka  todellinen  henkilöllisyys 
on  tuntematon.  Kun  sääntöjä  muute¬ 
taan  -  eli  kun  ohjelmistoon  tehdään 
päivityksiä  -  kukin  osallistuja  päättää 
erikseen,  päivittääkö  ohjelmistonsa. 

Sääntöjen  päivittyminen  on  siis  so¬ 
siaalinen  tapahtuma,  ja  muutos  hyväk¬ 
sytään  sitä  todennäköisemmin,  mitä 


rahaa  on  suurin  osa  luoduista  Bitcoi- 
neista. 

Lisäksi  Bitcoinien  kokonaismää¬ 
rää  on  rajoitettu  siten,  että  joka  neljäs 
vuosi  lohkon  luomispalkkio  puolittuu. 
Suurin  osa  Bitcoineista  oli  siis  luotu 
jo  vuonna  2013.  Ei  ole  kovin  toden¬ 
näköistä,  että  näitä  sääntöjä  tultaisiin 
muuttamaan,  koska  Bitcoinien  rajalli¬ 
suudesta  hyötyvät  kaikki  ne,  joilla  niitä 
jo  on.  Julkisuudessa  olevat  Bitcoinien 
omistajat  suhtautuvatkin  bittivaluut- 
taansa  usein  sijoituksena  eivätkä  käyt- 
törahana.  He  yksinkertaisesti  varas¬ 
toivat  valuuttaa  siinä  toivossa,  että  sen 
arvo  tulevaisuudessa  kasvaa. 


useammasta  Bitcoin-verkon  osallis¬ 
tujasta  se  vaikuttaa  hyödylliseltä.  Jos 
mielipiteet  jakautuvat,  pisimmän  ket¬ 
jun  mekanismi  huolehtii  siitä,  että  vi¬ 
rallisia  ketjuja  on  vain  yksi.  Tällainen 
asetelma  on  hyvin  konservatiivinen: 


Kryptovaluutan  riippuvuus 
kryptografiasta 

Mikä  tahansa  kryptovaluutta  vaatii 
toimiakseen  sitä,  että  kaiken  järjestel¬ 
mään  liittyvän  tiedon  autenttisuuden 

voi  varmistaa  käytetyillä  algoritmeilla. 
Jos  Y-avaimella  tehdyn  kaltaista  sa¬ 
lakirjoitusta  pystyy  tuottamaan  joku 
muu  kuin  Y- avaimen  haltija,  asym¬ 
metrinen  kryptografia  ei  ole  enää  ve¬ 
denpitävä.  Jos  on  mahdollista  tuottaa 
tahallaan  sisältöjä,  joilla  on  tietty  tar¬ 
kistussumma,  jo  tehdyn  allekirjoituk¬ 
sen  pystyy  siirtämään  sisällölle,  johon 
sitä  ei  alun  perin  tehty. 

Bitcoinin  luotettavuus  riippuu  siinä 
käytettyjen  ECDSA-  ja  SHA256-algo- 
ritmien  ominaisuuksista.  Ajan  mittaan 
matemaattiset  läpimurrot  muuttavat 
algoritmien  tunnettuja  ominaisuuk¬ 
sia  siten,  että  tietyn  tarkistussumman 
saava  dokumentti  on  nopeampaa  tai¬ 
koa  tyhjästä  kuin  aikaisemmin.  Siksi 
kaikkien  kryptografiaan  perustuvien 
verkkojärjestelmien  on  pakko  sisäl¬ 
tää  mekanismeja,  joilla  uusia  salakir¬ 
joitusalgoritmeja  otetaan  käyttöön  ja 
vanhoja  kielletään. 

Kun  esimerkiksi  ECDSA-salakirjoi- 
tus  murtuu,  aletaan  maksutapahtumat 
todennäköisesti  allekirjoittamaan  jol¬ 
lain  toisella  asymmetrisen  kryptografi¬ 
an  menetelmällä.  Silloinkin  käyttäjien 
pitää  siirtää  rahansa  vanhoilta  tileiltä 
uusille.  Vanhoja,  kadonneita  Bitcoine- 
ja  saatetaan  alkaa  ajan  myötä  kierrättää 
murtamalla  vanhojen  tilien  kadonneet 
Y- avaimet,  kun  matematiikan  edistys 
tekee  tästä  mahdollista. 

Väärinkäytökset 

Tähän  mennessä  Bitcoinin  perusjärjes¬ 
telmä  on  osoittautunut  varsin  vakaaksi. 


Tämä  on  hyvä  saavutus,  kos¬ 
ka  suuri  osa  käyttäjistä  on 
nimettömiä  ja  murtautujilla 
on  rahallinenkin  syy  etsiä 
järjestelmästä  heikkouksia. 
Sen  sijaan  perustan  päälle 
rakennetut  helppokäyttöiset 
palvelut  ovat  jo  useasti  ol¬ 
leet  tietomurtojen  kohteena 
tai  huijauksia  alun  perinkin 
-  netissä  näitä  kahta  voi  olla 
vaikeaa  erottaa.  Esimerkiksi 
nettipalvelu,  joka  on  pitänyt 
huolta  käyttäjiensä  Bitcoi- 
neista  näiden  puolesta,  on 
hukannut  tai  vuotanut  mur¬ 
tautujille  tilien  Y-  avaimet  - 
ehkä  tahallaan. 

Keinottelijoille  tällaiset 
tapaukset  eivät  ole  ongel¬ 
ma.  Ne  painavat  valuutan 
kurssin  hetkeksi  alas,  jolloin 
pitkän  aikavälin  sijoittajat  näkevät  ti¬ 
laisuuden  ostaa  halvalla,  mikä  vetää 
kurssin  kohta  taas  nousuun.  Kurssi 
määräytyy  tietenkin  vapailla  markki¬ 
noilla  eli  ihmisten  myynti-  ja  ostoha¬ 
lujen  mukaan. 

Kurssin  epävakautta  lisää  se,  että 
milloin  tahansa  voi  ilmaantua  taho, 
joka  laskee  hetkessä  liikkeelle  suuret 
määrät  Bitcoineja.  Koska  suurin  osa 
Bitcoineista  on  kadotettuja  tai  varas¬ 
toituja,  tällaisen  suuren  valuuttare- 
servin  ilmaantuminen  voi  heilauttaa 
kurssia  rajusti.  Ehkä  pahimmin  tällai¬ 
sesta  tilanteesta  kärsivät  ne,  jotka  myy¬ 
vät  jotain  kiinteään  Bitcoin-hintaan  ja 
päätyvät  myymään  tuotteitaan  vahin¬ 
gossa  alihintaan. 

Koska  Bitcoin  ei  ole  minkään  tahon 
Virallinen”  valuutta,  sitä  säännellään 
huomattavan  vähän  -  niin  hyvässä 
kuin  pahassa.  Esimerkiksi  sijoitustap- 
pioita  ei  voi  vähentää  verotuksessa, 
eikä  se  tietenkään  nauti  minkäänlaista 
talletussuojaa.  Toisaalta  rahoillaan  voi 
tehdä  mitä  huvittaa,  ja  ne  on  helppo 
esimerkiksi  piilottaa  verottajalta. 

Alkuvaiheessa  tärkein  Bitcoinia 
käyttävä  kauppapaikka  oli  Silk  Road, 
josta  pystyi  nimettömästi  ostamaan 
esimerkiksi  aseita  ja  huumeita.  Var¬ 
haisten  Bitcoin -käyttäjien  suhtautumi¬ 
nen  tähän  oli  jokseenkin  ristiriitaista, 
sillä  profiloituminen  rikollisvaluutaksi 
aiheutti  julkisuusongelmia,  mutta  toi¬ 
saalta  toimiva  markkina  antoi  Bitcoi- 
nille  arvon  ja  testasi  järjestelmän  toi¬ 
mivuutta  käytännössä. 


Julkisuuden  merkitys 

Bitcoin  on  omalla  tavallaan  riippu¬ 
vainen  julkisuudesta.  Kun  valuuttaa 
käsitellään  mediassa,  tietoisuus  ja  sitä 
myötä  kiinnostus  sen  käyttöön  kasva¬ 
vat,  mikä  epäsuorasti  kasvattaa  kurs¬ 
sia.  Bitcoinin  omistajille  on  kannat¬ 
tavaa  huolehtia,  että  aihe  saa  paljon 
julkisuutta. 

Joskus  Bitcoin-taloudessa  käy  epä¬ 
toivottavia  asioita,  kuten  ison  luokan 
väärinkäytöksiä.  Nämä  uutiset  ro- 
mauttavat  kurssin,  mutta  tähän  men¬ 
nessä  romahdukset  ovat  jääneet  lyhyt¬ 
aikaisiksi  valuuttakeinottelun  vuoksi. 

Julkisuus  tuo  mukanaan  myös  käyt¬ 
täjiä,  jotka  eivät  kunnolla  ymmärrä 
järjestelmän  toimintaa  eivätkä  osaa 
arvioida  riskejä.  Tämä  houkuttaa  pe¬ 
rustamaan  Bitcoin-talouden  ympärille 
palveluita,  jotka  eivät  ole  kovin  luotet¬ 
tavia  tietoturvaltaan  tai  muutenkaan. 
Ehkä  kaikkein  mielenkiintoisinta 
Bitcoinissa  onkin  juuri  se,  kuinka  se 
luo  historiaa  ennennäkemättömän 
nopeasti  käyttöön  otettuna  sääntele¬ 
mättömänä  valuuttana.  Ei  ole  kovin 
yllättävää,  jos  tästä  seuraa  monta  mur- 
hetarinaa. 

Teknisiä  ihmisiä  houkuttaa  Bitcoi¬ 
nin  tekninen  näppäryys,  jonka  varjoon 
helposti  jäävät  sen  mielivaltaisemmat 
puolet  kuten  erittäin  epätasainen  ra¬ 
hanjako.  Mikäli  Bitcoinin  kehittäjät 
ovat  tahallisesti  ujuttaneet  itselleen 
mittavat  edut,  he  ovat  tehneet  sen  erit¬ 
täin  nokkelasti  vakuuttamalla  yleisön¬ 
sä  teknisellä  erinomaisuudella. 

Tässä  vaiheessa  saattaa  alkaa  tuntua 
siltä,  että  Bitcoin  on  pyramidihuijaus, 
jossa  vakiintuneet  käyttäjät  houkut- 
televat  lisää  ihmisiä  mukaan  paisut- 
taakseen  omien  bittipenniensä  arvoa. 
Bitcoin  ei  kuitenkaan  istu  klassiseen 
pyramidihuijauksen  määritelmään. 
Useimmat  ostajat  ymmärtävät,  et¬ 
tei  valuutan  arvo  perustu  mihinkään 
muuhun  kuin  siihen,  että  joku  muukin 
haluaa  sitä.  Lisäksi  Bitcoin  on  toimiva 
maksuväline,  jonka  tekniset  edut  muu¬ 
hun  sähköiseen  rahaan  verrattuna  ovat 
selkeät.  Oikeastaan  Bitcoinien  käyttö 
sijoituskohteena  ja  maksuvälineenä 
ovat  kaksi  erillistä  asiaa,  jotka  vaikut¬ 
tavat  toisiinsa,  mutta  joiden  arvo  käyt¬ 
täjille  on  erilainen. 

Monopoliasema 

Krypto  valuuttoja  on  periaatteessa 
helppo  perustaa.  Niitä  varten  ei  tar- 

vitse  tuottaa  mitään  konkreettista  eikä 
valuutan  tarvitse  olla  luonnostaan  ar¬ 
vokasta:  riittää,  että  sitä  on  rajallinen 
määrä  ja  sillä  on  kysyntää.  Valuutan 
taustapalvelut  vaativat  ohjelmointityö¬ 
tä,  mutta  monien  kryptovaluuttojen 
ohjelmistokomponentit  ovat  avointa 
lähdekoodia  ja  niistä  pystyy  tekemään 
omia  versioitaan.  Ohjelmistoa  ei  ole 
edes  pakko  muutella  -  voi  vain  pys¬ 
tyttää  oman  kryptovaluuttaverkon  sa¬ 
moilla  säännöillä  kuin  aiemmat. 


haluaa  vakaamman  kryptovaluutan, 
joutuu  ehkä  sittenkin  käyttämään  Bit- 
coinia,  jos  haluttua  tuotetta  ei  myydä 
muulla  kryptovaluutalla.  Uudet  tu¬ 
lokkaat  sisältävät  parannuksia,  jotka 
vetoavat  käyttäjäkuntaan.  Rinnakkais¬ 
elossa  ne  pystyvät  usein  pikku  hiljaa 
kasvattamaan  käyttäjäkuntaan¬ 
sa,  varsinkin  jos  vakiintu¬ 
neet  järjestelmät  eivät  ak¬ 
tiivisesti  yritä  hankaloittaa 
tulokkaiden  vakiintumista. 
Tähän  mennessä  Bitcoin- 
yhteisö  on  suhtautunut  hyvin 
myönteisesti  kilpailijoihinsa. 
Kryptovaluuttojen  tarina  on  vasta 
alussa,  eikä  niiden  nykyisestä  käyt¬ 
tökulttuurista  voi  päätellä  vielä 
mitään  siitä,  millaisia  sovelluksia 
tekniikalle  löytyy  tulevaisuudes¬ 
sa.  Samat  tekniset  periaatteet 
voi  valjastaa  hyvin  erilaisille 
taloudellisille  malleille  -  anonyy¬ 
miä,  sääntelemätöntä  rahaliikennettä 
ihannoivalle  globaalille  anarkokapita- 
lismille  tai  rahajärjestelmän  hallitta¬ 
vuuteen  ja  tasa- arvoisuuteen  pyrkiville 
paikallistalouksille.  Vain  aika  näyttää, 
mitä  ihmisten  poliittinen  ja  tekninen 
kekseliäisyys  saavat  vielä  aikaan! 


1.  Liisa  valitsee  Y-avaimekseen  punaisen  värin. 

2.  Tämän  jälkeen  hän  luo  J-avaimen,  joka  on 
punaisen  vastakohta;  turkoosi. 


Yksi  ongelma  uuden  kryptovaluu¬ 
tan  käyttöönotossa  kuitenkin  on:  sil¬ 
le  täytyy  löytää  käyttäjiä.  Käyttäjät 
vakauttavat  valuutan  arvon,  lisäävät 
palveluverkon  luotettavuutta,  toimivat 
järjestelmän  kehittäjinä  ja  luovat  va¬ 
luutan  ekosysteemiin  palveluita.  Kryp¬ 
tovaluuttojen  tilanne  on  samanlainen 
kuin  sosiaalisen  median  palveluiden: 
kaikki  haluavat  käyttää  sitä  palvelua, 
jolla  on  mahdollisimman  paljon  mui¬ 
ta  käyttäjiä.  Siksi  on  vaikeaa  keikuttaa 
vakiintuneen  palvelun  asemaa.  Tämä 
ei  ole  estänyt  yrittämästä.  Erilaisia 
korjattuja  tai  paranneltuja  kryptova- 
luuttoja  on  olemassa  jo  satamäärin. 

Vaihtoehtoiset  palvelut  ja  kryptova- 
luutat  syntyvät  vakiintuneiden  jätti¬ 
läisten  varjoon,  ja  niitä  yleensä  käyte¬ 
tään  rinnakkain.  Jos  haluaa  vähemmän 
vakoilevan  hakukoneen,  joutuu  ehkä 
toisinaan  silti  käyttämään  Googlea 
paremman  kattavuuden  vuoksi;  ja  jos 


5.  Nyt  Pekka  haluaa  lähettää  Liisalle  salaisen 
viestin,  keltaisen  värin. 

6.  Yhdistämällä  oman  keltaisen  ja  Liisan 
turkoosin,  Pekka  luo  vihreän  värin. 

Hän  lähettää  sen  Liisalle. 

7.  Eeva  sieppaa  taas  tiedonvaihdon. 


Liisa 


Muut  kryptoval  uutat 

Kryptovaluutat  voidaan  jakaa  kahteen 
luokkaan:  muunneltuihin  versioihin 
Bitcoinista  ja  kokonaan  riippumatto¬ 
miin  kryptovaluuttoihin. 

Useat  kryptovaluutat  tekevät  Bit- 
coiniin  lähinnä  teknisiä  parannuksia. 
Ehkä  näkyvin  ja  mielenkiintoisin  on 
scrypt-algoritmi,  joka  otettiin  ensim¬ 
mäisenä  käyttöön  Litecoin-kryptova- 
luutassa.  Bitcoin-lohkojen  luomisen 
laskennallinen  vaativuus  johtuu  sii¬ 
tä,  että  niille  pitää  löytää  sisältö,  joka 
tuottaa  tarpeeksi  moneen  nollaan 
loppuvan  SHA-256-tarkistussumman 
(vaadittua  nollien  määrää  säädellään 
siten,  että  lohkonluontivauhti  pysyy 
10  minuutissa).  SHA-256-summien 
nopea  laskeminen  vaatii  tällä  hetkellä 
erityistarkoitukseen  tuotettua  laitteis¬ 
toa.  Scrypt-algoritmi  on  nopea  laskea 
näytönohjaimilla,  joita  löytyy  lähes 
joka  koneesta.  Niinpä  scrypt-algorit- 
min  käyttö  tarkistussummiin  ohjaa 
suuremman  osan  verkon  taustalla  ole¬ 
vasta  laskentatehosta  kotitietokoneille 
ja  mahdollisesti  hajauttaa  järjestelmää 
tehokkaammin  kuin  SHA-256. 

Peercoin-niminen  valuutta  puoles¬ 
taan  pureutuu  siihen,  että  Bitcoinin  va- 


3.  Liisa  haluaa  jakaa  J-avaimensa  Pekan  kanssa, 
mutta  Eeva  salakuuntelee  tietoliikennettä. 

4.  Kun  Liisa  lähettää  J-avaimensa  Pekalle, 
se  päätyy  Eevallekin. 


Liisa - < - >Pekka 


8.  Liisa  voi  Pekan  vihreän  värin  ja  oman 
punaisen  Y-avaimensa  perusteella  päätellä 
Pekan  salaisen  viestin,  keltaisen. 

9.  Vaikka  Eeva  sieppasi  kummankin 
tiedonvaihdon,  hän  ei  voi  päätellä  Pekan 
salaista  viestiä  ilman  Liisan  Y-avainta. 

kauttajaksi  ja  päätöksentekomekanis¬ 
miksi  on  valittu  juuri  laskennallinen 
vaativuus.  Laskennallisen  vaativuuden 
ainoa  hyvä  puoli  on  se,  että  siinä  ei 
pysty  huijaamaan.  Ainoa  tapa  luoda 
lohkoja  on  kokeilla  lähes  loputtomasti 
erilaisia  tarkistussummia  kilpaa  mui¬ 
den  kanssa.  Tähän  kuluu  (periaattees¬ 
sa  turhaan)  sähköä,  laitteistohankin¬ 
toja  ja  vaivaa.  Tunnetaan  tapauksia, 
joissa  tutkijat  ovat  salaa  käyttäneet 
tieteelliseen  laskentaan  tarkoitettuja 
laitteistoja  Bitcoin-louhintaan. 

Peercoinissa  lohkoketjuun  pystyy 
luomaan  lohkoja  raaan  laskentavoi¬ 
man  lisäksi  sillä,  että  on  omistanut  tar¬ 
peeksi  paljon  rahaa  tarpeeksi  pitkään. 
Valuutta  itsehän  on  (krypto) valuutta¬ 
järjestelmän  toinen  osa,  jonka  omista¬ 
misessa  ei  pysty  huijaamaan.  Tällaisen 
"omistuslohkon”  (pro of- of- st ake  block ) 
pystyy  luomaan  sitä  helpommin,  mitä 
kauemmin  ja  enemmän  omalla  tilillä 
on  ollut  käyttämätöntä  rahaa.  Loh¬ 
kossa  tämän  rahan  "ikä”  nollataan,  ja 


samalla  varmistuu,  että  kyseinen  raha 
on  yhä  kierrossa  eikä  kadonnutta.  Jos 
lohkoketjuja  on  useita  kilpailevia,  eivät 
säännöt  valitse  sitä,  jonka  tuottami¬ 
seen  on  kulunut  eniten  laskentatehoa, 
vaan  sen,  jossa  rahaa  on  kiertänyt  eni¬ 
ten. 

Peercoin  tekee  Bitcoiniin  myös  lu¬ 
kuisia  pienempiä  ja  suurempia  insen- 
tiivimuutoksia  eli  palkitsee  eri  tavoin. 
Näiden  parannusten  on  tarkoitus  teh¬ 
dä  valuutasta  hallinnollisesti  vakaam¬ 
pi,  mutta  niistä  ei  ole  vielä  ehtinyt 
kertyä  tarpeeksi  kokemusta  -  kuten 
ei  myöskään  ratkaistuista  ongelmista 
Bitcoinin  puolella.  Peercoinin  poten¬ 
tiaalinen  rahamäärä  ei  ole  rajallinen, 
jotta  lohkopalkkioiden  pienentyessä 
ihmiset  eivät  kyllästyisi  luomaan  uusia 
lohkoja.  Lisäksi  välitysmaksut  (tran- 
sactionfees)  eivät  päädy  lohkon  luojal¬ 
le,  jottei  lohkojen  tekijöillä  olisi  hou¬ 
kutusta  olla  vahvistamatta  toistensa 
lohkoja.  Välitysmaksut  ovat  pakollisia, 
jotta  ei  olisi  kannattavaa  häiritä  järjes¬ 
telmää  luomalla  loputtomasti  pieniä 
maksusuorituksia. 

Julkiset  kirjanpitojärjestelmät 

Jos  ärsyttää  arvailla,  mikä  kryptova- 
luutta  on  tulevaisuuden  kova  sana 
ja  miten  kurssivaihtelut  vaikuttavat 
omaan  rahankäyttöön,  kannattaa 
katsoa  kauemmas  ja  tutkia  muita  ha¬ 
jautettuja  maksujärjestelmiä.  Ripple 
ja  Stellar  ovat  valuuttariippumatto- 
mia  maksujärjestelmiä,  joissa  kaikki 
verkkoon  osallistuvat  pitävät  omaa 
kopiotaan  tilien  sisällöistä.  Stellar  on 
Ripplestä  tehty,  mahdollisesti  paran¬ 
neltu  versio  -  Rippien  lähdekoodi  on 
avointa. 

Ripple  ja  Stellar  ovat  kryptovaluut- 
toja,  koska  niissä  rahan  omistaminen 
perustuu  sähköisesti  allekirjoitettuun 
maksutapahtumaan  eikä  niissä  ole 
yhtä  keskitettyä  tahoa,  joka  päättäisi, 
mitkä  maksutapahtumat  ovat  "oikeita” 
ristiriitatilanteessa.  Hajautetun  luon¬ 
teen  vuoksi  näidenkin  järjestelmien 
pitää  ratkaista,  miten  valitaan  useista 
totuuksista  se  oikea  tilanteessa,  jossa 
verkon  eri  osat  mainostavat  keskenään 
ristiriitaisia  maksutapahtumia. 

Bitcoinissa  sääntöjä  noudattamat- 
tomat  tapahtumat  ja  lohkot  hylätään 
saman  tien  ja  useista  hyväksyttävistä 
historioista  valitaan  se,  jonka  tuottami¬ 
seen  on  mennyt  eniten  verkon  resurs¬ 
seja.  Ripplessä  ja  Stellarissa  oikeasta 


maksuhistoriasta  sovitaan  eräänlaisel¬ 
la  joukkopäätöksellä,  jossa  verkon  sol¬ 
mut  hyväksyvät  sen  tietokannan,  jonka 
useimmat  tahot  vahvistavat.  Ripplessä 
luotetut  vahvistajat  saa  kukin  käyttäjä 
päättää  itse.  Näihin  tahoihin  ei  tarvit¬ 
se  luottaa  perinteisessä  mielessä:  riit¬ 
tää  että  voi  luottaa  siihen,  etteivät  ne 
tee  yhteistyötä  muiden  härnäämiseksi. 
Yksittäisen  luotetunkin  häiriköijän 
pystyy  helposti  sulkemaan  pois  ver¬ 
taamalla  tämän  todistuksia  muiden 
todistuksiin,  ja  tahallisesta  valehtelusta 
verkko  rankaisee  tiputtamalla  solmun 
pois  vahvistajien  listalta. 

Ripple  ja  Stellar  sisältävät  myös  omat 
valuuttansa,  joilla  välityspalkkiot  mak¬ 
setaan.  Maksuja  ei  anneta  kenellekään, 
vaan  jokaisen  tapahtuman  yhteydessä 
yksinkertaisesti  tuhotaan  vähän  rahaa. 
Tämä  estää  kuormittamasta  järjes¬ 
telmää  tahallisilla  pikkusiirroilla.  Va¬ 
luuttojen  syntymekanismit  ja  alkujako 
ovat  vähintään  yhtä  epäilyttäviä  kuin 
Bitcoinissa,  mutta  niitä  tarvitsee  mer¬ 
kityksettömän  pienen  määrän  voidak¬ 
seen  käytää  palveluita.  Silti  tämäkin 
yksityiskohta  luo  pieniä  epävarmuus¬ 
tekijöitä  vallan  jakautumisen  suhteen, 
jos  näiden  järjestelmien  merkitys  kas¬ 
vaa.  Stellarin  virtuaalivaluutta  on  infla¬ 
torinen  eli  sitä  syntyy  lisää;  Ripplessä 
valuuttaa  on  luotu  rajallinen  määrä,  ja 
sitä  on  jaettu  erilaisin  menetelmin. 

Ripplessä  ja  Stellarissa  voi  myös  il¬ 
moittautua  valuutanvaihtajaksi  halu¬ 
amillaan  kursseilla.  Molemmat  verkot 
osaavat  etsiä  parhaan  mahdollisen 
valuutanvaihtopolun,  jolla  maksusuo¬ 
ritus  kannattaa  tehdä,  mikäli  ostaja  ja 
myyjä  käyttävät  eri  valuuttaa.  Niinpä 
nämä  verkot  tarjoavat  sähköisten,  kes¬ 
kusvallasta  vapaiden  maksutapahtu¬ 
mien  edut  ilman  erilliseen  valuuttaan 
sisältyviä  riskejä. 

Omat  kysymyksensä  on  tietysti 
myös  perinteisten  valuuttojen  kanssa. 
Jotta  rahaa  pystyy  käyttämään  näissä 
verkoissa,  sitä  pitää  jostain  ensin  saa¬ 
da.  Tätä  varten  on  luotettuja  laitoksia, 
jotka  antavat  Ripple-  tai  Stellar-luottoa 
perinteistä  rahaa  vastaan.  Tilanne  on 
samanlainen  kuin  perinteisellä  pankil¬ 
la  tai  vaikkapa  Paypal-palvelulla,  jossa 
rahaa  pitää  tallettaa,  ennen  kuin  sitä  voi 
käyttää  virtuaalimuodossa.  Varsinaiset 
maksutapahtumat  eivät  kuitenkaan  ole 
tämän  palveluntarjoajan  välitettävinä, 
vaan  tehdään  täysin  riippumattomasti 
hajautetussa  verkossa.  & 

Kun  tulee  puhe  huonoista  peleistä,  pitkän  linjan  harrastajan  mieleen  nousevat  herkästi 
etenkin  elokuva-  ja  TV-sar joista  lisensoidut  tuotokset  Nykyään  on  mahdollista 
löytää  kelvollisiakin  lisenssipelejä,  mutta  pitkään  kuuluisa  nimi  kannessa  oli  lähinnä 
kuolemansuudelma  laadulle. 


Teksti:  Mikko  Heinonen 


Nykypelien  parissa  kasvaneesta 
voi  tuntua  erikoiselta  ajatuk¬ 
selta,  että  vaikkapa  elokuvis¬ 
ta  tehdyt  pelit  olisivat  automaattisesti 
jotenkin  huonompia.  Pelihyllystä  kun 
voi  löytyä  esimerkiksi  Batman:  Ark- 
ham  -sarjaa,  LEGO-elokuvapelejä 
tai  Ghostbusters:  The  Video  Game. 
Kaikki  nämä  ovat  aivan  kelpo  pele¬ 
jä,  joista  jotkut  käsittelevät  aihettaan 
jopa  esikuvaansa  paremmin.  Tie  tähän 
pisteeseen  ei  ole  kuitenkaan  ollut  help¬ 
po.  Lisenssipelit  olivat  pitkään  aivan 
omanlaistaan  pohjasakkaa. 

Indiana  Jones  ja  tunkion 
moduulit 

Atari  oli  monessa  asiassa  ensimmäi¬ 
nen,  niin  myös  konsolipelien  leffa- 
lisensseissä.  Raiders  of  the  Lost  Ark 
ehti  markkinoille  marraskuussa  1982 
ja  perustui  yli  vuotta  aiemmin  ilmes¬ 
tyneeseen  hittielokuvaan,  joskin  varsin 
löyhästi.  Kiivastahtinen  seikkailu  oli 
muuttunut  melko  abstraktiksi  esinei¬ 
den  keräilyksi,  josta  oli  vaikea  saada 
selvää  ilman  ohjekirjaa.  Sekään  ei  aut¬ 
tanut,  että  ohjekirja  oli  paikoin  ristirii¬ 
dassa  itsensä  kanssa. 

Vielä  saman  vuoden  jouluksi  saatiin 
kuitenkin  myös  se  elokuvapeli,  josta 


puhuttaisiin  vuosikymmenten  päästä- 
kin.  E.T.  the  Extra  Terrestrial  oli  ollut 
kesän  hittielokuva,  jonka  suosionsa 
aallonharjalla  ratsastava  Atari  halusi 
kuusten  alle  pakettiin.  Aika  oli  kortilla, 
joten  luotto -ohjelmoija  Howard  Scott 
Warshaw  (joka  oli  vastannut  myös 
Raiders  of  the  Lost  Arkista)  sai  tehtä¬ 
väkseen  puristaa  pelin  kasaan  reilussa 
viidessä  viikossa. 

E.T.  mainitaan  usein  maailman  huo- 
noimpia  pelejä  käsittelevissä  listoissa. 
Totta  onkin,  että  se  on  vaikeasti  ym¬ 
märrettävä,  ei  muistuta  elokuvaa  juuri 
mitenkään  ja  sisältää  lopulta  hyvin  vä¬ 
hän  pelattavaa.  Nämä  määreet  sopivat 
kuitenkin  suureen  osaan  Atari  2600:n 
pelejä:  rajallisen  laitteen  rajallisilla 
resursseilla  syntyi  usein  varsin  omin¬ 
takeisia  tulkintoja.  Ylipäätään  ei  ollut 
edes  täysin  selvää,  millainen  hyvän  ko- 
tivideopelin  pitäisi  olla. 

E.T.:n  huonoudesta  on  kuitenkin 
tullut  jo  itsessään  meemi,  koska  se 
edustaa  kaikkea  sitä,  mikä  videopeli- 
bisneksessä  meni  tuolloin  vikaan.  Ata¬ 
ri  halusi  tehdä  nopeasti  paljon  rahaa 
eikä  varsinainen  peli  oikeastaan  edes 
kiinnostanut  ketään.  Näyttävä  kansi 
ja  mainoskampanja  ratkaisivat.  Kun 
totuus  joulun  hitistä  vaikeni  kulutta¬ 


jille,  myynti  kuivui  kasaan  yhtä  vauh¬ 
dikkaasti  kuin  se  oli  alkanutkin.  Pelejä 
palautettiin  kauppoihin.  Koko  Atari 
kaatui  pian  perässä  -  ei  E.T.:n  vuok¬ 
si,  vaan  sen  asenteen  vuoksi,  joka  oli 
tuottanut  E.T.:n  ja  kasan  muita  samalla 
tavoin  hutiloituja  julkaisuja. 

Eräs  pelaamisen  kuuluisia  urbaa- 
nilegendoja  oli,  että  E.T.:tä  haudattiin 
suuria  määriä  Uudessa-Meksikossa  si¬ 
jaitsevalle  kaatopaikalle  vuonna  1983. 
Legendan  siitä  teki  lähinnä  tämän  vuo¬ 
situhannen  sensaatiohakuinen  uuti¬ 
sointi,  sillä  tapahtuma  oli  tuolloin  Ata- 
rilla  työskennelleiden  kesken  yleisesti 
tiedossa.  E.T.:n  lisäksi  samaan  kuop¬ 
paan  kaadettiin  muutakin  ylijäämäva- 
rastoa.  Kyse  oli  vähemmän  dramaatti¬ 
sesta  toimenpiteestä  kuin  millaiseksi  se 
ehti  kollektiivisessa  tajunnassa  kasvaa. 
Vuonna  2014  spekuloinnille  saatiin 
lopulta  piste,  kun  ”Atari  Digin”  pelit 
kaivettiin  ylös  dokumentin  teon  yhtey¬ 
dessä.  Kuopasta  löytyi  joitakin  tuhan¬ 
sia  murskattuja  pelejä,  joista  suuri  osa 
myytiin  huutokaupassa. 

Mitä  opimme,  emme  juuri 
mitään 

Pohjois- Amerikan  videopeliromah- 
duksena  tunnetun  ilmiön  aiheutti 

LEGO  Indiana  Jones:  The  Original  Adventures  (2008). 


Knight  Rider  (1986). 


E.T.  the  Extra-Terrestrial  (1982). 


suurelta  osin  juuri  tuotteiden  heikko 
laatu  ja  siitä  seurannut  yleisön  kylläs¬ 
tyminen.  Malliesimerkkinä  tästä  toimi 
pahasti  flopannut  lisenssipeli.  Voisi 
kuvitella,  että  vahingosta  viisastunee¬ 
na  jatkossa  harkittiin  tarkkaan,  miten 
esimerkiksi  elokuvia  muunnetaan  pe¬ 
leiksi. 

Voisi  sitä  kuvitella  kaikenlaista  muu¬ 
takin.  Pitfallin  ja  muita  laatupelejä 
tehnyt  David  Crane  saikin  työnan¬ 
tajaltaan  Activisionilta  vuonna  1984 
kokonaista  kuusi  viikkoa  aikaa  tehdä 
Commodore  64:lle  ja  Atari  XL:lle  peli 
Ghostbusters-hittielokuvan  pohjalta. 
Onneksi  takataskusta  löytyi  puolival¬ 
mis  autotaistelupeli  nimeltä  Car  Wars, 
josta  sorvattiin  hätpikaa  haamujen- 
gikelpoinen  päivittämällä  grafiikat  ja 
ottamalla  mukaan  hieman  auton  ul¬ 
kopuolistakin  toimintaa.  Lopputuo¬ 
te  oli  lähinnä  bisnessimulaatio,  jossa 
pyöritettiin  Haamujengin  franchising- 
toimintaa  kaupungissa:  ajeltiin  autolla, 
pyydystettiin  välillä  haamuja  ja  ajeltiin 
lisää  autolla. 

Ghostbusters  myi  kuin  häkä  ja  oli 
Activisionin  suurin  hitti  siihen  men¬ 
nessä.  Peli  ei  liittynyt  elokuvaan  sen 
enempää  kuin  E.T. ikään,  sillä  ohjel¬ 
moija  näki  koko  leffan  vasta  kun  peli 


oli  melkein  valmis.  Hyvä  musiikki, 
asiallinen  grafiikka  ja  ennen  kaikkea 
näyttävä  alkuruutu  pelastivat  paljon. 
Ghostbusters  käännettiin  liki  kaikille 
80-luvulla  suosituille  alustoille  miltei 
samanlaisena,  vain  Sega-  ja  Nintendo  - 
versioiden  tekijät  halusivat  lisätä  toi- 
mintaosioita. 

Viimeistään  Ghostbustersin  menes¬ 
tys  kylvi  julkaisijoiden  mieleen  sen  kä¬ 
sityksen,  että  ihmiset  ostavat  käytän¬ 
nössä  lähes  mitä  tahansa,  kunhan  siinä 
on  suosikkielokuvan  nimi  kannessa. 
Tätä  viljaa  pelaajat  saivatkin  niittää 
pitkään. 

Valtamerellinen  kuonaa 

Ocean  Software  oli  aikanaan  Euroo¬ 
pan  suurimpia  pelitaloja.  Se  julkaisi 
paljon  erilaisia  pelejä  ja  otti  joskus 
riskejäkin.  Tärkeä  osa  strategiaa  oli 
kuitenkin  alusta  asti  myös  elokuvien 
ja  TV-sarjojen  oikeuksien  hankinta. 
Muun  muassa  Suomenkin  televisiossa 
pyörineet  Knight  Rider  (Ritari  Ässä) 
ja  Miami  Vice  luvattiin  peleinä.  Pelk¬ 
kä  David  Hasselhoffin  ja  ihmeauto 
K.I.T.T.m  kuva  kannessa  riitti  nosta¬ 
maan  Knight  Riderin  monen  esiteinin 
toivomuslistan  kärkeen. 

Knight  Rideristä  muodostuikin  pit¬ 


käksi  aikaa  varoittava  esimerkki  siitä, 
miksi  pelejä  ei  kannata  ostaa  kansi¬ 
kuvan  perusteella.  Paitsi,  että  KR  run- 
teli  lähdemateriaaliaan  (TV- sarja  oli 
suhteellisen  väkivallaton,  mutta  pelin 
K.I.T.T.  tiputteli  aseillaan  helikopte¬ 
reita  kuin  kärpäsiä),  se  oli  myös  erit¬ 
täin  sekava  ja  vaikea.  Ohjaaminen  oli 
hankalaa  ja  pelin  läpäisy  ilman  ulkoa 
opettelua  oli  käytännössä  mahdotonta. 
Pelin  paras  puoli  oli  jokseenkin  onnis¬ 
tunut  sovitus  teemamusiikista. 

Miami  Vice  koki  samanlaisen  koh¬ 
talon.  Tyylikäs  ja  synkkä  rikossarja 
muuttui  kunnianhimoiseksi  avoimen 
maailman  toimintapeliksi,  jonka  pilasi 
todella  vaikea  ohjaus.  Musiikki  oli  kyl¬ 
läkin  jälleen  erinomaista. 

Toki  Ocean  julkaisi  myös  muutamia 
asiallisia  lisenssipelejä.  Rambosta  syn¬ 
tyi  onnistunut  Commando -kopio  ja 
ensimmäisestä  Batmanista  on  kirjoi¬ 
tettu  Skrollissakin  (numerossa  2014.1). 
Jokaista  onnistumista  kuitenkin  vastasi 
yhtä  monta  puolivillaista  tekelettä.  Pe¬ 
rusongelma  oli  se,  että  pelit  myivät  pel¬ 
källä  kansikuvallaan,  vaikka  ne  olisivat 
olleet  Knight  Riderin  tai  Miami  Vicen 
kaltaista  höttöä.  Tämä  tuskin  motivoi 
panostamaan  peleihin  erityisemmin. 

Blues  Brothers  (1991). 


Ghostbusters  (1984). 


Pohjakosketus 

Oceanin  menestys  sai  pian  jäljittelij öi¬ 
tä.  Etenkin  elokuvien  oikeuksista  käy¬ 
tiin  kovaa  kilpaa,  ja  jos  uusimmat  oli  jo 
viety,  kelpasi  vanhakin.  Ranskalainen 
Titus  muutti  mm.  kulttimaineeseen 
nousseen  Blues  Brothers  -musiikkielo¬ 
kuvan  kankeaksi  tasohyppelypeliksi. 

Samainen  firma  tuotti  myös  pelin, 
joka  keikkuu  E.T.:n  seurana  kurj im¬ 
pien  pelien  listoilla:  Nintendo  64:n 
Supermanin  (1999).  Peli  perustui 
Teräsmies-animaatiosarjaan,  ja  lisens- 
sinhaltijat  DC  Comics  ja  Warner  Bros. 
puuttuivat  pelin  suunnitteluun  monin 
paikoin.  Ne  mm.  pakottivat  sijoitta¬ 
maan  sen  kuvitteelliseen  maailmaan, 
jossa  Teris  ei  voisi  vahingoittaa  oikeita 
ihmisiä.  Tämä  sekä  moni  muu  muutos 
ja  viivästys  tuottivat  pelin,  joka  vahin¬ 
goitti  oikeita  ihmisiä  jo  olemassaolol¬ 
laan.  Vihertävässä  kryptoniittisumus- 
sa  renkaiden  läpi  lentelevä  Kal-El  oli 
erittäin  kaukana  siitä  sankarista,  jota 
pelin  hankkineet  odottivat  pääsevänsä 
ohjastamaan.  Ja  kuten  arvata  saattaa, 
S -logo  kannessa  myi  tätäkin  tuotosta 
aivan  tyydyttävästi. 


Aurinko  nousee 

Liki  kaksikymmentä  vuotta  laadultaan 
erittäin  vaihtelevia  lisenssituotteita 
oli  tehnyt  pelaajista  epäileväisiä.  Sen 
sijaan,  että  peli  olisi  saanut  automaat¬ 
tista  nostetta  elokuva-  tai  TV-sarja- 
sukulaisuudestaan,  se  saattoikin  olla 
monen  silmissä  rasite.  Käytännössä 
ainoastaan  LucasArts  oli  pitänyt  pää¬ 
tynsä  puhtaana:  Star  Wars  -peleistä 
vain  muutama  vajosi  keskitason  ala¬ 
puolelle. 

Uusi  vuosituhat  on  kuitenkin  ollut 
lisenssipeleille  selvästi  parempaa  ai¬ 
kaa.  Toki  entisen  kaltaista  kökköäkin 
on  nähty  -  pelaa  vaikka  Rambo  The 
Video  Gamea  jos  et  usko  -,  mutta 
myös  selviä  merkkejä  paremmasta. 
Vuonna  2005  alkoi  LEGO -pelisarja, 
joka  lisensoi  kuuluisia  palikoita  ja  te¬ 
kee  niillä  omanlaisia  versioitaan  suo- 
sikkielokuvista.  Mukava  toiminta  on 
etenkin  nuorten  pelaajien  mieleen, 
mutta  LEGO -faneja  löytyy  vanhem¬ 
mistakin. 

Eräs  kiitetyimpiä  super  sankarili- 
senssejä  taas  on  Batman:  Arkham 
Asylum  vuodelta  2009.  Se  ei  perustu 


suoraan  mihinkään  elokuvaan,  vaan 
ottaa  Batman-universumin  hahmoja 
ja  kehittää  niistä  oman  tarinansa,  jos¬ 
sa  pelaaja  saa  itse  olla  Lepakkomies  ja 
käyttää  monia  Lepakkovälineitä. 

Myös  Haamujengi  sai  vuonna  2009 
arvoisensa  pelin.  Ghostbusters:  The 
Video  Game  sai  houkuteltua  mukaan 
lähes  kaikki  elokuvien  näyttelijät  Bill 
Murrayta  myöten,  ja  tekijät  muistivat 
liittää  mukaan  myös  pelin.  Varsin  tii¬ 
vistunnelmainen  kertomus  on  kuin 
jatko-osa  elokuville  ja  todennäköisesti 
lähin  vastine  Ghostbusters  3:lle,  jonka 
tulemme  näkemään  -  eikä  vähiten  sik¬ 
si,  että  Harold  Ramis  ei  ole  enää  kes¬ 
kuudessamme. 

Mutta  yksi  vielä  puuttuu:  kunnollis¬ 
ta,  aiheelle  uskollista  Ritari  Ässä  -peliä 
ei  ole  nähty  Viimeksi  onneaan  kokeili 
hollantilainen  Davilex,  joka  julkaisi 
sekä  Knight  Rider-  että  Miami  Vice 
-pelit  vuonna  2002.  Kumpikaan  ei 
tehnyt  oikeutta  esikuvalleen.  Knight 
Rider:  The  Game  sai  vuonna  2004  vie¬ 
lä  jatko-osankin,  ennen  kuin  Davilex 
laittoi  pillit  pussiin.  & 

Kolumni 


Tapaus  1 :  HP81  OOi 

HENGISSÄ  LÄPI 
HEWLETT!  N 


Ryhdyin  jokunen  aika  sit¬ 
ten  asentamaan  kirjoittavaa 
romppuasemaa.  Voi,  miten 
vaivattomasti  se  sujuikaan!  Ainakin 
aluksi. 

Plug  and  Play  tunnisti  uuden  vekot¬ 
timen  hylkimisoireitta.  Niinpä  asensin 
yksin  tein  paketin  mukana  tulleet  polt¬ 
to-ohjelmat  ja  kaikki  kävi  leikiten.  Tun¬ 
sin  liikutuksen  kyyneleen  kirveltävän 
silmäkulmassani,  niin  paljon  vaikutti 
tekniikka  kehittyneen  niistä  ajoista, 
kun  alalla  aloittelin  (tuolloin  alkulima 
vielä  kupli  rannoilla  ja  PC:itä  kutsuttiin 
MikroMikoiksi).  Vasta  myöhemmin 
oivalsin,  ettei  kirvelyn  syynä  suinkaan 
ollut  kyynelneste.  M  *£k 

Viime  töikseen  masiina  ehdotti, 
josko  voisi  ottaa  uuden  startin  järjes¬ 
tääkseen  rekisterinsä.  Vastasin  ”kyllä”, 
ja  siihen  loppui  eräs  aikakausi  henkilö¬ 
kohtaisen  tietokoneeni  historiassa. 

Buutti  ynähti  kuuliaisesti  liikkee 
Käyttöjärjestelmä  ilmoitti  päivittä¬ 
vänsä  kokoonpanotiedostoja,  kehai¬ 
si  kaiken  onnistuneen  vähintäänkin 
sataprosenttisesti  ja  väitti  jatkavansa 
Windowsin  lataamista.  Toljotettuani 
varttitunnin  ruudun  reunassa  kiimai¬ 
sen  kykloopin  lailla  silmää  vinkkaavaa 
kursoria  oivalsin,  ettei  konevainaa  lu 
pauksistaan  huolimatta  ehkä  sitten 
kään  nousisi  jaloilleen. 

Yritin  kaikkeni.  Jäljitin  virhettä  Win 
dowsin  vikasietotilassa,  palautin  re¬ 
kisterit  ja  lopulta  nyhdin  vihapäissäni 
lattakaapelin  irti  romppuaseman  taka¬ 
puolesta.  Tämä  alkukantainen  temppu 
herätti  koneen  normaalitilaan,  uusi 
kiekonpyöritin  tosin  kyyhötti  torni- 
kehikossa  elottomana  kuten  letkuista 
irrotettu  koomapotilas. 

iuL/VVf  *M. 


Taisteluni 

Kiristin  maadoitusranneketta  tiukem¬ 
malle  ja  hölläsin  otsapantaa  aivove¬ 
renkierron  edistämiseksi.  Edessä  olisi 
uuvuttava  asemasota.  Ensimmäisen 
taistelupäivän  hämärtyessä  illaksi  ko¬ 
keilin  vyörytystä  käyttöjärjestelmän 
uudelleen  asennuksella. 

Rauhanomainen  lähestyminen  (vain 
vaurioituneiden  ja  kadonneiden  tie¬ 
dostojen  korvaaminen)  ei  tuottanut 
tulosta.  Täysasennus  niin  ikään  jätti 
CD-aseman  kylmäksi,  mutta  näytön¬ 
ohjain  sekosi  ja  alkoi  koota  ikoneista 
mosaiikkimaista  palapeliä  työpöydälle. 
Nykytabletissa  semmoinen  ehkä  me- 
nettelisi,  mutta  ei  silloisessa  Windows 
95  -koneessa. 

Hylkäsin  niska  punoittaen  diploma¬ 
tian  keinot  ja  tuhosin  rampautuneen 
windows-hakemiston  deltree-komen- 
nolla.  Päätin  aloittaa  romppuaseman 
asennuksen  puhtaalta  pöydältä  ilman 
muiden  laitteiden  häiritseviä  ajureita 
ja  haastaa  laitetoimittajan  markkina¬ 
tuomioistuimeen  heti  seuraavana  ar¬ 
kipäivänä. 

Käyttiksen  kotiuduttua  levylle  asen¬ 
sin  ensimmäisenä  HP8100i:n  -  tuon 
paholaisen  rakkineen.  Kuten  aiem¬ 
minkin,  rauta  raudan  tunnisti  ja  het¬ 
ken  koneessani  oli  kaksi  lukutaitoista 
CD-asemaa,  muttei  polttosoftan  puut¬ 
tuessa  yhtäkään  kirjoittavaa. 

Niinpä  asensin  laitteen  mukana 
tulleet  apuohjelmat  jälleen  kerran  ja 
jälleen  koneeni  vajosi  totaaliseen  apa¬ 
tiaan.  Vaikka  poistin  poltto -ohjelmat 
X^ja  kuokin  viimeisetkin  viitteet  niihin 
Ile. '  rekistereistä,  masiina  ei  suostunut 
käynnistymään.  Käyttöjärjestelmää 
odotti  jälleen  kenttäoikeus  ja  teloitus 
deltreellä. 

Lopulta,  kokonaisen  viikonlopun 
uhrattuani,  olin  onnistunut  poltta¬ 
maan  päreeni  useampaankin  kertaan, 
mutta  en  ensimmäistäkään  CD:tä. 
Oheistappioina  olin  jäänyt  nettimot- 
tiin  käyttöjärjestelmäasennusten  sii¬ 
vottua  verkkoyhteyteni  ajasta  ikuisuu¬ 
teen.  'LjlAjM.  AvtÄAv.- 

mXj  miSx.  mjlSMz  su*.*.  id+Äi- 

d/iäA  pUi*.  . 

[Valintaäänitakuu 

Maanantaiaamuna  soitin  laitteen  val- 
llmistajalle  ja  kerroin  ongelmistani. 
/lvtitä  ystävällisin  herra  asiakaspalve¬ 
lusta  tunnusti  työnantajansa  harha- 
askelen  ja  myönsi  puhelimen  pärisseen 
melkoisesti.  Huollon  mukaan  ongel¬ 


mia  aiheuttivat  etupäässä  SCSI-laittei- 
den  ja  kirjoittavan  CD-aseman  väliset 
yhteentörmäykset.  Virheestä  pääsisi 
eroon  nimeämällä  erään  käyttöjärjes- 
telmätiedoston  uudelleen. 

Ristimispuuhat  eivät  valitettavasti 
tehonneet,  joten  tukipalvelun  mukava 
kaveri  ilmoitti  selvittävänsä  asian.  Hän 
lupasi  soittaa  minulle  ja  vannoi  jättä¬ 
vänsä  viestin  vastaajaani,  jos  en  sattuisi 
olemaan  tavoitettavissa. 

Olen  nyt  odottanut  tuota  soittoa 
kuusitoista  vuotta,  seitsemän  kuukaut¬ 
ta  ja  neljä  päivää. 

Koska  leipäni  riippuu  mikrosta¬ 
ni,  jouduin  vastoin  vapaata  tahtoani 
hankkimaan  uudemman  Windowsin. 
Sen  asennettuani  sain  viimein  romput- 
timen  pelaamaan.  Siihen  asti,  kunnes 
asensin  kuvanlukijan. 

Vaikkei  laitteen  pakkauksesta  löyty¬ 
nyt  sanaakaan  suomea,  tyhmempikin 
tajusi  tuotteen  Win95 -yhteensopivaksi 
kanteen  leimatusta  logosta.  Tätähän  ei 
kyseisen  laitteen  mukana  toimitettava 
softa  todistettavasti  ollut.  Kokemuk¬ 
seni  mukaan  kyseinen  kokoonpano  ei 
sellaisenaan  pelannut  alkuperäisessä 
Win95:ssä  ollenkaan,  eikä  keplotteluit- 
ta  Win98:ssakaan,  mikäli  mikroon  oli 
asennettu  yksikin  SCSI-laite. 

Sinällään  romppuasema  oli  laitteena 
moitteeton,  mutta  silti  se  olisi  jäänyt 
vain  tyyniksi  kahvimukin  pidikkeeksi 
ilman  kallista  käyttöjärjestelmäpäi- 
vitystä.  Entäpä  ostajan  oikeusturva 
-  kustansiko  valmistaja  asiakkailleen 
tarvittavan  Windows  98  -päivityksen 
tai  toimivan  poltto -ohjelman?  Ehei. 
Nimilyhenteelleen  uskollisena  yritys 
Haistatti  Pitkät  kuluttajan  oikeuksille. 

Haagin  hengessä 

Miksi  kaivelen  vanhoja  juttuja?  Samas¬ 
ta  syystä  kuin  jahdataan  sademetsiin 
paenneita  natseja.  Vanhojen  ukkojen 
tuomitseminen  ei  muuta  maailmaa 
paremmaksi,  mutta  toimii  signaalina 
uusien  kuprujen  suunnittelijoille.  Vää¬ 
ryydet  eivät  oikene  ajan  myötä.  Mahta- 
vakaan  yritys  ei  saa  lirauttaa  kuluttajaa 
linssiin  ja  vaieta  viattomaksi.  Jos  fir¬ 
moilta  ei  muuta  moraalia  löydy,  pelät- 
kööt  edes  kostajaa,  joka  raahaa  sotari¬ 
kolliset  vuosienkin  päästä  lasikoppiin 
vastaamaan  tekosistaan.  & 

Vanhempi  Insinööri 
Poropeukaloiden  esitaistelija ,  joka  ei 
unohda ,  ei  vaikene ,  eikä  anna  anteeksi 
-  ainakaan  pyytämättä. 

Pieni  ja  hämärä  huone.  Kaikkialla  on  tietokoneita.  Näyttöjen  kajo  valaisee  keskittyneitä 
kasvoja ,  joiden  haltijat  ovat  kumartuneet  koneidensa  ääreen.  Kaikkialta  kuuluu  pimeydestä 
huolimatta  ääntä.  Naurua,  huudahduksia,  keskustelua.  Ollaanko  nyt  LANeilla  pelaamassa 
uusimpia  bilepelejä?  Ehei,  vaan  jameilla  tekemässä  pelejä,  jotka  voivat  hyvinkin  olla  niitä 
seuraavia  suuria  bilepelihittejä. 

Teksti:  Miikka  Lehtonen 


Kuvat:  Miikka  Lehtonen,  Eric  Hartin,  Mikko  Karsisto  /  Finnish  Game  Jam  ry,  Jukka  O.  Kauppinen 


Puhuttiinpa  sitten  j  aineis¬ 
ta,  hackathoneista  tai 
mistä  tahansa,  kyseessä 
on  verrattain  uusi,  mutta 
nopeasti  profiiliaan  nos¬ 
tava  trendi.  Mutta  mistä  on  oikeastaan 
kysymys? 

Mies,  kitara  ja  koodi 

Kuten  joku  voisi  jo  nimestäkin  päätellä, 
jamikulttuurilla  on  jonkin  verran  yhte¬ 
yksiä  musiikkimaailmaan,  jossa  käsite 
on  elänyt  jo  pitkään.  Siellä  jameilla 
tarkoitetaan  tilaisuutta,  jossa  muusikot 
saapuvat  ennalta  sovittuun  paikkaan 
soitintensa  kanssa  soittelemaan  yh¬ 
dessä.  Ei  painetta,  ei  mitään  virallista 
konserttitilannetta,  vaan  ainoastaan 
kokoelma  ammattilaisia  ja  harrastajia 
sovittelemassa  sävellyksiään  yhteen  ja 
pitämässä  hauskaa  musiikin  tiimoilta. 

Vaikka  työkalut  ja  tapahtumat  ovat¬ 
kin  jämien  maailmassa  vähän  eri¬ 


laisia  kuin  musiikkipuolella,  paljon 
yhteistäkin  on.  Tyypillisissä  jameissa 
keräännytään  vaikka  paikallisen  kou¬ 
lun  tai  yliopiston  tiloihin  omien  tie¬ 
tokoneiden,  piirrustuspöytien  ja  mui¬ 
den  välineiden  kanssa.  Tavoitteena  on 
tehdä  jämien  tyylistä  riippuen  peli, 
uusi  puhelinsovellus  tai  vaikka  jokin 
uusi  elektroninen  viritelmä.  Musiik- 
kijamien  tapaan  jameissakaan  ei  juuri 
paineelle  kumarrella.  Kyseessä  ei  ole 
mikään  kilpailu,  eikä  tästä  johtuen 
mitään  parhaita  teoksiakaan  yleensä 
palkita. 

Kyse  on  tarkoitushakuisesta  pai- 
neidenkarkotuksesta.  Ideana  ei  ole 
kilpailla  hampaat  irvessä  siitä,  kuka 
tekee  parhaan,  siisteimmän  tai  peh- 
meimmin  pyörivät  teoksen,  vaan  pi¬ 
tää  hauskaa.  Samalla  myös  tasoitetaan 
hieman  kilpailutilannetta,  sillä  jamit 
keräävät  usein  väkeä  laidasta  laitaan. 
Vierekkäin  voivat  istua  20  vuoden  ke- 


hittäjäveteraani  ja  innokas  harrastaja, 
tai  vaikka  jonkun  paikalle  tuoma  lapsi, 
joka  osallistuu  proggikseen  piirtele¬ 
mällä  väriliiduilla  konseptitaidetta. 

Yleensä  tapahtumilla  on  jokin  oma 
teemansa,  joka  paljastetaan  vasta  ta¬ 
pahtumapaikalla  ja  jonka  ympärille 
teosten  tulisi  jotenkin  sopia.  Miten? 
Se  on  jokaisen  tiimin  tai  yksittäisen  ja- 
mittajan  päätettävissä.  Tavoitteena  on 
jossain  määrin  ehkäistä  ennakko  työn 
tekemistä,  mutta  myös  innoittaa  mie¬ 
likuvitusta.  Tyypillinen  teema  voi  olla 
fraasi,  lause  tai  vaikka  kysymys.  Mihin 
siitä  sitten  lähdetään?  Sen  näyttävät 
seuraavat  tunnit. 

Jämien  historia:  lyhyt 
oppimäärä 

Jameille  ja  jamikulttuurille  on  vaikea 
määrittää  mitään  tarkkaa  alkupistettä, 
sillä  jossain  määrinhän  ne  ovat  yhtä 
vanha  juttu  kuin  tietokoneetkin.  Aivan 

Ei  vain  huvin  vuoksi 

Jamit  eivät  ole  aina  pelkkää  hassuttelua 
pelkän  hauskanpidon  vuoksi,  vaan  niiden 
taustalla  on  usein  korkeampia  pyrkimyksiä. 
Esimerkiksi  Global  Game  Jam  -  se  suurin  ja 
tunnetuin  jamitapahtuma  -  sisältää  usein 
teemoja  ja  sponsorien  erityishaasteita-  Niillä 
pyritään  kannustamaan  kehittäjiä  tekemään 
pelejä,  jotka  ottavat  kantaa  ajankohtaisiin 
aiheisiin  tai  tekevät  jotain  suurempaa. 

Vuonna  201 5  eräs  "diversifier"  -  eli  jami- 
järjestäjien  kehittämä  erityishaaste  -  haastoi 
kehittäjiä  tekemään  pelin,  jonka  avulla  pelaaja 
voisi  tajuta,  miltä  tuntuu  joutua  vihapuheen 
kohteeksi.  Intelin  sponsoroima  Code  for  Good 
-haaste  taas  haastoi  kehittäjät  tekemään  pe¬ 
lejä,  jotka  pyrkisivät  kehittämään  pelaajansa 
lukutaitoa  ja  innostamaan  tätä  hakeutumaan 
tieteelliselle  alalle. 


Tyypillinen  jamipeli  tehdään  Unity-pelimoottorilla.  Siitä  on  helppokäyttöi¬ 
syytensä,  ilmaisuutensa  ja  laajan  tukensa  myötä  tullut  viime  vuosina  indie- 
maailman  standardi. 


harrastuksen  alkuajoista  saakka  kave¬ 
riporukat  ovat  kokoontuneet  yhteen 
tekemään  jotain  hauskaa  ja  kikkaile¬ 
maan  tietokoneiden  luovilla  mahdolli¬ 
suuksilla.  Mutta  yritetään  silti. 

Pelijamit,  jotka  ovat  ehkä  se  jami- 
kulttuurin  näkyvin  ja  tunnetuin  muo¬ 
to,  saivat  alkunsa  kertojasta  riippuen 
joko  Game  Developers  Conference 
2001  -tapahtumassa,  tai  maaliskuussa 
2002.  GDC  2001  -messuilla  muutama 
indiekehittäjä  antoi  kollegoilleen  haas¬ 
teen:  tehkää  viikonlopun  aikana  peli, 
joka  ei  käytä  lainkaan  teknologiaa. 
Vuotta  myöhemmin  samainen  nippu 
indiekehittäjiä  kokoontui  erään  ohjel¬ 
mistoyrityksen  tiloihin  kehittämään 
erityisen  pelimoottorin,  joka  oli  eri¬ 
koistunut  valtavien  spritemäärien  ren- 
deröintiin.  Kun  moottori  oli  valmis, 


kehittäjät  kutsuivat  indiekavereitaan 
tutustumaan  moottoriin  ja  luomaan 
sen  avulla  viikonlopun  aikana  pelejä. 

Jos  on  vaikea  kertoa  tarkkaan,  mistä 
jamit  saivat  alkunsa,  olisi  vielä  hanka¬ 
lampaa  luetella  edes  suurinta  osaa  niis¬ 
tä,  sillä  vuosien  aikana  erilaisten  jami- 
tapahtumien  määrät  ovat  kasvaneet 
räjähdysmäisesti.  Niinpä  tutustumme 
nopeasti  merkittävimpiin. 

Se  suurin  ja  kaunein  lienee  Glo¬ 
bal  Game  Jam,  jokaisen  tammikuun 
viimeisenä  viikonloppuna  järjestet¬ 
tävä  maailmanlaajuinen  tapahtuma. 
Ensimmäistä  kertaa  GGJ  järjestettiin 
vuonna  2009,  jolloin  1650  osallistujaa 
loi  viikonlopun  aikana  370  peliä.  Tam¬ 
mikuussa  2015  järjestetyissä  tuoreim¬ 
missa  jameissa  oli  480  jamipaikkaa, 
joissa  yli  25  000  osallistujaa  tuotti  vii¬ 


konlopun  aikana  yli  5000  uutta  video¬ 
peliä.  Kyse  ei  ole  myöskään  mistään 
pelkän  ensimmäisen  maailman  jutus¬ 
ta,  vaan  jamipaikkoja  ja  innokkaita  in- 
die-kehittäjiä  löytyi  maailman  kaikista 
kolkista  ja  kaikilta  mantereilta  -  Etelä- 
mannerta  lukuun  ottamatta. 

Osana  Global  Game  Jämiä  järjes¬ 
tetään  myös  Finnish  Game  Jam,  joka 
on  kasvanut  nopeasti  samaa  tahtia 
Suomen  pelikehitysskenen  kanssa. 
Suomessa  jamitettiin  virallisesti  en¬ 
simmäistä  kertaa  vuonna  2011,  jolloin 
jamittajia  oli  160.  Tänä  vuonna  osallis¬ 
tujia  oli  jo  lähes  700  ja  halukkaita  olisi 
ollut  vielä  enemmän. 

Suurten  jämien  rinnalle  mahtuu  toki 
myös  mittava  joukko  pienempiä.  Joka 
vuosi  kellojen  kääntyessä  talviaikaan 
järjestetään  0  Hour  Game  Jam,  jossa 


Vuonna  2014  muutamat  Finnish  Game  Jam  -kehittäjät  jännitti¬ 
vät  busissa,  joka  ajoi  viikonlopun  ajan  jamipaikkakunnalta  toi¬ 
selle.  Tuloksena  oli  -  yllättävää  kyllä  -  valmiita  pelejä. 

Kuva:  Mikko  Karsisto  /  Finnish  Game  Jam  ry 


Pelien  suunnittelu  tapahtuu  usein  lennossa.  Bussijameilla  bus¬ 
sin  ikkunat  olivat  sisäpuolelta  luonnosten  ja  muistilappujen 
peitossa.  Perinteisillä  jameilla  suunnitteluun  on  enemmän  tilaa 
ja  luonnoksetkin  suurempia. 

Jamipaikkojen  puitteet  vaihtelevat  tapahtumasta  toiseen.  Usein 
tarjolla  on  jonkinlaista  pientä  purtavaa,  mutta  toisinaan  myös 
erikoisempia  juttuja,  kuten  nämä  seuralaismarsut  Tampereelta. 


Ei  haittaa,  jos  jameille  lähtiessä  ei  ole  valmista  tiimiä.  Yleensä 
ideointivaiheen  jälkeen  kaikki  saavat  esittää  ideoitaan  muiden 
edessä  ja  näin  kerätä  mukaan  kehittäjiä,  jotka  haluavat  mu¬ 
kaan  projektiin. 


ideana  on,  että  tunnin  mittaiset  jamit 
eivät  olevinaan  kestäkään  tuntiakaan: 
ne  päättyvät,  kun  kelloja  käännetään 
tunnilla  takaisinpäin. 

Kaikki  jamit  eivät  myöskään  ole 
puhdasta  viihdettä.  Joulukuussa  2014 
Suomessa  järjestettiin  Quantum  Game 
Jam,  jossa  Turun  ja  Tampereen  yliopis¬ 
tot  sekä  pino  kotimaisia  fysiikan  am¬ 
mattilaisia  halusivat  tutkia,  pystyykö 
pelien  avulla  ratkomaan  kvanttifysii¬ 
kan  ongelmia.  Teoria  oli,  että  pelaajat 
olivat  paljon  tietokoneita  parempia 
hahmottamaan  monenlaisia  sarjoja  ja 
abstrakteja  asioita.  Tuorlan  observa¬ 
toriossa  järjestetty  tapahtuma  oli  jätti- 
menestys,  ja  tiettävästi  muutamastakin 
jamipelistä  tullaan  jatkokehittämään 
parempia  versioita  vakavaan  fysiikka- 
käyttöön. 

Nyt  tiedämme  siis  makrotasolla, 
mitä  jamit  ovat.  Mutta  mitä  ne  oikeas¬ 
ti  ovat?  Mitä  niissä  tehdään?  Millaista 
siellä  oikein  on? 


Käyttöä  kaikenlaisille 
tyypeille 

Jamit  ovat  periaatteessa  melkoinen 
sulatusuuni,  sillä  ne  tuovat  yhteen 
erilaisia  ihmisiä  erilaisine  taustoineen 
ja  osaamisineen.  Videopelin  tekemi¬ 
nen  esimerkiksi  vaatii  suunnittelua, 
koodausta,  grafiikkaa,  ääntä  ja  usein 
muunkinlaista  osaamista.  On  ihan 
tavanomaista,  että  jameilla  nähdään 
erikoisempaa  rautaa,  jota  halutaan 
hyödyntää.  Joko  ihan  jamijärj estäjien 
toiveesta  tai  omaksi  iloksi. 

Tyypillistä  jamirautaa  ovat  Oculus 
Riftin  kaltaiset  VR-lasit  ja  miksipä  ei¬ 
vät  olisi:  ne  ovat  hauska  lelu  ja  haaste, 
jollaisista  pelikehittäjät  tietenkin  pitä¬ 
vät.  Viime  aikoina  Suomessa  on  päästy 
käsiksi  myös  tosi  erikoiseen  rautaan, 
kun  sekä  Tuorlan  kvanttipelijamit  että 
Tampereen  Finnish  Game  Jam  2015 
järjestettiin  planetaarioissa.  Niinpä 
jamittajat  pääsivät  halutessaan  koo¬ 
daamaan  suoraan  planetaarion  heijas- 
tuskuvulle.  Tuloksena  oli  todella  mie¬ 


lenkiintoisia  ja  kokeellisia  pelejä,  joista 
löytyy  videota  YouTubesta. 

Itse  taas  olemme  viime  vuosina  eri¬ 
koistuneet  hieman  oudompiin  ohjai¬ 
miin.  Kun  nurkista  löytyy  erilaisten 
bändipelien  soittimia,  joihin  liittyviä 
alkuperäispelejä  ei  oikein  enää  jaksa, 
miksei  ohjaimelle  keksisi  lisäkäyttöä? 
DJ  Hero  -pelin  miksauspöydästä  esi¬ 
merkiksi  löytyy  kaikenlaisia  oikein  ki¬ 
voja  ohjauslaitteita.  Pyöritettävä  miks¬ 
eri,  sivuttain  liikkuva  crossfader  ja  ties 
mitä  muuta.  Kun  vähän  miettii  ja  ih¬ 
mettelee,  niille  keksii  kaikenlaisia  luo¬ 
via  peli-ideoita.  Viime  vuonna  teimme 
pelin,  jossa  ohjaimen  nappeja  -  punai¬ 
nen,  vihreä  ja  sininen  -  ja  mikseripöy- 
tää  yhdistelemällä  piti  muunnella  len¬ 
nosta  pienen  liskon  väriä. 

Olipa  kyse  tällaisesta  erikoisemmas¬ 
ta  projektista  tai  perinteisestä  pelistä, 
tarvitaan  tietenkin  osaajia.  Usein  po¬ 
rukassa  on  ihan  omat  erikoisihmisensä 
eri  rooleihin,  mutta  indie-kehityksessä 
tyypillistä  on  se,  että  kaikki  niin  sano- 


Doodlausta  vai  peligrafiikan  suunnittelua?  Jameilla  ei  tarvita 
pelkkiä  bitinnyplääjiä,  vaan  myös  esimerkiksi  digitaidottomille 
graafikoille  ja  käsikirjoittajille  löytyy  tekemistä. 


Ei  sulia  ois  peliä  antaa? 

Siinä  missä  monet  jamit  ovat  enemmän  yhdessäoloa, 
fiilistelyä  ja  rentoa  hauskanpitoa,  Ludum  Dare  on  hieman 
eri  maata.  Latinankielinen  termi  kääntyy  vaikka  muo¬ 
toon  "anna  peli"  ja  toisin  kuin  monet  muut  jamit,  se  on 
kilpailu.  Muitakin  eroja  löytyy:  Ludum  Daressa  ideana  ei 
ole  kerääntyä  mihinkään,  vaan  jamittajat  työskentelevät 
mistä  kukin  haluaa,  useimmiten  kotoaan. 

Monien  muiden  jämien  tavoin  myös  Ludum  Darella  on 
aina  jokin  teema,  joka  tuoreimmissa  jameissa  oli  "koko 
pelin  täytyy  mahtua  yhdelle  ruudulle". 

Yleisen  jamikulttuurin  tavoin  myös  Ludum  Dare  on 
kasvanut  räjähdysmäisesti.  Vuonna  2002  järjestetty 
Ludum  Dare  I  keräsi  vaivaiset  18  peliteosta,  kun  tuorein, 
joulukuun  2014  versio,  tuotti  jo  yli  2600  uutta  peliä. 


60  5KRDLLI  2015  1 


Oleellinen  osa  jamikokemusta  on  se  fiilis,  kun  pääsee  kokeilemaan  muiden  pelejä  - 
näkee  oman  pelinsä  muiden  testattavana  ja  nautittavana. 


tusti  lainaavat  välillä  toistensa  hattuja. 
Koodari  voi  tehdä  grafiikkaa,  graafik¬ 
ko  musiikkia  ja  niin  edelleen.  Joskus 
sen  takia,  että  se  on  kivaa  vaihtelua, 
mutta  toisinaan  senkin  takia,  että  ai¬ 
kaa  on  rajoitetusti  ja  eri  työtehtävien 
kiireet  jakautuvat  eri  ajankohdille. 

Niinpä  ihanteellinen  jamikehittäjä 
onkin  joku,  joka  osaa  vähän  kaikkea. 
Toki  tämä  on  yleisestikin  hyödyllistä  jo 
puhtaasti  sen  takia,  että  ymmärtää  vä¬ 
hän  sitä  muidenkin  hommien  työpro¬ 
sessia.  Jos  graafikko  osaa  edes  vähän 
koodata  tai  koodari  ymmärtää  edes 
vähän  2D-animaation  saloja,  yhteiset 
menetelmät  löytyvät  paljon  kivutto¬ 
mammin.  Kun  aikaa  on  rajoitetusti, 
tämä  on  kullankallis  taito. 

Kansa  jamitti,  mies  kertoo 

Olen  itse  jamitellut  tehokkaasti  nyt 
muutaman  vuoden  ajan  pelättyäni 
aluksi  jamitapahtumaa.  Kuvittelin 
ennakkoon,  että  meininki  olisi  ollut 
hirveän  vakavaa.  Että  en  olisi  ollut 
tarpeeksi  hyvä  hengailemaan  ammat¬ 
timaisten  pelikehittäjien  ja  Unity-pe- 
limoottorin  takana  olevien  koodarien 
kaltaisten  starojen  takana  ja  etten  sen 
vuoksi  olisi  ollut  tervetullut.  Kun  mi¬ 
nut  vihdoin  puoliväkisin  pakotettiin 
mukaan,  huomasin  välittömästi  en- 
nakkoluulojeni  olleen  niin  vääriä  kuin 
olla  voi. 

Kun  ajattelen  pelijameja,  mielee¬ 
ni  tulee  oikeastaan  pelkästään  hyviä 
muistoja  ja  mielikuvia.  Naurua,  haus¬ 
koja  hetkiä  hyvien  kaverien  kanssa  ja 


luomisen  iloa.  Pelkäsin  ennakkoon, 
että  jämien  aikaraja  olisi  ahdistava  te¬ 
kijä,  mutta  meille  se  on  ollut  kaikkea 
muuta.  Se  on  tekosyy  unohtaa  pariksi 
päiväksi  arjen  haasteet  ja  ikävät  asiat. 
Ei  tarvitse  murehtia  laskuista,  tenteis¬ 
tä  tai  siivoamisesta,  vaan  voi  keskittyä 
tekemään  uusien  ja  vanhojen  kaverien 
kanssa  jotain  kivaa  ja  hauskaa,  video¬ 
pelejä. 

Olen  myös  huomannut,  että  jamit 
ovat  mainio  oppimistilaisuus.  Niskas¬ 


sa  oleva  48  tunnin  aikaraja  nimittäin 
pakottaa  toki  olemaan  tehokas.  Sen  si¬ 
jaan  että  istuisi  loputtomiin  miettimäs¬ 
sä,  suunnittelemassa  ja  piirtelemässä 
käppyröitä,  on  pakko  tarttua  kehitys¬ 
ympäristöön  ja  tuottaa  koodia.  Osa 
siitä  on  niin  jäätävää,  ettei  sitä  kehtaa 
selvin  päin  tapahtuman  jälkeen  katsel¬ 
la,  mutta  ei  se  haittaa:  tärkeintä  on,  että 
tulosta  syntyy. 

On  myös  äärimmäisen  kiva  olla  sa¬ 
massa  tiimissä  muiden  luovien  ja  lah¬ 
jakkaiden  ihmisten  kanssa.  Sen  sijaan, 
että  Unityn  toimistolta  tullut  koodari 
olisi  uhka  tai  pelote,  hän  voikin  olla 
inspiraation  lähde.  On  todella  hienoa 
ja  opettavaista  katsoa  vierestä,  miten 
joku  moottorin  läpikotaisin  tunteva 
koodari  ratkaisee  jonkun  ongelman. 

Kun  viikonloppu  sitten  on  ohi,  tu¬ 
loksena  on  jotain.  Enemmän  tai  vä¬ 
hemmän  peli.  Itse  olemme  molempina 
Global  Game  Jam  -vuosinani  saaneet 
aikaiseksi  ihan  pelattavia  pelejä.  Ei 
niistä  toki  niin  hyviä  tullut  kuin  opti¬ 
miolosuhteissa  olisi  voinut,  mutta  sitä 
varten  on  se  loppuvuosi  aikaa  tuunata 
ja  hioa  sitä  hauskaa  ja  hyvää  proto - 
tyyppiä,  joka  jämien  ahjossa  syntyi.  Ja 
voi  sitä  fiilistä,  kun  joku  niistä  kiviko¬ 
vista  ammattikoodareista  sitten  nykäi¬ 
see  hihasta  ja  toteaa,  että  se  teidän  ja- 
mipelinne  oli  muuten  todella  siisti.  & 


Straight  from  da  jam 

Jamit  ovat  vuosien  varrella  poikineet  paljon  pelejä  ja  teoksia,  jotka  ovat 
suunnanneet  yllättäviin  korkeuksiin.  Moni  jamiprototyyppi  on  jatkokehitetty 
tuotteeksi,  joka  on  myöhemmin  myynyt  hyvin  ja  poikinut  jälkimainingeissaan 
jopa  firmoja. 

Goat  Simulator:  Coffee  Stain  Studios  järjesti  viikonlopun,  jonka  aikana  oli  tar¬ 
koitus  tutustua  tiimin  uusiin  työkaluihin  ja  ajaa  sisään  uusia  työntekijöitä.  Eräs 
viikonlopun  tuotoksista  oli  rikkinäinen  fysiikkalelu  Goat  Simulator.  Sen  traileri 
keräsi  välittömästi  hirvittävät  määrät  hittejä  ja  vaatimuksia  pelin  julkaisusta. 
Kun  niin  tapahtui,  edes  pelin  saittia  koristaneet  "TÄMÄ  El  OLE  PELI,  TÄMÄ 
ON  HUONO  VITSI"  -varoitukset  eivät  estäneet  Goat  Simulatoria  muuttumasta 
miljoonaluokan  hitiksi. 

Surgeon  Simulator:  Pienen  Bossa  Studiosin  työntekijät  loivat  Global  Game 
Jam  201 3:a  varten  pienen  pelin,  jossa  ohjattiin  monimutkaisilla  kontrolleilla 
kirurgin  käsiä  tämän  yrittäessä  tehdä  erilaisia  toimenpiteitä.  Miltei  mahdoton 
peli  nousi  välittömästi  hirveäksi  hitiksi  ja  poiki  useammankin  kaupallisen  seu¬ 
raajan,  sekä  turvasi  tiimin  talouden. 

SUPERHOT.  Yhden  miehen  peli  sai  starttinsa  7  Day  FPS  Challenge  -pelijameil- 
ta.  Hieman  erilaisen  FPS-räiskintäpelin  idea  on,  että  kun  pelaaja  on  paikallaan, 
peli  kulkee  etanan  vauhtia.  Kun  hän  liikkuu,  niin  tekee  pelikin.  Heitetään 
mukaan  vielä  vähän  megatyyliteltyä  grafiikkaa  ja  iskevä  soundtrack,  eikä  ole 
ihme,  että  SUPERHOT  sai  niin  paljon  huomiota,  että  sen  ympärille  nousi  pieni 
pelistudio. 

Kulttuuri 


Tyyntä  myrskyn  edellä  -  tiimi  freesinä  ja  valmiina  koetukseen. 


Kovaa  peliä  Game  Jameilla 

Pelintekijöiden  pikatreffit  luomisen  tuskan  lomassa 

Osallistuminen  mihin  tahansa  48  tunnin  haasteeseen  on  monesti  silmiäavaava  kokemus,  jopa 
silloin  kun  konsepti  on  tuttu  jostain  toisesta  aihepiiristä.  Lyhytelokuvakisojen  veteraanina 
osallistuminen  viikonlopun  pelinkehity  s  jameihin  tämän  vuoden  Finnish  Game  Jämin  merkeis¬ 
sä  antoi  uusia  näkökulmia  tiiviiseen,  nopeatempoiseen  projektityöhön. 

teksti:  Jaakko  Valio 

kuvat:  Jaakko  Valio  (pelikuva),  Jussi  Perttola  (tiimikuva) 


Finnish  Game  Jam  2015 
järjestettiin  koko  Suo¬ 
men  laajuisesti  23.-25. 
tammikuuta,  osana 
maailmanlaajuista  Glo¬ 
bal  Game  Jam  2015 
tapahtumaa.  Kaikkiaan  tapahtumaan 
otettiin  osaa  viidessätoista  jammailu- 
paikassa  ympäri  Suomen,  myös  Jyväs¬ 
kylässä.  Kyseessä  on  48  tunnin  haaste, 
jossa  kisapaikalle  hankkiutuneet,  peli¬ 
en  tekemisestä  kiinnostuneet  ihmiset 


tuottavat  pienissä  ryhmissä  oman  pe¬ 
lin  alusta  alkaen,  kisan  alussa  annetun 
teeman  puitteissa. 

Yllätin  itsenikin  ilmoittautumalla 
tapahtumaan  kaverini  Facebook-pos- 
tauksen  inspiroimana.  Viikonloppu  oli 
mukavasti  vapaa  muista  suunnitelmis¬ 
ta,  ja  saatoin  nähdä  itseni  kantamassa 
oman  korteni  kekoon  perjantaista  sun¬ 
nuntaihin  kestävässä  intensiivisessä 
rutistuksessa.  Löysin  itselleni  ryhmän 
tapahtuman  aloitustilaisuudessa.  Siel¬ 


lä  paikalle  saapuneet  tekijät  esittelivät 
itsensä  ja  hakeutuivat  joko  olemassa 
oleviin  ryhmiin  tai  muodostivat  uusia. 
Itse  päädyin  kolmen  keskenään  ennes¬ 
tään  tutun  ihmisen  seuraan. 

Neljä  pelinkehittäjää  käveli 
baariin... 

Pelisuunnittelijan,  koodaajan,  graa¬ 
fikon  ja  tuottajan  kesken  ideoimme 
samassa  tilassa  omilla  päätelaitteilla 
pelattavan  yhteistyömoninpelin.  Sen 

Mitä  tulikaan  tehtyä.  For  the  Kingdom  käynnissä. 


yksinkertaisena  tavoitteena  on  aarre- 
kasan  kasvattaminen  ilman  että  nä¬ 
länhätä  tai  muu  resurssipula  iskee.  Ku¬ 
ningas  johtaa  valtakuntaansa,  mutta  ei 
pysty  suoraan  vaikuttamaan  lääniensä 
toimintaan.  Muut  pelaajat  puolestaan 
huolehtivat  lääniensä  tuotannosta  ja 
resurssien  siirtelystä  kuninkaan  ohjei¬ 
den  mukaan. 

Kolmen  tunnin  pyörittelyn  jälkeen 
muodostunut  lopullinen  idea  tuntui 
loistavalta  ja  synnytti  aina  vaan  lisää 
rönsyjä,  kuten  aivoriiheilyssä  saattaa 
usein  käydä.  Tunnistimme  hyvin  äkkiä 
tutun  ongelman  käsiin  paisuvasta  omi- 
naisuustaikinasta.  Yritimmekin  leikata 
ylimääräisiä  rönsyjä  pois  ja  keskittyä 
aivan  pelin  ytimen  toteutukseen,  jotta 
edes  osa  mekaniikasta  toimisi  sunnun¬ 
taina  kello  15.00. 

Ryhmämme  tekemisen  tahti  oli  lop- 
puviimein  hyvin  maltillinen,  sillä  ke¬ 
tään  ei  kiinnostanut  aamuun  asti  koo¬ 
daaminen  tai  muukaan  ylenpalttinen 
suorittaminen.  Aikuisena  ihmisenä 
jokainen  osasi  pitää  itsestään  ja  jak¬ 
samisestaan  huolen,  joten  varsinaista 
huoltotoimintaa  en  joutunut  tuottajan 
ominaisuudessa  juurikaan  tekemään. 
Mitä  nyt  kuuden  tunnin  välein  piti 
kotona  käydä  koiraa  moikkaamassa  ja 
ulkoiluttamassa. 

Varsinaiseksi  työkseni  jäivät  kilpailu¬ 
työn  palautukseen  liittyvät  seikat  sekä 
julkisen  pelipalvelimen  pystyttäminen. 
Näihin  tehtäviin  alkaessani  kävi  varsin 


selväksi,  että  vaikka  näennäisesti  näin 
lyhytjänteisessä  ja  rajatussa  työrupea¬ 
massa  ei  turhia  hallinnollisia  käsien- 
heiluttelijoita  tarvita,  saadaan  luovien 
henkilöiden  keskittymiskyky  pidettyä 
paremmin  huipussaan,  kun  kirjanpi¬ 
dosta  ja  muista  tukitehtävistä  huolehti 
aivan  oma  tyyppinsä. 

Pääasia  että  tiimi  toimii  ja 
saadaan  palautetta 

Hieman  ennen  sunnuntain  palau- 
tusaikaa  tarkastimme  työn  tilanteen. 
Käsissämme  oli  jotain,  joka  oli  tun¬ 
nistettavissa  idean  pohjalta  tehdyksi 
toteutukseksi.  Tajusimme  kuitenkin 
myös,  että  ryhmä  oli  tehnyt  työtä  kah¬ 
desta  eri  lähtökohdasta:  "toteuttajat” 
ajoivat  mahdollisimman  valmiin  nä¬ 
köistä  peliä  toimivan  mekaniikan  kus¬ 
tannuksella,  kun  taas  "suunnittelijat” 
olivat  toimineet  koko  ajan  toimivan 
mekaniikan  ehdoilla  juurikaan  ulko- 
asuseikoista  välittämättä. 

Tältä  ristiriidalta  oltaisiin  toden¬ 
näköisesti  voitu  välttyä  puhumalla 
enemmän.  Intuitiivisesti  tuntuu  siltä, 
että  puhuminen  vie  liikaa  aikaa  pois 
itse  tekemiseltä.  Tosiasiassa  kuitenkin 
vain  ajatuksia  aktiivisemmin  jakamalla 
voidaan  pitää  ryhmän  kooheesio  kun¬ 
nossa  ja  tekemisen  suunta  yhteisenä. 
Olimme  hienosti  suunnitelleet  yhteis¬ 
tuumin  pelin  idean  ja  raamit,  jakaneet 
tehtävälistan  läpinäkyvästi  kaikille  ja 
positiivisessa  hengessä  sännänneet 


kukin  omille  tahoillemme  tekemään 
pelimekaniikkaa,  koodia,  grafiikkaa 
tai  paperitöitä.  Lopulta  toteutus  jäi 
kuitenkin  vajaaksi  yhdessä  tekemisen 
vähyyden  vuoksi. 

Vertailun  vuoksi  Game  Jämin  vii- 
konloppuhaasteen  kaltaisessa  Uneton 
48  -lyhytelokuvakilpailussa  yhteistyön 
puute  näkyy  välittömästi.  Vaikka  ryh¬ 
män  jokainen  jäsen  tekisi  säntillisesti 
hommansa,  lakkaa  kokonaisuus  toi¬ 
mimasta  kunnolla  heti,  kun  viestintä 
jäsenten  välillä  lakkaa.  Yhteistä  kum¬ 
paankin  tapahtumaan  osallistumises¬ 
sa  on  puolestaan  se,  että  vaikka  kaik¬ 
ki  vaikuttaisi  sujuvan  suunnitellusti 
ensimmäisen  42  tunnin  aikana,  vasta 
viimeiset  kuusi  tuntia  näyttävät  pro¬ 
jektin  todellisen  tilan  ja  onnistumisen 
mahdollisuudet. 

Kaikkiaan  kokemus  Game  Jamei¬ 
hin  osallistumisesta  oli  hieno.  On 
suorastaan  maagista  ajatella,  mihin 
kaikkeen  ihmiskunta  pystyisikään,  jos 
tämänkaltaisissa  tapahtumissa  nähtä¬ 
vä  energia  olisi  koko  ajan  käytössä  ja 
hyödynnettäisiin  yhteiskunnallisesti 
merkittäviin  projekteihin.  Valmistu¬ 
van  työn  ihmeen  kokemisen  hengessä 
voin  suositella  kenelle  tahansa  omaan 
kiinnostuksen  aiheeseensa  sopivaa  vii- 
konloppuleiriä.  Synkkyyteen  taipuville 
varoitus:  syntyvät  tulokset  saattavat  yl¬ 
lättää  positiivisesti.  & 

40  vuotta  sitten: 

Altair  8800,  mikrotietokoneajan  airut 

Vuonna  2015  tulee  kuluneeksi  30  vuotta  siitä,  kun  16-bittiset  kotitietokoneet  Amiga  ja  Atari 
ST  julkaistiin.  Näitä  juhliessa  ei  kuitenkaan  kannata  unohtaa  Altaina,  joka  vuosikymmen 
aiemmin  antoi  alkusysäyksen  koko  kotimikroteollisuudelle. 

Teksti:  Ville-Matias  Heikkilä 

Kuvat:  Ed  Uthman  (VVikimedia  Commons) 


Kun  MITS -yhtiön  Altair 
8800  -mikrotietokone 
julkistettiin  amerik¬ 
kalaisen  Popular  Elec¬ 
tronics  -lehden  tam¬ 
mikuun  1975  numerossa,  ei  edullinen 
kotitietokone  ollut  enää  aivan  tavaton 
ajatus.  TTL-piireihin  perustuva  Ken- 
bak-1  oli  julkaistu  jo  vuonna  1971,  ja 
mikroprosesorin  keksimisen  jälkeen 
oli  markkinoille  tullut  useampikin 
pientietokoneen  rakennussarja. 

Altair  oli  kuitenkin  omassa  luo¬ 
kassaan  edeltäjiinsä  verrattuna:  se  ei 
ollut  pelkkä  kuriositeetti,  vaan  pystyi 
oikeastikin  samaan  kuin  ”oikeat”  tieto¬ 
koneet  -  sellaiset  kuin  vaikkapa  PDP- 
8 -minitietokone.  Altairin  osat  sai  kui¬ 
tenkin  reilulla  neljälläsadalla  tuon  ajan 
dollarilla,  kun  PDP-8:sta  joutui  mak¬ 
samaan  nelinumeroisia  summia.  Kone 
saavutti  ennennäkemättömän  suosion: 
jo  ensimmäisen  kuukauden  aikana  sitä 
tilattiin  tuhansia  kappaleita.  MITSillä 
oli  vaikeuksia  vastata  kysyntään,  ja  toi¬ 
mitusajat  venyivät  kuukausiin. 

Altairin  ympärille  syntyi  nopeasti 
harrastustoimintaa.  Historiallisesti  tär¬ 
keä  keskittymä  oli  maaliskuussa  1975 
perustettu  Homebrew  Computer  Club, 
jonka  piirissä  suuri  osa  Altair-maail- 
man  ja  koko  varhaisen  mikrotietoko - 
nebisneksen  kehityksestä  tapahtui. 

Perus-Altair  on  varsin  spartalainen: 
sisuksissa  on  Intelin  8080-suoritin 
ja  256  tavua  RAM-muistia.  Koneen 


käyttöliittymänä  on  aikakauden  iso¬ 
jen  koneiden  tapaan  etupaneeli,  jonka 
kytkimillä  voi  muokata  muistin  sisäl¬ 
töä  ja  ohjata  prosessorin  toimintaa. 
Avain  Altairin  menestykseen  oli  sen 
laajennettavuudessa,  jonka  mahdollisti 
S  - 100 -väylä.  Elektroniikkaharrastajat 
saattoivat  helposti  liittää  väylään  omia 
laitteitaan,  ja  niitä  alettiin  myös  tuot¬ 
teistaa.  MITSin  omaan  valikoimaan 
kuuluivat  loppuvuonna  1975  yhden 
ja  neljän  kilotavun  lisämuistit  sekä  lii¬ 
täntäkortit  kasettinauhuria,  modeemia 
ja  Teletypen  kaltaisia  päätteitä  var¬ 
ten.  Kortteja  kehitti  myös  Processor 
Technology,  jonka  VDM-1  -näytönoh¬ 
jain  poisti  erillisen  päätteen  tarpeen. 

Monet  mikrotietokonepioneerit 
olivat  päässeet  kokeilemaan  korkea¬ 
koulujen  isoilla  koneilla  Basic-kieltä,  ja 
niinpä  Basic-tulkki  oli  Altairin  ensim¬ 
mäinen  ”tappajasovellus”.  Sen  toteut¬ 
tivat  vuoden  1975  aikana  Bill  Gates 
ja  Paul  Allen,  jotka  perustivat  tulkin 
jatkokehitystä  varten  yhtiön  nimeltä 
Micro -Soft. 

Altair  iin  kytkettiin  myös  levyke¬ 
asemia,  joiden  kunnolliseen  hyödyn¬ 
tämiseen  tarvittiin  käyttöjärjestelmä. 
Sellaisen  tarjosi  kesällä  1975  Digital 
Research  -yhtiön  Gary  Kildall,  ja  sen 
nimi  oli  CP/M  (Control  Program  for 
Micro  Computers).  CP/M:n  suosio  oli 
vankka  yli  vuosikymmenen  ajan,  ja 
sen  perintö  näkyy  myös  nykyisessä 
Windowsissa. 


Altairin  yksinkertainen  rakenne  ja 
modulaarisuus  houkuttelivat  myös 
kloonaajia.  Ensimmäinen  Altair-kloo- 
ni  oli  loppuvuodesta  1975  julkaistu 
IMSAI  8080,  joka  esiintyy  myös  So- 
taleikit-elokuvassa.  Laitevalmistajien 
moninaisuus  antoi  esimakua  myöhem¬ 
pien  aikojen  PC- teollisuudesta. 

Mikrotietokonemarkkinat  kasvoi- 
vat  nopeasti  lähivuosina.  HCC:n  ko¬ 
kouksessa  Altairin  mahdollisuuksista 
innostunut  Steve  Wozniak  rupesi  ke¬ 
hittämään  integroitua  laitetta,  jossa  oli 
näppäimistö,  näytönohjaus  ja  Basic- 
tulkki  samoissa  kuorissa.  Kone  ja  sitä 
valmistava  yritys  saivat  vuonna  1976 
nimekseen  Apple.  Seuraavana  vuon¬ 
na  julkaistua  Apple  II:ta  myytiin  koko 
pitkän  elinkaarensa  aikana  useita  mil¬ 
joonia.  Taskulaskinvalmistaja  Com¬ 
modore  toi  ensimmäisen  pöytätietoko¬ 
neensa  markkinoille  samana  vuonna  ja 
videopelivalmistaja  Atari  kaksi  vuotta 
myöhemmin. 

Vähän  ennen  Altairin  julkistamista 
oli  Ted  Nelson  julkaissut  omakustan- 
nekirjan  nimeltä  Computer  Lib/Dream 
Machines.  Sen  sanoma  oli  selvä:  maal¬ 
likonkin  piti  oppia  ymmärtämään 
tietokoneistuvaa  maailmaa  ja  tämä 
onnistui  parhaiten,  jos  konetta  pääsi 
käyttämään  itse.  Altair  toteutti  tämän 
unelman  aloittamalla  aikakauden,  jol¬ 
loin  tavallinen  kaduntallaaja  saattoi 
hankkia  oman  tietokoneen,  oman  mat¬ 
kalippunsa  tulevaisuuteen.  & 

Lukijan  projekti:  Nintoaster 

Olen  aina  tykännyt  rakennella  kaiken  näköisiä  viritelmiä.  Viime  syksynä  tein  vanhoille  pe¬ 
leilleni  aidonnäköisiä  reprokoteloita.  Nyt  päätin  rakentaa  Nintendo  NES  -konsolistani  leivän- 
paahtimen.  Nintoaster  ei  ole  pelkästään  kaunis  koriste,  vaan  täysin  toimiva  pelikonsoli. 


Teksti  ja  kuvat:  Jarno  Kotavuopio 


Ihastuin  talvella  The  Angry  Video 
Game  Nerdin  retropeliarvostelui- 
hin,  jotka  olivat  todella  hauskoja 
ja  viihdyttäviä.  Eräässä  jaksossa  näy¬ 
tettiin  leivänpaahtimeen  rakennettu 
NES.  Pian  löysin  videon,  jolla  Ninto- 
astin  tekijä  kertoi  laitteen  rakentami¬ 
sesta.  Jo  katsoessani  mietin,  kuinka 
rakentaisin  omani. 

Löysinkin  yksinkertaisen  ja  tyylik¬ 
kään  retrohenkisen  paahtimen.  Muut 
sähkötarvikkeet  hain  paikalliselta  tv- 
korjaajalta.  Sitten  edessä  oli  vaikein 
homma:  laitteiden  purkaminen  ja  ra¬ 
kentamisen  suunnittelu.  Kuinka  kaikki 
tarvittava  mahtuu  paahtimen  sisälle? 
Aikani  komponentteja  pyöriteltyäni 


Klassinen  ja  hillitty  Nintoaster  1 .0  herätti 
varauksetonta  ihailua  suomalaisten  ret- 
roharrastajien  keskuudessa  ja  pisti  myös 
Skrollin  silmään. 


minulla  oli  mielikuva  projektista. 

Rakentaminen  alkoi  NESin  emo¬ 
levyn  riisumisella.  Tein  Game  Ge- 
niestä  uuden  korttiliittimen  ja  juotin 
emolevyn  kaikki  144  johtoa  uusiksi. 
Sitten  piti  rakentaa  uusi  videopiiri  ja 
virtalähde.  Virtalähteenä  käytin  tarvi- 
kemuuntajaa,  jonka  purin  ja  asensin 
paahtimen  sisälle. 

Tässä  vaiheessa  testasin  laitteiden 
toimivuutta.  Joka  paikasta  löytyi  oikea 
jännite.  Kuva  tuli  telkkariin  mutta  ää¬ 
net  vasta  stereomodin  tekemisen  jäl¬ 
keen. 

Asennuksessa  emolevyä  piti  vähän 
mallailla,  eikä  se  mahtunut  paahti- 
meen  ennen  kuin  napsin  sitä  kulmista. 
Ennen  lopullista  kokoamista  piti  vielä 
ratkaista  virta-,  reset-  ja  ledin  kirkkau- 
densäätönappien  asennukset. 

Liimapistoolin  lämmittämisen  jäl¬ 
keen  osat  etsiytyivät  paikoilleen.  Oh- 
jainportteihin  käytin  Nes  Four  Score 
-nelinpeliadapteria,  jolla  paahtimeen 
voi  kytkeä  neljä  ohjainta.  Myös  tur¬ 
bo-kytkimet  toimivat.  Adapterin 
emolevyä  oli  vähän  pienennettävä  ja 
muokkasin  johdotuksenkin  uudelleen, 
mutta  loppujen  lopuksi  se  istui  hyvin 
paikalleen.  Nyt  kaikki  oli  kasassa  eikä 
muuta  kuin  pelaamaan! 

Konsoli  käynnistyy  paahdinvipua 
nykäisemällä.  Paahdon  keskeytysnappi 
resetoi  konsolin.  Ledien  kirkkaus  sää¬ 
tyy  paahtoaikarullasta. 

Jotain  tosin  puuttui  yhä.  Modattu 
konsoli  vaati  modatut  ohjaimet.  Toisen 
ohjaimen  ulkoasun  säilytin  alkuperäi- 


Nintoaster  2.0  tuo  mieleen  vanhan  jenk¬ 
kiauton  kromeineen,  hienolla  oranssilla 
helmiäisvärillä  höystettynä  . 


senä,  mutta  lisäsin  valot  Nintendo-, 
A-  ja  B-tekstien  alle.  Näin  ne  loistavat 
punaisena,  kun  Nintoasteriin  kytke¬ 
tään  virta.  Toisen  ohjaimen  tein  Mega 
Man  -teemalla,  jossa  Megiksen  aseen 
piipusta  loistaa  punainen  valo. 

Eikä  projekti  tähän  jäänyt.  Pari 
viikkoa  Nintoasterin  valmistumisen 
jälkeen  huomasin  paikallisessa  tava¬ 
ratalossa  todella  hienon  leivänpaahti- 
men.  Tinkasin  hintaa  alaspäin  ja  tästä 
kului  vain  pari  viikkoa,  kun  seuraava 
Nintoasterin  versio  oli  jo  toiminnassa. 
Se  vastasi  toiminnallisuudeltaan  edel¬ 
täjäänsä,  mutta  oli  vielä  tyylikkäämpi 
-  ja  maalasin  ohjaimen  samalla  väril¬ 
lä  kuin  paahtimenkin.  Lopuksi  lisäsin 
valot  Nintendo -logon  taakse  ja  sekä 
ohjain  että  Nintoaster  2.0  olivat  val¬ 
miita.  & 

Postipalsta 


Esportsia  peliin 

Miksi  Skrolli  ei  käsittele  elekt¬ 
ronista  urheilua?  Olette 
nimellisesti  tietokonekult- 
tuurin  erikoislehti.  Tunnutte  kuiten¬ 
kin  keskittyvän  erityisesti  sellaiseen 
tietokonekulttuuriin,  joka  on  vaikeasti 
tavoitettavaa. 

Minua  kiinnostaa,  miksi  Skrolli  ei  ole 
tehnyt  vielä  kunnollista  juttua  elektro¬ 
nisesta  urheilusta.  Jopa  Ilta- Sanomat  ja 
Yle  ovat  Skrollia  edellä  tämän  hetken 
merkittävimpiin  kuuluvan  populaari- 
tietokonekulttuurin  haaran  käsittelys¬ 
sä.  Toivottavasti  kyse  ei  ole  mistään 
tarpeettomasta  elitistisestä  asenteesta, 
vaan  ainoastaan  siitä,  että  kaikkea  ei 
vielä  vain  ole  ehtinyt  tekemään,  kun 
sivumäärä  vuodessa  on  rajallinen. 

Skrollin  fani,  Arttu  Kerätä 

Käsittelimme  numerossa  2014.3 
esportsia:  Wabbit/Teemu  Hiilisen 
juttu  ”eSportsin  matka  suuren  ylei¬ 
sön  eteen”  Saatamme  käsitellä  aihet¬ 
ta  lisääkin,  riippuen  miten  sille  löy¬ 
tyy  kirjoittajia.  eSports  on  kelpo  aihe 
siinä  missä  muutkin  uudet  ja  vanhat 


pelit.  201 4.3 :n  juttu  kumpusi  siitä, 
että  eSports  oli  Wabbitin  kovan  työn 
tuloksena  kasvanut  kriittisen  rajan 
yli  Suomessa.  Skrollia  tehdään  vah¬ 
vasti  yhteisön  ehdoilla  ja  lukijoiden 
toimesta.  Ideoita  saa  ehdottaa,  jut¬ 
tuja  kirjoittaa  tai  metsästää  tekijöi¬ 
tä.  Kunhan  idea  ja  näkökulma  ovat 
hyviä,  juttu  todennäköisesti  julkais¬ 
taan. 

Kuinka  kyllästyin  IT-alaan 

erve  skrollilaiset!  Ajattelin  teh¬ 
dä  työelämään  liittyvän  avauk¬ 
sen. 

Olen  pitkän  linjan  tietokone-  ja 
ohjelmointiharrastaja.  Minut  revit¬ 
tiin  IT-alan  töihin  kesken  tietojenkä¬ 
sittelytieteen  opintojeni,  ja  puhkuin 
innosta.  Vihdoinkin  voisin  näyttää 
taitoni  tosielämässä  ja  saada  siitä  jopa 
rahaa!  Kehitin  webbiä  ja  myöhemmin 
mobiilia.  Omaksuin  innolla  uusia  tek¬ 
niikoita,  kieliä  ja  alustoja.  Tein  paljon 
ylitöitä  ja  asetin  itselleni  aina  vain  nau¬ 
rettavampia  deadlineja  ihan  haasteen 
vuoksi. 

Jossain  vaiheessa  innostus  laantui. 


Uusien  alustojen  saloihin  ei  jaksanut 
enää  paneutua  samaan  tapaan.  Juuri 
kun  yhden  saloihin  pääsi  jotenkuten 
kiinni,  tilalle  tyrkytettiin  uusi.  Lisäksi 
alustat  ja  kirjastot  alkoivat  tuntua  aina 
vain  bugisemmilta.  Ohjelmointityöstä 
aina  vain  suurempi  osa  oli  bugien  kier¬ 
tämistä  ja  yhteensopivuuksien  kun¬ 
to  onpurkkausta,  ja  todellisille  taidoille 
oli  yhä  vähemmän  tilaa.  Olin  vain  yksi 
buginkorjaaja  liukuhihnalla  muiden 
seassa. 

Useiden  vuosien  ajan  onnistuin  kek¬ 
simään  itselleni  keinoja  pysyä  motivoi¬ 
tuneena  työssäni.  Mutta  sitten  aloin 
pohtia  elämäni  tarkoitusta  ja  työni 
merkitystä  laajemmin.  Olenko  sellai¬ 
sen  koneiston  osa,  jonka  takana  voin 
täysin  sydämin  seistä?  Suuri  osa  IT- 
alan  rahasta  liikkuu  projekteissa,  jotka 
pitemmälle  pohdittuna  osoittautuat 
eettisesti  kyseenalaisiksi.  Haluaisinko 
olla  rakentamassa  valvontakoneistoa 
Isolleveljelle  vai  uutta  turhaketta  mil¬ 
loin  millekin  kuluttajasegmentille? 

Tällaiset  ristiriidat  johtivat  lopulta 
siihen,  että  sanouduin  lopullisesti  irti 
IT-alan  töistä.  Nyt  olen  kouluttautu¬ 
massa  lähihoitajaksi,  ja  ohjelmoin  vain 
satunnaisesti  pöytälaatikkoon. 

Olisi  mukava  kumilla,  onko  muilla 
lukijoilla  samantapaisia  kokemuksia 
tai  lukea  ehkä  laajempikin  juttu  aihees¬ 
ta.  Kuinka  olette  selvinneet  IT-alan 
varjopuolista?  Oletteko  onnistuneet 
löytämään  sen  piiristä  mielekkään 
työn  sopukoita,  vai  onko  kohtalo  aja¬ 
nut  lopulta  alanvaihtoon? 

Harrastajaksi  palannut 
ammattilainen 

Skrolli  senssaa 

tsitään  naisseuraa  Tampereen 
lähistöltä.  Olen  noin  29,5-vuo- 
tias  työssäkäyvä  mies,  joka  tyk¬ 
kää  pelata  lautapelejä  ja  ohjelmoida 
yleishyödyttömiä  asioita.  Luonnolli¬ 
sesti  myös  välitän  loputtomasti  eräistä 
videopeleistä,  mukaan  lukien  muun 
muassa  Doom,  Heroes  of  Might  and 
Magic  II,  Tie-Fighter  ja  Phantasy  Star. 
Vapaalla  ollessani  nautin  kovin  oluen 
maistelusta,  musiikin  kuuntelusta  ja 
mahdollisilla  keikoilla  piipahteluista. 
Otahan  reippaasti  yhteyttä,  esimerkik¬ 
si  IRCnetissä  jäseneen  nimeltä  skit-las- 
se.  Mikäli  IRCnet  on  liian  lame,  niin 
sähköpostiosoitteen  saatte  luultavasti 
Skrollin  toimitukselta. 

Yogsothoth 


66  5KRDLLI  2015  1 


Nyt  riitti 

ei  Skrollin  toimitus, 

Millä  ohjelmointikielellä  oh¬ 
jelmointi  kannattaisi  lopet¬ 
taa,  jos  haluaa  lopettaa  ohjelmoinnin? 

Terv.  epätietoinen 

Ohjelmoinnin  lopetuskieli  on  koo- 
dariyhteisöä  vahvasti  jakava  aihe. 
Usein  keskustelut  asiasta  johtavat 
suoranaiseen  riitelyyn  ilman  kun¬ 
nollisia  faktoja.  Tutkimalla  asiaa 
analyyttisemmalla  otteella  saa  pa¬ 
rempia  tuloksia. 

Aloitetaan  siitä,  että  usein  aloitus- 
kieleksi  suositellaan  kieltä  jossa  on 
vähän  ns.  loitsuja  ja  ”boilerplatea” 
ja  jolla  on  mahdollisimman  helppo 
kirjoittaa  pieniä  ohjelmistoja.  Loo¬ 
gisesti  siis  lopetuskieleksi  kannattaa 
valita  kieliopillisesti  runsas  ja  ilmai¬ 
suiltaan  pitkä,  suurien  ympäristöjen 
ohjelmointiin  tarkoitettu  kieli,  jolla 
kirjoittaa  laskennalliset  joutsenlau¬ 
lunsa.  Cobol  kuulostaa  tämän  valos¬ 
sa  hyvältä  valinnalta. 

Runollista  loppua  ohjelmointi- 
harrastukselleen  kaipaava  voi  myös 


palata  nykymuotoisen  ohjelmoinnin 
juurille  kirjoittamalla  lambda-kal- 
kyyliä,  piirtelemällä  Turingin  konei¬ 
ta  tai  hakkaamalla  marmoritauluun- 
sa  FORTRAN  58:aa. 

LAHOAVATKO  LEVYT? 

uhoutuvatko  DVD-levyt  itses¬ 
tään?  Näkemiin  vaan,  muru 
-sarjan  DVD  on  alkanut  näyt¬ 
tää  tältä.  Levyä  on  säilytetty  normaa¬ 
listi  kotelossaan  kotona.  Kausi  1,  levy 
1.  Myös  4.  levyssä  näkyy  tuon  alkua. 

Mika  Myllyvaara 


Kuvan  perusteella  kyseessä  lienee 
disc  rotina  eli  levyn  mätänemisenä 
tunnettu  ilmiö.  Levyjen  materiaali¬ 
na  käytetään  yleisesti  alumiinia,  joka 
reagoi  herkästi  monien  eri  ainesosien 
kanssa.  Joskus  pieni  valmistusvirhe 
levyssä  aiheuttaa  sen,  ettei  muoviker¬ 
ros  suojaa  alumiinilevyä  riittävästi, 
jolloin  reaktio  käynnistyy  ja  saattaa 
lopulta  tuhota  koko  levyn.  Kulta  olisi 
tässä  suhteessa  parempi  materiaali¬ 
valinta,  mutta  useimmat  levyt  teh¬ 
dään  kustannussyistä  alumiinista. 

Kirjoita  Skrollipostiin! 

Vaikka  nettiviestintä  onkin  kätevää, 
uskomme  hitaammallekin  keskustelul¬ 
le  olevan  tilaa  myös  tietokonekulttuu- 
rissa. 

Voit  kirjoittaa  meille  sähköpos¬ 
titse  toimitus@skrolli.fi  (otsikkoon 
”Skrolliposti”)  tai  perinteisellä  postilla 
Skrolli-lehden  posti 
PL  882 

33101  Tampere 


VIRTUAALIPALVELIN 


alk.  9,95  €/kk  ( sis . alv ) 

512Mt  muistia,  lvCPU,  10Gt  levytilaa 


IPv4ja  IPv6  -osoitteen  ja 
lOGt  ulosmenevää  liikennettä  /kk 

Tarjoushinnat  voimassa  aina 
4  x  vCPU,  4Gt,  200Gt  koneisiin 
asti,  kokoa  omasi  ja  säästä! 


Do main maali ma. 

Domainmaailma  on  15  vuotta  alalla  toiminut  ja  kotimainen  yritys, 
jossa  palvelu  pelaa.  Meiltä  saat  myös  Suomen  halvimmat  vvebhotel- 
lipalvelut.  Tsekkaa  domainmaailma.com! 


Payback  -  lyhyt  mutta  kunniakas 
partytrilogia  aikuiseen  makuun 

Demoskenekokoontumisten  eli  demopartyjen  suomalainen  historia  yltää  liki 
kolmenkymmenen  vuoden  taakse.  Niiden  julkiset  kasvot  rajoittuvat  Assemblyy n,  mutta 
Suomessa  järjestetään  runsaasti  myös  pienempiä  party jä.  Ne  ovat  demoskenekulttuurin 
varsinainen  suola,  core  source. 

Teksti:  EveAngel  /  Nalleperhe  ja  H7  /  Accession 
Kuvat:  H7  /  Accession  ja  Spiikki  /  Nalleperhe 


Ensimmäinen  suomalai¬ 
nen  demoparty  järjes¬ 

tettiin  Suomessa  vuonna 
1987.  Partyjen  historiaa 
ei  kuitenkaan  kommen¬ 
toida  valtavirrassa  juuri  Assemblyjä 
enempää.  Kulissien  takana  elää  lukuis¬ 
ten  pienten  demopartyjen,  muutaman 
sadan  vieraan  laajuisten  tapahtumien 
verkosto,  joissa  mittelöidään  usein 

hiukan  vanhemman  tietokoneraudan 
turnajaisissa  teosten  näyttävyydellä, 
äänellä  ja  koodin  luovuudella. 

Pienten  partyjen  erikoisuus  on  usein 
keskittyminen  tiettyyn  laittetyyppiin 
kuten  Commodore  64,  Amiga  sekä 
erilaiset  mitä  mielenkiintoisimmat 

lisä-  ja  wildkompot,  joiden  entryjen 
sisältö  voi  olla  aivan  mitä  vaan,  mistä 
saa  luotua  performanssin. 

Yksi  pienemmistä  ja  parhaista  de- 
moväen  sisäpiiritapahtumista  oli  Pay- 


back-party.  Helsingissä  Villa  Hakassa 
järjestetyn  partyn  kolmas  kerta  kui¬ 
tenkin  toden  sanoi,  ja  tapahtuma  jätti 
jälkeensä  lyhyen  mutta  kunniakkaan 
historian.  Paybackeillä  oli  aivan  oman¬ 
laisensa  biletunnelma,  jota  nostattivat 
muun  muassa  live-DJ:t  ja  viimeisenä 


vuonna  ympäri  vuorokauden  jatkunut 
juonnettu  video -livestream,  jota  veti 
ansiokkaasti  Sir  GarbageTruck.  De¬ 
mojen  ja  insideläppäwild- videoiden 
ohessa  komeaa  katsottavaa  olivat  myös 
erilaiset  tuunatut,  hyvässä  kunnossa 
pidetyt  vanhemmat  tietokoneet,  joilla 

pelailtiin,  katseltiin  demoja  ja  jopa  teh¬ 
tiin  produja  kompoihin. 

"Halusimme  järjestää  uniikin  de- 
mopartykokemuksen  ja  tarjota  asioita, 
joita  aikaisemmin  ei  ole  ollut.  Tokihan 
uima-altaita  ja  poreammeita  on  nähty, 
saunassa  käyty  ja  grillillä  on  käristelty 
makkaraa.  Puitteet,  jotka  olivat  sinäl¬ 
lään  jo  hienot,  saivat  kuitenkin  tavoit¬ 
telemaan  kokonaisuuden  kannalta  iki¬ 
muistoisia  hetkiä”,  muistelee  H7,  yksi 
tapahtuman  järjestäjistä. 

"Villa  Haka  ei  ollut  mikään  itses¬ 
täänselvyys  etenkään  ensimmäisel¬ 
lä  kerralla,  vaan  paikan  korkeahkon 
vuokran  takia  etsimme  kiihkeästi  vaih¬ 
toehtoisia  paikkoja.  Vaatimuksemme 
täyttäviä  paikkoja  ei  kuitenkaan  löy¬ 
tynyt,  joten  otimme  tietoisen  riskin  ja 
varasimme  Villa  Hakan  silläkin  uhalla, 
että  tästä  saattaisi  jäädä  meille  jälkikä¬ 
teen  maksettavaa”,  jatkaa  Dr.  Doom. 

Payback  oli  kuin  komea  tähdenlento: 
lyhyt  mutta  ytimekäs  party,  joka  nosti 
rimaa  joka  suhteessa.  Kun  suomalaisen 
partyhistorian  alkuvuosina  kokoon¬ 
nuttiin  lähinnä  koulu-  ja  kerhotiloissa, 
Paybackillä  oli  komeat  puitteet  Helsin¬ 
gissä  sijaitsevassa  tilassa,  joka  oli  huip¬ 
puluokkaa  uima-altaineen,  saunoi¬ 
neen  ja  ruokailuineen.  Tämäntyylistä 
organisointia  soisi  näkevän  enemmän¬ 
kin,  ja  Payback-partyn  toimivan  inspi¬ 
raation  lähteenä  myös  muille  vastaavia 
tapahtumia  miettiville. 

"Alun  perin  en  muista,  suunnitel¬ 


tiinko  tästä  trilogiaa  vai  ei,  olimme 
itse  asiassa  huolissamme,  että  saam¬ 
meko  ensimmäisille  partyille  edes  60 
kävijää.  Liipaisimme  ilmoittautumisen 
käyntiin  hieman  puolihuolimattomasti 
joulun  välipäivinä  ja  suosio  yllätti  mei¬ 
dätkin”,  H7  muotoilee  trilogian  syntyä. 

Tapahtuman  pääjärjestäjä  T-101 
muistuttaa  myös,  että  Paybackiä  tu¬ 
kivat  myös  sponsorit,  joiden  ansiosta 
tapahtumassa  voitiin  toteuttaa  sekä 
uusia  ideoita  että  kehittää  vanhoja. 
Aktiivisten  ja  o  saavien  demoskenevie- 
raiden  panos  näkyi  myös  vapaaehtois¬ 
työssä,  erityisesti  ammattitaitoisessa 
audiovisuaalisessa  toteutuksessa  ja  li- 
vetaltioinnissa. 

Paybackin  tarina  loppui  ilotulituk¬ 


seen,  joka  oli  kuin  piste  I:n  päälle. 
Tästä  on  hyvä  haastaa  jatkamaan,  sillä 
rima  on  nyt  nostettu  todella  korkealle. 
Ainakin  norjalaiset  uhosivat  partypai- 
kalla  palaavansa  Suomeen  partyja  jär¬ 
jestämään,  mutta  aika  näyttää,  pohjau- 
tuiko  uho  oikeaan  yrittämisen  haluun 
vai  halpaan  taikaliemeen. 

"Partyjen  jälkeen  tulee  aina  vannot¬ 
tua,  että  ei  ihan  heti  järjestetä  mitään 
uudelleen,  pari  viikkoa  siitä  eteenpäin 
niin  mieli  on  jo  muuttumassa.  Pay- 
back-tapahtumien  suhteen  vielä  var¬ 
haista  sanoa  muuta  kuin  että  tältä  erää 
ohi,  lopetimme  ainakin  omasta  mie¬ 
lestämme  huipulla.  Tosin  tarkoittihan 
monelle  myös  Star  Wars  trilogiaa”,  H7 
vielä  tiivistää.  & 

Assembly  Winter  201 5 

Yhdeksättä  kertaa  järjestetty  Assembly  Winter  keräsi  tänä  vuonna  yli  3  000  kävijää.  Tapah¬ 
tuma  järjestettiin  yhtä  aikaa  Moottoripyörämessujen  kanssa,  ja  Messukeskuksen  pääovelle 
eksynyt  saattoikin  hetkisen  joutua  etsimään  tietään  Assemblyn  sisäänkäynnille. 

Teksti:  Suvi  Sivulainen  Kuvat:  Santtu  Pajukanta 


uoden  2015  Assembly 
Winter  pidettiin  Hel¬ 
singin  Messukeskuk¬ 
sessa  30.1.-1.2.2015. 
Talvisia  Assembly 
Wintereitä  on  järjestetty  vuodesta 
2007  saakka,  perinteisen  elokuisen 
Assembly-tietokonefestivaalin  rinnal¬ 
la.  Assembly  Winterin  tapahtumakon- 
septi  ja  sisältö  on  huomattavasti  kesä- 
tapahtumaa  suoraviivaisempi:  paikalle 
tullaan  pelaamaan  tai  seuraamaan  pe- 
likisoja.  Juuri  muuta  yleistä  ohjelmaa 
viikonlopulle  ei  ole.  Assemblyn  verk¬ 
kosivuilla  korostetaankin,  että  koko 
tapahtuma  on  tehty  pelaajia  varten  ja 
pelaajat  toivotetaan  tervetulleiksi  "ko¬ 
tiin” 

Yhdeksättä  vuotta  pelaamisen 
kärkeä 

Aluksi  näitä  pelaamiseen  keskittyneitä 
talvi- Assemblyjä  järjestettiin  Tampe¬ 
reen  Messu-  ja  Urheilukeskuksessa, 
joka  tunnettiin  aiemmin  Pirkkahal- 
lina.  Myöhemmin  tapahtuma  siirtyi 
Helsinkiin,  ensin  Kaapelitehtaan  Me- 


rikaapelihalliin  ja  vuonna  2014  Mes¬ 
sukeskukseen.  Toinen  tapahtuman 
pääjärjestäjistä,  Pekka  Aakko,  kertoo 
Wintereiden  kokoluokan  pysyneen 
suunnilleen  1  500  kävijän  paikkeilla 
alusta  alkaen,  kunnes  tapahtuma  siir¬ 
rettiin  Messukeskukseen,  jossa  on  tilaa 
kasvaa.  Kasvu  onkin  ollut  huimaa,  sil¬ 
lä  kävijämäärä  on  kaksinkertaistunut. 
”Ensi  vuonna  sitten  lisää  oheisohjel¬ 
maa,  enemmän  paikkoja  ja  tietysti  hie¬ 
not  kisat”,  lupaa  Aakko. 

Assembly  on  ollut  jo  vuosia  kiistatta 
tärkeimpiä  ammattipelaamisen  tapah¬ 
tumia  Suomessa.  Pelikilpailut  kasvoi- 
vat  Assembly  Summereilla  jatkuvasti 
suuremmiksi,  ja  ensimmäinen  talvita- 
pahtuma  karsi  pois  kaiken  muun  kuin 
pelaamisen.  Vuoden  2007  Wintereillä 
kerrottiin  olleen  Suomen  kaikkien  ai¬ 
kojen  suurin  tietokone-  ja  konsolipe- 
laamisen  palkintopotti,  yhteensä  yli  30 
000  euroa.  Tapahtumassa  järjestetyn 
Battlefield-kisan  palkintopooli  oli  10 
000  euroa,  ja  paikalle  saatiinkin  Eu¬ 
roopan  johtavia  pelijoukkueita. 


Heartstone  ja  Counter-Strike: 
Global  Offensive 

Assemblyn  kisat  koostuivat  paljon 
pelaaville  tarkoitetuista  ammattilais- 
peleistä  (pro-pelit)  ja  vapaamuotoi¬ 
semmista  casual-turnauksista,  jossa 
kaikki  pääsevät  kokeilemaan  taitojaan. 
Molemmissa  kategorioissa  kilpailtiin 
innokkaasti  useissa  lajeissa.  Assembly 
Winter  2015:n  kohokohdiksi  Aakko 
nostaa  huikeat  e-sportskisat  sekä  maa¬ 
ilman  parhaat  Counter-Strike:  Global 
Offensiven  (CS:GO)  ja  Hearthstonen 
(HS)  pelaajat.  CS:GO:n  pelaajat  kisasi¬ 
vat  sponsorin  tarjoamasta  25  000  dol¬ 
larin  palkintosummasta.  Hearthstonen 
palkintopooli  oli  vaatimattomampi 
3  500  euroa,  mutta  peli  onkin  vasta 
noin  vuoden  ikäinen.  Silti  mukaan  oli 
saatu  kovatasoinen  pelaajakaarti. 

Edellisessä  ja  samalla  ensimmäisessä 
Assemblyn  HS-kilpailussa  elokuussa 
2014  osallistujien  taso  oli  varsin  vaih- 
televa.  Kansainvälisesti  hyvin  sijoittu¬ 
nut  Savjz  vei  selvän  voiton,  ja  toiseksi 
sijoittui  hyvällä  tasaisella  pelillä  Wam- 
pie.  Nyt  nämä  molemmat  suomalai- 

set  olivat  mukana  pelaamassa  varsin 
kovassa  kansainvälisessä  joukossa. 
Mukana  oli  tunnettuja  pitkän  linjan 
pelaajia  kuten  puolalainen  Gnimsh 
ja  saksalainen  Gaara  sekä  nuorena 
lupauksena  pidetty,  paljon  ylistävää 
huomiota  saanut  Numberguy.  Ennak¬ 
kosuosikkien  sijaan  voiton  vei  kuiten¬ 
kin  lähes  tuntematon  Vortex,  joka  oli 
päässyt  mukaan  kisaan  peruutuspai- 
kalta  viime  tingassa.  Pelipaikalla  rau¬ 
hallisesti  käyttäytynyt  Vortex  pelasi 
Paladin-pakallaan  erittäin  vahvasti  ja 
voitti  semifinaalissa  Savjzin  3-0  ja  fi¬ 
naalissa  Numberguyn  4-0. 

Elektronista  urheilua 
Yleisradiooon 

Nyt  toista  vuotta  Assemblyssä  oli  mu¬ 
kana  myös  Ylen  toimitus,  jolla  on  tätä 
nykyä  myös  verkossa  osio  Elektroni¬ 
nen  urheilu”.  Sivusto  sisältää  mm.  pe- 
likisoja  Dreamhackista  ja  Assemblystä 
sekä  koodauksen  MM-kilpailut.  Yle 
on  myös  koostanut  sivustolleen  hienot 
arkistot  kilpailtavien  pelien  esittelyjä  ja 
muuta  alan  tietoa,  joka  auttaa  kiinnos¬ 
tunutta  pääsemään  kiinni  aiheeseen. 

Ylen  Areenaan  lähetettäviä  pelejä 
olivat  HS:n  ja  CS:GO:n  lisäksi  Starcraft 
2.  Pelit  keräsivät  paljon  katsojia  sekä 
suosiota  myös  Twitterissä.  Nyt  ne  eivät 
ehkä  aiheuttaneet  samanlaista  häm¬ 
mennystä  kuin  kesällä.  Hearthstonen 


pelit  eivät  saaneet  lu- 
vatusti  peliaikaa  Ylellä, 
koska  CS:GO-kisa  venyi 
suunnitellusta  aikatau¬ 
lusta.  Valitettavasti  tämä 
tarkoitti  myös  sitä,  et¬ 
tei  Hearthstonea  voinut 
seurata  tapahtumassa 
suurelta  näytöltä  livenä 
eikä  viimevuotiseen  ta¬ 
paan  innokasta  ja  täyttä 
kisakatsomoa  nähty.  As- 
semblyn  HS-kisaa  saat¬ 
toikin  parhaiten  seurata 
pelien  suoratoistosivusto 
Twitchin  kautta,  vaikka¬ 
pa  kotoaan. 

Tämä  yhdeksänvuo- 
tias  vesseli,  Assembly 
Summerin  pikkuveli,  on 
kehittänyt  oman  iden¬ 
titeettinsä,  kasvanut  ja 
voi  hyvin.  Kilpailujen 
lajit,  pelaajat  ja  palkinnot 
vaihtuvat,  mutta  pelit 
ja  elektroninen  urheilu 
jatkavat  kiinnostuksen 
ja  intohimojen  herättäji¬ 
nä.  Jäämme  seuraamaan 
Assembly  Winterin  kehi¬ 
tystä  koululaisesta  teini- 
ikään.  & 


Kuva:  Santtu  Pajukanta /Assembly  Organizing 

Kaksi  vuotta  ja  risat 

Sanotaan ,  että  printtimedia  on  seuraava  vinyylilevy.  Molempien  moderneilla  vaihtoehdoilla 
on  etunsa ,  mutta  samaan  tunnelmaan  ne  eivät  koskaan  pääse.  Skrolli  syntyi  paperilehdeksi 
ja  on  nyt  ilmestynyt  sellaisena  kaksi  täyttä  vuosikertaa.  Katsomme  menneeseen  ja  kerrom¬ 
me,  mikä  meni  hyvin  ja  mikä  huonosti. 

Teksti:  Mikko  Heinonen  &  Skrollin  toimitus 

Kuvat:  Oona  Räisänen,  Tuomas  Puikkonen,  Skrollin  toimitus 


Kuten  lähes  kaikki  to¬ 
teuttamiskelpoiset 
ideat,  Skrolli  syntyi 
puolivahingossa.  Mik¬ 
robitti  -  se  tietokone¬ 
lehti,  jonka  kanssa  suurin  osa  Skrollin 
toimituksesta  varttui  -  teki  syksyllä 
2012  suuren  ulkoasu-  ja  linjauudistuk- 
sen,  joka  herätti  netissä  keskustelua. 
Pohdittiin  sitä,  millainen  tämä  lehti 
olisi  nykyään,  jos  se  ei  olisi  uudistanut 
itseään  kertaakaan.  Ideasta  syntyi  Mat¬ 
ti  Hämäläisen  ja  Ville-Matias  Heikki¬ 
län  käsissä  kuvitteellinen  kansikuva. 

Vaikka  kansikuva  olikin  vitsiksi  tar¬ 
koitettu,  moni  kommentoija  ilmoit¬ 
ti  haluavansa  tilata  tällaisen  lehden. 
Ajatus  jäi  hautumaan  Ville -Matiaksen 
päähän,  ja  hän  päätti  julkistaa  idean. 


Alusta  asti  oli  selvää,  että  luvassa  oli¬ 
si  lähinnä  vapaaehtoistyötä,  eikä  esi¬ 
merkiksi  lehden  julkaisutahdille  ollut 
mitään  selkeää  tavoitetta.  Tarkoitus  oli 
kuitenkin  saada  aikaan  fyysinen  esine, 
paperinen  lehti. 

Lehden  alkuperäinen  työnimi  oli 
Tritti,  ja  projektin  keskiössä  olivat 
aluksi  Ircnetin  #tritti-kanava  ja  kir- 
joitusalusta.fi:hin  luotu  ideointidoku- 
mentti.  Kirjoitusalusta  kuitenkin  kaa¬ 
tui  kuorman  alla  jo  muutaman  tunnin 


päästä  projektin  julkistamisesta,  joten 
jatkokehitys  siirrettiin  Google  Drive 
-palveluun.  Mikä  parasta,  suuri  osa 
juttujen  ideointiin  osallistuneista  myös 
päätyi  kirjoittamaan  lehteen. 

Työnimi  oli  tietenkin  viittaus  80-lu- 
vun  Mikrobittiin.  IRC-kanavalla  tul¬ 
tiin  pian  siihen  tulokseen,  että  halu¬ 
simme  olla  enemmän  kuin  pastissi  tai 
nostalginen  haikailu  menneisiin  aikoi¬ 
hin.  Myöskään  ison  mediatalon  var¬ 


paille  astuminen  logo-  ja  nimiasiassa  ei 
tuntunut  parhaalta  alkukipinältä  vasta 
syntyneelle  projektillemme. 

Viikonlopun  sorvaamisen  jälkeen 
päädyttiin  Skrolli- nimeen.  Sen  voi 
ajatella  tarkoittavan  monenlaista: 
demoskenelle  ja  pelaajille  tulee  tie¬ 
tenkin  mieleen  kuvaruudun  vieritys, 
mutta  yhtä  hyvin  skrollin  voi  yhdistää 
kääröön,  joka  sisältää  vanhaa  viisaut¬ 
ta.  Sitä  voi  pitää  myös  nyökkäyksenä 


Ruvetaan  tekemään  suomenkielistä  tietotekniikkalehteä,  jonka  painotus  on 
luovassa  harrastamisessa  lievällä  vastakulttuurisella  twistillä  (eli 
vähemmän  kulutushuorausta  ja  enemmän  tee-se-itse-meininkiä! ) 

Tarkoitus  ei  ole  tehdä  retrolehteä  eikä  huippuasiantunti joiden  julkaisua, 
vaikka  esimerkiksi  vanhoja  laitteita  ja  ohjelmointia  tullaankin  varmasti 
joissakin  jutuissa  käsittelemään.  Ajatuksena  on  palauttaa  näkyville 
sellainen  innostunut  harrastuneisuus,  joka  on  markkinavoimien  myllerryksessä 
painunut  maan  alle. 

Lähdetään  aluksi  täysin  vapaaehtoispohjalta  pitäen  toimitusprosessi 
mahdollisimman  avoimena.  Aluksi  uudet  jutut  ilmestyvät  nettiartikkeleina 
sitä  mukaa  kun  valmistuvat,  ja  kun  materiaalia  on  tarpeeksi  kasassa, 
valitaan  siitä  sopiva  kokonaisuus  "ikuistettavaksi"  varsinaiseksi  lehden 
numeroksi.  Lehteä  tarjotaan  sekä  ilmaisina  digitaalitiedostoina  että 
maksullisina  fyysisinä  painoksina,  ja  tarkoituksena  olisi  tehdä  lehdestä 
niin  hyvä,  että  lukijat  rahoittaisivat  sen  tekemistä  siitä  huolimatta,  että 
kaikki  sen  sisältö  on  myös  ilmaisjakelussa. 


Tritti-sivu  kutsui  lehtiprojektista  kiinnostuneet  kokoon. 

Skrollin  merkkipaalut 

•  26.7.2012:  Irkissä  pohditaan,  millainen  Mikrobitti  olisi  nykyään,  jos  ei  olisi 
uudistunut  kertaakaan. 

•  12.8.2012:  Retrobitti.jpeg  julkaistaan. 

•  6.9.2012:  Tritti-idea  heitetään  ilmaan  irkissä.  Projektikanavalle  päätyy 
satakunta  kävijää,  ja  kirjoitusalusta  kaatuu.  Skrolli-nimiehdotus  mainitaan 
ensimmäisen  kerran. 

•  9.9.2012:  Skrolli-nimi  lyödään  lukkoon. 

•  10.9.2012:  Skrolli.fi  rekisteröidään. 

•  23.9.2012:  Toimitus  muodostuu  yhteistyöpalaverin  osallistujista. 

•  20.10.2012:  "Nollanumero"  julkaistaan  VVärkfest-tapahtumassa. 

•  25.3.2013:  Ensimmäinen  oikea  numero  julkaistaan. 


Printti-lehdelle,  joka  oli  jonkin  aikaa 
Mikrobitin  pääkilpailija. 

Lehden  nimi  valittiin  huutoäänes¬ 
tyksellä.  Oli  kuitenkin  selvää,  että  tällä 
tavalla  asioiden  päättämisestä  ei  tulisi 
pidemmän  päälle  mitään.  Oli  saata¬ 
va  valittua  aktiivinen  toimitusjoukko, 
joka  otti  asioista  vastuun.  Tämäkin  ta¬ 
pahtui  tavallaan  vahingossa.  Jo  ennen 
ensimmäisen  numeron  ilmestymistä 
Skrolli  sai  merkittävän  yhteistyötar¬ 
jouksen,  josta  piti  lähteä  neuvotte¬ 
lemaan.  Yhteistyöhanke  ei  edennyt, 
mutta  palaveriin  saapuneista  muodos¬ 
tui  ydinjoukko,  joka  vastasi  lehtipro- 
jektin  käynnistämisestä.  Suurin  osa 
heistä  istuu  toimituksessa  edelleen. 

Osa  toimituksesta  tunsi  toisensa  en¬ 
nalta,  osa  oli  hyvänpäiväntuttuja,  osa 
tapasi  nyt  ensimmäistä  kertaa.  Kaik¬ 
kia  tuntui  yhdistävän  se,  että  työn  alla 
oli  jos  jonkinmoista  projektia.  Tämä 
oli  hyvä  sen  vuoksi,  että  mukaan  vali¬ 


koitui  aikaansaavaa  väkeä,  ja  samalla 
huono:  yksi  hanke  lisää  ei  ollut  omiaan 
laskemaan  kenenkään  verenpainetta. 

Stressitasoa  on  kuitenkin  madalta¬ 
nut  se,  että  Skrolli  ei  ole  kuolemanva¬ 
kava  projekti.  Neljä  numeroa  vuodessa 
syntyy  muiden  toimien  ohella,  ja  pai¬ 


notalostakin  on  tarvittaessa  löytynyt 
joustoa  aineistopäivien  suhteen.  Eri¬ 
tyisesti  painon  kalmanlinjan  lähesty¬ 
essä  toimituksen  ydinjoukko  onkin 
päässyt  vuosikvartaaleittain  harjoitta¬ 
maan  mukavaa  ympärivuorokautista 
etäläsnäoloa  nysväämisen  ja  viime  het¬ 
ken  paniikkinappuloiden  muodossa. 


Retrobitti.jpeg. 


Hei,  meitä  tilataan 

Kun  kasassa  oli  porukka,  jolla  lehti  saa¬ 
taisiin  varmasti  tehtyä,  oli  aika  miettiä 
taloutta.  Painaminen  ja  postittaminen 
maksaa  oikeaa  rahaa,  vaikka  muu  teh¬ 
täisiin  talkoovoimin.  Alkuvaiheessa 
oli  pyöritelty  ajatusta  muun  muassa 
joukkorahoituksesta,  mutta  lopulta 
Altparty  ry  -  jossa  osa  toimituksesta 
oli  mukana  -  ilmaantui  helpottamaan 
tilannetta.  Se  lupasi  tukea  lehden  jul¬ 
kaisua  ensimmäisen  vuoden  ajan. 

Taloudellista  tukea  ei  lopulta  kui¬ 
tenkaan  edes  tarvittu.  Skrolli  keräsi 
hetkessä  pitkälti  toista  tuhatta  tilaa¬ 
jaa.  Syvä  kumarrus  heille,  jotka  IRC- 
jauhannan  ja  yhden  nelisivuisen  näy¬ 
tenumeron  perusteella  sijoittivat  30 
euroaan  tuolloin  vielä  olemattomaan 
lehteen!  Tämä  uskollisten  varhaistilaa- 
jiemme  taloudellinen  panostus  helpot¬ 
ti  asioita  kaikin  tavoin.  Vuoden  2014 
alusta  itsenäistyimme,  kun  edellisenä 
kesänä  perustettu  Skrolli  ry  otti  leh¬ 
destä  täyden  julkaisuvastuun. 

Tilaajiemme  uskollisuus  on  ollut 
sydäntä  lämmittävää.  Vaikka  lehti  piti 
tilata  kokonaan  uusiksi  vuodelle  2014, 
on  tilaajien  kokonaismäärä  ollut  jat¬ 
kuvasti  pienoisessa  kasvussa.  Vuodelle 
2015  saatoimme  jo  tarjota  jonkinlaista 
kestotilauksen  tapaista. 

Muitakin  munauksia 

Ja  ettei  totuus  unohtuisi,  Skrollin  kanssa  on  ehditty  tötöillä.  Alla  poimintoja 
noloimmasta  päästä. 

Kuvat  kadoksissa 

Lehden  alkuvaiheessa  toimitusprosesseja  saattoi  luonnehtia  ilmauksella  "ai  niin 
joo".  Artikkelien  kielenhuolto  osattiin  hoitaa  hyvissä  ajoin,  mutta  kuvituksen 
puute  saatettiin  tajuta  vasta  taiton  yhteydessä.  Usein  tyydyttiin  etsimään  hätäi¬ 
sesti  jotain  täytettä  esimerkiksi  VVikimedia  Commonsista.  Nykyisin  Skrollilla  on 
kasa  kuvittajia  ja  kuvatoimitus,  joka  puristaa  toimittajilta  kuvitussuunnitelmat 
esiin  jo  alkumet-reillä. 

DNS-munaus 

Skrollin  verkkosivusto  siirtyi  luotettavammalle  palvelimelle  vuonna  2014,  mutta 
nimipalvelua  ei  ollut  kukaan  tajunnut  siirtää.  Kun  käynnistimme  Facebook-mai- 
noskampanjan  vuoden  2015  tilauksista,  katkaistiin  palvelinhotellista  melko  pian 
sähköt  huoltotöiden  vuoksi,  eikä  nimipalvelin  toipunut  siitä  itse.  Varapalvelin  oli 
ollut  pimeänä  jo  pitemmän  aikaa,  ja  kun  verkkotunnuksen  valtuutusavaimetkin 
olivat  hukassa,  ei  kukaan  päässyt  tilaussivulle  ennen  kuin  seuraavana  päivänä. 

Sähköpostimunaus 

Skrollin  sähköpostitiedotteissa  on  ollut  monia  ongelmia.  Eräässä  vaiheessa 
Gmail  luokitteli  ne  kaikki  roskapostiksi  ja  suuri  osa  lukijoista  jäi  tavoittamatta. 
Vuoden  2014  lopussa  tiedoteskriptiin  pujahti  muokatessa  ylimääräinen  piste, 
joka  aiheutti  sen,  että  ensimmäinen  vastaanottaja  sai  viestin  sisällön  kerran, 
toinen  kaksi  kertaa,  kolmas  kolme  kertaa  jne.  Tajusimme  mokan  noin  300.  vies¬ 
tin  kohdalla,  mutta  korjattu  viesti  jäi  jumiin  palveluntarjoajan  järjestelmään  eikä 
päätynyt  likikään  kaikille. 


Voihan  veppisaitti 

Kaikki  ei  voi  tietenkään  sujua  kuin 
Strömsössä.  Skrollin  tapauksessa  epä¬ 
onni  ja  huonoilu  on  keskittynyt  eten¬ 
kin  verkkosivustoon.  Nettipresenssin 
pystyttämisestä  muodostui  välittömäs¬ 
ti  oma  projektinsa,  mutta  varsinaiseen 
lehteen  verrattuna  matkalle  on  osunut 
paljon  enemmän  mutkia. 

Vapaaehtoisuuteen  perustuvissa 
hankkeissa  on  aina  se  mahdollisuus, 
että  jonkun  talkoolaisen  muu  elämä 
alkaakin  vaatia  enemmän  aikaa.  Skrol- 
lille  kävi  juuri  näin,  kun  verkkosivus- 
ton  tekniikasta  vastannut  henkilö  lähti 
hankkeesta  työn  vielä  ollessa  kesken. 
Tämän  seurauksena  sivusto  jäi  tilaan, 
jossa  oikein  kukaan  muusta  toimituk¬ 
sesta  ei  osannut,  eikä  ehtinyt,  tehdä 
sille  mitään. 

Alustaksi  valittu  Drupal  osoittautui 
järkyttävän  raskaaksi  käytössä  olleelle 
palvelinraudalle,  ja  etenkin  päivitysten 
jälkeen  sivusto  oli  usein  täysin  jumis¬ 
sa.  Ville-Matias  piti  Drupalin  raskaut¬ 
ta  ja  monimutkaisuutta  häpeällisenä  ja 
kirosi  moneen  kertaan,  että  puhtaalta 
pöydältä  koodaamalla  olisi  päässyt 
vähemmällä  vaivalla.  Lisäksi  ohjelmis¬ 


topäivitykset  toivat  usein  näkyviin  asi¬ 
akkaiden  sisäänkirjautumisen  kaltaisia 
toimintoja,  joiden  olisi  pitänyt  olla  py¬ 
syvästi  poissa  käytöstä. 

Verkkosivulle  yritettiin  ongelmista 
huolimatta  synnyttää  spontaania  pöhi- 
nää.  Wiki  ja  foorumi  kuitenkin  kuih¬ 
tuivat  pois.  Nykyisin  verkkovuoro- 
vaikutuksen  tekniikka  on  ulkoistettu: 


foorumina  toimii  Otavamedian  kanssa 
toteutettu  MuroBBS:n  osa,  ja  lisäksi 
Skrolli  päivystää  Facebookissa  ja  Twit- 
terissä.  Kaikki  nämä  ovat  toimineet 
hyvinä  palautekanavina  lukijoiden  ja 
tekijöiden  välillä. 

Huono-onnisuudessa  oli  se  hyvä 
puoli,  että  toimitus  saattoi  keskittyä 
täysillä  paperimediaan.  Suurella  osalla 
toimituksesta  on  muitakin  verkkojour- 
nalismihankkeita,  mutta  paperilehti 
on  erityinen  ja  ainutlaatuinen  asia. 

Missä  mennään? 

Suuri  osa  Skrollin  haasteista  tulee  va¬ 
paaehtoistyön  luonteesta.  Ihmisten  in- 
nostustasot  ja  ajankäyttömahdollisuu- 
det  vaihtelevat,  joten  avustajakunnan 
koostumusta  pitää  tarkistella  jatkuvas¬ 
ti.  Koska  useimmat  kirjoittavat  lähin¬ 
nä  siitä,  mikä  heitä  itseään  kiinnostaa, 
voivat  innostuspuuskat  ja  peruun¬ 
tumiset  johtaa  helposti  sisällölliseen 
epätasapainoon.  Alkuvuonna  2014  va¬ 
liteltiin  raskaan  koodaussisällön  suur¬ 
ta  määrää,  loppuvuonna  taas  olimme 
liian  ”retro”. 

Nykyisellään  Skrolli  on  pieni  mutta 
ei  olematon  lehti.  Levikkimme  mah¬ 
dollistaa  mielekkään  kustannustoi¬ 
minnan,  kunhan  siihen  sekoittuu  aimo 
määrä  vapaaehtoisuutta.  Skrollin  täyttä 
potentiaalia  ei  ole  vielä  nähty:  jatku¬ 
vasti  tulee  vastaan  tietokoneiden  suh¬ 
teen  harrastuneita  ihmisiä,  jotka  eivät 
ole  Skrollista  kuulleetkaan.  Levikin  ja 
lukijakunnan  kasvattamisessa  on  vielä 
paljon  tekemistä,  jossa  lukijamme  ovat 
hyvin  tervetulleita  auttamaan. 

